
Mihail, cîine de circ este povestea tristă a celui mai bun prieten al omului. Intelegenţa și devotamentul 
pe care acest animal le dovedeşte faţă de stăpinii lui nu sunt întotdeauna răsplatite cum se cuvine. Acesta 
e tristul adevar pe care Mihail îl învaţă pe spinarea sa. Nu toți oamenii sunt asemenea bunului Dag 
Daughtry, cel care l-a gasit pe Mihail, dar care-i apreciază într-atit calitățile, încat nu se mai poate 
despărți de el. Acum 90 de ani, apariția cărții a stirnit vilvă : la puțin timp după publicarea ei s-au 
înființat aşa-numitele Jack London Clubs, asociaţii ce aveau ca obiectiv protejarea animalelor şi 
asigurarea unui tratament uman faţă de acestea din partea proprietarilor lor. 

CAPITOLUL 1 


Cît timp fusese pe bordul vasului Eugenie, Mihail nu plecase niciodată din Tulagi ca vînător de 
negri. Din cinci în cinci săptămîni ancora ta Tulagi şi steamerul Makambo, venind dinspre Noua 
Guinee şi Shortlands. În drum spre Australia. Într—o seară însă căpitanul Kellar, fiind foarte grăbit, îl 
uită pe Mihail pe țărm. La drept vorbind nu era nici o nenorocire, pentru cu pe la miezul nopţii căpitanul 
Kellar se afla din nou pe țărm, şi urca dealul spre vila guvernatorului, în timp ce echipajul pornea să 
scotocească împrejurimile şi hangarele de bărci. 

Şi iată cum s—au petrecut lucrurile : cu un ceas mai devreme, pe cînd Makambo îşi ridica ancora, iar 
căpitanul Kellar cobora de pe Eugenie pe pasarela de la babord, Mihail se urca pe vasul ce tocmai pleca, 
intrînd pe fereastra unei cabine din tribord. Lucrurile s—au petrecut aşa pentru că Mihail nu avea încă 
şcoala vieţii şi se aştepta să—l întînească pe Jerry pe bordul vasului Makambo. Ultima oară tot pe un 
vas îl întîlnise şi se împrieteniseră. 

Pe Makambo era stewardul Dag Daughtry ; un om ca el ar fi putut să ştie mult mai multe lucruri, ba 
chiar ar fi putut să facă o treabă mai bună în viaţă, dacă nu s—ar fi lăsat ameţit de faima pe care o avea. 
Fire veselă şi blinda, puternic şi bine legat, i se dusese vestea că în douăzeci ele ani nu lipsise o singură 
zi de la lucru, dar nici de la cele şase sticle de bere de cîte un litru — nici chiar atunci cînd, după cum se 
lăuda el, naviga în apele insulelor germane, unde fiecare sticlă de bere conţinea zece decigrame de 
chinină împotriva frigurilor. 

Căpitanul de pe Makambo (şi înaintea lui căpitanii de pe Moresby, Masena, Sir Edward Grace 
şi de pe alte vase cu nume ciudate, care aparțineau companiei Burns Philp) avea obiceiul să—l arate cu 
mâîndrie pasagerilor, ca pe o pasăre rara in analele marinăriei. În asemenea împrejurări, Dag Daughtry, 
care îşi vedea de treabă jos, pe puntea din faţă, făcîndu—se că nu vede nimic, dar trăgînd cu coada 
ochiului spre puntea de comandă de unde îl priveau căpitanul şi pasagerii, îşi umfla pieptul de mîndrie, 
pentru că ştia ce spune căpitanul : Priviţi—l vă rog ! Asta—i Dag Daughtry, omul butoi. În douăzeci de 
ani de serviciu pe mare n—a fost niciodată nici beat, nici treaz, şi ,n—a uitat niciodată de cele şase sticle 
de bere pe zi. Cînd îl vezi nu—ţi vine—a crede, dar vă asigur că aşa e ! Eu unul, nu—l pot înţelege, dar 
îl admit. Totdeauna e la punct cu serviciul, ba chiar mai mult : uneori face de două ori mai multă treabă 
decît i se cere. Mie un singur pahar de bere mi—ar arde stomacul şi mi—ar tăia pofta de mîncare. El însă 
parcă înfloreşte. Priviti—l vă rog ! Uitati—vă la el ! Şi astfel, ştiind ce spune căpitanul despre el şi 
umflîndu—se în pene de grozăvia lui. Dag Daughtry îşi vedea şi mai cu rivnă de lucru pe vas, ba mai 
răpunea o sticlă, a şaptea, ca să le arate el ce poate ! Avea o faimă ciudată, la iei de ciudată cum sînt şi 
unii oameni, iar în această faimă, Dag Daughtry îşi găsea însăşi justificarea existenţei lui. 

De aceea îşi închinase energia şi viata acestei faime de băutor, iar în timpul liber lucra piepteni din 
carapace de broască ţestoasă şi podoabe pentru păr, pe care le vindea. Era destul de iscusit şi în alte 
privinţe : se pricepea, de pildă, să fure cîte un cîine. Cineva trebuia să plătească cei şase litri, care 
înmulţiţi cu treizeci, în decurs de o lună. se ridicau la o sumă frumuşică, şi cum acel cineva era chiar el, 
Dag Daughtry găsi cu cale că trebuie să—l îmbarce pe Mihail pe Makumbo prin sabordul de la tribord. 

Şi aşa, în seara aceea, pe cînd se întreba în zadar ce se întîmplase cu baleniera care îl adusese la mal. 
Mihail îi înfilni pe țărm la Tulagi pe stewardul cel scund, gras şt cărunt. Între cei doi prietenia se legă 
aproape pe loc. Mihail era mai prietenos decît Jerry. eu toate că nu cunoscuse decît putini albi. Mai întîi 
îi cunoscuse pe mister Haggin, Derby şi Bob din Meringe, apoi pe căpitanul Kellar şi pe secundul 
acestuia de pe Eugenie şi mai tîrziu pe Harley Kennan şi pe ofiţerii de pe Ariel. Pe toți fără excepție 
îi găsise foarte diferiţi, încîntător de diferiți de hoardele de negri pe care fusese învăţat să—i 
dispreţuiască şi să—i tiranizeze. 

Iar Dag Daughtry, încă de la primul lui salut cînd îi spusese „Hei, cîine de albi, ce cauţi tu pe—aici, 
prin ţara asta de negri ?", nu se arătase cu nimic deosebit de ceilalţi. Mihail îi răspunsese sfios şi distant, 
atitudine ce era dezminţită de freamătul ce—l făcea să—şi ciulească urechile plin de neastîmpăr, în timp 
ce ochii îi luceau. Lui Dag Daughtry, care de la prima vedere ştia cu cine are de—a face, nu—i scăpă 
nimic din toate acestea. El îl cercetă pe Mihail la lumina felinarelor pe care negrii le ţineau în faţa 

balenierelor ce îşi descărcau mărfurile. Stewardul constată la repezeală două lucruri : că era un cîine 
simpatic, vesel, şi că făcea parale bune. Constatînd acestea, Dag Daughtry aruncă o privire fugară in Jur. 
Nu—l văzuse nimeni. Nu erau decît negrii pe acolo şi privirile lor erau întoarse spre mare, de unde un 
zgomot de visle, venit din beznă, ii vestea că trebuie să fie gata să primească încă o barcă cu marfă. Mai 
la dreapta, sub un alt felinar, izbuti să recunoască pe secretarul guvernatorului şi pe supercargoul de pe 
Makambo, care discutau cu aprindere despre cine ştie ce greşeală strecurată în foaia de conosament. 

Stewardul mai aruncă o privire scurtă spre Mihail şi se hotărî. Se întoarse cu un aer nevinovat şi o 
porni în lungul țărmului, ieşind din cercul de lumină al felinarului. 

La vreo sută de paşi mai încolo se aşeză pe nisip şi aşteptă. 

"Dacă nu face douăzeci de lire, nu face un penny", îşi spuse Dag Daughtry. Dacă nu iau zece funzi pe 
el, ca să zic şi „mulţumesc cucoană", înseamnă că nu—s decît un beţivan prost care nu e în stare să 
deosebească un terrier de un ogar. „au eu zece funzi pe el în orice crîşmă, în port la Sidney !" 

Şi perspectiva celor zece funzi transformați în sticle de bere de cîte un litru dădu naştere în 
închipuirea lui unei vedenii uriaşe şi strălucitoare, ceva ce aducea foarte mult cu o berărie. 

Tresări auzind umbletul grăbit şi adulmeeatul cîinelui pe nisip. Totul se petrecea aşa precum 
nădăjduise. Cîinele îl îndrăgise din prima clipă şi se luase după el. 

Dag Daughtry avea un fel al lui de a se purta — un fel cu care Mihail se obişnui din clipa în care mîna 
omului se întinse şi îl înşfacă, de falcă şi de pielea grumazului, de sub ureche. Dar în această atingere 
Mihail nu simţi nici o amenințare, nimic care să—l sperie. Era un gest sincer, prietenos, care îi trezi 
încrederea, un gest aspru şi totuşi nevătămător, care fără vreo ameninţare impunea respect şi—l îmbia la 
o supunere oarbă. Era obişnuit şi socotea că e foarte firesc să fie apucat aşa. ca între prieteni, şi scuturat 
de către cineva cu totul străin, care să—i murmure pe un ton vesel : „Aşa băiete, ia stai p—aici că poale 
într—o zi ai să ajungi şi tu domn mare”. 

De bună seamă Mihail nu mai întîlnise un om care să—i placă şi pe care să—l îndrăgească atît de 
repede. Dag Dauahtry ştia în mod instinctiv cum să se poarte cu clinii. De felul lui nu era un om crud. 
Niciodată nu întrecea măsura nici cu poruncile şi nici cu alintările. Nu stăruise prea mult ca să—i cîştige 
prietenia lui Mihail. Şi ceea ce făcuse fusese într—un fel care nu trăda că ar fi dorit—o. îl scuturase doar 
puţintel de falcă, un simplu început, şi îi dăduse drumul făcîndu—se că—l uită cu totul. 

Îşi aprinse apoi pipa scăpărînd cîteva chibrituri, ca şi Cum vântul i le—ar fi stins pe rînd. Dar pe cînd 
beţele de chibrit ajungeau să—i ardă degetele, iar el se făcea de zor că trage din pipă ca s—o aprindă, 
ochii lui albaştri, mici şi pătrunzători. Îl cercetau atent, pe sub sprincenele stufoase şi cărunte, pe Mihail. 
Iar Mihail, cu urechile ciulite şi cu privirea aţintită, se uita la acest străin fără să i se pară cîtuşi de puţin 
străin. 

Şi dacă îl durea ceva, era tocmai faptul că minunatul zeu cu două picioare nu—i dădea nici o atenţie. 
Încercă să—l cheme la joacă, ca să se cunoască mai bine. Se ridică brusc în două labe, întinzîndu— se 
apoi pe pămînt cu trupul îndoit din şale. Descrise o asemenea curbă, încît aproape că atingea nisipul cu 
pieptul. Ciotul lui de coadă se agita în semn de bucurie şi scoase un lătrat ascuţit şi rugător. Dar omul 
continua să se arate nepăsător şi să tragă mai departe din pipă în bezna ce se aşternu după ce se stinse şi 
cel de—al treilea chibrit. 

Nu ştiu ca cineva să fi ademenit vreodată un animal cu mai multă viclenie, spre a—şi ascunde 
josnicul gînd al trădării, ca acest steward bătrîn care îşi făcuse faima că bea şase sticle de bere şi care 
acum voia să—l întărite pe Mihail. Pentru că îndată ce Mihail, care se simţea oarecum jignit de 
nepăsarea omului, se zburli nerăbdător şi dădu să plece, acesta se întoarse — repede spre el, 
chemîndu—l răstit. 

—Stai aici, stai aici ! 

Şi cînd Mihail păşi spre el şi începu să—i adulmece pantalonul îndelung şi stăruitor, Dag Daughtry îşi 
rîse în barbă şi folosi această apropiere ca să—l cerceteze mai bine, aprinzîndu—şi din nou pipa şi 
admirînd minunata linie a acestui cîine. 

—E grozav ! — spuse el cu glas tare şi foarte satisfăcut. Măi băiete, te pomeneşti că eşti în stare să iei şi 
premiu la vreo expoziţie de cîini ! Un singur lucru nu prea merge: urechea. Mai—mai că m—aş 
încumeta eu s—o îndrept cu fierul de călcat. Bineînţeles că un veterinar s—ar pricepe şi mai bine... 

Puse nepăsător mîna pe urechea lui Mihail şi degetele lui începură să o mîngîie la rădăcină, în locul 
unde ea se; ascundea în grosimea pielii ce acoperea craniul. Lui Mihail îi plăcu. Nu i se mai —întîmplase 

ca vreun om să—şi întindă mîna atît de aproape de urechea lui fără să—l doară. Aceste degete îi 
pricinuiau o plăcere fizică atît de mare încît îl făceau să se încolăcească. 

După aceea Dag Daughtry îl trase uşor de ureche, mîngîindu—i—o prelung şi lăsînd—o să—i 
alunece printre degete. Mihail simţi un fior prin toată urechea, pînă la rădăcină. Şi aşa omul continuă 
să—i mîngîie cînd o ureche, cînd alta. Mormăia cuvinte pe care Mihail nu le putea înţelege, dar ştia că lui 
îi erau adresate. 

—E—n ordine. Frumos cap ! — murmură Dag Daugtry pe cînd degetele îi lunecau pe capul cîinelui. 
Aprinse; apoi un chibrit. „Nici o cută ; fălci zdravene, face prăpăd cu ele ; faţa nici prea grasă, nici prea 
slabă”. 

Îşi vîrî degetele în gura lui Mihail şi constată că avea colţi puternici şi regulați. îi măsură lăţimea 
spinării şi a pieptului, după care îl apucă de—o labă. Mai aprinse un chibrit şi îi cercetă toate cele patru 
labe. 

—Negre, negre, pînă—n vîrful unghiilor ! — făcu Daughtry. Nu cred să fi existat cîine cu labe mai 
zdravene, eu ghiare mai puternice şi mai arcuite. Tocmai cum trebuie, nici mici, nici mari. Pun rămăşag 
că taică—tu şi maică—ta au luat şi vreun premiu la vremea lor ! 

Pe Mihail această cercetare amănunţită începea sa—l neliniştească, dar Daughtry, care tocmai îi 

examina coapsele şi tăria încheieturilor, se opri brusc şi îl apucă de coadă cu degetele lui vrăjite. 
încercîndu—i muşchii la rădăcină, apăsîndu—. şi ciupindu—l de şira spinării, în locul do unde pornea 
coada. Apoi i—o răsuci într—un fel cum nu prea s—ar fi cuvenit. Mihail era în extaz şi îşi mişcă 
coapsele dintr—o parte într-—alta, lipindu—le de degetele care—l mîngîiau. Omul apucă cîinele cu 
palmele de ambele părţi şi puţin de dedesubt şi—l ridică dintr—o dată. Dar înainte ca Mihail să se fi 
speriat îl şi lăsase Jos. 
— Douăzeci şi şase, sau douăzeci şi şapte — pun rămăşag că ai trecut de douăzeci şi cinci şi că atunci 
cînd o să—ţi atingi greutatea o să ai chiar treizeci, — îi spuse Dag Daughtry. Ei şi ? Zeci de impresari 
visează plafonul de treizeci, şi la urma urmelor poţi oricînd să mai dai jos cîteva uncii. Eşti un cîine în 
toată legea, numai bun pentru curse. Ai greutatea care se cere şi nu te dai bătut cu una cu două. Domnule 
cîine. ai greutatea reglementară şi urechea ţi—o poate îndrepta orice doctor de cîini care îşi cunoaşte 
meseria. Pun rămăşag că la Sydney am să găsesc peste o sută de amatori gata să dea pe loc chiar mai mult 
de douăzeci de lire, doar ca să se cheme că îţi sînt stăpîni ! 

Apoi pentru ca Mihail să nu cumva să—şi ia nasul la purtare. Daughtry se lăsă pe spate, îşi aprinse din 

nou pipa şi se făcu că nici nu mai ştie de existenţa lui. Cum nu voia să—i cerşească el lui Mihail 
bunăvoința, se hotărî să— lase pe cîine să facă asta. Şi Mihail nu întîrzie s—o facă. Începu să se frece de 
genunchii lui, vîrîndu—i capul între palme şi rugîndu—l să—l scarpine la urechi, să—i răsucească 
coada, lucruri care îi făceau atîta plăcere. Dar Daughtry îl apucă de bot şi împingîndu—1 capul cînd 
înainte, cînd înapoi începu să—i vorbească : 
—AI cui eşti ? oi fi cîinele vreunui negru, şi asta nu se cuvine. Te—o fi furat vreun negru, şi asta ar fi 
ceva îngrozitor ! la gîndeşte—te ce soartă nenorocită au unii cîini. Ce ruşine a naibii. Nici un alb n—ar 
putea să îndure ea un negru să aibă un cîine ca tine şi ştiu eu pe unii aici care n—ar face—o. Auzi vorbă! 
Să fii al unui negru care să nu ştie cum să te crească ! Sînt sigur că ai fost furat de vreun negru. De—aş da 
eu peste el, ai vedea atunci cum aş scoate untul din el ! Zău aşa ! Arată—mi—l doar şi—ai să vezi ce—i 
fac. Auzi vorbă ! Să—ţi poruncească ţie un negru şi tu să—l slugăreşti ! Nu, domnule cîine, de azi înainte 
n—ai să mai faci aşa ceva. Ai să vii cu mine şi îmi închipui că nu mai e nevoie să te rog ! 

Dag Daughtry se ridică şi o porni agale în lungul țărmului. Mihail îl urmări cu privirea, dar rămase pe 
loc. Ar fi vrut să—l urmeze, dar nu—l chemase. în cele din urmă, Daughtry şuieră încet, atît de încet, 
încît abia de se auzi el însuşi ; îşi dăduse seama că şuierase mai mult după mişcarea buzelor decît după 
sunet. De la depărtarea la care se afla Mihail nici o fiinţă omenească nu l—ar fi auzit; el însă îl auzi şi o 
porni pe urmele omului, sărind de bucurie. 


CAPITOLUL 2 


6 |Mihail, cîine de circ Jack London 


Dag Daughtry o porni de—a lungul țărmului cu Mihail după el, care îi dădea tîrcoale de bucurie ori 
de cîte ori auzea ciudatul zgomot din buze. Se opri chiar în marginea cercului de lumină al unui felinar, 
unde nişte umbre trudeau la descărcatul mărfurilor de pe baleniere şi unde secretarul guvernatorului şi 
supercargoul de pe Makambo se mai ciorovăiau încă pe foaia de conosament. Ori de cîte ori Mihail o 
lua înainte, omul avea grijă să—l oprească cu acelaşi sunet nearticulat, abia auzit. 

Daughtry nu avea chef să fie văzut că vrea să fure un cîine şi se tot gîndea cum să ajungă pe bordul 
steameru—lui neobservat. Ocoli cercul de lumină al felinarului şi o apucă de—a lungul țărmului, spre 
satul de indigeni. După cum se şi aşteptase, toţi bărbaţii în stare să muncească erau jos, la descărcatul 
mărfurilor. Coibele păreau pustii, dar nu trecu multă vreme şi se auzi glasul piţigăiat şi morocănos al 
unui bătrîn : 

—Cine e acolo ? 

—Mă priveşte ! — răspunse Dag în engleza beche—de—mer! din Pacificul de sud—vest. Sînt de pe 
vas. Mă duci cu barca acolo şi îți dau două pacuri de tutun. 

—Să zicem zece şi s—a făcut ! — se auzi răspunsul. 

—Dau cinci, — se tocmi băutorul celor şase sticle de bere. Dacă nu vrei cinci, atunci du—te dracului ! 

Se făcu tăcere. 

— ei cinci ? — stărui Daughtry spre cel ce se afla în beznă. 
—lau ! — răspunse acesta şi trupul celui care vorbea se apropie prin întuneric cu un zgomot atît de 
ciudat, încît stewardul aprinse un chibrit ca să—l vadă. 

În faţa lui se afla un bătrîn cu ochii urduroşi, care se proptea într—o cîrjă. O pieliţă hidoasă îi 
acoperea aproape în întregime ochii, iar partea încă neacoperită era roşie şi iritată. Pe capul lui rîios mai 
rămăseseră doar cîteva smocuri de păr cenușiu. Pielea ii era plină de cicatrice, boțită şi bălţată, vînătă la 
culoare şi acoperită cu un strat cenușiu care nu era vopsea, aşa cum s—ar fi putut crede, ci fără doar şi 
poate făcea parte dintr—însul. 

"Vreun blestemat de lepros". — îşi zise Daughtry plimbîndu—şi privirea de la mîinile la picioarele 
omului şi căutînd să descopere dacă—i lipsea vreun deget. Nu—i lipsea însă niciunul. Doar un picior îi 
fusese tăiat ceva mai jos de coapsă. 

— Doamne ! Da' unde ţi—ai lăsat piciorul ? — îl întrebă el, arătînd cu degetul spre locul unde s—ar fi 
cuvenit să fie celălalt picior. 

—L—a luat un rechin mare — rînji bătrânul, dezvăluindu— și gura ştirbă ca o gaură înspăimîntătoare. Îs 
bătrîn de tot, grăi mai departe cu glas tremurător matusalemul cel şchiop. De mult n—am fumat. Stăpîne, 
îmi dai acum un pac de tutun şi te duc ! 

—Şi dacă nu ? — se tocmi stewardul nervos. 

Drept răspuns, bătrînul se întoarse spre colibă şi o porni şontic—şontic, legănîndu—şi în aer ciotul de 
picior. 

—S—a făcut ! — se grăbi să strige Daughtry. îţi dau un pac acum, dar fumează—l repede. 

Vîrî mîna în buzunar după tutun şi scoase un pachet presat — moneda de schimb din insulele 
Solomon. Chipul bătrînului se lumină de bucurie cînd întinse mîna după el, şi pe cînd trăgea o pipă 
neagră de lut pe care o ţinea înfiptă într—o gaură din lobul urechii şi desfăcea frunza ieftină şi stricată de 
Virginia, frămîntînd-—o cu degetele lui tremurătoare, scoase cîteva scîncete do plăcere, întrerupte de un 
strigăt ascuţit, un strigăt plin de nerăbdare, de parcă l-ar fi durut ceva. 

După ce umplu bine luleaua si apăsă tutunul în ea cu degetul mare, se trînti la pămînt cu cîrja alături 
şi îşi trase, sub el singurul picior pe care îl avea, aşa încît părea doar un bust. 

Dintr—un săculeţ împletit din fibre de cocos, care îi atîrna de gît peste pieptul uscat şi scofilcit, 
scoase o cremene, un amnar şi iască, şi chiar în clipa în care stewardul nerăbdător îi întindea o cutie de 
chibrituri, scapără o dată, prinse scînteia în iască, suflă în ea şi îşi aprinse Pipa. 

De la primele fumuri trase in piept, omul nu mai gemu şi nici nu mai scînci. Tulburarea îi dispăru, iar 
Daughtry, care îl aştepta mulțumit de învoiala pe care o făcuse, văzu că nici mîinile şi nici buzele nu—i 
mai tremurau, şi că din colţul gurii nu i se mai prelingeau dîre de salivă. Dimpotrivă, peste ochii bolnavi 
ai omului se aşternuse liniştea ca un văl. 


! Beche de mer este un peşte foarte răspîndit în apele Pacificului, dar numele a fost dat şi jargonului folosit de populaţia băştinaşă pentru a se înţelege cu albii 
N. tr.) 

În tăcerea care se lăsase, Daughtry nici nu căută măcar să ghicească la ce visa bătrînul. Era prea 
obsedat de propriul lui vis, un vis, în care se făcea că e într—un azil sărăcăcios şi trist, unde un moşneag 
— îşi zise că pesemne aşa avea să arate şi el într—o bună zi — trăncănea, bodogănea şi boscorodea de 
unul singur, cerşind o fărîmă de tutun pe care s—o îndese în bătrîna lui pipă de lut. Aici lucrul cel mai 
cumplit din toate părea să fie acela că nu se putea găsi o înghiţitură de bere, ca să nu mai vorbim de şase 
sticle de cîte un litru ! 

Mihail însă, care la piîlpiirea slabă a pipei îi vedea pe cei doi bătrîni — unul ghemuit pe Jos, iar 
celălalt stînd în picioare — nu înţelegea nimic din tragedia bătrîneţii : el înţelegea doar atît : că îi plăcea 
tare mult zeul cel alb cu două picioare, cu degetele lui fermecate cu care îi cîştigase inima scărpinîndu—l 
pe după ureche, la rădăcina cozii şi pe spinare. 

După ce trase ultimul fum, negrul cel bătrîn se ridică într—un picior cu o iuţeală uluitoare, 
ajutîndu—se de cîrjă. şi o porni şontic—şontic spre țărm. Daughtry fu nevoit să—şi pună în joc toată 
puterea ca să împingă în apă piroga cea mică ce zăcea pe nisip. Piroga era la fel de bătrînă şi de prăpădita 
ca şi stăpînul ei. Ca să se urce în ea fără s—o răstoarne, Daughtry trebui să intre cu un picior în apă pînă 
la genunchi, iar cu celălalt pînă la gleznă. Bătrînul însă se răsuci şi îşi rostogoli trupul peste marginea 
bărcii eu atîta iuţeală, încît în clipa în care barca era pe punctul de a se răsturna, greutatea lui, treeînd de 
punctul periculos, o cumpăni. 

Mihail rămase pe țărm, aşteptînd să fie chemat. Nu ştia încă bine ce să facă. Dar nu—i trebui prea 
mult ca să răspundă la chemarea stewardului. Dag Daughtry îi şuieră atît de încet, încît bătrînul nici 
nu—l auzi, iar Mihail, făcînd un salt ajunse în pirogă fără să se ude pe labe. Calcă pe umărul lui 
Daughtry ca pe o treaptă şi se aşeză Jos, pe fundul bărcii. Daughtry îşi ţuguie din nou buzele şi scoase un 
sunet la care Mihail se întoarse şi se aşeză, odihnindu—şi capul pe genunchii lui. 

—Aş putea să jur pe toţi sfinţii că te—ai luat singur după mine, — îi şopti el la ureche lui Mihail, 
zîmbind. Şi—acum — dă—i drumul repede ! — îi porunci vîslaşului. 

Bătrînul îl ascultă şi începu să vîslească dezordonat spre grupul de lumini care indicau locul unde se 
afla Makambo. Nu prea îl ţineau însă puterile. Sufla din greu, gîfiia într—una din pricina sforțărilor pe 
care le făcea şi se oprea să se odihnească după fiecare vislitură. Stewardul ii smulse nerăbdător vîsla şi 
visli în locul lui. 

Pe la jumătatea drumului, bătrînul încetă să mai gîfie şi arătînd cu capul spre Mihail, spuse : 
—Cîinele ăsta e al stăpînului alb de pe sehoonet... Dă—mi zece pacuri de tutun şi tac, — adăugă el după 
pauza cuvenită, pentru ca vestea să—şi ajungă scopul. 

—O să—ţi dau una în cap ! — ţinu să— asigure glumei Daughtry, Stăpînul alb de pe schooner mi—e 
prieten bun. Chiar acum e pe Makambo şi eu îi duc cîinele. 

Bătrînul nu mai scoase o vorbă şi deşi mai trăi mulţi ani, nu pomeni de fel despre omul pe care odată. 
într-—un miez de noapte, îl dusese cu piroga lui, şi care îl luase şi pe Mihail cu el. Nu scoase—o vorbă 
nici cînd auzi zarva şi scandalul de pe țărm — cînd căpitanul Kellar se apucase să răscolească în puterea 
nopţii întregul port Tulagi, nădăjduind să dea de urma lui Mihail. Ce rost avea să—şi caute bucluc cu 
străinii, cu stăpînii cei albi, care umblau pe unde li se năzărea şi nu făceau decît să poruncească ? 

Din acest punct de vedere bătrînul nu se deosebea cu nimic de ceilalţi negri din Melanezia. Ştia că 
albii aveau un fel al lor de a fi şi de a se purta, pe care ei nu—l puteau pricepe şi nici măcar nu şi—l 
puteau închipui. 

Albii făceau parte dintr—o altă lume şi păreau nişte făpturi superioare ce se mişcă — asemenea unor 
fantome de vis — pe o scenă înaltă, unde nu putea să existe o realitate pe înţelesul unui negru. Păreau 
nişte umbre ce se resfrîng peste nemărginita şi tainica cortină a universului. 

Cum pasarela era aşezată la babord, Dag Daughtry visli în jurul vasului spre tribord, oprind piroga 
sub fereastra unei cabine. 

—Kwaque ! — strigă el încet, o dată şi încă o dată. La a doua chemare, în lumina de la sabord apăru un 
cap şi se auzi un glas piţigăiat : 

—Eu, şefule ! Opreşte... 

—Am un cîine, ia—l cu tine, — îi şopti Stewardul. Ține uşa închisă şi aşteaptă—mă pînă mă întorc. 
Atenţie ! Acum ! 

ÎI apucă pe Mihail şi— ridică cu iuţeală, trecîndu— în manile nevăzute care ieşeau din peretele de 
fier al vasului, apoi visli înainte spre un sabord de încărcat mărfuri care era deschis. Vîrînd mîna în 

buzunarul în care îşi ţinea tutunul, scoase o grămadă de pacuri desfăcute pe care le aruncă bătrînului şi 
apoi împinse piroga în voia valurilor, fără să se mai gîndească cum va mai ajunge la țărm bătrînul cel 
şchiop. 

Şi pe cînd piroga aluneca prin beznă în lungul peretelui înalt al vasului, spre pupă, bătrînul uită de 
vîslă şi de steamerul cel înalt şi începu să—şi numere comoara de tutun care—i căzuse plocon. Nu era o 
treabă uşoară pentru el să socotească. Cinci era limita superioară a cifrelor pe care le cunoştea. După ce 
numără cinci o luă de la capăt, şi numără alte cinci şi încă cinci, şi două pacuri de deasupra, şi în felul 
acesta ştia la fel de bine ca oricare om alb cîte pacuri avea, la fel de bine ca oricare alb care ar fi folosit un 
singur număr, şaptesprezece. Era mai mult, mult mai mult decît îşi dorise el în lăcomia lui. Şi totuşi, 
nu se mira, Nimic din ceea ce făceau albii nu—l putea mira. Dacă în loc de şaptesprezece pacuri ar fi fost 
doar două, nici aceasta nu l-—ar fi mirat. Cum tot ceea ce făceau albi erau lucruri care stîrneau uimire, 
singura surpriză pe care i—o puteau face unui negru, era să nu—i trezească mirarea. 

Vislind, gîfiind, odihnindu—se, uitînd de lumea fantomatică a oamenilor albi şi necunoscînd decît 
realitatea muntelui Tulagi, care îşi împlînta creasta întunecată în strălucirea palidă a cerului stropit cu 
stele, necunoscînd decît realitatea mării şi a pirogii pe care el o făcea să alunece atît de şovăielnic pe 
întinsul apei, precum şi o altă realitate, aceea a puterilor care îl părăseau şi a morţii care avea să însemne 
sfirşitul lui inevitabil, bătrînul negru se îndrepta încet spre țărm. 


CAPITOLUL 3 


lată ce s—a petrecut între timp cu Mihail : ridicat în aer şi cuprins de miini nevăzute care—l traseră 
înăuntru, printr—o deschizătură strimtă de alamă, într—o încăpere luminată, Mihail căută cu privirea în 
Jur, aşteptînd să—l întîlnească pe Jerry. Dar în acele clipe Jerry şedea încovrigat lîngă patul lui Villa 
Kennan, pe puntea aplecată a elegantului vapor Ariel, care mergînd spre Noua Guinee lăsa în urmă 
Shollandul şi îşi apleca copastia pînă aproape de apa ce trecea fişiind şi bolborosind de—a lungul vasului 
ce gonea cu unsprezece noduri, în bătaia alizeelor răcoroase. În locul lui Jerry, de care se despărțise 
ultima oară pe un vas, Mihail dădu peste Kwaque. 

Kwaque ? Ei bine. Kwaque era Kwaque, un om ceva mai deosebit decît ceilalți oameni. N—a existat 
vreodată epavă mai ciudată pe care curentul vieţii s—o fi purtat pe valurile ei. Avea şaptesprezece ani 
după măsura omenească a timpului, dar pe chipul lui uscat şi brăzdat, pe fruntea lui încreţită, pe tîmplele 
lui scobite şi în ochii lui adînciţi in orbite, ai fi putut citi un veac. De—acolo de unde se terminau 
picioarele lui subţiri, ca beţele, cu oasele lor acoperite de o piele veştedă pe sub care nu părea să străbată 
vreo fibră de muşchi, din acest loc de pe aceste tulpine şubrede, pornea trunchiul unui om gras. Pîntecul 
lui uriaş şi umflat se sprijinea cu nădejde pe nişte şolduri late şi voluminoase, în timp ce umerii îi erau 
largi ca ai unui hercule. Văzut însă dintr—o parte, pieptul îi era turtit. Trupul lui părea construit în două 
dimensiuni. Braţele—i subțiri erau la fel de firave ca şi picioarele. Şi cînd Mihail îl văzu pentru prima 
oară. omul acesta i se păru într—adevăr ca un păianjen negru cu un pîntec uriaş. 

În cîteva clipe se îmbrăcă, trăgîndu—şi o pereche de pantaloni şi o cămaşă de pînză, ambele murdare 
şi roase de atîta purtat. Două degete îi erau chircite. Un cunoscător şi—ar fi dat seama că e vorbă de un 
lepros. Şi deşi era in stăpînirea lui Dag Daughtry ca şi cum l-ar fi cumpărat cu acte în regulă, acesta nu 
ştia totuşi că hidoasa răsuri ic a nervilor atinşi era un simptom al cumplitei boli. 

lată cum ajunsese Dag Daughtry să pună stăpînire pe el : Totul se petrecuse în Insulele Regele 
William din Arhipelagul Amiralității” unde Kwaque cu lepra lui cu tot avusese norocul să dea peste Dag 
Daughtry. Stewardul pusese mîna pe el în vreme ce bătea potecile băştinaşilor, pe la marginea junglei, 
care începea la cîţiva paşi de țărm. Căuta să vadă dacă nu e rost de ceva şi dăduse peste Kwaque la timp. 

Doi tineri negri, foarte iuți şi înarmaţi cu sulițe ascuţite, îl fugăreau, iar el alerga neînchipuit de 
repede, legănindu—se pe picioarele lui subțiri ca fusele. Zărindu—l pe Dag Daughtry se prăbuşi sfîrşit la 


? insulele Amiralității fac parte din grupul Insulelor Oceaniei şi sînt locuite de papuaşi (N. tr.) 

picioarele lui, aţintind soro el o privire rugătoare, ca de căprioară urmărită de cîine. Dag rezolvă 
problema într-—un fel violent. Cu ţoale că era un om sănătos şi se ferea de microbi, cînd cei doi tineri atît 
de iuți în mişcări încercară să—l străpungă cu sulițele lor murdare el apucă sulița unuia dintre ei la 
subțioară, trimițindu—l la culcare pe celălalt cu un pumn in bărbie. In clipa următoare, cel a cărui suliță 
o apucase fu trimis să doarmă lingă tovarăşul lui. 

Stewardul cel bătrîn nu se mulțumi numai cu suliţele. Pe cînd Kwaquch căruia îi salvase viaţa, 
continua să geamă şi să i se prosterneze la picioare. Dag Daughtry se apucă cu nădejde să—i uşureze pe 
cei doi despuiaţi de tot ce aveau pe ei. Bineînţeles că nu putea fi vorba de îmbrăcăminte, dar le luă de la 
gît un şirag de colți de marsuin pe care îi putea schimba pe o liră de aur. Din cîrlionţii încîlciți ai unuia 
dintre cei doi tineri despuiaţi luă un pieptene lucrat de mină, cu dinţii subțiri, a cărui muche înaltă era 
încrustată cu sidef şi pe care mai tîrziu îl vîndu cu opt șilingi într—un bazar din Sydney. Le luă şi 
podoabele făcute din os şi din carapace de broască ţestoasă, pe care le purtau în nas și în urechi, ca si 
scoica în formă de semilună, lată de 35 de centimetri,— pe care o purtau pe piept şi pe care ar fi putut lua 
oriunde cincisprezece șilingi... Cît despre cele două sulițe, le vîndu pe fiecare cu cîte cinci șilingi unor 
turişti din Port Moresby. Nu era uşor pentru un steward care bea şase litri pe zi să—şi menţină faima ! 

Cînd să plece de lîngă cei doi tineri, aceştia începuseră să—şi vină în fire şi îl fixară cu o privire 
furioasă, ca de fiară. Porni. Kwaque se ţinea după el atît de aproape, încît îl călca mereu pe picioare, 
făcindu—l să se împleticească. Văzînd asta, Daughtry îi puse în braţe comoara şi îi porunci s—o ia 
înainte, pe poteca ce ducea spre țărm. Tot drumul Dag Daughtry nu făcu altceva decît să rînjească şi să 
chicotească de bucurie privindu—şi prada şi pe Kwaque, care mergea clătinîndu—se pe picioarele lui 
subțiri, bălăbănindu—se ca un butoiaş pornit la vale. 

Cînd ajunseră pe bordul steamerului, care purta numele de Cockspur, Daughtry îl convinse pe 
căpitan să—l angajeze pe Kwaque ca ajutor de steward, cu un salariu de zece șilingi pe lună. Atunci află 
şi povestea lui. 

Totul începuse de la un porc. Cei doi tineri iuți de picior erau fraţi şi locuiau în satul vecin, iar porcul 
era al lor, — îi povesti Kwaque în engleza beche—de—mer, care suna îngrozitor. Kwaque pretindea că 
nici nu văzuse porcul şi că nici măcar nu aflase de existenţa lui decît cînd acesta murise. Cei doi fraţi îşi 
iubeau tare mult porcul. Ei şi ? Asta nu—l privea pe Kwaque, care ştia despre dragostea lor pentru porc 
tot atît cît ştia şi de existenţa lui. 

Primul lucru pe care îl auzise, — pretindea el, — îl auzise din gura satului ; se spunea că porcul 
murise şi că trebuia jertfit cineva,pentru el. Aşa era obiceiul pământului, — spuse Kwaque răspunzând la 
o întrebare de a stewardului. Ori de cîte ori murea un porc la care stăpânii lui ţinuseră mult, aceştia 
trebuiau să ucidă pe cineva, la întîmplare. Desigur, mai bine ar fi fost să—l ucidă pe acela care făcuse 
farmece ca porcul să se îmbolnăvească. 

Dar dacă nu—l puteau găsi, oricine le ieşea în cale era bun. Aşa că sortii căzură pe Kwaque. 

Şi pe cînd asculta vrăjit această ciudată poveste din junglă, unde oamenii ucid chiar pe un semen 
de—al lor cînd le moare un porc. Dag Daughtry dădu gata şi cea de a şaptea sticlă. 

Ştafetele care plecaseră pe potecile junglei. — continuă Kwaque, — aduseră vestea că cei doi stăpîni 
păgubiţi se apropiau şi că lot satul fugise in junglă şi se cățărase în copaci ; numai el, Kwaque. nu fusese 
în stare să se caţere. 

—Pe cinstea mea, — încheie Kwaque, — nu eu sint vinovat, nu eu am îmbolnăvit porcul ! 
—Pe cinstea mea, — făcu Dag Daughtry, — tu l—ai îmbolnăvit. Eşti urît ca dracu. I se face rău omului 
cînd se uită la tine. Şi mie mi se face rău ! 

Stewardul îşi făcuse un obicei ca după cea de—a şasea sticlă, înainte de culcare, să—l cheme pe 
Kwakue să—şi spună povestea. Aceasta îl făcea să se întoarcă cu gîndul la copilăria lui, cînd era tulburat 
de poveştile cu canibali de prin ţări îndepărtate şi cînd visa ca într—o zi să—i vadă cu ochii lui. Şi iată că 
visul 1 se împlinise. Zîmbea. Avea acum ca sclav un canibal adevărat. 

Şi Kwaque era un sclav adevărat, de parcă Daughtry l-ar fi cumpărat la licitaţie. Ori de cîte ori 
stewardul trecea de pe un vas al Societăţii Burns Philp pe un altul, punea condiţia ca Kwaque să—l 
însoţească şi să primească zece șilingi. Kwaque nu avea nici un cuvînt de spus în această chestiune. Şi 
chiar dacă în vreun port australian el ar fi vrut să fugă, Daughtry n—avea nevoie să—l păzească, pentru 
că Australia, cu politica ei „albă", avea grijă de asta. Nici un om de culoare, fie el malaez, japonez sau 
polinezian, nu avea voie să pună piciorul pe țărm fără să depună o garanţie de o sută de lire. 

Nici pe celelalte insule vizitate de Makambo, Kwaque nu prea se arătase dornic să fugă. Insula 
Regele William, singura pe care călcase vreodată, îi slujea ca unitate de măsură pentru toate celelalte 
insule. Şi cum pe Insula Regele William trăiau canibali, nu puteau să tragă altă concluzie decît că şi pe 
celelalte insule oamenii aveau aceleaşi gusturi cînd era vorba de mîncare. 

Cît despre insula Regele William, Makambo care mergea pe vechea rută a lui Cockspur, făcea 
escală aci o dată la zece săptămîni ; dar lucrul cel mai îngrozitor cu care Daughtry îl putea ameninţa 
vreodată pe Kwaque era să—i spună că îl debarcă pe ţărmul unde cei doi tineri vijelioşi îşi mai jeleau 
poate şi acum porcul. De fapt, cei doi tineri îşi făcuseră obiceiul ca ori de cîte ori zăreau vasul 
Makambo, să vislească pînă la el şi să—i dea tîrcoale, strimbîndu—se înfiorător la Kwaque care la 
rîndu—i, aplecat peste balustradă, le răspundea cu alte strâmbături. Cît despre Daughtry, el chiar 
încuraja acest schimb de politeţe mimată, pentru a—i scoate din cap orice speranţă că ar putea ajunge 
vreodată pe țărm, de unde să fugă în satul lui. 

Kwaque însă nici nu prea se arăta dornic să—şi părăsească stăpînul care. la urma urmelor, era blind, 
drept şi nu ridicase niciodată mîna la el. Cum izbutise să supravieţuiască răului de mare care îl încercase 
din prima clipă şi cum de la îmbarcare nu mai pusese piciorul pe țărm şi deci nu mai avea cum să 
cunoască răul de mare — Kwaque era sigur că nimerise într-—un adevărat rai pe pămînt. Nu mai avea de 
ce să—1 pară rău că nu se putea cățăra pe copaci, căci nu—l mai ameninţa nici un pericol. Mîncarea îi era 
asigurată şi încă pe săturate. Şi ce mâncare ! Nici unul din satul lui n—ar fi visat vreodată să pună gura pe 
vreuna din bunătățile din care el se înfrupta tot timpul, astfel încît putu să biruie şi dorul de casă, care îl 
mai încerca uneori. Acum era omul cel mai ferice din cîţi străbătuseră mările în toate timpurile. 

Kwaque fu acela care—. trase pe Mihail prin sabord în cabina lui Dag Daughtry, aştepînd ca stăpînul 
să intre pe uşă. După ce aruncă o privire grăbită prin cameră şi adulmecă patul şi sub pat, ceea ce îl făcu 
să înţeleagă că Jerry nu era pe—acolo, Mihail îşi îndreptă atenţia asupra lui Kwaque. 

Kwaque încercă să se arate prietenos. Plescăi din limbă dar Mihail mîrîi la acest negru care cutezase 
să se atingă de el — o adevărată pîngărire cînd te gîndeşti cum fusese crescut Mihail — şi care acum 
îndrăznea să—i vorbească tocmai lui, care nu se întovărăşise decît cu zeii cei albi. 

Negrul se făcu că nu ia in scamă acest afront şi, mormăind şi rîzînd prosteşte, voi s—o pornească spre 
uşă ca să fie gata s—o deschidă de cum îl va auzi pe stăpîn. Dar nici nu ridică bine piciorul că Mihail sări 
la el. Kwaque îşi lăsă imediat piciorul jos, iar Mihail se potoli, dar rămase de veghe. Ce ştia el despre 
acest necunoscut, decît că e un negru şi că în lipsa stăpînului alb orice negru trebuie supravegheat ? 
Kwaque încercă să—şi împingă piciorul încet pe podea, dar Mihail cunoştea şiretlicul acesta, aşa că—i 
puse capăt zbîrlindu—se şi mîrîind. 

Aceasta era atmosfera cînd Dag Daughtry îşi făcu .apariția. Şi în timp ce—l admira fără rezerve pe 
Mihail la lumina becului. Îşi dădu seama de tot ce se petrecuse. 

—Kwague, mişcă puţin un picior — îi porunci el, ca să se încredinţeze că ei a aşa cum bănuise. 

Căutătura speriată pe care Kwaque i—o aruncă lui Mihail era îndeajuns de convingătoare ; totuşi, 
stewardul stărui. Deşi se temea, Kwaque îi dădu ascultare, dar nici nu apucă să mişte piciorul că Mihail 
sări la el. Piciorul încremeni pe loc în timp ce Mihail începu să se rotească ţeapăn în jurul lui, ca să—l 
sperie. 

—Ce ai încremenit de tot ? — risc Daughtry. Asta e vînător de negri, nu glumă ! Hei. Kwaque. adu două 
sticle de bere de la gheată ! — porunci el. 

Kwaque îi aruncă o privire rugătoare şi nu se urni din loc. Nu se urni nici cînd porunca fu repetată cu 
mai multă străşnicie. 

—Pe legea mea, — îl ameninţă stewardul — dacă nu aduci repede bere, scot untul din tine. Dacă nu le 
duci imediat, te debarc pe Insula Regele William. 

—Nu pot — murmură timid Kwaque. Cîinele se uită la mine. Nu vreau să mă mănînce. 

— Ți—e frică de cîine ? — îl întrebă stăpînul. 

—Da. mi—e tare frică. 

Dag Daughtry era încintat, dar după plimbarea pe care o făcuse pe țărm îi era şi sete, aşa că nu mai 
lungi vorba. 

—Hei ! — i se adresă el lui Mihail. Asta e băiat. bun. Pricepi ? E băiat bun. 

Mihail dădu din coadă şi ciuli urechile în semn că încearcă să priceapă. Cînd stewardul îl bătu pe 
negru pe umăr, Mihail înainta şi adulmecă cele două picioare pe care le ţinuse ţintuite pe pămînt. 

—Dă—i drumul ! — porunci Daughtry. Dă—i drumul încet, — îl preveni el, deşi nu mai era nevoie. 
Mihail se zbirii, dar ii dădu totuşi voie să facă primul pas. timid. La al doilea se uita în sus la 
Daughtry, ca să fie sigur. 
—Aşa, — îl linişti el. Băiatul e al meu. E băiat bun, fii liniştit. 
Lui Mihail îi rîdeau ochii. înţelesese. Se întoarse nepăsător să cerceteze o ladă deschisă de pe podea în 
care se găseau plăci din carapace de broască ţestoasă, ferăstraie şi glaspapier. 
—Și acum, — făcu Daughtry cu glas tare, lăsîndu—se în fotoliu cu sticla în mînă. în timp ce Kwaque 
îngenunche la picioarele lui ca să—i desfacă şireturile de la ghete, — să—ţi găsim un nume, domnule 
cîine, care să se potrivească cu frumuseţea ta şi cu imaginaţia mea. 


CAPITOLUL 4 


Terrierii irlandezi cînd ajung la maturitate sînt de prețuit nu numai pentru curajul, dragostea şi 
credinţa lor faţă de stăpîn, ci şi pentru sîngele rece, pentru stăpînirea lor de sine. Ei îşi pierd cu greu 
cumpătul, iar la o încăierare pot să recunoască chiar şi în toiul bătăliei glasul stăpînului şi să—i dea 
ascultare. Şi nu sînt cuprinşi niciodată de crize de isteric, cum se întîmplă. de pildă, cu foxterrierii. 

Mihail nu dădea nici un semn de isterie, deşi avea o fire mai iute decit fratele lui de sînge, Jerry : cît 
despre tatăl şi mama lui. ei alcătuiau o bătrînă pereche foarte potolită în comparaţie cu el. Cînd se făcu 
mare, Mihail deveni mult mai jucăuş şi mai nebunatic decît Jerry. Cu firea lui clocotitoare, el era 
totdeauna gata să izbucnească la cea mai mică asmuţire, şi. după cum se va dovedi mai tîrziu, îi lăsa în 
urmă la joacă pe ceilalți căţei. Pe scurt, Mihail avea un suflet vesel. 

Cuvîntul suflet —am folosit aici cu tîlc. Orice ar putea să însemne suflet omenesc : posibilitatea de 
cunoaştere, identificare, personalitate, cunoştiinţă de sine. Mihail avea şi el suflet, iar sufletul lui poseda 
multe din însuşirile sufletului omenesc de care nu se deosebea decît în măsura în care acesta era înzestrat 
cu toate calităţile. Cunoştea dragostea, ca şi durerea, bucuria, mînia, mîndria, conştiinţa, şi avea humor. 
Trei dintre însuşirile principale ale sufletului omenesc sînt : memoria, voinţa şi inteligenţa, iar Mihail 
avea memorie, voinţă şi inteligenţă. 

Ca şi omul, Mihail lua contact cu lumea din afară cu ajutorul celor cinci simţuri, şi întocmai ca şi la 
om acest contact dădea naştere unor senzaţii, iar aceste senzaţii culminau în emoţii. Și mai departe, ca şi 
omul, el putea percepe, iar această percepere dădea naştere în creierul lui unor concepţii — desigur nu 
tot atît de vaste, de adînci şi de — neînțeles ca cele ale omului, dar în orice caz concepţii. 

Spre a—i feri pe oameni de o astfel de comparaţie jignitoare pentru ei, ar fi poate bine să admitem că 
senzațiile pe care le avea Mihail nu erau atît de adînci. De pildă el suferea mai puţin de pe urma unei 
înţepături de ac în labă decît un om care ş—ar fi înţepat cu un ac în podul palmei. De asemenea, trebuie 
să admitem că atunci cînd, datorită conştiinţei, în creierul lui se năştea un gînd, acesta era mai tulbure, 
mai nedesluşit decît dacă s—ar fi născut într—un creier omenesc. Şi mai departe să admitem că chiar 
de—ar fi avut un milion de vieţi, Mihail n—ar fi fost in stare vreodată să demonstreze vreo teoremă din 
geometria lui Euclid sau să rezolve vreo ecuaţie de gradul doi. Şi totuşi. Mihail era în stare, fără îndoială, 
să—şi dea seama că trei oase înseamnă mai mult decît două şi că zece cîini sînt un duşman mai de temut 
decît doi. 

Cu toate acestea, un lucru nu—l putem admite, şi anume că Mihail n—ar fi putut iubi cu atît 
devotament, cu atîta suflet, cu atîta patimă, uitare de sine şi spirit de sacrificiu ca un om. El iubea astfel 
nu pentru că era Mihail, ci pentru că era cîine. 

Mihail îl iubise pe căpitanul Kellar mai mult decît pe sine însuşi. Ca şi Jerry, care ar fi fost în stare să 
moară pentru căpitanul lui, nici el nu s—ar fi dat în lături să—şi; pună în primejdie viaţa pentru căpitanul 
Keller. Şi pe măsură ce timpul trecea şi se convingea că stăpînul lui pierise în neant, împreună cu insulele 
Meringe şi Solomon, îi fu sortit să—l iubească tot atît de mult şi pe stewardul care obişnuia să bea şase 
litri de bere pe zi. care avea un fel al lui de a se purta cu el şi al cărui şuierat îl vrăjea. Cît despre Kwaque, 
nici nu putea fi vorba : era un negru. Pe Kwaque îl îngăduia ca pe un fel de anexă, ca ceva care făcea 
parte din peisajul omenesc, un bun al lui Dag Daughtry. 

El nu—l cunoştea însă pe acest nou zeu sub numele de Dag Daughtry. Kwaque îi spunea „„maşter" : 
dar Mihail mai cunoscuse şi alţi albi cărora negrii le spuneau aşa. Mulţi negii îl chemau pe căpitanul 
Kellar „maşter”. 

Căpitanul Duncan îi zicea lui Dag Daughtry „steward", Mihail îl auzi pe el şi pe ofițerii lui, că îi 
ziceau astfel şi de aceea, pentru el, numele zeului lui rămase Steward. De aici înainte îl va cunoaşte şi se 
va gîndi la el numai sub numele de Steward. 

Acum se punea problema ce nume o să poarte el şi a doua seară după venirea lui pe bord, Dag 
Daughtry îl luă de o parte să discute împreună acest lucru. Mihail şedea pe labele dinapoi, cu botul 
odihnindu—se pe genunchii lui Daughtry. Ochii i se dilatau şi i se contractau scăpărînd, iar urechile i se 
ciuleau necontenit, în timp ce ciotul lui de coadă lovea podeaua de bucurie. 

—Aşa, băiete ! — i se adresă stewardul. Părinţii tăi au fost irlandezi. Să nu spui nu, afurisitule ! 

Încurajat de veselia şi bunătatea noului lui stăpîn, Mihail începu să freamăte din tot trupul şi, de 

bucurie, se porni să dea mai tare din coadă. Aceasta nu pentru că ar fi înţeles vreun cuvînt, ci pentru că 
simţea că în spatele acestor vorbe şi succesiuni de sunete se ascundea tot farmecul tainic pe care—l 
posedau zeii cei albi. 
—Să nu—ţi fie ruşine cu strămoşii tăi. Şi nu uita, dumnezeu îi iubeşte pe irlandezi. Kwaque ! Du—te şi 
adu două sticle de bere de la răcitor ! Ei, băiete, se vede pe nasul tău că eşti irlandez. (Coada lui Mihail 
începu să bată în podea). Ei, ia nu te mai gudura aşa pe lîngă mine. Las' că ştiu eu să mă feresc de 
alintările tale viclene. Nimeni nu poate să—mi intre mie în suflet. Prea s—a murat mult în bere ! Te—am 
furat ca să te vînd, nu ca să te—ndrăgosc. Altă dată te—aş fi putut iubi, dar asta înainte ca berea şi cu 
mine să ne fi cunoscut. Am să te vînd pe douăzeci de lire, bani gheaţă, dacă se iveşte prilejul ; n—am de 
loc de gînd să te îndrăgesc — asta să—ţi intre bine în cap ! Şi cum îţi spuneam cînd m—ai întrerupt atît 
de nepoliticos cu gudurăturile tale.. 

Se opri însă ca să ducă la gură sticla pe care Kwaque i—o desfăcuse. Scoase un ofiat, îşi şterse buzele 

cu dosul palmei şi continuă : 
—Curioasă patimă şi berea asta, băiete! Kwaque, maimuța aia de colo eu faţa de matusalem, care rînjeşte 
într—una, e al meu, dar eu, pe cinstea mea, sînt al berii. Sticle peste sticle, munţi de sticle de bere am 
băut ! Ai putea să îneci un vapor în ea. Pe legea mea, măi cîine, te pizmuiesc cît de bine stai tu în pielea 
ta pe care n—a ros—o băutura. Eu pot să—ţi fiu stăpîn şi tot stăpîn are să—ţi fie şi cel care o să—mi dea 
douăzeci de lire pe tine. dar tu n—ai să ajungi niciodată sclavul sticlelor de bere. Eşti mai liber decît 
mine, domnule cîine, pe care nici nu ştiu cum te cheamă. Asta îmi aduce aminte că... 

Goli sticla, i—o aruncă lui Kwaque şi—i făcu semn s—o deschidă şi pe ultima. 

—Nu—i treabă uşoară să—ţi dau un nume, fiule, un nume irlandez, fără discuţie. Dar care ? Paddy. Ai 
dreptate să.protestezi. N—are nici pic de distincţie numele ăsta! Cine ar putea să spună despre tine că eşti 
vagabond ? Ballymena ar merge, dar prea sună a cucoană, băiete ! Aha, am găsit. la să vedem. Banshee 
Boy” ? Pe dracu, fiu al Irlandei ! 

Dădu din cap aprobator şi întinse mîna după cealaltă sticlă. Bău, căzu pe gînduri şi apoi bău din nou. 
— AI meu eşti, proclamă el solemn, Killeny* 

e un nume minunat şi o să—ţi zic Killeny Boy. Ce părere ai de ideea asta, respectabile ? Sună frumos, 
măreț, ca un conte de... sau... sau ca un fabricant de bere în retragere. Multora dintre nobilii ăştia le—am 
dat eu o mînă de ajutor să se retragă din afaceri cu punga doldora ! 

Dădu gata sticla, îl apucă brusc pe Mihail de fălci şi aplecîndu—se, îşi frecă nasul de botul lui. în 
clipa în care îi dădu drumul Mihail îl privi ţintă pe zeu, dădu din coadă, iar ochii îi jucau în cap de 
fericire. Umbra unui suflet, ceva avea, asemenea unui duh al înţelegerii, se ivi în privirea cîinelui, şi el 
începu să—i arate dragoste acestui zeu cu părul cărunt care îi vorbea despre nişte lucruri pe care el nu le 
pricepea, dar al cărui glas îi mergea drept la inimă. 

—Hei, Kwaque ! 

Kwaque, care şedea pe vine pe podea şi lustruia un pieptene făcut de Dag Daughtry dintr—o scoică, 
se opri din lucru. Îşi ridică privirile, aşteptînd porunca, gata s—o îndeplinească. 

—Kwaque, ştii numele acestui cîine ? Killeny Buy e numele lui. Vîrăți—l bine în cap. Cînd îl chemi, 


3 pai A fr 
Banshee — cuvînt irlandez care înseamnă minunat (N.tr.) 

Killeny — localitate in Irlanda, cunoscută pentru crescătoriile ei de cîini. 

spui ”Killeny Boy”. Înţeles ? Dacă nu, ți—l vîr eu în cap, Killeny Boy. Înţeles ? Killeny Boy. Killeny 
Boy! Pe cînd Kwaque îi scotea pantofii şi îi ajuta să se dezbrace. Daughtry se uita somnoros la Mihail. 
— Al meu eşti, băiete ! — făcu ei ridicîndu—se şi bălăbănindu—se spre pat. Ți—am găsit numele şi 
ți—am dibuit şi firea. Vrei să vezi c—o ştiu şi p—asta ? Eşti iute, dar şi cuminte. Numele ăsta îţi vine ca 
turnai. Iute, dar şi cuminte, ăsta îmi eşti, Killeny Boy, iute, dar şi cuminte, — continuă el să 
bodogănească în timp ce Kwaque îl ajuta să se vîre în pat. 

Kwaque îşi reluă lucrul. Bîiguia ceva de neînțeles, apoi, după un răstimp. Încetă, şi încreţindu— şi 
fruntea de parcă l-—ar fi năucit ceva îl întrebă pe steward : 
—Maşter, cum îi zice cîinelui ? 
—Killeny Boy, canibal căpăţinos ce eşti, Killeny Boy, Killeny Boy, — murmură Dag Daughtry pe 
jumătate adormit. Kwaque, băutorule. de sînge, ia du—te şi mai adu o sticlă din racilor. 
—Nu master — îngînă negrul cu ochii în patru să nu se trezească cu ceva în cap, — gata şase sticle ! 

Un sforăit fu singurul răspuns al stewardului. 

Negrul, care avea mina chircită, din cauza leprei, iar pielea de pe frunte, între ochi, îngroşată abia 
perceptibil, se plecă peste lucrul său. mişcînd necontenit din buze şi repetînd fără încetare : "Killeny 

Boy", "Killeny Boy”. 


CAPITOLUL 5 


Timp de cîteva zile. Mihail nu—l văzu decît pe steward şi pe Kwaque, pentru că şedea închis în 
cabină. Nimeni nu ştia de existenţa lui pe bord, iar Dag Daughtry, dîndu—şi prea bine seama că furase 
cîinele unui alb, nădăjduia să păstreze taina prezenţei lui pe bord şi să—l strecoare pe țărm cînd 
Makambo va ancora la Sydney. 

În scurtă vreme stewardul se convinse cît de uşor prinde Mihail totul. Uneori se întîmpla să—i dea de 
mîncare chiar şi cîte un os de pui. Două lecţii — care cu greu ar fi putut fi numite astfel, pentru că pe 
ambele le primise în decurs de cinci minute şi nici una nu ţinuse mai mult de jumătate de minut — i—au 
fost de ajuns lui Mihail ca să înveţe că nu avea voie să roadă oasele de pui decît în colţul de lîngă uşă, pe 
podea. După aceea, ori de cîte ori căpăta cîte un os, se ducea cu el în colţ. fără să mai aştepte să i se 
spună. 

La urma urmelor, de ce n—ar fi priceput ? Avea destulă minte ca să înţeleagă ce voia stewardul de la 
el ; omul acesta era doar atît de bun cu el, încît îi făcea o adevărată plăcere să—I slujească ! Stewardul 
era un zeu bun, un zeu care îşi arăta dragostea prin glasul şi prin buzele sale şi care, atunci cînd îl atingea 
cu mîna, îi freca botul sau îl cuprindea cu braţele, îi arăta de asemenea că îl iubeşte. Şi cum credinţa 
izvorăşte din dragoste, cu Mihail lucrurile se petrecură la fel. Dacă stewardul i—ar fi poruncit să lase 
osul, el -—ar fi ascultat şi l-ar fi lăsat. Aşa e plămădit dinele : dintre toate animalele, el este singurul 
care şi—ar lăsa bucuros mîncarea neatinsă, numai să—şi poată urma sau sluji stăpînul, gudurîndu—se 
voios pe lîngă el. 

De fapt Dag Daughtry îşi petrecea mai tot timpul liber cu prizonierul lui, cu Mihail, care căpătase 
repede deprinderea să nu latre şi să nu chelălăiască. Şi în aceste ceasuri pe care le petrecură împreună, 
Mihail învăţă multe. Daughtry descoperi la rîndu—i că Mihail înţelegea şi asculta cînd i se spuneau 
lucruri simple ca „nu", „da", „sus", „culcă—te”, şi el îl mai învăţă şi altele ca „„urcă—te în pat," sau „treci 
sub pat", „adu un pantof", „adu doi pantofi". Şi fără să se străduiască prea mult. ÎI învăţă să se dea tumba, 
să se roage, să facă pe mortul, să şadă cu pipa în gură şi cu pălăria pe cap. şi nu numai să stea in două 
labe, ci să şi meargă. 

Apoi îl învăţă ce e îngăduit şi ce nu. După ce punea o bucată de carne sau de brînză gustoasă şi 
îmbietoare pe colţul patului, lîngă botul lui Mihail, Daughtry nu avea nevoie să spună mai mult decît „nu 
e voie". lar Mihail nu se atingea de mîncare pînă nu i se spunea „e voie". După ce—i poruncea că „nu e 
voie", Daughtry putea să iasă din cabină şi oricît ar fi zăbovit pe afară, o jumătate de oră sau chiar o 
jumătate de duzină de ore. la întoarcere găsea mîncarea neatinsă, iar pe Mihail uneori dormind în 
colţişorul ce—i fusese lăsat la capătul patului. Odată, mai pe la început, stewardul ieşi din cabină. Nasul 

pofticios al lui Mihail era la un centimetru de bucata oprită. Kwaque, în joacă, încercă să întindă mîna 
spre ea. Cu o muşcătură fulgerătoare Mihail i—o sfişie. 

Cu toate că Kwaque nu se arăta de loc ticălos sau viclean Mihail n—ar fi făcut pentru el nimic din ce 
era totdeauna gata să facă pentru steward. Fapt este că de la primele lui licăriri de conştiinţă, Mihail 
fusese învăţat să deosebească pe albi de negri. Negrii erau întotdeauna slugile albilor — ştia asta din 
experiență — erau întotdeauna făpturi dubioase şi gata oricînd să facă rău. De aceea nu trebuiau scăpaţi 
din vedere nici o clipă. Datoria cea mai de seamă a unui cîine era deci să slujească zeul alb, fiind cu ochii 
în patru la toţi negrii care treceau pe lîngă el. 

Totuşi, la începui, cînd stewardul lipsea, luat cu treburile lui pe vapor, iar după aceea mereu, Mihail îi 
îngăduia lui Kwaque să—i aducă mîncare, apă, şi să—i facă şi alte servicii. 

Îşi dădea instinctiv seama că tot ceea ce făcea Kwaque pentru el, orice i—ar fi dat de mîncare, nu vine 
în nici un caz de la el, ci de la stăpînul acestuia, care era şi propriul lui stăpîn. Totuşi, Kwaque nu—i 
purta pică lui Mihail. Ținea şi el ca stăpînul să fie mulţumit — doar îi salvase viaţa în acea zi 
îngrozitoare, pe insula Regele William şi îl scăpase din mîinile celor doi nemîngîiaţi proprietari ai 
porcului — aşa că—l îndrăgise şi el pe Mihail, de hatîrul stăpînului său. Văzînd că stăpînul iubea cîinele 
din ce în ce mai mult, Kwaque începu şi el să—l iubească cu adevărat pe Mihail — şi îl iubea cu aceeaşi 
credinţă cu care avea grijă de toate cele ce—i aparţineau stewardului,. fie că era vorba de pantofii pe care 
i—l lustruia, fie de hainele pe care i le peria şi curăța sau de cele şase sticle de bere pe care i le punea 
zilnic în răcitor. 

Întru— adevăr, Kwaque nu avea nimic de stăpîn în el. În timp ce Mihail era un adevărat aristocrat. 
Mihail îl slujea pe Steward din dragoste, dar pe negru îl tiraniza. Kwaque prea avea o fire de sclav, iar 
Mihail, de felul lui, era tot atît de puţin dispus să se supună, pe cît fuseseră indigenii din America de 
Nord atunci cînd se făcuse încercarea zadarnică de a—i duce în sclavie pe plantațiile din Cuba. Nu era 
vorba aci de vreo scădere a lui Kwaque sau de vreun merit al lui Mihail. Rasa lui Mihail, selecționată de 
om cu grijă secole de—a rîndul, se caracteriza mai întîi prin cruzime şi credinţă. lar cruzimea şi credința 
laolaltă duc întotdeauna la mîndrie. Şi mîndria nu poate exişti fără onoare şi nici onoarea fără cumpănire. 

Lucrul principal pe care Mihail îl învăţă cu ajutorul lui Daughtry încă din primele zile, fu să numere 
pînă la cinci. Cu toate că era înzestrat cu o inteligenţă neobişnuită, îi trebuiră multe ceasuri de caznă ca să 
înveţe mai întîi numeralele grăite ; apoi să vadă cu ochii şi să deosebească în minte un obiect anume de 
toate celelalte grupuri de obiecte, pînă la cinci inclusiv, şi în al treilea rînd. să facă în minte legătura 
dintre un lucru sau orice grup de lucruri şi corespondentul lui numeric, aşa cum îl pronunţa stewardul. 

La lecţiile pe care i le dădea, Dag Daughtry se folosea de mingi de hîrtie legate cu sfoară. Şi aşa, cînd 
îi arunca de pildă cinci mingi sub pat şi îi spunea să—i aducă trei, el nu—i aducea nici două, nici patru, 
ci trei, cît 1 se poruncise. Cînd Daughtry arunca trei şi îi cerea patru, Mihail, i le aducea pe cele trei şi 
începea să caute în zadar pe a patra, săltînd în jurul stewardului şi dînd din coadă rugător, pentru ca în 
cele din urmă să sară pe pat şi s—o aducă pe a patra de sub vreo pernă sau dintre pături. 

La fel se petrecură lucrurile şi cu celelalte obiecte. Pînă la cinci, fie că era vorba de pantofi, fie de 
cămăşi sau de feţe de pernă. Mihail aducea numărul care i se cerea. Cît despre facultățile matematice ale 
lui Mihail, care număra pînă la cinci, şi cele ale bătrînului negru din Tulagi. care număra pacurile de 
tutun în grupe de cîte cinci, diferenţa era mai mică decît aceea dintre Mihail şi Dag Daughtry, care putea 
face operaţii mai complicate de înmulțire şi împărţire. Analizînd şi mai departe. Se putea vedea că există 
o deosebire şi între Dag Daughtry şi căpitanul Duncan, care conducea vasul Makambo folosindu—se de 
calcule matematice. Dar cea mai mare diferenţă era între căpitanul Duncan şi astronomul care alcătuieşte 
harta cerului navigîhd printre stele, la milioane de mile depărtare. Aceasta abia de—i aruncase 
căpitanului Duncan o fârîmă din ştiinţă lui matematică, cîteva resturi, care îl ajutau pe căpitan să 
stabilească zi de zi în ce loc se alia Makambo pe mare. 

Într—un singur fel i se putea impune Kwaque lui Mihail : avea o drîmbă şi ori de cîte ori i se făcea 
lehamite de viaţa de pe Makambo şi de robia lui la steward, îşi vîra instrumentul în gură şi scotea din el 
sunete ciudate, întorcîndu—se eu gîndul la Insula Regele William. în acele clipe, în care pentru Kwaque 
dispărea şi măsura timpului şi cea a depărtării, Mihail cînta — sau mai degrabă urla — dar urletul lui 
avea aceeaşi dulceaţă plăcută ca şi cel al lui Jerry. Mihail n—ar fi vrut să urle, dar cînd auzea muzică — 
aşa era el făcut — se simţea îmboldit fără să vrea să schelălăie. 

Atîta timp cît Mihail fu ţinut ascuns în cabina stewardului, pentru că glasul lui nu trebuia să fie auzit 

din afară, Kwaque se văzu nevoit să—şi găsească uşurarea în drîmbă în căldura aceea înăbuşitoare care 
venea prin gratiile de deasupra sălii cazanelor. Dar aceasta nu avea să ţină prea mult pentru că, fie din 
pricina unui noroc orb, fie din pricina destinului înscris în cartea vieţii încă de la începuturile acestei 
lumi, Mihail fusese sortit unei întîmplări ce avea să aibă urmări nu numai asupra soartei lui, ci şi asupra 
aceleia a lui Kwaque şi a lui Dag Daughtry, sorocind pînă şi locul unde aveau să moară şi să fie îngropaţi. 


CAPITOLUL 6 


Întîmplarea care avea să schimbe soarta cîinelui se petrecu în ziua în care Mihail îşi anunță prezența 
tuturor celor de pe Makambo. Şi ca s—o luăm de la capăt, de vină era Kwaque, care ieşise fără să 
închidă bine uşa. Şi cum Makambo se legăna pe marea liniştită, uşa cabinei începu să se închidă şi să se 
deschidă, rămînînd uneori de perete şi trîntindu—se apoi, dar nu cu destulă putere ca să se închidă cu 
clanța. 

Mihail trecu pragul cel înalt cu gîndul nevinovat de a porni în cercetare nu mai departe decît prin 
împrejurimi. Dar abia ieşi, că o înclinare mai mare a vasului făcu uşa să se trîntească cu putere şi să se 
închidă. Mihail voi să se întoarcă. Ascultarea avea rădăcini puternice în el, pentru că în sufletul lui 
sălăşluia dorinţa de a—i face mereu pe voie stăpînului, iar în cele cîteva zile de izolare, simţise, îşi 
dăduse seama, sau poate că ghicise fără să—şi dea seama că voinţa stewardului era ca el să stea în 
cabină. 

Rămase deci multă vreme în faţa uşii închise, privind—o cu încordare. Era însă prea înţelept ca să se 
pornească pe lătrat sau să se adreseze unui obiect neînsuflețit, învățase încă de pe vremea cînd nu era 
decît un căţelandru că numai lucrurile vii puteau fi făcute să se mişte prin rugăminţi sau ameninţări şi că 
dacă lucrurile neînsufleţite se mişcau aşa cum se mişca uşa, n—o făceau din voia lor, pentru că ele nu 
puteau să audă nimic din tot ce li s—ar fi putut spune. O porni la întâmplare pe culoarul lung în care 
dădea cabina uitîndu—se în sus şi în jos pe această sală care mergea de la provă la pupă. 

Şi timp de aproape o oră nu făcu altceva decît să se ducă şi să se întoarcă la uşa care nu voia să se mai 
deschidă. Apoi ii veni o idee. Cum uşa nu se deschidea iar stewardul şi Kwaque nu se mai întorceau, 
porni în căutarea lor. Odată hotărîrea luată, se îndreaptă cu curaj şi fără şovăială spre fundul culoarului. 
Cotind cotul în unghi drept de la capătul lui, dădu peste nişte trepte înguste. Printre alte urme pe care le 
adulmeca, recunoscu şi pe cele ale lui Kwaque şi ale stewardului şi înţelese că trecuseră pe acolo. 

În capul scărilor şi pe puntea principală începu să întîlnească pasageri. Erau zei albi şi nu—l supăra 
că îi dădeau atenţie, dar el nu zăbovi, ci se grăbi să ajungă pe puntea pasagerilor unde mai mulţi zei 
favorizați de soartă şedeau tolăniţi pe şezlonguri. Nici urmă însă de steward sau de Kwaque. ÎI ispiti un 
alt rînd de trepte înguste în pantă repede şi ieşi pe puntea bărcilor. Aci, la adăpostul unor umbrare largi, 
erau mulţi zei, mult mai mulți decît văzuse el vreodată. 

Spre, provă, puntea bărcilor se termina cu comanda, care în loc să fie deasupra, făcea parte din punte. 
Dădu ocol cabinei timonierului în partea umbrită de sub vînt şi aci se împlini ceea ce îi era scris : trebuie 
spus că Duncan, căpitanul vasului, îşi adusese în afară de doi foxteri şi o pisică persană mare, cu pisoii ei 
cu tot. Cuibul preferat al pisicii era în timonerie ; căpitanul Duncan o răsfățase dîndu—i o ladă pentru ea 
ŞI puii ei, şi îi ameninţase pe timonieri cu toate nenorocirile din lume dacă ar fi călcat vreunul din pisoi. 

Mihail nu ştia însă nimic despre toate acestea şi pisica cea mare află de existenţa lui înainte ca el să fi 
aflat de ea. O zări abia în clipa în care se şi năpustise asupra lui prin uşa deschisă a cabinei timonierului. 
Văzînd primejdia neaşteptată, Mihail sări în lături şi se zburli înainte de a fi apucat să—şi dea bine seama 
ce se întîmplase. Se uita la ea fix, cu părul zburlit, înţelegînd în sfîrşit despre ce era vorba : o pisică. In 
acest răstimp însă, ea se repezi din nou cu coada ei mare cît braţul unui om zdravăn. Era toată numai 
ghiare, mînie şi răzbunare. 

Toate acestea erau prea mult pentru un terrier irlandez care se respectă. Mînia lui izbucni odată cu al 
doilea atac al pisicii şi ca să se ferească de ghiarele ei sări într—o parte, şi apoi înainte, ca s—o înfrunte. 
Cu un clănţănit, fălcile lui o apucară de mijloc pe cînd ea mai era încă în aer. în clipa următoare pisica 
zăcea aruncată pe punte, tîrîndu—se şi zvîrcolindu—se, cu spinarea zdrobită. 

Pentru Mihail însă acesta nu era decît începutul.aventurilor lui. Un urlet ascuţit, un chelălăit mai 
degrabă, scos de mai mulţi duşmani, îl făcu să se întoarcă, dar nu destul de iute. Doi foxterrieri în plină 
putere îl izbiră în coastă, înfigîndu—şi colții în el şi tăvălindu—l pe punte. Trebuie spus că cei doi cîini 
fuseseră aduşi de mult pe Makambo, încă de pe vremea cînd erau căţei. Veniseră în buzunarele hainei 
lui Dag Daughtry care, după obiceiul lui, îi înşfăcase pe ţăran la Sydney şi îi vînduse căpitanului Duncan 
pe cîte o guinee. 

Între timp, Mihail, care încerca să se ridice, fu cuprins de mînie. Ploua cu pisici şi cu cîini, o revărsare 
pe care el n—o provocase. Nu el căutase gîlceavă şi nici măcar nu ştiuse de existenţa unor duşmani pînă 
ce aceştia nu—l atacaseră, în furia lor isterică, foxterrierii prinseseră curaj şi în clipa în care Mihail se 
ridică, se năpusti asupra lui. Mihail îşi ciocni colții de cei ai unuia dintre duşmani şi amîndoi îşi sfîrtecară 
buzele ; după această ciocnire, cel mai slab părăsi lupta, astfel încît veni rîndul celui de al doilea 
foxterrier care îl atacă pe Mihail din coastă. însîngerîndu—l. Cu o mişcare bruscă Mihail se scutură din 
strînsoare, îşi liberă grumazul, lăsîndu—şi un smoc de păr în botul celuilalt. în aceeaşi clipă îşi înfipse 
colții în urechea lui pînă ce i—o străpunse. Cu un chelălăit ascuţit, foxterrierul sări în lături atît de iute, 
încît urechea lui, trecînd prin colții lui Mihail ca printr—o greblă, se făcu fîşii—fişii. 

Celălalt foxterrier îl atacă din nou pe Mihail, care tocmai se întorcea să—l întîmpine, cînd se produse 
un nou atac, la fel de neaşteptat. De astă dată era căpitanul Duncan pe care îl cuprinsese furia 
văzîndu—şi pisica ucisă, îl izbi e Mihail cu piciorul drept în coaste, încît aproape că îi tăie răsuflarea, 
proiectîndu—. în aer. Mihail se prăbuşi ca un butuc pe o parte. Cei doi foxterrieri se năpustiră asupra lui, 
înfingîndu—şi colții în el şi umplîndu—şi boturile cu părul lui sîrmos. Şi pe cînd mai zăcea pe o parte, 
zbătîndu—se să se ridice, fălcile lui îl apucară pe unul din ei ; cîinele urlă de durere şi se retrase 
ținîndu—şi o labă în aer ; era una din labele dinainte, al cărei os fusese aproape sfărîmat. 

Mihail îşi puse de două ori pecetea colților lui pe trupul celuilalt duşman patruped, după care porni o 
urmărire în cerc, cu căpitanul Duncan după el. Tăindu—i calea, foxterrierul îşi înfipse colții în ceafa lui. 
Cum Mihail era mai greu, foxterrierul fu nevoit să se oprească din goana lui şi se prăbuşi pe punte. în 
aceeaşi clipă o nouă lovitură a căpitanului Duncan îl zviiii cît colo pe Mihail ai cărui colţi încleştaţi 
sfişiară carnea de pe trupul foxlerrierului. 

După aceea Mihail se întoarse spre căpitan. Ce—i păsa lui că era un zeu alb ? în furia pe care i—o 
provocaseră atîtea şi atîtea atacuri din partea atîtor duşmani. Mihail, care nu făcuse altceva decît să—i 
caute cuminte pe Kwaque şi pe Steward, nu mai zăbovi să chibzuiască. Şi la urma urmei era un zeu alb 
străin, pe care nu—l mai văzuse niciodată. 

La început se mulţumise doar să—l midie şi să se zbârlească la el. Dar ca să ataci pe un zeu nu mai 
era o jucărie. De aceea, cînd sări să apuce piciorul care pornise spre el să—l izbească din nou, Mihail nu 
scoase nici un sunet. Ca şi atunci cînd fusese atacat de pisică, el sări în lături şi chiar în timp ce se ferea, 
atacă. Era un şiretlic pe care îl învățase printre negrii cei mulți de la Meringe sau de pe bordul lui 
Eugenie, şi uneori îi izbutea Colţii lui se înfipseră în pantalonii albi de doc ai căpitanului. Acest atac îl 
făcu pe marinarul furios să—şi piardă echilibrul. Veni în nas şi după ce anevoie izbuti să se ridice, nimeri 
tot peste Mihail care se pregătea să muşte din nou. Se clătină aurit şi se prăbuşi. 

E greu de ştiut cît i—ar fi trebuit să stea pînă să—şi vină în fire. Fu însă atacat din nou de Mihail, care 
îi înfipse colții în. umăr, astfel că trebui să se ridice repede, atît de repede pe cît îi îngăduiau proporțiile 
lui. 

Mihail izbuti să—l apuce de pulpă dar căpitanul se ridică în picioare. Îi sfişie însă celălalt crac al 
pantalonului şi primi o lovitură de picior care îl aruncă prin aer cît colo. Mihail căzu pe spate. 

Pînă atunci căpitanul atacase cu înverşunare şi tocmai se pregătea să—l mai lovească o dată, cînd 
Mihail se ridică şi sări. Dar de astă dată nu se repezi la picior sau la coapsă, ci de—a dreptul la gît. Era 
prea sus ca să—l poată ajunge dar colții lui apucară cravata neagră care flutura şi în cădere trase de ea 
făcînd—o fişii. 

Nu atît întîmplarea cu cravata îl făcuse pe căpitanul Duncan să bată în retragere, cît mai ales tăcerea 
lui Mihail. Era înfricoşătoare ca moartea. Nu se auzea nici un mîrîit şi nici vreo ameninţare pornită din 
gîtlej. Cu privirea fixă, fără să clipească, Mihail se năpusti o dată şi încă o dată. Cînd pornea la atac nu 
scotea nici un mîrîit şi nici nu chelălăia cînd primea loviturile de picior. Era aidoma spuselor lui Tom 
Haggin despre Biddy şi Terrence, părinţii lui, de la care Mihail moştenise darul de a nu clipi în faţa 
loviturii. întotdeauna — aşa erau ei plămădiţi — săreau să întâmpine lovitura şi pe cel care lovea. Erau 

obişnuiţi să atace şi să—şi continue atacul cu un calm care avea ceva din gravitatea morții. 

Tot aşa se petrecură lucrurile şi cu Mihail. În timp ce căpitanul dădea înapoi lovind cu piciorul, el 
ataca sărind şi muşcînd. Căpitanul Duncan fu slavat de un marinar înarmat cu un băț de care era legată o 
cîrpă de spălat puntea. Se amestecă în luptă şi izbuti să—i vîre lui Mihail cîrpa în bot şi să—l împingă în 
lături. Prima dată colții lui se înfipseră automat în cîrpă, dar după ce o scuipă se feri s—o mai muşte 
pentru că îşi dăduse seama ce era : un lucru neînsufleţit căruia colții lui nu—i puteau face nici un rău. 

Pe de altă parte, deşi nu—i era frică de marinar, acesta nu—l interesa de fel. El nu—şi lua ochii de la 
căpitanul Duncan, care se sprijinea cu spatele de balustradă gîfiind şi ştereîndu—şi sudoarea care îi 
curgea şiroaie pe față. 

Pe cît de mult mi—a trebuit să povestesc bătălia, de la uciderea pisicii persane pînă ce marinarul îi 
vîrîse lui Mihail cîrpa în gură, pe atît de repede se petrecură lucrurile după aceea, atît de repede, încît 
călătorii care săriseră din fotoliile lor grăbindu——se la faţa locului, ajunseră abia în clipa în care Mihail, 
printr—un salt izbutit, se feri de cîrpa marinarului şi se aruncă asupra căpitanului Duncan, de astă dată 
înfigîndu—şi colții cu atîta sălbăticie în pulpa cărnoasă a acestuia, încît îl făcu să îndruge un blestem 
neînțeles, însoţit de un urlet de mînie şi uimire. 

O lovitură bine ţintită îl aruncă pe Mihail cît colo şi îi dădu posibilitatea marinarului să se folosească 
de cîrpa lui. În aceeaşi clipă sosi la faţa locului şi Dag Daughtry, care îşi văzu căpitanul plin de sînge şi 
gîfiind, iar pe Mihail înverşunat, într—o tăcere înspăimîntătoare, la capătul cîrpei, iar pisica mare, 
persană, zvîrcolindu—se cu spinarea frîntă. 

—Kulleny Boy ! strigă stewardul poruncitor. 

Oricît de mare îi era supărarea şi mînia, glasul stăpînului lui îi pătrunse în conştiinţă şi potolindu—se 
aproape brusc, Mihail îşi lăsă urechile, părul zbârlit i se culcă pe spate şi buzele îi acoperiră din nou colții 
în timp ce întorcea capul ca să—i arate stăpînului că îl auzise. 

—Aici, Killeny ! 

Mihail îl ascultă şi veni nerăbdător şi fericit la picioarele lui, dar fără să se ghemuiască. 
—Jos, Boy ! 

Se întoarse lăsîndu—se jos cu un suspin de uşurare şi fulgerîndu—şi o dată limba lui roşie, îi linse 
picioarele stewardului. 

— Al tău e, steward ? — întrebă căpitanul Duncan cu glasul înecat de mînie şi cu răsuflarea tăiată. 
—Da, domnule. Al meu. Ce s—a întîmplat ? 

Dar ceea ce se întîmplase cu Mihail îl făcea pe căpitan să se sufoce. Nu fu în stare decît să arate 
împrejur, de la pisica muribundă, hainele lui sfişiate şi rănile sîngerînde pînă la foxterrierii care îşi 
lingeau rănile şi scheunau la picioarele lui. 

—Proastă treabă... făcu Daughtry. 
—Proastă, pe dracu ! — i—o tăie căpitanul. Şef de echipaj ! Azvirle cîinele ăsta peste bord ! 
—Am înţeles, domnule, peste bord, — îngînă şeful de echipaj, dar şovăi. 

Faţa lui Dag Daughtry se înăsprea pe măsură ce creştea în el hotărîrea de a se împotrivi cu acea 
încăpăţînare care, aşa înceată cum era, ar fi mers oricît de departe ca să biruie. Răspunse insă destul de 
respectuos, şi străduindu—se să—şi țină firea, trăsăturile feţii i se îndulciră, lăsînd să se creadă că e în 
obişnuinţa lui bună dispoziţie. 

—E un cîine bun. domnule, şi nu face rău. Nu înţeleg ce şa făcut să—şi dea drumul aşa. Trebuie c—a 
fost ceva la mijloc. 
—Da, aşa e, — se amestecă în vorbă unul din pasageri, un plantator de cocos din Shortlands. 

Stewardul îi aruncă o privire recunoscătoare şi continuă : 

—E un cîine bun, domnule, un cîine foarte ascultător... Uitaţi—vă, cum m—a văzut, cu tot tărăboiul, el a 
venit la mine şi s—a culcat la picioarele mele. E foc de deştept ; face tot ce—i spun. Am să—l fac eu să 
fie mai prietenos. Uitaţi—vă... 

Îndreptîndu—se spre cei doi foxterrieri isterici, Daughtry îl chemă pe Mihail la el. 

—E de treabă, Killeny, pricepi, de treabă — îi şopti el punînd o mînă pe un foxterrier şi cealaltă pe 
Mihail. 

Foxterrierul chelălăi şi se vîrî în picioarele căpitanului Duncan, dar Mihail, dînd uşor din coadă şi cu 
urechile lăsate, înainta spre el, se uită în sus la steward ca să fie mai sigur, apoi îşi adulmecă fostul 
duşman, ba chiar îi linse urechea. 

—Aţi văzut, domnule, că nu e rău ? se bucură Daughtry. Joacă cinstit. E un cîine de treabă ; e ca un om. 
Vin aici Killeny ! Uite—l şi pe celălalt. E bun. Sărută—l şi împăcaţi—vă şi gata treaba ! 

Celălalt foxterrier, cel cu laba rănită, răbda ca Mihail să—l miroasă, multumindu—se să scoată nişte 
mirîituri isterice din fundul gitlejului, dar cînd Mihail îl atinse cu limba aceasta i se păru prea mult. 
Foxterrierul cel rănit izbucni şi clămpăni în aer, voind să—l muşte pe Mihail de limbă şi de nas. 

—E bun. Killeny, îţi spun eu că e bun, — îi atrase atenţia de grabă stewardul. 

Dînd din coadă în semn că a înţeles, şi fără, urmă de ură, Mihail ridică o labă şi cu o lovitură dată la 
întîmplare în joacă, ca un ghiont, se lăsă cu toată greutatea pe ceafa celuilalt, rostogolindu—l pe punte. 
Deşi acesta mîrîia mînios. Mihail se depărta liniştit şi privi in ochii stewardului ca să afle încuviințarea. 

Călătorii, care văzuseră şi tumba pe care o făcuse foxterrierul şi în acelaşi timp blîndeţea cu care 
Mihail îl privea, izbucniră în hohote de ris. Dar ei mai rîdeau şi pentru că în clipa în care foxterrierul 
clămpănise şi fusese dat peste cap. căpitanul Duncan, care nu—şi mai putea stăpîni nervii, sări în sus. 


—Aşa, domnule, — continuă stewardul din ce în ce mai încrezător. Pun rămăşag că pînă mîine la ora 
asta vă împac şi pe dumneavoastră... 
—Pînă în cinci minute va fi peste bord ! — răspunse căpitanul. Şef de echipaj ! Peste bord cu el. 


Şeful de echipaj făcu un pas, încercînd să execute ordinul, în timp ce murmure de protest se ridicară 
din rîndurile călătorilor. 
—Uită—te la pisica mea şi la mine, — se apără căpitanul Duncan. 

Şeful de echipaj făcu un pas, dar Dag Daughtry îi aruncă o privire amenințătoare. 
— Hai mai repede ! — porunci căpitanul. 
—Stai aşa ! — interveni plantatorul din Shortlands. Fii drept cu cîinele. Eu am văzut tot. Nu el a căutat 
ceartă. întîi a sărit pisica la el. A trebuit să sară de două ori pînă să scape de ea. I—ar fi scos ochii. Pe 
urmă au sărit şi cîinii. Nu le făcuse nimic. După aia ai sărit şi dumneata pe el. Nici pe dumneata nu te 
supărase cu nimic. Ba a mai venit şi marinarul cu cîrpa. Şi acum vrei să sară şi şeful de echipaj la el şi 
să—l arunce peste bord. Să fim drepţi. N—a făcut decit: să se apere. Ce te—ai aşteptat dumneata să facă 
un cîine care se respectă ? Să zacă şi să se lase călcat în picioare de orice cîine sau pisică ce trece pe lîngă 
el ? Joacă cinstit, căpitane. I—ai cărat cîteva picioare ale dracului; El n—a făcut decît să se apere. 
—Am văzut că ştie să se apere, — rînji căpitanul, încercînd să—şi reia obişnuita lui bună dispoziţie şi 
pipăindu—şi uşor umărul care sîngera, în timp ce îşi privea pantalonii de doc zdrenţuiți. Uite ce e. 
steward, dacă poţi să—l faci să se împace cu mine în cinci minute, rămîne la bord. Dar trebuie să—mi 
faci altă pereche de pantaloni. 
—Cu plăcere, domnule, mulţumesc ! strigă Daughtry. Şi—am să vă aduc şi altă pisică... Hai, Killeny 
Boy. Acest mare stăpîn e bun, pe Legea mea ! 

Şi Mihail asculta. Asculta nu cu isteria care îi mai sufoca şi îi mai sugruma încă pe cei doi foxterrieri, 

ci fără să—i tremure muşchii sau să—l scuture nervii. Stătea rece. cuminte de parcă n—ar fi avut loc 
adineauri o încăierare în toată legea şi nu ar mai fi simţit în trup arsura colţilor şi a loviturilor de picioare. 
Nu se putu opri totuşi să nu se zbirlească la început, cînd mirosi pantalonul din care colții lui sfişiaseră cu 
puţin timp înainte. 
—Vă rog să puneţi mîna pe el, — spuse Daughtry. lar căpitanul Duncan. venindu—şi în fire, se 
aplecă şi puse mîna cu hotărîre. fără şovăială, pe capul lui Mihail. Ba chiar îl mîngiie şi—l scarpină la 
rădăcina urechilor. Iar Mihail cel inimos, care luptase ca un leu, care iertase şi uitase ca un adevărat om. 
părul zburlit, de pe ceafă i se culcă, şi dădu din ciotul lui de coadă. Zimbi cu ochii, cu urechile şi cu gura 
şi linse mîna aceea cu caic se războise cu puţin mai înainte. 


CAPITOLUL 7 


Tot restul drumului Mihail fu liber să circule pe vas. Era prietenos cu toată lumea, dar de iubit nu—l 
iubea eh cît pe steward, deşi nu se dădea în lături să se joace cu foxterrierii, ceea ce nu prea se cădea 
pentru un cîine ca el. 

—E cel mai jucăuş cîine pe care -—am văzut în viaţa mea, dar fără să fie zvăpăiat, — îl lămuri Daughtry 

pe plantatorul din Shortlands, căruia tocmai îi vînduse unul din pieptenii făcuţi din carapace de broască 
țestoasă. Vedeţi dumneavoastră, sînt cîini care nu ştiu decît de joacă. Killeny Boy este însă altfel. E de 
ajuns să—i faci semn şi lasă joaca. Ştie să numere pînă la cinci şi se pricepe şi la telegrafie fără fir. 
Priviţi, vă rog ! 

Stewardul şuieră uşor, atît de uşor, încît el însuşi se întreba dacă şuierase sau nu, iar plantatorul din 
Shortlands nici măcar nu—şi dăduse seama de asta. În clipa aceea Mihail stătea trîntit pe spate, la cîţiva 
paşi mai departe, cu picioarele drept în sus, luptîndu—se cu cei doi foxterrieri care îl sicîiau, 
prefăcîndu—se de minune că sînt furioşi. Zvicnind din labe se rostogoli pe o parte, privind cu ochii 
întrebători şi ascultînd cu urechile ciulite. Daughtry şuieră din nou şi nici de astă dată plantatorul din 
Shortlands nu—l auzi şi nici nu bănui măcar. Dar Mihail sări şi veni lîngă stăpînul lui. 

—Cîine, nu glumă, ce zici ? — se lăudă stewardul. 

—Da'de unde a ştiut că—l chemi ? — întrebă plantatorul. Că doar nu Iai chemat. 

—Telepatie mintală, afinitatea unor suflete prinse, ca să zic aşa, în aceeaşi armonie, — îl păcăli 
stewardul. Vedeţi dumneavoastră, Killeny şi cu mine sîntem făcuţi din aceeaşi plămadă, numai că am 
fost turnaţi în forme diferite. Ar fi putut să—mi fie frate, sau să—i fiu eu lui, dacă nu s—ar fi săvîrşit o 
greşeală acolo, în uzina naturii. Acum am să vă arăt că se pricepe puţin şi la aritmetică. 

Scoase mingiile de hîrtie din buzunar şi, spre uimirea şi desfătarea pasagerilor care se strînseseră în 
Jur, Daughtry dovedi priceperea lui Mihail de a număra pînă la cinci. 

Ei, şi—aşa, — îşi încheie Daughtry reprezentaţia, — sînt sigur că dacă aş intra într—o cîrciumă de pe 
țărm şi aş comanda patru pahare de bere iar chelnerul mi—ar aduce doar trei, Killeny ar face pe loc un 
mare tărăboi. 

Acum, cînd pe Makambo se ştia de prezenţa lui Mihail, Kwaque nu mai trebuia să cînte din drîmbă 
stînd pe grătarul de deasupra sălii cazanelor. Printre picături făcea şi el experienţă cu Mihail, în cabină. 
De îndată ce drîmba începea să scoată sunetul ei barbar, cu Mihail nu mai era nimic de făcut. Simţea 
nevoia să slobozească. un urlet, nestăpînit, năvalnic. Dar nu era un simplu urlet, ea al lui Jerry, ci mai 
degrabă o cîntare melodioasă. Nu trecu mult şi Kwaque izbuti să—i facă glasul să suie şi să coboare 
într—un ritm aproximativ şi într—un registru special. 

Lui Mihail nu—i plăceau aceste lecţii pentru că, dispreţuindu—l pe Kwaque, nu putea suferi să fie 
strunit de un negru in vreun fel oarecare. Dar lucrurile luară o altă întorsătură din ziua în care Dag 
Daughtry dădu peste ei în timpul lecţiei de muzică. Scoase armonica din care avea obiceiul să cînte prin 
crîşmele de pe mal, între două sticle, ca să—i treacă de urît. Apoi descoperi că cel mai bun mijloc de a—l 
face pe Mihail să cînte erau gamele minore ; şi odată pornit, Mihail cînta, cînta mereu, cît ţinea muzica. 
Cînta şi fără acompaniament, ci — doar auzind glasul stewardului care începea să tînguiască prelung şi 
trist : uau... u... u... uau.., U... U... după care îi dădea drumul vreunui cîntec din bătrîni sau vreunei balade. 
Lui Mihail îi era silă să cînte cu Kwaque, dar îi făcea plăcere să cînte cu stewardul, chiar cînd acesta îl 
ducea pe punte să se producă în faţa pasagerilor care să prăpădeau de rîs. 

Către sfîrşitul călătoriei, stewardul avu două discuţii serioase : una cu căpitanul Duncan şi cealaltă cu 

Mihail. 
—Aşa, Killeny, — începu Daughtry într—o seară, pe cînd Mihail îşi odihnea capul pe genunchii 
stăpînului său, privindu—l cu adoraţie şi neînţelegînd nimic din cele ce—i spunea. Era însă o căldură în 
sunetele acestea, o căldură care îi mîngiia auzul. Te—am furat ca să am bani de bere şi în seara aceea 
cînd te—am văzut pe plajă, am fost sigur că oriunde am să pot lua pe tine zece lire. Şi ăştia—s bani, nu 
glumă ! Cincizeci de dolari în bani americani sau o sută de mecsi chinezeşti. Ei, cincizeci de dolari aur îţi 
ajung ca să îmbeţi cu bere un întreg regiment — ba m—aş putea chiar îneca în ea ! Dar vreau să te întreb 
ceva : Mă vezi tu în stare să te dau pe zece lire ?... Ei, ce zici ? 

Şi Mihail izbi aprobator cu ciotul lui de coadă în podea şi scoase un lătrat ascuţit, arătînd prin aceasta 
că era de acord întru totul cu orice propunere. 

—Sau pe douăzeci delire. Aşa mai zic şi eu! Ce crezi, atunci te—aş da ? Doamne fereşte ! Dar pe 
cincizeci de lire? Ei da, începe să mă mai întereseze ! Dar o sută de lire ? Ar fi ceva şi mai interesant ! Ei 
bine, află că o sută de lire ți—ar ajunge să cumperi atîta bere, de ai putea face să plutească în ca chiar şi 
vechitura asta de vas. Dar cine dracu să dea o sută de lire ? Să văd şi eu o dată unul ca ăsta ! Vrei să ştii 
de ce ? Ei bine, am să—ţi spun : ca să—l pot trimite la dracu' ! Chiar aşa, Killeny Boy, -—aş trimite la 
dracu, cum nu—ţi poţi închipui de politicos. Bineînţeles, n—aş face decît să—i dau un picior în partea 

care nu degeră niciodată, şi asta doar aşa, ca să—i arăt drumul ! 

Mihail îl iubea atît de mult pe steward ; dragostea lui părea o patimă nebună, dar statornică. Cît de 
mult începuse să—l îndrăgească stewardul pe Mihail se va vedea din discuţia pe care o avu cu căpitanul 
Duncan. 

—Sînt sigur, domnule, că s—a luat după mine pînă pe bord, — îşi încheie Daughtry povestirea lui greu 
de de crezut. Habar n—am avut. Ultima oară |-—am văzut pe plajă. Şi după aceea l-am revăzut dormind 
pe patul meu. Cum de a ajuns acolo şi cum de şi—a ales tocmai cabina mea, vă las să ghiciţi. Eu zic că—i 
minune, adevărată minune ! 

—ŞI zici că a trecut pe bord, deşi maistrul timonier era la capătul pasarelei ? — sări căpitanul Duncan. 
Ca şi cum nu ţi—aş cunoaşte eu trucurile, steward. Nu—i nici o minune, e pur şi simplu furt. Zici că a 
venit după tine pe bord ? Nici n—a călcat pe pasarelă ! A intrat printr—o fereastră a unei cabine şi nu 
singur. Pun prinsoare că negrul ăla al tău ţi—a dat o mină de ajutor ! Da ! Hai să nu ne mai batem gura de 
pomană. Dă—mi cîinele şi nu mai am nici o pretenţie la pisică. 

—Știţi dumneavoastră ce ştiţi de vreţi să cădeţi la învoială cu hoţii. — făcu Daughtry în timp ce 
obişnuita lui încruntare îndărătnică îi trăda gîndul. Eu domnule, nu—s decît un steward şi n—ar fi nimic 
dacă aş fi arestat pentru furtul unui cîine : dumneavoastră însă, căpitanul unui vapor atît de frumos cum e 
ăsta, cum credeţi că v—ar sta? Nu, domnule, e mai înţelept să.ţin eu cîinele care a venit după mine pe 
bord. 

— Îţi mai dau şi zece lire pe deasupra, — îi oferi căpitanul. 

—Nu. nu se poate ! Nu se poate, domnule, tocmai dumneavoastră, un căpitan... — continuă stewardul 
dînd din cap întunecai. Dealtfel am pus eu ochii pe o pisică de angora la Sydney. Stăpînul ei a plecat la 
țară şi nu mai are nevoie de ea : ar fi o adevărată pomană pentru pisică să aibă şi ea un cămin ca lumea, 
aici, pe Makambo. 


CAPITOLUL 38 


O altă scamatorie pe care Dag Daughtry izbuti să—l înveţe pe Mihail îi ridică acestuia pînă într—atît 

valoarea în ochii căpitanului Duncan, încît ajunse să ofere pe cîine cincizeci de lire „şi să facem uitată 
întîmplarea cu pisica". La început Daughtry încerca scamatoria asta doar în faţa şefului mecanic şi a 
plantatorului din Shorlands. Reprezentaţia publică n—o dădu deci decît după ce fu cu totul mulțumit de 
felul cum mergea. 
—Să zicem că sînteți poliţişti său detectivi, — se adresă Daughtry primului ofiţer şi celui de al treilea 
ofiţer, — şi că am săvirşit o crimă îngrozitoare. Să zicem că Killeny ar fi singurul indiciu şi că aţi pus 
mina pe el. Dacă şi—ar recunoaşte stăpînul, adică pe mine, aţi pune mîna pe făptaş. Şi acum luaţi—o 
înainte pe punte şi duceţi dinele cu voi legat cu o frînghie. Pe urmă întorceţi—vă, închipuiţi—vă că 
sînteţi pe stradă, şi în clipa în care dinele mă va recunoaşte, n—aveţi decît să mă arestaţi. Dar dacă n—o 
să mă recunoască, n—o să mă puteți aresta. E clar ? 

Cei doi ofiţeri plecară şi după cîteva clipe se întoarseră cp Mihail, care trăgea de frînghie, căutîndu— 1 
pe steward. 

—Cît vreţi pe dinele ăsta ? — îi întrebă Daughtry cînd se apropiară. Acesta era semnalul pe care Mihail 
îl cunoştea. 

Şi trăgînd de frînghie Mihail trecu pe lîngă steward fără ca măcar sădea din coadă sau să—i arunce 
vreo privire. Ofițerii se opriră în faţa lui Daughtry şi îl traseră pe Mihail între ei. 

—E un cîine rătăcit, — spuse primul ofiţer. 

— Încercăm să—i găsim stăpînul, — adăugă al treilea ofiţer. 

—Straşnic cîine. Cît vreţi pe el ? — întrebă Daughtry cercetîndu—l pe Mihail cu o privire atentă şi plină 
de interes. Muşcă ? 

— Încearcă ! — se auzi răspunsul. 

Stewardul întinse mîna să—l bată uşor pe cap, dar şi—o retrase de grabă căci Mihail îşi arătă colții 
plini de răutate, zburlindu—se şi mîrîind. 

—Lasă, lasă, că nu—ţi face nimic, — îl îndemnară pasagerii încîntaţi. 

De astă dată Stewardul abia de putu să—şi ferească mîna de colții cîinelui ; sări de grabă în lături. în 
timp ce Mihail se năpusti fioros spre el. atît cît îi îngăduia lungimea frînghiei. 

—Luați—l de aici ! — strigă Dag Daughtry furios. E o fiară ; nu Iag lua nici dacă mi l-—aţi da degeaba! 

Şi pe cînd cei doi se depărtau, aşa cum le era înţelegerea. Mihail trăgea de funie în culmea furiei, 

sărind şi mîrîind sălbatic la steward. 
—Ei, cine ar zice că m—a văzut vreodată în viaţa lui ? — întrebă Daughtry, triumfător. E o scamatorie 
de care mai auzisem eu, dar de văzut n—o mai văzusem pînă acum. Pe vremuri, braconierii din Anglia 
aşa îşi dresau cîinii de vînătoare. Nici un pîndar sau gardian n—ar fi izbutit să—l identifice pe braconier 
dacă ar fi pus mîna pe cîinele lui. Tăcea chitic. Dar ce să vă mai spun ? Killeny ştie o sumedenie de 
lucruri. Ştie chiar şi englezeşte. În cabina mea — uite, uşa e deschisă, ca el să le poată găsi — am pantofi; 
papuci, şapcă, prosopul, peria de pap şi punga de tutun. Ce vreţi să aducă ? Vă rog să—mi spuneţi şi vă 
aduce. 

Pasagerii se grăbiră să răspundă şi dorindu— şi fiecare alt obiect, le enumerară pe toate, 

—Numai unul din dumneavoastră să aleagă — le propuse stewardul. Ceilalţi să stea să controleze. 
—Papucii — spuse căpitanul Duncan care fusese ales prin aclamații. 

—Numai unul sau pe amîndoi ? — întrebă Daughtry. 

—Amîndoi. 

— Aici, Killeny ! — îi chema Daughtry aplecîndu——se spre el dar sări înapoi să nu—l apuce cu fălcile 
care hăpăiră chiar sub nasul lui. 

—Eu sînt de vină, — îşi ceru el iertare. Am uitat să—i spun că numărul celălalt s—a terminat. Vă rog să 
ascultați acum şi fiți atenţi să vedeţi dacă puteţi prinde semnul pe care am să i—l fac. 

Nimeni nu văzu şi nici nu auzi ceva şi totuşi, Mihail se repezi la steward cu un scîncet de nerăbdare şi 
bucurie, rîzînd şi fremătînd din tot trupul, lingîndu—i mîinile ca un apucat, răsucindu—se şi 
zvîrcolindu—se în îmbrăţişarea mîinilor iubite pe care pînă mai adineaori le ameninţase. în salturi 
scurte, cu limba scoasă, el încerca să ajungă la faţa stăpînului, căci îi venea greu lui Mihail — era una din 
cele mai cumplite încordări nervoase şi mintale — să se stăpînească pînă într—atiît, încît să facă pe 
supăratul şi să—l amenințe pe iubitul lui Steward. 

— Trebuie să mai treacă puţin ca să uite. — explică Daughtry mîngîindu—l pe Mihail. 

—Ei, Killeny ! Adu papucul ! Adu un papuc, adu doi papuci, Mihail se uită în sus cu urechile ciulite şi 
cu privirea întrebătoare şi plină de înţelegere. 

—Doi papuci! Adu—i repede ! 

O porni într—o viteză de părea că în fuga lui atinge punea cu pieptul, iar cînd dădu colţul cabinei spre 
scări, picioarele dinapoi îi alunecară pe podelele netede. 

Fu înapoi într—o clipă cu amândoi papucii în gură şi îi lăsă la picioarele stewardului. 

—Cu cît cunosc mai bine cîini, cu atît mă minunez mai tare ! — îi mărturisi Dag Daughtry în aceeaşi 
seară plantatorului din Shortlands, înainte de a merge la culcare, şi după ce avusese grijă să—şi golească 
cea de a patra sticlă. Uite, de pildă, Killeny Boy, Cînd îi cer să facă ceva, el nu face asta mecanic, doar 
pentru că aşa lam învăţat. Face ce—i cer pentru că mă iubeşte ; nu vă pot da o altă explicaţie, dar o 
simt, o ştiu. Tocmai asta voiam să vă spun. Killeny nu poate vorbi aşa ca noi. El, care e tot numai 
dragoste, nu poate să—mi spună cît de mult mă iubeşte. Faptele spun mai mult decît vorbele şi îmi arată 
cît ţine la mine făcînd tot ce—i cer. O să spuneţi eu sînt şiretlicuri ? Sigur ea da! Dar ele sînt o dovadă că 
vorbăria omenească nu face doi bani. Sigur că şi ăsta e un fel de â vorbi. E graiul cîinelui, căruia nu—i o 
dat să vorbească. Ce parcă nu ştiu eu ? Aşa cum ştiu că sînt un om născut pentru necazuri, sau că scînteile 
zboară în sus, sînt la fel de sigur că îi place să facă scamatorii pentru mine... tot aşa cum îi face plăcere 
unui om să—i întindă o mină de ajutor unui semen de—al lui în nenorocire sau, cum îndrăgostitul se 
simte fericit să—şi pună haina pe umerii iubitei. Vă spun... 

Aci Dag Daughtry se opri, neputînd să—şi exprime ideile care i se vînturau în creierul lui muiat de 
bere. Se bîlbîi puţin şi o luă de la capăt. 

— Ştiţi dumneavoastră, totul e să poţi vorbi — şi Killeny nu poate vorbi. Gînduri are el în cap — le puteţi 
vedea după cum îi lucesc ochii lui căprui şi frumoşi — dar n—are cum să mi le spună. îl văd uneori cum 
ar vrea să—mi spună ceva şi parcă stă să izbucnească. E o prăpastie între el şi mine şi vorba e singura 
punte, dar nu poate să treacă peste prăpastie, cu toate că şi el are gînduri şi simte ca şi mine. Ei, dar cînd 

îi cînt din armonică şi începe să schiaune, atunci ne apropiem cel mai mult. Muzica întinde cea mai bună 
punte între noi. îi cînt o melodie obişnuită, fără cuvinte. ŞI... nu ştiu cum să vă spun... dar după ce am 
terminat cîntecul, simt că ne—am apropiat, fără să fi fost nevoie de cuvinte. 

E—he, ştiţi dumneavoastră de cîte ori cîntăm noi împreună ? Facem un duct în lege ; e ceva pe care 
trimişii Domnului ar numi—o credinţă şi har dumnezeiesc. Zău aşa, cînd cîntăm, simt că îmi pătrunde 
credinţa în suflet, simt că Dumnezeu e colea ! E grozav, pe cinstea mea ! Cît pămîntul ăsta cu oceanul şi 
cerul cu stelele lui la un loc ! Şi—mi vine a crede că la urma urmelor, toţi sîntem din aceeaşi plămadă — 
şi dumneavoastră, şi eu, şi Killeny Boy, şi munţii, şi nisipul, şi apa mării, şi viermii, ŞI ţînţarii, şi aştrii, şi 
stelele căzătoare, şi cometele luminoase. 

Dag Daughtry îşi întrerupse avîntul ca şi cum n—ar mai fi găsit cuvinte şi trăncăni iarăşi despre 
Mihail, ca să—şi ascundă încurcătura. 

—Zău că nu se nasc astfel de cîini in fiece zi! Sigur că L-am furat. Mi—a plăcut. Şi dacă mi s—ar mai 
întîmpla ăsta o dată şi -—ăş cunoaşte cum îl cunosc acum, laş fură din nou, chiar dacă ar trebui să—mi 
tai un picior pentru asta. Ce mai câine ! 


CAPITOLUL 9 


În dimineaţa în care Makambo intră în portul Sydney, căpitanul Duncan încercă din nou să—l 
obţină pe Mihail. Pe cînd şalupa medicului se apropia de vas, el îi făcu semn lui Daughtry, care tocmai 
trecea de punte. 

—Steward, îţi dau douăzeci de lire ! 

—Nu, domnule, mulțumesc! — respinse Daughtry propunerea. îmi vine greu să mă despart de el. 

— Atunci îţi dau douăzeci şi cinci de lire. Mai mult nu pot. Şi la urma urmei mai sînt terrieri irlandezi pe 
faţa pămîntului ! 

—Aşa zic şi eu ! De altfel am să vă fac rost de unul chiar aici la Sydney, şi n—o să vă coste un ban ! 
—Dar eu îl vreau pe Killeny Boy, — stărui căpitanul. 

—Şi eu. Aici e buba. Şi la drept vorbind, eu l-—am găsit mai întîi ! 

— Douăzeci şi cinci de lire pe un cîine sînt bani nu glumă... făcu căpitanul Duncan. 

—ȘI Killeny Boy e cîine, nu glumă, pe banii ăştia, — îi întoarse vorba stewardul. Chiar dacă n—am ţine 
seama de sentimente, numai pentru scamatoriile pe care le ştie merită mai mult. Doar pentru că nu mă 
recunoaşte cînd nu vreau, eu merită cincizeci de lire. Şi unde mai pui că ştie să numere, să cînte, şi cîte şi 
mai cîte. Ei, şi la urma urmei, n—are a face cum l—am obţinut. Un lucru e sigur : că înainte nu cunoştea 
toate scamatoriile astea. De la mine el ştie, eu L—am învăţat. Nu mai e dinele care era cînd şam adus pe 
bord. I —am dat mult din mine şi dacă l-—aş vinde e ca şi cum aş vinde o parte din mine. 

— Treizeci de lire, — fu ultimul cuvînt al căpitanului. 

—Nu, domnule. Mulţumesc, dar nu pot, — îi răspunse Daughtry, 

Şi căpitanul Duncan nu avu altceva de făcut decit să se întoarcă să—. întîmpine pe medicul portului, 
care tocmai urca pe bord. 

Abia ieşit din carantină Makambo se îndrepta spre chei, cînd o frumoasă şalupă militară se opri lîngă 
vas şi un locotenent, nu mai puţin frumos, începu să suie scara laterală spre punte. Lămuri în cîteva 
cuvinte scopul vizitei lui. Crucişătorul britanic de clasa a doua Albatross, pe care el era al patrulea 
ofiţer, ancorase la Tulagi, aducînd corespondenţa trimisă de înaltul comisar britanic din insulele Sudului. 
Şi cum nu trecură decît douăsprezece ceasuri între sosirea crucişătorului şi plecarea lui Makambo, 
guvernatorul insulelor Solomon şi căpitanul Kellar fuseseră de părere că pe Mihail, care dispăruse, îl vor 
găsi pe acest steamer. Ştiind că Albatross va ajunge înaintea acestuia la Sydney, căpitanul 
crucişătorului făgădui că va căuta cîinele. Şi locotenentul încheie întrebînd dacă nu cumva se afla pe 
bord un terrier irlandez care răspunde la numele de Mihail. 

Căpitanul Ducan recunoscu că într-—adevăr cîinele era pe bord, deşi îl acoperi pe Dag Daughtry, 
repetînd la rîndu—i născocirea acestuia cu cîinele care venise singur. 

—Cum să facem atunci să înapoiem cîinele căpitanului Kellar ? — întrebă din nou ofiţerul, pentru că 

Albatross urma să plece spre Noua Zeelandă. Căpitanul Duncan găsi soluţia : 

—Peste opt săptămîni Makambo va fi din nou la Tulagi — îi spuse el locotenentului — şi chiar eu voi 
avea grijă să—i înapoiez stăpînului cîinele. Pînă atunci vom avea noi grijă de el. Stewardul nostru Ha 
luat de suflet, aşa că e pe miini bune. 

—Mi se pare că nici unul din voi nu va avea parte de cîinele ăsta, — zise Daughtry resemnat după ce 
căpitanul Duncan îl lămuri cum stau lucrurile. 

Cînd Daughtry se întoarse şi o porni pe punte încăpăţinarea lui înăscută îl făcu să arate atît de 
încruntat, încît plantatorul din Shortlands se întrebă mirat de ce oare s—o fi răstit căpitanul la el. 

Cu toate cele şase sticle de bere zilnice şi cu tot felul lui de a lua lucrurile uşor, Dag Daughtry avea 
totuşi unele părţi bune. Deşi era in sire să fure un cîine sau o pisică şi să nu aibă nici d remuşcare, nu 
înţelegea totuşi să fie plătit pe degeaba. Aşa era el. Nu putea să primească leafă ca steward fără să—şi 
facă serviciul cu toată conştiinciozitatea. Luase hotărîrea să plece de pe vas şi ştia că nimic nu l-—ar 
putea întoarce din drum. Totuşi, în cele cîteva zile cît Makambo rămase în portul Sydney la dana 
Companiei Burns Philp, după ce cobortrea ultimului val de pasageri, Daughtry se apucă să facă o 
curăţenie temeinică. Ba făcu chiar şi obişnuitele pregătiri în aşteptarea noilor pasageri care îşi luaseră 
bilete pentru lunga călătorie spre Mările de Corali şi Insulele Canibalilor. 

În toiul acestor pregătiri se învoi pentru o noapte şi apoi în două după amieze, pentru cîteva ceasuri. 
Şi noaptea aceea şi—o petrecu prin crîşmele din port unde poţi afla ultimele biîrfeli şi noutăţi despre 
vasele şi oamenii ce străbat mările. Şi pe cînd" sticlele de bere se goleau una după alta. Daughtry află 
atîtea, încît a doua zi după masă închirie pentru zece shillingi o mică şalupă şi o porni în susul portului, 
spre Golful Jackson, unde era ancorat schonerul american Mary Turner, cu minunata lui linie şi cu cele 
trei catarge semeţe ale lui. 

După ce ajunse pe bord, Dag Daughtry lămuri ce anume îl aduce acolo. Fu dus în careu unde nimeri în 
faţa unui grup de patru oameni care i se părură foarte dubioşi. Îl întrebară o seamă de lucruri şi la 
rîndu—i îi întrebă şi el altele. 

Şi cum petrecuse multe ceasuri cu stewardul care părăsise acest vas şi de la care aflase destule, 
Daughtry îi putu recunoaşte pe fiecare din cei patru. Aşa, de pildă, omul care stătea ceva mai în spate, 
de—o parte, era cu siguranţă bătrînul Lup de Mare. Ochii lui spălăciţi erau de un albastru atît de palid, 
încît păreau de un alb murdar. Chipul îi era încadrat ca de o aureolă de şuviţe lungi şi subțiri de păr 
argintiu pe care nu şi—l pieptănase de multă vreme. Era atît de uscat, încît părea o arătare. Obrazul îi era 
scofilcit şi pielea, care nu mai acoperea nici carne, nici muşchi. îi atîrna grotesc în josul gîtului, 
grămădindu—se în falduri pe mărul lui Adam ; din cînd în cînd, prin mişcări ciudate, îl lăsa să se vadă de 
sub cutele ca de mumie ale pielii, pentru ca după aceea să dispară iarăşi. 

„Un adevărat lup de mare, — gîndi Daughtry. Să tot aibă şaptezeci şi cinci de ani, dar la fel de bine ar 
putea să aibă o sută cinci sau chiar o sută şaptezeci şi cinci”. 

De la tîmpla dreaptă pornea o cicatrice înspăimîntătoare, care—i brăzda faţa adîncindu—se în 
obrazul lui scofilcit, crescîndu—i maxilarul şi pierzîndu—se apoi în bogata revărsare de piele de pe gît. 
De lobul veşted al urechilor îi atîrnau inele subțiri de aur, ca acelea pe care le poartă țiganii. Pe degetele 
lui scheletice de la mîna dreaptă purta nici mai mult nici mai puţin decît cinci inele, care nu semănau cu 
obişnuitele inele pe care le poartă bărbaţii şi femeile, ci păreau mai degrabă, ceva foarte extravagant 
„ceva care, — gîndi Daughtry, — cu siguranţă că face multe parale". La mîna stîngă nu avea inele pentru 
că îi lipseau degetele care să le poarte. Nu avea decît degetul cel gros ; de altfel îi lipsea cea mai mare 
parte din mînă, ca şi cum ar fi fost Spintecată de aceeaşi lamă ascuţită care îl crestase de la tîmplă pînă la 
falcă şi dumnezeu mai ştie pînă unde, în jos, prin valurile de piele de pe git. 

Ochii spălăciţi ai bătrînului păreau că—l străpung pe Daughtry (sau cel puţin aşa i se părea lui.) Se 
dădu un pas înapoj. Acesta poate din pricina privirii care îl făcu să" se simtă stingherit, sau poate pentru 
că aşa se cuvenea să se poarte un om care căuta o slujbă — trebuia să se înfăţişeze celor patru care şedeau 
la masă ca un răufăcător înaintea judecății. Privirea bătrînului îl urmări pînă ce, luînd mai bine seama, 
Daughtry înţelese că nici nu—l vedea. I se păru că ochii aceia spălăciţi şi palizi erau împăienjeniţi ca de 
o visare şi că inteligența—, acel lucru care sălăşluieşte în capul omului, fremăta dincolo de acest văl de 
care nu putea trece. 

—ŞI cît vrei ? — îl întrebă căpitanul, un om care după părerea lui Daughtry nu părea arăta să fi cutreerat 
mult marea : ai fi zis mai de grabă că e un negustor spilcuit şi dibaci, proaspăt scos din cutie, sau vreun 

şef de raion dintr—un mare magazin. 

—Fără participaţie, — se amestecă altul, un vlăjgan cît toate zilele, ciolănos. de vîrstă mijlocie, pe care 
Daughtry îl recunoscu după mîinile lui că nişte lopeţi. Era fermierul din California despre care îi vorbise 
fostul steward de pe vas. 

—Ajungi pentru toţi, — trăncăni piţigăiat Lup de Mare făcîndu—l pe Daughtry să tresară. Berechet, 
domnilor, în butoaie şi în lăzi, în butoaie şi în lăzi, la un stînjen sub nisip... 

—Participaţie la ce, domnule, — întrebă Daughtry deşi ştia prea bine de la celălalt steward care 
blestemase ziua în care plecase de la San Francisco pe participaţi în loc de leafă. Nu că ar avea vreo 
importanţă, — se grăbi el să adauge. Dar am fost odată la pescuit balene. Mă angajasem pe trei ani şi 
m—ara ales doar cu un dolar. Vreau şaizeci de dolari aur pe lună şi asta doar pentru că sînteţi numai 
patru. 

—Şi un secund, — adăugă căpitanul. 

—Şi un secund, — repetă Daughtry. Foarte bine, domnule. Dar fără participaţie. 

—Dar dumneata, — grăi un al patrulea, un munte „de carne, o namilă înecată în grăsime, un evreu 
armean cămătar, din San Francisco, asupra căruia îi atrăsese atenţia fostul steward, — ai hirtii, scrisori 
de recomandaţie, actele acelea pe care le primeşti de la căpitănia portului cînd îţi iei lichidarea ?" 
—V-—aş putea întreba şi eu de hirtii, — îl înfruntă Dag Daughtry. Asta nu e un cargobot sau pachebot şi 
nici dumneavoastră nu sînteţi o societate de navigaţie înregistrată, cu birouri în regulă care să lucreze 
legal. De unde ştiu eu că vasul e al dumneavoastră, că hîrtiile n—au expirat de multă vreme şi că în clipa 
aceasta nu sînteţi urmăriţi sau că n—o să mă aruncaţi pe undeva pe vreo plajă părăsită, fără o leţcaie ? La 
urma urmei, poftim hîrtiile, — făcu Daughtry, luînd—o înaintea evreului care începea să dea semne de 
enervare, dar a cărui enervare ştia el că nu era decît prefăcătorie. 

Cu o mişcare iute vîrî mîna în buzunarul dinăuntru al hainei şi împrăştie pe masă un teanc de hirtii 
ştampilate şi sigilate pe care le adunase în cei patruzeci şi cinci de ani de cînd străbătea mările. Ultimul 
act eră vechi de cinci ani. 

—Eu nu vă cer hîrtiile, — urmă el. 

— Tot ce vă cer este să—mi daţi leafa în bani gheaţă la fiecare întîi ale lunii — şaizeci de dolari aur pe 
lună... 

— Aur berechet, cît poftiți, butoaie şi lăzi pline în butoaie şi în lăzi la un stînjen sub nisip, — îl asigură 
Lup de Mare, sporovăind într—una. Regi, principate, putere ! E de ajuns pentru toţi, chiar şi pentru cel 
mai neînsemnat dintre noi. Şi încă mai rămîne, domnilor, şi încă mai rămîne ! Latitudinea şi longitudinea 
le cunosc numai eu, şi direcţia de la coasta, stejarului, pe bancul de nisip pînă la Lion's Head şi direcția 
de la punctele renumite. Din tot echipajul acela de viteji, nişte smintiţi de vîntură— lumea, doar eu mai 
sînt în viaţă... 

—Semnezi angajamentul ? — curmă evreul trăncăneala bătrînului. 

— În ce port terminaţi călătoria ? — întrebă Dag Daughtry. 

—San Francisco. 

— Atunci semnez contractul că rănim pînă la San Francisco. 

Evreul, căpitanul şi fermierul dădură din cap. 

— Dar mai sint de pus la punct şi altele — urmă Daughtry. În primul rînd vreau şase litri pe zi. Aşa—s eu 
obişnuit şi îs cal prea bătrîn ca să—mi mai schimb năravul. 

— Vrei să spui şase litri de alcool ? — întrebă ironic evreul. 

—Nu, de bere, de bere bună, englezească. Să ne înţelegem de la început : oricît ar ţine drumul pe mare. 
trebuie să aveţi provizie ca să—mi ajungă. 

— Altceva ? — întrebă căpitanul. 

—Da, — făcu Daughtry am şi un cîine pe care trebuie să—l iau cu mine. 

— Altceva mai ai, nevastă, sau poate familie ? — întrebă fermierul. 

—Nici nevastă, nici familie, domnule, dar am un negru, un băiat foarte de treabă, pe care trebuie să—l 
iau cu mine, Poate să se angajeze pentru zece dolari pe lună dacă lucrează pentru dumneavoastră tot 
timpul. Dacă lucrează doar pentru mine, îl las să se angajeze pentru doi dolari şi jumătate. 
—Optsprezece zile în şalupă — începu din nou Lup de Mare cu glasul lui ascuţit, care îl făcu pe 
Daughtry să tresară. Optsprezece zile în şalupă, optsprezece zile de pîrjol ca—n iad.. 

—Pe cinstea mea, — făcu Daughtry, — domnul cel bătrîn îţi viră frica în oase. Văd că fără bere nu—i de 

stat aici. 
—Un steward trebuie să ştie să se poarte, — observă fermierul, uitînd de Lup de Mare care continua să 
sporovoiască despre arşiţa din şalupă. 
—Să zicem că n—am vrea să angajăm un steward atît de pretențios ! — zise evreul, ştergîndu—şi gîtul 
cu o batistă de mătase colorată. 
— Atunci n—o să ştiţi ce steward bun aţi pierdut, — răspunse nepăsător Daughtry. 
—Cred că mai sînt destui stewarzi buni pe țărm la Sydney, se grăbi să răspundă căpitanul, — şi zău 
că n—au apus vremurile cînd te împiedicai de ei pe toate drumurile, da, pe cinstea mea, pe toate 
drumurile — aşa erau de mulți. 
— Domnule steward, vă mulţumesc că aţi venit să vă adresaţi nouă — ţinu să adaoge evreul, 
linguşindu—l în bătaie de joc. Ne pare. foarte rău că nu vă putem satisface dorinţa. 
—Şi—am văzut—o afundîndu—se la un stînjen sub nisip, într-—un loc pe care hu vi—l pot spune, acolo 
unde manglierii se veştejesc şi unde cresc nuci de cocos, şi unde coasta urcă dinspre plaje spre Lion's 
Head. 
— Mai leagă căţeaua, — izbucni fermierul, supărat, însă nu pe Lup de Mare, ci pe căpitan şi pe evreu. 
„Cine a pus la cale expediţia asta ? Eu n—am nici un cuvînt de spus aici ? Pe mine nu trebuie să mă 
întrebe nimeni nimic ? Mie îmi. place stewardul ăsta şi găsesc că e tocmai ceea ce ne trebuie. E 
cuviincios, ca un om care a trăit în lume, şi cred că ştie să primească un ordin fără să—l discute. Şi nici 
prost nu e ! 
—Aici e buba, Grimshaw, — răspunse evreul, încercînd să—l împace. Dacă ne gîndim la felul 
neobişnuit al... al expediției, cred că ar fi mai bine să angajăm un steward nu prea deştept. Şi—apoi ar fi 
bine să nu uiţi că în afacerea asta n—ai băgat un ban mai mult ca mine... 
—Ce v—aţi fi făcut voi de n—aşi fi fost eu, care cunosc marea ? întrebă căpitanul înțepat. Asta ca să nu 
mai pomenesc de ipoteca pe casa mea şi pe cel mai frumos şi mai rentabil bloculeţ din San Francisco, de 
la cutremur încoace. 
—Dar acum cine mai finanţează afacerea, vă întreb eu ? Fermierul se plecă înainte, cu podul palmelor 
proptite pe genunchi şi cu degetele lui lungi atîrnînd de—a lungul picioarelor, ajungînd, după părerea lui 
Daughtry, pînă la jumătatea pulpei. Căpitane Doane, dumneata nu mai scoţi o leţcaie din proprietăţile pe 
care le ai. Pămîntul meu însă mai dă grîu care aduce bani. lar dumneata Sinion Nishikanta, nu mai dai 
nimic, cu toate că taraba dumitale de pungaşi mai aduce bani de pe urma cametei Stoarse de la marinarii 
beţi. Acum ai băgat expediţia in gura asta de șoareci şi aştepţi să—mi trimită agentul alţi bani încasaţi pe 
grîu. Ei bine, o să—l angajăm pe steward cu şaizeci de dolari pe lună şi cu toate celelalte pe care Ic cere, 
căci de unde nu. vă las cu buzele umflate şi plec cu prima cursă rapidă spre San Francisco. 

Se ridică brusc. Era atât de lung. Încît lui Daughtry i se păru că o să dea cu capul de tavan. 
—EI bine, aflaţi că mi—e greață şi m—am săturat de voi ! — continuă el. Dar să ne vedem de treabă.. 
Trebuie să—mi vină banii curînd. Cred că mîine or să fie aici. Şi cred că e mai bine să începem prin a 
tocmi un steward de meserie. Nu—mi pasă chiar dacă ar aduce şi două familii cu el. 
—Cred că ai dreptate, Grimshaw, — îi spuse Simon Nishikanta împăciuitor. Drumul ăsta începe să ne 
enerveze pe toţi. Te rog să nu—mi iei în nume de rău dacă—mi ma pierd şi eu cîteodată cîrma. Dacă vrei 
tu, îl luăm. Credeam că e prea stilat pentru noi. 

Apoi se întoarse spre Daughtry. 
—Cred că ai înţeles că dacă vorbeşti cît mai puţin despre noi acolo pe țărm, e cu atît mai bine : 
—S—a făcut, domnule ! Ştiu să—mi ţin gura, cu toate că aş putea să vă spun că prin port umblă tot felul 
de vorbe despre dumneavoastră. 
— În legătură cu scopul expediției noastre ? — se grăbi să—. întrebe evreul. 

Daughtry aprobă dînd din cap. 
—Şi de aceea vrei să vii cu noi ? — se auzi o altă întrebare tot atît de grăbită. 

Daughtry negă. 
—Atiîta timp cît îmi daţi bere zilnic, nu mă amestec în vânătoarea voastră de comori. Asta nu—i ceva 
nou pentru mine Mările Sudului sînt pine de căutători... 

Daughtry ar fi putut să jure că a prins o străfulgerare de teamă care a străpuns pentru o clipă vălul ce 
împăienjenea ochii bătrînului marinar. Şi trebuie să vă mai spun domnule, — continuă el nepăsător, 
vorbind despre lucruri pe care nu le—ar fi pomenit dacă n—ar fi văzut că pe bătrîn cu siguranţă că îl 

năpădise teama. — că aşa—s Mările Sudului : pline de comori ascunse. La Kioling—Cocos pe legea 
mea, că sînt milioane de lire sterline care abia îl aşteaptă pe norocosul care o să nimerească pe—acolo. 

De astă dată Daughtry ar fi putut să jure că a observat o uşurare la acest bătrîn marinar peste ai cărui 
ochi se aşternu din nou vălul de vise. 

—Pe mine însă nu mă priveşte comoara. — încheie Daughtry. Pe mine mă interesează berea.. N—aveţi 
decît să umblaţi după comoară cît poftiţi. Cît timp îmi daţi cei şase litri pe zi, eu n—am nimic de zis. Dar 
vă spun dinainte, pînă se semnez : dacă seacă berea, mă amestec şi eu în această afacere. Joacă cinstit — 
asta e deviza mea. 

— ŞI berea tot noi trebuie să ţi—o plătim ? — întrebă Simon Nishikanla. 

Lui Daughtry i se păru prea frumos ca să fie adevărat. Acum, cînd evreul vroia să împace lucrurile cu 
fermierul, ai căror agenţi urmau să—i trimită bani, socoti că prilejul era nimerit. 

—Cred şi eu — e una din clauze. La ce oră v—ar conveni mi ine după masă. să semnez contractul la 
căpitănia portului ? 
—Butoaie şi lăzi pline, butoaie şi lăzi pline, aur berechet la un stînjen sub nisip — trăncăni bătrînul 
marinar. 
—Toţi sînteţi atinşi la mansardă. — îşi rîse în barbă Daughtry. Dar asta nu mă priveşte atîta timp cît îmi 
daţi berea, îmi plătiţi regulat ceea ce mi se cuvine la fiecare întîi şi îmi daţi lichidarea la San Francisco. 
Cît timp vă ţineţi de cuvînt merg cu dumneavoastră pînă în iad şi înapoi şi rămîn şi cînd o să vă omoriţi să 
scoateţi butoaiele şi lăzile din nisip. Eu unul vreau să merg cu dumneavoastră bineînţeles dacă vă 
convine şi dumneavoastră să—i însoțesc. 

Simon Nishikanla privi în jur. Grimshaw şi căpitanul dădură din cap. 
— Miine după masă la trei la căpitănia portului — încuviinţă evreul. Cînd vii la lucru ? 
—Cînd plecaţi ? — întrebă Daughtry. 
—Poimiîine dis—de—dimineaţă. 
— Atunci am să fiu pe bord ca să preiau serviciul mîine seară. 

Şi pe cînd urca scara îl mai auzi pe Lup de Mare bodogănind : 
—Optsprezece zile în şalupă, optsprezece zile de pîrjol, ca—n iad... 


CAPITOLUL 10 


Mihail părăsi Makambo tot aşa cum venise, prin fereastra unei cabine. Lucrurile se petrecură tot 
noaptea şi tot Kwaque fu acela care îl luă în braţe. Totul se desfăşură cu repeziciune şi îndrăzneală în 
bezna nopţii care abia se lăsase. Daughtry îşi cobori servitorul cel lepros de pe punte în şalupa care îi 
aşteptase. ÎI legase pe sub braţe cu o parîmă al cărei capăt era înfăşurat pe după o cavilă. 

Pe cînd cobora de pe vas, Dag Daughtry se întîlnise cu căpitanul Duncan care găsise de cuviință să—l 
atragă atenţia : 

— Vezi să nu faci vreo şmecherie cu Killeny Boy, steward. Trebuie să se întoarcă cu noi la Tulagi. 
—Da, domnule, îl asigurase stewardul. ÎI ţin bine în cabina mea. Vreţi să—1 vedeţi ? 

Sinceritatea acestei invitaţii îi trezise bănuieli căpitanului, căruia îi trecu prin minte că s—ar putea ca 
Killeny Boy să fi fost ascuns de steward undeva pe mal. 

—Da sigur, aş vrea să—i dau bună ziua, — răspunsese căpitanul Duncan. 

Cînd intrase în cabina stewardului, căpitanul fusese sincer uimit cînd îl văzuse pe Mihail care tocmai 
se ridica de pe podeaua unde dormise încovrigat. Uimirea lui ar fi fost încă şi mai mare dacă, după ce 
părăsise cabina, ar fi putut să urmărească prin uşa deschisă cele ce se petreceau înăuntru. Prin fereastra 
cabinei Daughtry scotea unul după altul lucrurile din cabină. Scoase tot ce era al lui, pînă şi carapacea de 
broască ţestoasă, fotografiile şi calendarele de pe perete. Mihail, care primise consemnul să tacă, ieşi 
ultimul. Nu mai rămase decît un cufăr de marinar, şi două geamantane care erau prea mari ca să poată 
trece prin fereastra cabinei, dar pe care stewardul le golise. 

Cînd după cîteva clipe Daughtry străbătu puntea principală zăbovind să mai schimbe o vorbă cu 
vameşul şi cu timonierul la capătul pasarelei, căpitanului Duncan nici nu—i trecu prin minte că îl vedea 

pentru ultima oară. ÎI văzu cum coboară pe pasarelă cu mîinile goale şi fără nici un cîine pe urmele lui, şi 
îl urmări pînă ce o apucă de—a lungul cheiului, pe sub felinarele aprinse. 

Zece minute după ce căpitanul Duncan văzu pentru ultima oară spatele lat al stewardului, Daughtry, 
care se urcase în şalupă, cu toată averea lui şi se îndrepta spre Golful Jackson, stătea aplecat asupra lui 
Mihail, mîngîindu—l, în timp ce Kwaque, care de bucurie că putea fi lîngă tot ce îi era mai scump pe 
lume îngîna ca pentru sine un cîntec, îşi pipăi din nou buzunarul hainei lui jerpelite, să se asigure că nu 
uitase drîmba la care ţinea atît de mult. 

Dag Daughtry plătea pentru Mihail. Şi plătea scump. Printre altele, ca să nu trezească bănuieli, 
nu—şi ridicase leafa de la Burns Philp. Renunţase la cele douăzeci de lire — adică tocmai suma pe care 
în seara aceea, pe țărm la Tulagi, socotise că ar putea—o cîştiga dacă I—ar vinde pe Mihail. îl furase ca 
să—l vîndă şi acum plătea preţul care—l ispitise. 

Căci bine a zis cine a zis : mîndria îl înalță pe omul de ispravă şi—l coboară pe cel josnic. Mihail îl 
făcuse pe Daughtry să se înjosească să—l fure, ca să—l vîndă, dar tot Mihail îl făcuse să se înalțe după 
aceea, plătind acest preţ doar dintr—un simțămînt de dragoste ce este nepreţuit. Şi pe cînd şalupa 
străbătea rada liniştită sub bolta înstelată a sudului, Dag Daughtry simţea că şi—ar fi pus chiar viaţa în 
primejdie ca să—l poată păstra pe acest cîine pe care cîndva se gîndise că l-—ar putea da pe nu ştiu cîte 
duzini de sticle de bere. 

Puțin după ivirea zorilor Mary Turner ieşi remorcat m larg, iar Daughtry, Kwaque şi Mihail îşi luară 

pentru totdeauna rămas bun de la portul Sydney. 
—Ochilor mei bătrîni le—a mai fost dat să vadă acest frumos port, — bolborosi Lup de Mare care stătea 
în spatele lor privind Sydneyul şi Dag Daughtry băgă de seamă că fermierul şi cămătarul ciuliră urechile 
schimbînd priviri cu subînţeles. Era în cincizeci şi doi, în o mie opt sute cincizeci şi doi. într—o zi ca 
asta, cînd am plecat din Sydney pe Wide Aivaks. Toată lumea de pe punte bea şi cîntă. Minunat vas era, 
domnilor ! Nici că se,mai găsea altul ca el ! Şi ce grozav echipaj ! De la primul şi pînă Ia ultimul erau toți 
tineri ; nici unul nu trecea de patruzeci de ani şi erau nişte trăzniţi plini de viaţă. Ce—i drept, căpitanul 
era mai vîrstnic — avea douăzeci şi opt de ani, al treilea ofiţer avea optsprezece ; briciul nu—i atinsese 
încă puful care îi catifela obrazul. A murit şi el în şalupă. Iar căpitanul şi—a dat duhul sub un palmier pe 
insula aceea necunoscută, pe cînd fetele tuciurii boceau în jurul lui şi îi făceau vînt ca să mai intre puţin 
aer în plămînii lui uscați. 

Atît mai auzi Daughtry, deoarece cobori să—şi ia postul in primire. Dar în timp ce—şi înfăşa patul şi 
îl instruia pe Kwaque cum să curețe podelele care de mult nu mai fuseseră spălate, dădea din cap, 
mormăia pentru sine : „Şiret, şiret ! Nu—i el atît de prost cum îl crede lumea !" 

Mary Turner, care avea o linie atît de sveltă, fusese construit pentru vînătoarea de foce : era loc 
destul pe el. Postul de echipaj, care avea douăsprezece paturi, nu adăpostea decît opt marinari 
scandinavi. Cele cinci cabine de clasă erau ocupate de cei trei căutători de comori, de Lup de Mare şi de 
secund — o matahală de finlandez de origină rusă care avea un suflet blînd şi căruia i se spunea mister 
Jackson din pricină că tovarăşii lui de drum nu—i puteau pronunța numele pe care îl semnase pe 
angajament. 

În faţa cabinelor de clasă mai era un compartiment despărţit de acestea printr—un perete gros. De pe 
puntea principală ajungeai la el pe o scară. între pupă şi scara compartimentului era bucătăria. În acest 
compartiment, mult mai spaţios decît cabinele de clasă, se aflau şase cuşete mari, de două ori mai late 
decît cele ale echipajului, prevăzute cu perdele şi cu paturi. 

—Grozavă văgăună, ce zici Kwaque ? — se adresă Daughtry papuaşului cu pielea tuciurie, în vîrstă de 
şaptesprezece ani, a cărui faţă era veştedă şi bătrână de parcă ar fi împlinit o sută, şi ale cărui picioare, 
păreau ale unui schelet viu. în timp ce burta, cît toate zilele de mare, aducea cu a unui bătrîn luptător 
Japonez. 

—EI1, Kwaque, ce părere ai ? 

Şi Kwaque, care în faţa proporțiilor acestei încăperi părea că îşi pierduse graiul, îşi roti ochii în cap 
aprobator. 

Îţi place patul ăsta ? — i se adresa lui Daughtry bucătarul, un chinez puţin la trup şi bătrân. care se 
grăbi astfel să—i facă pe plac albului, oferindu—i patul său. 
Daughtry dădu din cap că nu vrea. Ştia el de mult că nu trebuie să te ai rău cu bucătarii de pe vase, pentru 
că sare ţandăra cînd nici nu te gîndeşti ba chiar se întîmplă să—şi ciopîrţească tovarăşii cu cuțitul de 

măcelărie sau satirul pentru te miri ce fleac. De altfel chiar în fata atului în care dormea chinezul se mai 
afla un pat, la fel e bun, aşezat de—a latul încăperii. În stînga şi puţin mai înapoia patului ocupat de 
bucătar era un altul pe care Dughtry i—l dădu lui Kwaque. În felul acesta, reţinu penel şi pentru Mihail 
toată partea de la tribord cu cele ei paturi. Patul aşezat dinapoia lui primi numele de patul lui ”Killeny 
Boy" şi Daughtry le atrase atenţia, lui Kwaque si bucătarului, să nu. cumva să uite acest lucru, va îi 
spunea stewardului că bucătarul, al cărui nume Ah Moy — îl aflase fără să stăruie, nu prea era mulțumit 
de această rînduială. Dar luă lucrurile ca pe o simplă curiozitate trecătoare a unui chinez, căruia nu—i 
plăcea un cîine să—şi facă culcuşul în aceeaşi încăpere cu el. După o jumătate de oră, cînd termină 
curăţenia prin binele de clasă şi se întoarse în careu să—i poruncească lui Kwaque să—i aducă o sticlă de 
bere, Daughtry băgă de seamă că Ah Moy îşi mutase aşternutul în cea de—a treia cuşetă, spre tribord. In 
felul acesta el stătea acum cu Daughtry şi cu Mihail, lăsîndu—l pe Kwaque singur în cealaltă jumătate a 
încăperii. Pe Daughtry îl cuprinse din nou mirarea. 

—Ce i—o fi venit chinezului ăstuia ? — îl întrebă el e Kwagque. Nu—i place să stea lîngă tine. De ce ? Pe 
cinstea mea, ce i—o fi venit ? chinezul ăsta îmi dă prea multă bătaie de cap ! 

Poate crede că vreau să—l mănînc — rînjji Kwaque făcînd o glumă, lucru care i se întîmpla rareori. 
—Bine — făcu stewardul. O să vedem noi ce facem, u treci în pat la mine şi eu trec în pat la chinez. 

Odată terminată schimbarea — în aşa fel încît Kwaque, Mihail şi Ah Moy ocupară partea de lă 
tribord, iar Daughtry rămase singur la babord — stewardul plecă înapoi pe punte, la prova, să—şi vadă 
de treabă. După un răstimp, cînd se întoarse din nou, descoperi că Ah Moy se mutase iarăşi la babord, de 
astă dată, în ultima cuşetă. 

—Să ştii că mă place prăpăditul ăsta, — zîmbi stewardul ca pentru sine. 

Nu putea să ghicească motivele pentru care Ah Moy îşi făcea totdeauna culcuşul cît mai departe de 
Kwaque. 

—Eu mă schimb mereu. — explică micul bucătar, răspunzînd la întrebarea lui Daughtry, şi îi aruncă 
totodată o privire care arăta că ţinea să—i facă pe plac, să—. împace. Mă mut mereu, îmi place să schimb 
locul, înţelegi ? 

Daughtry făcu un semn cu capul că nu pricepuse o iotă. Ochii oblici ai lui Ah Moy nu trădară însă 
nimic din neliniştea şi teama ce îl cuprinsese atunci cînd văzuse cele două degete chircite şi fruntea lui 
Kwaque, care căpătase intre ochi o nuanţă mai închisă, se îngroşase şi era crestată de trei brazde, ceea ce 
îi dădea o înfăţişare leonină, cum obişnuiau să diagnosticheze specialiştii în boli de piele. 

Şi în felul acesta zilele treceau ; stewardul se distra uneori, după ce consuma cinci sticle din rația lui 
zilnică, schimbînd mereu culcuşul lui şi al lui Kwaque. De fiecare dată Ah Moy îşi lua lucrurile şi trecea 
în alt pat, cu toate că — şi acest amănunt îi scăpă lui Daughtry — niciodată nu se muta într-—un pat pe 
care îl ocupase Kwaque. Şi nu—şi dădu seama care era pricina nici atunci cînd, după ce Kwaque trecuse 
prin toate cele şase paturi, Ah Moy se refugie într—un hamac de pînză pe care îl spînzură de grinzi, 
urmînd ca de aci înainte să se legene nesupărat de nimeni acolo sus. 

Daughtry îşi alungă din minte toate aceste întîmplări, socotind că erau lucruri de neînțeles şi pentru că 
anevoie ar fi putut pătrunde mintea chinezească. Băgă totuşi de seamă că lui Kwaque nu i se îngăduia să 
calce în bucătărie şi mai văzu ceva care îl făcu să exclame : 

—Chinezul ăsta este dat dracului de curat, este cel mai curat chinez pe care şam întîlnit vreodată. Curat 
în bucătărie, curat în careu, curat peste tot ! Spală întotdeauna vasele cu apă clocotită şi cînd îl cauţi se 
spală sau îşi spală hainele şi aşternutul. Pe cinstea mea că îşi fierbe păturile în fiecare săptămînă ! 

La drept vorbind, pe steward îl interesau alte lucruri. Ca să ajungă să ştie ceea ce trebuia despre cei 
cinci oameni din cabinele de clasă şi să afle despre situaţia fiecăruia dintre ei avea nevoie de timp. îl 
interesa şi direcţia care mergea Mary Turner. Nu e pe lume marinar bătrîn care să nu ţină morţiş să afle 
direcția vasului şi portul în care o să ancoreze. 

„Pesemne că a luat o rută pe undeva pe la nord de oua Zeelandă" — fu de părere Daughtry, după ce 
cercetă pe furiş în mai multe rînduri zarea cu binoclul. Dar mai mult nu putu afla în legătură cu direcţia 
vasului, deoarece căpitanul Doane stabilea singur poziţia, fără ajutorul secundului, şi de fiecare dată 
avea grijă să—şi încute bine harta şi jurnalul de bord. Daughtry ştia prea bine că în cabină se încingeau 
discuţii în cursul cărora se vorbea de longitudini şi latitudini, dar mai mult de atît nu putu afla, pentru că 
i se pusese în vedere de la bun început că ori de cîte ori se încingeau asemenea discuţii, el nu avea ce să 
caute pe acolo. Pe de altă parte, trase concluzia că toate aceste discuţii erau în realitate nici mai mult nici 

mai puţin decît nişte răfuieli în cursul cărora domnii Doane, Nishikanta şi Grimshaw răcneau cît puteau 
unul la altul şi băteau cu pumnul în masă, în afară de împrejurările în care, stăpîniţi şi cît se poate de 
politicoşi, se adresau lui Lup de Mare, 

„În mîna lui e taina, şi îi joacă" — trase curînd concluzia stewardul şi oricît încercă după aceea să afle 
această taină de la Lup de Mare, nu izbuti. 

Charles Stough Greenleaf, era numele bătrînului marinar. Atît putu să afle Daughtry de la el în afară 
de obişnuitele trăncăneli şi halucinaţii despre pîrjolul din şalupă şi despre comoara îngropată în nisip. 
—Unii joacă şi alţii se uită şi se minunează de ce văd, — îşi dădu cu părerea într—una din zile stewardul. 
Şi sînt sigur că acuşi—acuşi o să vedem şi noi un joc frumos. Cu cît privesc mai mult, cu atît îmi place 
mai mult. 

Lup de Mare îşi reluă visarea sub ochii stewardului şi privirea lui părea moartă. Ai fi zis că nu vede 
nimic. 

—Pe Wide Awake toți stewarzii erau tineri, nişte băiețandri, — murmură bătrînul. 

—Da, domnule, făcu Daughtry zîmbind. Din cîte spuneți dumneavoastră, se pare că Wide Awake cu 
echipajul lui de tineri era vas, nu glumă. Nu prea aducea cu gloata de bătrîni de pe coaja asta. Numai că 
eu unul mă îndoiesc că tinerii aceia au jucat vreodată atît de iscusit cum se joacă acum pe vasul nostru. 
Am început chiar să mă minunez de şiretenia cu care se joacă aici ! 

—Am să—ţi spun ceva, — îi răspunse Lup de Mare eu un aer atît de tainic, încît Daughtry aproape că se 
văzu silit să se aplece ca să poată prinde ce—1.spunea. Pe Wide Awake nici unul din stewarzi nu se 
pricepea să—mi pregătească un aperitiv cum îmi place mie şi cum te pricepi dumneata. Pe atunci nu 
ştiam de cocktailuri, dai aveam cherry şi bitter. Grozave aperitive ! Tare erau bune. Şi am să—ţi mai 
spun ceva, — continuă el chiar în clipa în care Daughtry dădea să spună şi el ceva încercînd pentru a treia 
oară să descopere adevărul asupra situaţiei de pe Mary Turner şi asupra rolului pe care îl juca acest 
marinar bătrîn. E spre prînz şi tare aş vrea să beau înainte de masă un cocktail grozav de—al dumitale. 

După această întîmplare Daughtry începu să—l suspecteze mai mult pc bătrîn. Dar pe măsură ce 
zilele treceau înţelegea tot mai bine că Charles Stough Greenleaf era un bătrîn ramolit care credea cu 
sinceritate în existenţa unei comori îngropate undeva, în Mările Sudului. 

Odată, pe cînd lustruia alămurile de la balustrada scării ce ducea spre cabine, trase cu urechea şi îl 

auzi pe bătrîn care le explica, lui Grimshaw şi evreului armean, unde căpătase cicatricea aceea 
înspăimîntătoare şi cum îşi pierduse degetele. Cei doi îi dăduseră de băut mai mult ca de obicei, în 
speranţa că—l vor face să vorbească mai mult, să—şi dezlege limba. 
—Eram în şalupă, — cloncăni bătrînul. în a unsprezecea zi a izbucnit revolta. Noi cei de la pupă le 
tineam piept. Era cumplit, crăpăm de foame şi înnebuneam de sete. Cearta s—a pornit pentru apă. Căci 
trebuie să ştiţi, ajunseseră să lingă roua de pe vîsle şi de pe copastie, de pe bănci şi de pe bordaje. Şi 
fiecare pusese stăpînire pe un loc al lui de pe care sorbea roua. Astfel, echea, capul cîrmei şi jumătate din 
bordajul de la tribordul pupei îi aparţineau secundului. Nici unul dintre noi nu i—a încălcat domeniul. 
Cel de al treilea ofiţer era un flăcău care abia împlinise optsprezece ani, un băiat minunat şi plin de curaj, 
care împărțea cu secundul bordajul de la tribordul pupei. Cei doi trăseseră o linie despărțitoare şi nici 
unuia dintre ei — oricît de puţină rouă s—ar fi aşternut peste noapte pe partea lui, nu—i trecu prin minte 
vreodată să depăşească linia. Erau prea cinstiţi ca să facă asta. 

Cu mateloţii însă lucrurile stăteau cu totul altfel. Se ciorovăiau între ei pentru cîte o bucăţică de 
suprafaţă pe care se aşternuse roua şi cu o noapte mai înainte unul fusese înjunghiat că nu respectase 
împărțeala. în noaptea aceasta însă, pe cînd aşteptam ca picul de rouă ce se aşternuse pe porţiunea 
ce—mi aparţinea să mai crească, îmi ajunse le urechi un zgomot făcut de cineva care lingea rouă şi 
înainta spre pupă de—a lungul copastiei de la babord, adică tocmai pe bucata mea ce se afla în spatele 
băncii de la pupă. Tocmai mă trezisem dintr—un coşmar în care visasem izvoare cristaline şi rîuri 
umflate ; începui să trag cu urechea spre cel cu pricina şi mă temeam că îmi va încălca teritoriul. Se 
apropia tot mai mult de linia de demarcaţie a porțiunii ce—mi era rezervată şi îl auzeam cum scotea nişte 
zgomote abia perceptibile, ca nişte gemete uşoare, pe cînd lingea lemnul umed. Părea un animal care 
paşte noaptea şi care se apropia mereu păscînd. Aveam din întâmplare o proptea la îndemînă cu care 
voiam să mai adun ceva rouă. Nu ştiam cine era acel băutor, dar în clipa în care începu să lingă peste linie 
preţioasele mele picături de rouă, lovii. Propteaua îl nimeri direct în nas — era şeful de echipaj — şi 
revolta începu. Şeful de echipaj mi—a spintecat faţa cu cuțitul şi mi—a tăiat degetele. Al treilea ofiţer, 

flăcăul cel de optsprezece ani, s—a bătut bine şi m—a salvat. Şi aşa, înainte de a—mi pierde cunoştinţa, 
am izbutit, împreună cu tînărul ofiţer, să aruncăm peste bord hoitul şefului de echipaj. 

Din cabină, se auzi un zgomot de paşi făcut de nişte oameni care se mută de pe un loc pe altul, lucru 
care îl făcu pe Daughtry să reînceapă cu zel lustruitul alămurilor, de care uitase aproape. Şi pe cînd freca, 
mormăi pe Sub mustață : „Bătrînelul s—a lovit de viaţă, nu glumă ! Aşa i—a fost dat lui !". 

—Nu, — continuă Lup de Mare cu glasul lui piţigăiat, răspunzînd unei întrebări, — n—am leşinat din 
cauza rănilor, ci din cauza efortului depus în timpul luptei. Eram prea slăbit. Şi—apoi era atît de puţină 
apă în trupul meu, încît n—am sîngerat prea mult. Ceva uimitor însă : în împrejurările acelea m—am 
vindecat neînchipuit de repede. Secundul m—a cusut a doua zi cu un ac făcut dintr—o scobitoare de 
fildeş prin care trecuse un fir de aţă scos dintr—o prelată putredă. 

— Domnule Greenleaf, dacă îmi daţi voie aş vrea să vă întreb dacă pe degetele ce v—au fost tăiate purtaţi 
inele, — îl auzi Daughtry pe Simon Nishikanta întrebînd. 

—Da, şi încă unul tare frumos. L—am găsit mai tîrziu pe fundul bărcii şi l-am dăruit negustorului de 
lemn de santal, care mi—a salvat viaţa. Era un inel cu un diamant mare. Plătisem pe el o sută optzeci de 
guinee unui marinar englez în insulele Barbados. Sînt sigur că—l furase şi că făcea mai mult. Avea o 
piatră tare frumoasă. Negustorul de santal nu numai că mi—a salvat viaţa, dar a mai şi cheltuit pe 
de-—asupra o sută de funzi ca să—mi cumpere cele necesare şi să—mi plătească şi drumul de la insula 
Thursday la Shanghai. 

—Bătrînul are nişte inele de nu—ţi poţi lua ochii de la ele, — îl auzi Daughtry prin întuneric pe 
Nishikanta, care vorbea cu Grimshaw pe dunetă. Astăzi nu mai dai de asemenea lucruri. Sînt vechi, cu 
adevărat vechi. Astea nu sînt simple inele bărbăteşti, sînt inele din acelea pe care numai domnii le purtau 
altă dată. Da, inele de domni mari, pentru că numai ei purtau inele din acestea. Ce fericit aş fi să 
nimerească unul ca ăsta şi în prăvălia mea. Face multe parale. 

— Vezi, Killeny Boy, s—ar putea ca înainte de a se termina drumul ăsta să regret că n—am mers şi eu pe 
o parte din comoară în loc de leafă fixă, — îi mărturisi Dag Daughtry lui Mihail în aceeaşi seară, înainte 
de culcare, în timp ce Kwaque îi scotea pantofii, iar stewardul lăsase cea de a şasea sticlă de bere pe 
jumătate. Să ştii de la mine, Killeny, că domnul ăla bătrîn ştie ce spune ; a învîrtit el multe la vremea lui. 
Nu—şi pierd oamenii degetele de la mînă şi nu ajung cu faţa crestată doar aşa, de florile mărului, şi nici 
nu poartă ei de florile mărului inele care îl fac pe un cămătar să—i lase gura apă ! 


CAPITOLUL 11 


Într—o zi, înainte de sfîrşitul călătoriei lui „ Mary Turner” Dag Daughtry, care se aşezase jos, între 
şirurile de butoaie de apă din cala principală, se apucă, rîzînd în hohote, să schimbe numele schoonerului 
în „Vasul Smintiţilor”. 

Dar lucrul acesta se petrecea abia după cîteva săptămîni. Între timp îşi îndeplinise îndatoririle în aşa 
fel, încît nici căpitanul Doane nu putea să aibă nici cea mai mică umbră de nemulţumire. 

Stewardul îl servea mai ales pe Lup de Mare, pentru care avea o mare admiraţie, dacă nu chiar 
dragoste. Bătrînul era deosebit de tovarăşii lui de cabină. Aceştia iubeau banul ; totul în ei se limita la 
goana după dolari. 

Daughtry, el însuşi o fire mai liberă şi mai generoasă, nu putea decît să preţuiască generozitatea lui Lup 
de Mare, care, de bună seamă, dusese o viaţă pe picior mare şi era întotdeauna de părere că comoara pe 
care ei o căutau trebuia împărțită. 

— Ai să—ţi primeşti şi dumneata partea, steward, chiar dacă ar fi să—ţi dau dintr—a mea, — îl asigura 
el adesea pe Daughtry, cînd acesta se arăta mai îndatoritor ca de obicei. E aur berechet, berechet, şi cum 
n—am nici neamuri, nici prieteni, şi nici prea multe zile de trăit de aci înainte, nu prea am nevoie de el. 

Şi aşa "Vasul Smintiţilor” mergea înainte, cu toţi cei de la pupă care se înşelau unii pe alţii, de la 
secundul finlandez, cel cu priviri deschise şi cu suflet blînd, care, simțind în nări mirosul comorii, fura în 
fiecare zi folosind o cheie falsă, poziţia vasului, din biroul pe care căpitanul Doane îl ţinea mereu încuiat, 
pînă la Ah Moy, bucătarul, care îl ţinea pe Kwaque la distanţă şi nu le atrăgea celorlalți atenţia asupra 

primejdiei de a fi loviți de îngrozitoarea boală. 

Cît despre Kwaque, nu ştia nimic de toate acestea şi nici nu prea îşi dădea osteneala să afle despre ce 
era Vorba. Şi ia că era ceva ce li se întîmpla uneori oamenilor. De durut nu—l durea aproape de loc şi 
nicicînd nu—i trecuse prin capul lui de negru că stăpînul nu ştia nimic. Din aceeaşi pricină nu i se părea 
de loc ciudat că Ah Moy îl ţinea la distanţă. Alte probleme Kwaque nu avea. Pe zeul lui îl adora mai mult 
decît pe toţi zeii mării şi junglei şi cum îi era îngăduit să stea în apropierea acestuia, raiul era întotdeauna 
acolo unde erau el şi zeul lui, stewardul. 

Tot astfel se petreceau lucrurile şi cu Mihail. Aproape la fel cum îl iubea şi—l venera Kwaque pe 
băutorul celor şase litri de bere pe zi, îl iubea şi îl venera şi Mihail. Atît Mihail cît şi Kwaque se simțeau 
ca în sînul lui Avram doar pentru că se puteau uita în fiecare zi la Daughtry, ba chiar în fiecare ceas. Zeul 
domnilor Doane, Nishikanta şi Grimshaw era un chip cioplit, al cărui nume era Aur. Zeul lui Kwaque şi 
al lui Mihail era un zeu viu, al cărui glas putea fi întotdeauna auzit, ale cărui îmbrăţişări puteau fi 
întotdeauna calde şi a cărui inimă o simțeau cum bate pînă şi în cele mai mici gesturi pe care le făcea. 

Pentru Mihail nu era bucurie mai mare decît să stea cu ceasurile lîngă steward şi să cînte cu el toate 
cîntecele şi melodiile pe care acesta i le cînta sau i le îngîna. Fiind .mai înzestrat de natură decît Jerry, 
Mihail învățase mai repede să cînte ; şi cum fusese învăţat să cînte, ajunse s—o facă mult mai bine decît 
Jerry, pe care îl dresase o femeie atît de "pricepută cum era Villa Kenan. 

Mihail putea să urle sau mai bine—zis putea să cînte (spun „să cînte" pentru că urletul lui Mihail era 
atît de melodios şi stăpînit !) orice melodie care nu ieşea din registrul lui şi pe care stewardul o alegea ca 
s—o cînte împreună, în fară de asta, Mihail putea să cînte şi singur, fără să dea greş, anumite cîntece 
uşoare ca : „Home, sweet home", „God save the king" şi „The sweet By and By". Era în stare să cînte şi 
fără acompaniament. Stewardul stătea la cîțiva paşi mai departe şi din cînd în cînd îi şoptea, iar Mihail îşi 
ridica botul şi cînta „Shenandoah" şi „Roll me down to Rio”. 

În rarele împrejurări cînd stewardul nu era pe acolo, Kwaque scotea drîmba şi folosindu—se numai 

de acest instrument primitiv, îl făcea pe Mihail să cînte cu el barbarele şi îndrăcitele cîntece din Insulele 
King William". Un alt meşter al cîntului, dar unul care îi plăcea lui Mihail, puse stăpînire pe el. Era 
Cocky, care iată cum i se prezentă lui Mihail cînd se întîlniră pentru prima oară : 
—Cocky — se recomandă el curajos, fără cel mai mic tremur sau încercare de a—şi lua zborul cînd 
Mihail, văzîndu—l, se năpusti să—l nimicească. Glasul omenesc, acest glas de zeu care ieşea din gîtlejul 
micuţ al unei păsări albe ca zăpada, îl făcu pe Mihail să se lase pe labele dinapoi, căutîndu—l prin 
încăpere cu ochii şi cu nările pe omul care vorbise. Dar nici urmă de om... Nu era decît un mic cacatoes* 
care îşi sucea giîtul spre el fără pic de ruşine repetînd într—una „Cocky, Cocky". Odinioară, la Maringe. 
Mihail învățase că nu avea voie să se atingă de pui. După părerea domnului Haggin şi a celorlalţi zei de 
acolo, în ochii cărora puii erau la mare preţ, cîinii trebuiau să—i apere, nu să—i atace. Dar vietatea 
aceasta care nu era pui şi aducea cu o sălbăticiune înaripată din junglă, şi care pentru orice cîine ar fi fost 
d pradă îngăduită, îi vorbea cu glasul unui zeu. 


—Şterge—o de aici ! — făcu Cocky atît de poruncitor, de parcă ar fi fost un om adevărat. Mihail tresări 
şi se uită iar prin încăpere după zeul care îi vorbise. 
—Şterge—o de aici, că de nu dau cu bita după tine ! — îi porunci din nou mica vieţuitoare înaripată. 


Apoi urmă un talmeş balmeş în chineză, ceva care aducea atît de bine cu glasul lui Ah Moy. Încât 
Mihail se uită din nou, de astă dată pentru ultima oară, prin cabină, căutîndu—l pe cel care îi vorbise. 

Văzînd aceasta, Cocky izbucni în hohote de rîs atît de sălbatice şi de grozave, încît Mihail, cu 
urechile ciulite şi cu capul plecat, recunoscu în sunetele rîsului fiecare sunet al diferitelor glasuri care le 
mai auzise mai înainte. 

Şi Cocky, care abia cîntărea cîteva uncii, oricum mai puţin de jumătate de pfund — un schelet micuţ 
din oase firave acoperite de o mînă de pene — şi în care; era închisă o inimă la fel de curajoasă ca a 
oricărei alte vieţuitoare de pe Mary Turner, deveni pe dată prietenul şi tovarăşul lui Mihail, ba chiar 
stăpînul lui. Bucăţica aceasta plină de îndrăzneală şi curai care era Cochy îi impuse respect lui Mihail de 
la bun început. Iar Mihail, care cu o singură lovitură de labă dată la întîmplare i—ar fi putut frînge gîtul 


5 Cacatoes — pasăre din familia papagalilor, care trăieşte în India, Malaezia, Indonezia etc. Cacatoeşii sînt albi, cu creasta trandafirie sau galbenă. (N. 
tr.) 

firav, stingînd pentru totdeauna minunata strălucire a ochilor lui Cocky, se arătă plin de grijă faţă de el 
din prima clipă. Şi pe deasupra îi îngădui şi o mulțime de lucruri pe care lui Kwaque nu i le—ar fi 
îngăduit niciodată. 

Mihail moştenise încă de la primii cîini ce au apărut pe pămînt instinctul apărării prăzii. Nu se 
gîndise niciodată la asta. Tot atît de automat pe cît îi bătea inima sau respira îşi apăra prada o dată ce 
pusese laba sau îşi înfipsese colții în ea. Doar stewardului îi putuse îngădui să se atingă de mîncarea lui 
după ce o atinsese el şi asta cu prețul unui nemărginit efort de voinţă şi stăpînire de sine. Chiar Kwaque, 
care îi dădea mîncare de obicei, la porunca stewardului, ştia prea bine că degetele şi carnea îi erau la 
adăpost doar dacă nu se atingea de mîncarea lui Mihail după ce i—o pusese dinainte. În schimb Cocky, o 
mînă de puf înaripat, o străfulgerare de lumină şi viaţă, cu gîtlejul lui de zeu, încălca cu neruşinare 
sfruntată şi cu îndrăzneală opreliştea pusă de Mihail. 

Şi cum stătea aşa — cocoţat pe marginea tigăiţei lui Mihail — acest nemaipomenit cutezător care se 
aventurase din beznă în lumina vieţii, o biată scînteiere, un fir de praf într—o fîşie de lumină, era de 
ajuns să—şi mişte moţul lui trandafiriu, de culoarea somonului, să—şi dilate brusc pupilele lui 
neobişnuit de mari şi negre ca mătăniile, şi să scoată din gîtlej un țipăt răguşit şi poruncitor de parcă ar fi 
strigat toţi zeii laolaltă, ca să— facă pe Mihail să se dea înapoi şi să—i îngăduie să aleagă cu dispreţ cele 
mai bune bucăţi din farfuria lui. 

Şi toate acestea pentru că Cocky avea un fel al lui de a se purta cu Mihail. Acest cacatoes cu voinţă de 
fier se pricepea atît de bine să terorizeze şi să amenințe, încît nu lai fi putut deosebi de obişnuiţii 
scandalagii de peste ocean. Dar se pricepea să şi desmierde, la fel de păcătos de ademenitor ca şi cea 
dintîi femeie izgonită din rai, sau ca oricare femeie din zilele noastre. Cînd Cocky, legănîndu—se 
într—un picior şi ţinîndu—l pe celălalt ridicat cu ghiarele înfipte în ceafa lui Mihail, se pleca la urechea 
lui şi îl desmierda, valurile de păr zbiîrlit de pe ceafa acestuia se culcau uşor, şi cu o privire fericită, 
aproape prostită, Mihail se supunea fără şovăială voinţei şi capriciilor lui Cocky. 

Cocky ajunsese să se împrietenească şi mai mult cu Mihail pentru că foarte curînd Ah Moy renunţă la 
pasăre. O cumpărase la Sydney de la un marinar, pe optsprezece şilingi şi se tocmise un ceas. Dar în ziua 
în care îl văzu pe Cocky cum stătea cocoţat pe degtele chircite ale lui Kwaque şi sporovăia de zor, pe Ah 
Moy îl cuprinse un asemenea dezgust pentru pasăre, încît nici chiar cei optsprezece şilingi şi nici Cocky, 
care putea acum să—i transmită boala, nu mai aveau vreo valoare pentru el. 

— Îţi place ? îl vrei ? — i— oferi el. 

— Facem schimb, — îi propuse la rîndu—i Kwaque, fiind sigur că era vorba de un schimb şi 
întrebîndu—se dacă nu cumva micul bucătar bătrîn prinsese drag de preţioasa lui drîmbă. 

—Nu facem schimb — îi răspunse Ah Moy. îl vrei, bine, ia—l ! 

—Cum „ia—l" ? — întrebă Kwaque, care începuse să adauge la engelza lui beche—de—mer, engleza 
pidgin“ . Nu cred că am ceva care să—ţi placă ţie. 

—Nu facem schimb — repetă Ah Moy. ÎI vrei, îţi place, ia—l, crede—mă ! 

Aşa trecu din mînă în mînă minunata vietate înaripată cu inima vitează, căreia oamenii şi ea însăşi îşi 
spunea ,.Cocky", care se născuse în frunzişul junglei din insula Şanto, în Arhipelagul Noilor Hebride, 
fusese prinsă în laţ de un canibal şi vîndută pe şase pacuri de tutun şi o bardă pentru șiță unui negustor 
scoţian sleit de friguri, vîndută apoi pe rînd pe patru şilingi unui negustor de sclavi, pe un pieptene din 
carapace de broască ţestoasă pe care un negustor ambulant de cărbuni îl făcuse după un vechi model 
spaniol, pe şase şilingi şi şase pence, la cît îi fusese fixată valoarea la o partidă de poker din cabina 
fochiştilor, pe un acordeon prost care făcea cam douăzeci de şilingi şi în sfîrşit pe optsprezece şilingi 
bani gheaţă unui chinez bătrîn, uscat şi mic. Şi astfel trecu Cocky, tot atît de muritor sau de nemuritor ca 
orice scînteiere minunată de viaţă de pe planetă, din mîna lui Ah Moy — un bucătar de pe vas care cu 
patruzeci de ani în urmă îşi ucisese, şi nu fără motiv, tînăra soţie, la Maccao, şi luase calea mării — în 
mîna lui Kwaque, un papuaş negru şi lepros care era sclavul unui anume Dag Daughtry, el însuşi slugă la 
alţii, în faţa cărora răspundea cuviincios „Da, domnule", „Nu, domnule" şi „Mulţumesc, domnule”. 

Mihail îşi mai găsi un prieten, dar Cocky nu legă prietenie cu acesta. Era Scraps, un pui de cîine de de 
Terra Nova, stîngaci şi fără stăpîn, afară poate de însuşi schoonerul Mary Turner, pentru că nimeni, 
nici cei de la provă, nici cei de la pupă nu—l reclamau şi toată lumea tăgăduia că l-—ar fi adus pe bord. 


é Pidgin — jargon folosit de străini pentru a se înțelege cu chineza. (N. tr.) 

De aceea i se şi dăduse numele de Scraps” . Şi fiindcă era cîinele nimănui, era al tuturor pînă într—atât, 
încît domnul Jackson îl ameninţă pe Ah Moy că—i crapă ţeasta dacă nu—i dă destulă mîncare 
căţeluşului, iar Sigurd Halvorsen, de la postul de echipaj, îl lecuise într—o zi pe Henrik Gjersen să mai 
dea cu piciorul în Scraps cînd se nimerea să—i iasă în cale. Ba chiar mai mult. Cînd Simon Nishikanta 
— namila aceasta pîntecoasă ce picta doar aquarele delicate, fără gust, feminine — aruncă cu scaunul 
după Scraps, care din nebăgare de seamă îi răsturnase şevaletul, mîna mare, ca o lopată, a lui Grimshaw 
se lăsă atît de repede şi cu atîta greutate pe umărul lui, încît, răsucindu—l pe jumătate, aproape că—l 
zvîrli pe punte, făcîndu—l să—şi simtă multă vreme oasele ca frînte şi să—i rămînă vînătăi. 

Mihail, care se făcuse mare şi puternic, era o ființă atît de veselă, încît găsea o mare desfătare în 
hîrjonelile cu Scraps. Atît de adînc înrădăcinat era în el instinctul jocului şi atît de zdravănă îi era 
constituţia, că de fiecare dată îl obosea pe Scraps în aşa măsură, încît acesta abia de mai apuca să se culce 
pe punte rînjind şi gîfiind printre buzele prin care îi zbucnea suflarea, şi abia de mai apuca să dea la 
întîmplare cu laba lui obosită, spre a se feri de neîncetatele atacuri ale lui Mihail care se prefăcea furios. 
Totuşi Scraps era acela care îl teroriza pe Mihail ; îl zgîria de trei ori mai mult şi se lăsa pe el cu toată 
greutatea, fără să—şi dea seama de aceasta, asemenea unui pui de elefant care se lungeşte pe o pajişte de. 
margarete. Cînd nu mai giîfiia, Scraps era gata să pornească altă hîrjoană, iar Mihail era şi el gata. Toate 
acestea erau un minunat antrenament pentru Mihail şi îl ţineau în cea mai bună condiţie fizică şi mintală. 


CAPITOLUL 12 


„ȘI „Vasul Smintiţilor” mergea mai departe cu Mihail care cînta şi—şi adora stăpînul, se juca cu 
Scraps şi—î respecta pe Cocky, care la rîndu—i îl sîcîia şi—i desmierda ; cu Daughtry care îşi bea zilnic 
cei şase litri de bere, îşi încasa leafa la fiecare întîi ale lunii şi spunea despre Charles Stough Greenleaf că 
este cel mai minunat om de pe bord ; cu Kwaque care îşi slujea şi îşi iubea stăpînul pe măsură ce boala 
înaintea ; cu Ah Moy care se păzea şi a cărui frunte se îngroaşă, se înnegura şi se încreţea ca de ciumă de 
papuaşul cel negru, se spăla necontenit şi îşi fierbea păturile o dată pe săptămînă ; cu căpitanul Doane 
care conducea vasul şi îşi făcea griji în legătură cu blocul lui din San Francisco ; cu Grimshaw care îşi 
sprijinea mîinile lui uriaşe ca nişte lopeţi pe genunchi şi—l lua peste picior pe cămătar ca să—l facă să 
contribuie la aventura lor cu aceeaşi sumă pe care o dădea el de la fermele pe care le avea ; cu Simon 
Nishikanta care îşi ştergea ceafa lui asudată cu o batistă unsuroasă de mătase şi care picta la nesfîrşit 
acuarele ; cu secundul care fura plin de zel latitudinea şi longitudinea vasului folosindu—se de o cheie 
falsă, şi cu Lup de Mare care îşi îneca aleanul în alcool, fumînd havane parfumate de trei la dolar, ce 
fuseseră încărcate în contul aventurii, şi trăncănind la nesfîrşit despre iadul din şalupă, despre locurile 
fără nume şi despre comoara ascunsă la un stînjen sub nisip. 

Ajunseră într—un punct al oceanului care, pentru Daughtry, era la fel cu toate celelalte. Nici un țărm 
nu frîngea linia orizontului. Vasul era centrul iar orizontul — cerul neschimbat şi veşnic al lumii. Acul 
magnetic din habitaclu era centrul în jurul căruia se rotea necontenit Mary Turner. Soarele se ridica 
întotdeauna la răsărit şi întotdeauna ajungea la apus — bineînţeles, estul şi vestul erau mereu corectate şi 
controlate ou ajutorul declinaţiei, deviaţiei şi variaţiei, iar pe cer stelele şi constelaţiile îşi continuau 
călătoria lor nocturnă. 

Şi începînd din acest punct al oceanului, de cum se crăpa de ziuă şi pînă la asfinţit se făcea de veghe 
în posturile de observaţie, sus pe catarg, iar peste noapte Mary Turner era pus în pană ca să—şi 
păstreze poziţia. Şi pe măsură ce timpul trecea, iar locul cu pricina se apropia — după cum spunea Lup 
de Mare — cei trei care îşi investiseră banii în expediţie se urcau mereu pe catarge. Grimshaw se 
mulțumi să stea pe crucea mare, dar căpitanul Doane se cățăra şi mai sus, aşezîndu—se călare pe 
arborele trinchet, cu picioarele pe gîtul arborelui, iar Simon Nishikanta renunță să mai picteze la 
nesfîrşit, ca fetele de pension, minunăţiile mărilor şi ale cerului, şi se lăsă ajutat de doi marinari subțirei 


7 Scraps — rămăşiţe, în limba engleză. (N. tr,) 


34 |Mihail, cîine de circ Jack London 


care rînjeau, ca să urce, ca o masă uriaşă de carne, pe grizelele şarturilor din pupă, şi să fie legat de—a 
dreptul pe crucetă de unde începea să cerceteze marea scăldată în soare, privind cu ochii aprinşi de dorul 
aurului prin cel mai bun binoclu pe care—l primise vreodată ca amanet. 

—Curios, — murmură Lup de Mare, — curios ! Foarte curios ! Chiar aici e locul. Nici nu poate fi vorba 
de vreo greşeală. Oriunde m-—aş fi aflat aş fi avut încredere în puştiul acela — al treilea ofiţer de bord. 
Abia împlinise optsprezece ani, dar se pricepea la navigaţie mai bine decît căpitanul. Parcă nu tot el a 
descoperit atolul după optsprezece zile de mers cu şalupa ? Busolă n—aveam şi dumneata ştii ce 
reprezintă orizontul la un sextant de pe o bărcuţă cînd marea e montată ! A murit, dar direcţia pe care 
mi—a arătat—o înainte de a—şi da duhul a fost cea bună, aşa că am ajuns la atol chiar a doua zi după ce 
i—am aruncat trupul peste bord. 

Căpitanul Doane ridică din umeri, înfruntînd sfidător privirile neîncrezătoare ale evreului armean. 
—Nu cred să se fi scufundat, — adăugă Lup de Mare, — ca să umple pauza neplăcută care urma. Insula 
doar nu era uri banc sau un recif. Lion's Head avea trei mii opt sute treizeci şi cinci de picioare. L—am 
văzut pe căpitan şi pe al treilea ofițer cînd o măsurau. 

—Am trecut toată marea prin sită, — izbucni căpitanul Doane, — şi ochiurile sitei mele nu—s atît de 
mari Ca să treacă prin ele o stîncă de patru mii de picioare ! 

—Curios, curios, — îngînă iarăşi Lup de Mare, — parte pentru sine, parte pentru căutătorii de comori. 
Apoi, luminîndu—se deodată, adăugă : 

—Sigur, s—a schimbat variaţia, căpitane Doane. Ai ţinut seama că de cincizeci de ani încoace variaţia 
s—a schimbat ? Chestiunea asta dă o mare diferenţă. După cîte stiu eu, care nu sînt navigator, variaţia nu 
era cunoscută pe atunci atît de precis şi de bine ca astăzi. 

—Latitudinea e latitudine şi longitudinea e longitudine, — îi răspunse căpitanul. Variația şi deviația sînt 
folosite la stabilirea direcţiei şi la calculul aproximativ. 

Toate acestea păreau pe turceşte pentru Simon Nishikanta, care se grăbi să—i ţină parte lui Lup de 
Mare. 

Lup de Mare era însă un om drept. După ce îi ţinuse pentru o clipă parte evreului, căuta acum să 
cumpănească situaţia, luînd apărarea căpitanului. 
— Păcat, — se adresă el căpitanului Doane, — păcat că n—ai decît un singur cronometru. E cu putinţă ca 
toată greşeala să vină de aici. De ce ai plecat la drum cu unul singur ? 
—Ba eu am vrut două, — se apără evreul. Îţi aminteşti, Grimshaw ? 

Fermierul dădu din cap plictisit, iar căpitanul, prinzînd vorba din zbor, răspunse : 
—Dar n—ai vrut trei. 
—Dar dacă două nu fac mai mult decît unul, cum ai spus—o chiar dumneata — şi Grimshaw e martor — 
atunci nici trei nu fac mai mult decît două, în afară de cheltuială. 
—Dar dacă n—ai decît două cronometre, cum poţi să ştii care merge prost ? — întrebă căpitanul Doane. 
—la să vedem, — se auzi răspunsul cămătarului care ridică din umeri neîncrezător. Dacă nu poţi să spui 
care din două merge prost, eu cred că trebuie să fie cu atît mai greu să spui care din două duzini merge 
prost ! Cu două există riscul ca doar unul să nu meargă. 
—Dar nu pricepi ? 
—Ba pricep că totul e o mare prostie, toată pedanteria asta a voastră despre navigaţie. Eu am funcționari, 
la mine la birou, în vîrstă doar de paisprezece ani, care te bagă în buzunar pe dumneata cu toată navigația 
dumitale întreabă—i, rogu—te : dacă două cronometre nu—s mai bune decît unul, atunci cum o să fie 
mai bune două mii ? Şi o să—ţi răspundă pe loc, cît ai clipi, că doi dolari nu fac mai mult decît un dolar, 
atunci două mii n—o să facă mai mult. E doar la mintea cocoşului. 
—EI, greşeşti în principiu, — se amestecă în vorbă Grimshaw. Am spus atunci că singurul motiv pentru 
care îl luăm pe căpitanul Doane în afacerea noastră e că aveni nevoie de un navigator, fiindcă nici 
dumneata şi nici eu habar n—avem de navigaţie. Ai spus „da, de acord" şi a fost mai deştept decît atunci 
cînd n—ai fost de acord să se cumpere trei cronometre. Ştiu eu că nu—ţi convenea cheltuiala. Era prea 
greu pentru capul dumitale. Umbli şa dezgropi zece milioane de dolari cu o sapă luată de M fiare vechi 
pe şaizeci şi opt de cenți. 

Lui Dag Daughtry nu—i putură scăpa cîteva din aceste discuţii, care aduceau mai mult a ceartă decît 
a schimb de păreri. Pentru Simon Nishikanta ele se terminau întotdeauna într—un singur fel. ÎI apucau 
„pandaliile de mare", cum le spun marinarii. Ceasuri întregi stăteau îmbufnat şi nu voia nici să vorbească 

şi nici să asculte pe altcineva. După ce încerca zadarnic că picteze, izbucnea într—un acces de furie 
sălbatică, îşi rupea schiţele şi le călca în picioare, după care îşi lua arma automată de mare calibru şi se 
cocoţa pe bompres, de unde încerca să împuşte orice marsuin, albacore sau delfin care se rătăcise pe 
acolo. Ai fi zis că se simţea tare uşurat să poată trimite un glonte în trupul vreunui peşte minunat colorat 
care ieşea la suprafaţă, că putea să pună capăt pentru totdeauna minunatei lui mişcări iuți ca fulgerul, 
făcîndu—l să se întoarcă pe o parte, încet şi apoi să se cufunde în moarte şi în adincurile mării. 

Uneori, cînd zărea vreun grup de balene, Nishikanta îşi ieşea din piele de bucurie că va putea face un 
rău, Din tot grupul izbutea să nimerească poate vreo douăzeci de balene, iar gloaneţele lui, care le pişcau 
ca un şfichi de bici, le făceau să sară în sus de parcă ar fi fost nişte mînji surprinşi de gîrbaci, sau să 
izbească din coadă şi să se cufunde pornind—o apoi nebuneşte într—un vîrtej de spumă, încolo departe 
in ocean, unde ochiul nu le mai putea ajunge. 

Lup de Mare dădea din cap cu tristeţe, iar Daughtry, care era şi el mîhnit că se făcea rău unor vietăţi 
care nu supărau pe nimeni, îl compătimea şi, fără ca Nishikanta să—i fi cerut, îi ducea cîte una din 
tigările acelea scumpe, de trei la dolar, ca să—1 liniştească. Încreţindu— şi buza, Gririshaw mîrîia şi 
mormăia : 

—Dihor, pisică de mare scîrboasă ! Care om, cît de cît cumsecade, s—ar bucura să facă rău unor 
vieţuitoare nevinovate ? E ca ăia care cînd nu te au la stomac sau te—au prins cu vreo vorbă care nu le 
vine la scocoteală dau cu piciorul în cîinele tău sau îl otrăvesc, ca să se răzbune pe tinc.... Pe vremuri, la 
Coluse, noi îi spînzuram pe de—alde ăştia, doar aşa, ca să mai curăţim locul de ei. 

Căpitanul Doane protesta însă cel mai zdravăn. 

— Ascultă, Nishikanta, — făcu el palid şi cu buzele tremurînd de mînie. E curată porcărie şi s—ar putea 
să „să prost pînă la urmă. N—ai nici un drept să ne pui viaţa In primejdie. Nu—ţi aduci aminte că vasul 
de pilotaj Annie Mine a fost scufundat tot de o balenă, chiar la Go/dencate ? Şi nu mi s—a întîmplat mie 
oare în tinereţe, cînd eram secund pe bricul Berncastle, să trebuiască să intrăm, în Hakodate pompînd 
fiecare, timp de cîte două carturi, ca să menţinem vasul pe linia de plutire, pentru că ne izbise o balenă ? 
Şi nu s—a scufundat oare vînătorul de balene Essex departe, în largul coastei Americii de Sud, de a 
trebuit să străbată echipajul o mie două sute de mile pe bărci pînă la cel mai apropiat țărm, şi toate astea 
din pricina unei balene mari care a izbit vasul de l—a făcut, ţăndări ? 

Iar Simon Nishikanta, pe care îl apucaseră pandaliile şi nu le făcea nici măcar hatîrul să le răspundă, 
continua să împroaşte cu gloanţe pe ultima balenă, punînd—o pe fugă dincolo de cercul de mare unde nu 
mai ajungea cu vederea. 

—De vînătorul de balene Essex îmi aduc aminte, — Si spuse Lup de Mare lui Dag Daughtry. O balenă 
cu puiul ei i—au venit de hac. Vasul era pe trei sferturi încărcat. S—a scufundat în mai puţin de un ceas. 
De una din bărci nu s—a mai auzit nimic. 

—Şi una din bărci nu a ajuns în Hawai ? — îl întrebă Daughtry cu tot respectul cuvenit. Acum vreo 
treizeci de ani, cînd eram la Honolulu, am întîlnit un om, un bătrîn, care pretindea că fusese harponar pe 
un vînător le balene care se scufundase lovit de o balenă, departe de coastele Americii de Sud. A fost 
pentru prima şi ultima oară în viaţa mea cînd am auzit despre asta, pînă ce mi—aţi pomenit 
dumneavoastră, adineauri. N—o fi fost unul şi acelaşi vas ? 

—Doar dacă n—o fi vorba cumva de două vase diferite care să fi fost scufundate de balene în largul 
coastelor, — răspunse Lup de Mare. Cit despre Essex, nu mai încape vorbă ! Toată lumea ştie de el. Dar 
se poate, steward, ca omul despre care ai vorbit să fi fost de pe Essex. 


CAPITOLUL 13 


Căpitanul Doane truda din greu, pînă ce îl apuca ameţeala, urmărind soarele în drumul lui zilnic pe 
cer, corectînd cu ajutorul ecuaţiilor timpului, deviaţiile pricinuite de rotația pămîntului pe cercul uriaş al 
orbitei sale, notînd pe hartă dreptele de înclinaţie şi calculînd cu latitudini presupuse. 

Simon Nishikanta îşi bătea joc de calculele căpitanului despre care spunea că nu sînt bune de nimic, 
şi continua să picteze acuarele cînd era linişte şi să împuşte balene, păsări de mare Şi tot ce putea fi 
împuşcat, atunci cînd nu era în apele lui şi i se făcea lehamite de mare, dezamăgit că nu se mai arăta o 
dată creasta Lion's Head de pe insula comorilor, spre care îi ducea Lup de Mare. 

—Am să—ţi arăt că nu sînt dintre cei care îşi mănîncă de sub unghii, — spuse Nishikanta într—o zi, 
după ce se prăjise cinci ceasuri în vîrful catargului, tot iscodind marea. Căpitane Doane, cît ar fi trebuit 
să coste la San Francisco cronometrele pe care le—am fi cumpărat în plus, vreau să spun cronometre 
bune, luate de ocazie, bineînţeles... 

—Să zicem o sută de dolari, — îi răspunse căpitanul. 

— Foarte bine. Şi nu uita că asta n—o spune un crăpănos. Costul cronometrelor ar fi fost împărțit între 
noi trei. Plătesc eu tot. Spune—le marinarilor că eu, Simon Nishikanta, dau o sută de dolari aur primului 
care va zări pămînt pe latitudinea şi longitudinea domnului Greenleaf. 

Dar marinarii care se îngrămădiseră pe vîrfurile catargelor aveau să fie curînd dezamăgiţi, pentru că 
nu le fu dat să cerceteze oceanul decît două zile. Şi pricina fusese nu numai Daughtry, deşi ceea ce 
plănuise şi pusese el în aplicare ar fi fost de ajuns ca să le curme căutarea. 

Într—o zi, Daughtry coborîse în cala de la pupă, de sub cabinele de clasă, ca să—şi ia raţia din lăzile 
cu sticle de bere, încărcate anume pentru el. Numărase lăzile şi i se păru că a greşit. Mai aprinsese cîteva 
chibrituri şi numărase din nou, apoi răscolise în zadar toată cala în speranţa că va mai găsi lăzi de bere pe 
undeva. Se aşezase pe chepengul care dădea spre cabinele de clasă şi se gîndise un ceas încheiat. Tot 
evreul era de vină — evreul, care voia să cumpere pentru Mary Turner două cronometre şi nu trei ; 
evreul, care se declarase de acord să se ia o provizie îndestulătoare care să—i asigure lui Daughtry cei 
şase litri pe zi. Numărase din nou lăzile ca să fie sigur. Erau trei. Cum fiecare ladă conţinea două duzini 
de sticlă, iar rația zilnică era de o jumătate de duzină, nimic mai limpede decît că provizia ce o avea în 
faţă nu—i putea ajunge decît douăsprezece zile. Şi în douăsprezece zile, din acest punct necunoscut, 
pierdut în plin ocean, se putea ajunge în cel mai apropiat port ca să se facă provizie de bere. 

Odată hotărîrea luată, stewardul nu mai pierdu vremea. Era douăsprezece fără un sfert cînd ieşi din 
cală, trase chepengul la loc şi se grăbi să pună masa. Servi prînzul, abia stăpînindu—se să nu—i 
răstoarne în cap lui Simon Nishikanta supiera cea mare cu mazăre bătută. La drept vorbind, îl făcea să se 
stăpînească hotărîrea pe care o luase şi pe care voia s—o ducă la îndeplinire în aceeaşi după amiază, 
acolo jos, în cala principală, unde erau depozitate butoaiele cu apă. 

La trei, pe cînd Lup de Mare pesemne că moţăia în cabina lui, iar căpitanul Doane, Grimshaw şi 
jumătate din oamenii de cart se îngrămădeau în vîrful catargelor încerînd să pescuiască Lion"s Headul 
din marea de culoarea safirului, Dag Daughtry cobori în cala principală. Aici erau aşezate şiruri lungi de 
butoaie, înghesuite unele în altele, cu culoare între ele. 

Stewardul trase de sub cămaşă un miner la care fixă un sfredel de o jumătate de ţol, pe care îl scosese 
din buzunarul de la spate. Lăsîndu—se în genunchi, sfredeli primul butoi în partea de jos pînă ce apa 
începu să năvălească pe podea scurgîndu—se spre santină. Lucra repede, găurind butoi după butoi, 
de—a lungul culuarului care se pierdea în semiîntuneric. Cînd ajunse la capătul primului şir de butoaie 
se opri o clipă, ascultînd gîlgîitul şuvoaielor de apă care se irosea. Urechea lui fină prinse un gîlgîit 
asemănător din dreapta, dinspre culoarul alăturat. Ascultă mai atent şi ar fi putut să jure că aude 
zgomotul unui sfredel care muşca lemnul tare. O clipă mai tîrziu, după ce îşi ascunse sfredelul cu grijă, 
mîna lui se lăsă pe umărul unui om pe care nu—l putea recunoaşte în întuneric, dar care stătea în 
genunchi şi gîfiia sfredelind de zor într—un butoi. Vinovatul nu făcu nici o încercare să scape, iar cînd 
Daughtry aprinse un chibrit, văzu faţa lui Lup de Mare întoarsă spre el. 
—Zău dacă mai pricep ceva ! — murmură stewardul uluit. De ce dracul dai drumul la apă ? 

Simţi cum trupul bătrînului tremură cuprins de spaimă şi se înduioşa. 
—E—n regulă, — şopti el. Nu—ţi fie teamă de mine, Cîte ai găurit pînă acum ? 
— Toate de pe rîndul ăsta. — îi şopti bătrînul. N—ai să mă dai de gol la... la ceilalți. 
—Să vă dau de gol ? — rîse Daughtry încet. La drept vorbind am intrat în aceeaşi horă, deşi nu prea ştiu 
de ce v—aţi băgat şi dumneavoastră ? Tocmai am terminat de găurit rîndul de la tribord. Ei şi acum, 
domnule, plecaţi numaidecît şi să nu vă vadă nimeni. E încă timp. Toată lumea e sus şi n—o să bage 
nimeni de seamă. Am să—i dau eu drumul mai departe şi termin treaba... am să las doar atît cît să ne 
ajungă douăsprezece zile. 
—Aş vreau să stau de vorbă cu dumneata... să lămurim lucrurile, — şopti Lup de Mare. 
—E—n regulă, şi credeti—mă. domnule, că mor de curiozitate să aud despre ce e vorba. Am să vin în 
cabina dumneavoastră peste vreo zece minute. Şi o să fie o vizită în lege. Dar oricare e jocul pe care îl 
faceţi, eu sînt alături de dumneavoastră pentru că şi eu urmăresc să ajung cit mai repede în port... 

şi—apoi am prins slăbiciune şi respect pentru dumneavoastră. Acum plecaţi. In zece minute sini .la 
dumneavoastră. 

— Îmi placi, steward, îmi placi foarte mult, — spuse bătrînul cu glas tremurător. 

—Şi mie îmi plăceţi, pe cinstea mea. mult mai mult decît vînătorii de bani de la pupă. Dar să lăsăm asta 
pe mai tîrziu. Plecaţi şi în timpul ăsta eu am să termin de scurs apa care a mai rămas. 

După un sfert de ceas. pe cînd cei trei vînători de bani erau cocoţaţi mai departe pe catarge, Charles 
Stough Greenleaf şedea in cabină la un păhărel. Dag Daughtry stătea la masă în faţa lui şi bea dintr—o 
sticlă de bere de un litru. 

—Poate n—ai ştiut, — spuse Lup de Mare, — că e al patrulea drum pe care—l fac după comoara asta. 
—Nu cumva ?... — dădu să întrebe Daughtry. 

— Exact ! Nu există nici o comoară şi nici n—a existat vreodată ; în orice caz a existat la fel ca şi Lion's 
Head, ca şalupa şi ca toate lucrurile acelea fără nume. 

Uimit, Daughtry începu să se scarpine în cap şi zise : 

—Bine ne—aţi mai dus de nas. Aţi izbutit să mă faceţi şi pe mine să cred în comoara aceea. 
—Steward, mărturisesc că îmi pare bine să aud vorbele astea. E o dovadă că nu mi—am pierdut 
şiretenia, dacă mai sînt în stare să înşel un om că dumneata. E uşor să—i înşeli pe oamenii care îşi vînd 
sufletul banului. Dumneata însă eşti altfel. Nu trăieşti pentru bani. Te—am văzut eu pe dumneata cu 
cîinele dumitale, cu băiatul acela negru şi cu berea dumitale. Şi tocmai pentru că nu ţi—ai vîndut sufletul 
comorii de aur ar fi mai greu să te pot înşela. Cînd te gîndeşti ce uşor îi poţi duce de nas pe cei care şi 
l—au vîndut ! Aştia—s marfă proastă.. Spune—le că le dai o sută de dolari pentru un singur dolar şi 
să—i vezi cum se năpustesc ca lupii. Şi dacă le mai spui că le dai o mie sau zece mii de dolari pentru 
unul, înnebunesc de—a binelea. Sînt bătrîn. foarte bătrîn. Zilele care mi—au mai rămas vreau să le 
trăiesc aşa cum se cuvine, fără griji şi respectat. 

—Vă plac călătoriile lungi ! Acum încep sa înţeleg. Cînd vasul ajunge prin apropierea locului unde ar 
trebui să fie comoara, un mic accident, să zicem pierderea proviziei de apă, îi sileşte să îndrepte vasul 
spre un port şi apoi să ia toată treaba de la capăt. 

Lup de Mare dădu din cap clipind din ochii lui Spălăciți. 

—Prima a fost Emma Luiza. Am izbutit s—o port cu astfel de accidente mai bine de optsprezece luni. 
Ba afli mai stat şi vreo patru luni la unul din cele mai bune hoteluri din New Orleans, pînă să înceapă 
iarăşi călătoria şi mi—au mai dat şi un acont frumuşel, într—adevăr frumuşel. 

— Mai povestiţi—mi, că e foarte interesant ! — făcu Daughtry şi mai dădu o sticlă de bere pe gît. E o 
treabă bună. Ar trebui să o învăţ şi eu pentru la bătrîneţe, deşi, pe cinstea mea, n—am să mă amestec în 
treaba dumneavoastră, atîta vreme cît trăiţi, Bună treabă, n—am ce zice! 

— Mai întîi trebuie să găseşti oameni cu bani, cu mulți bani, aşa ca oricît ar pierde, să nu—i doară. Şi 
unor astfel de oameni e mai uşor să le stîrneşti pofta... 

— Pentru că sînt şi mai lacomi, — îl întrerupse stewardul. Cu cît au mai mulţi bani, cu atît vor mai mulți. 
—Chiar aşa, — reluă Lup de Mare. Şi la urma urmei tot se aleg cu ceva. Călătoriile pe mare le fac tare 
bine, La drept vorbind eu nu le fac nici un rău ; ba chiar îi ajut să fie mai sănătoşi. 

— Dar cicatricele de pe faţă şi degetele acelea lipsă . Va să zică nu v—aţi ales cu ele de pe urma luptei din 
şalupă cînd v—a spintecat şeful de echipaj ? De unde dracu le aveţi atunci ? 

— O clipă, domnule, să vă umplu mai întîi paharul. 

Şi după ce i—l umplu din nou, Charles Stough Greenleaf îi povesti istoria cicatricelor sale. 

—În primul rînd trebuie să ştii, steward, că eu sînt de familie bună. Numele meu a trecut în istoria 
Statelor Unite încă înainte de a fi existat Statele Unite. Am terminat al doilea o universitate al cărui nume 
îl trec sub tăcere, iar numele pe care îl port acum nu e al meu. L—am ticluit din mai multe altele. Am 
avut parte numai de nenorociri în viaţă. În tinereţe am fost ofiţer de marină, deşi, drept să—ţi spun, 
niciodată nu mi—a călcat piciorul pe Wide Awake, un vas pe care l-—am scornit şi eu de nevoie. Cu 
cicatricele de care m—ai întrebat şi cu degetele lipsă uite cum a fost. Totul s—a întîmplat într-—un 
vagon de dormit, într—o dimineaţă, cînd mă trezisem tîrziu. Cum era înghesuială în vagon, am trebuit să 
mă mulţumesc cu o cuşetă de sus. Nu e mult de—atunci. Doar cîțiva ani. Eram un om bătrîn. Veneam din 
Florida. Ciocnirea s—a produs pe un pod înalt. Trenul a sărit de pe linie şi cîteva vagoane s—au prăbuşit 
în gol, la nouăzeci de picioare, în albia unui rîuleţ. Apă nu prea avea rîulețul dar mai rămăsese o baltă lată 
de vreo cinci metri, adîncă de vreo jumătate de metru. Restul, numai bolnavi. Şi în balta asta am nimerit 

eu. Uite cum s—au petrecut lucrurile : tocmai îmi trăsesem pantofii, pantalonii şi cămaşa, şi mă 
pregăteam să mă dau jos. Şedeam pe marginea cuşetei, cu picioarele atîrnate în Jos, cînd s—au ciocnit 
cele două locomotive. Paturile din faţă, atît cel de sus cît şi cel de de jos, fusese făcute de omul de 
serviciu. Şi aşa m—a prins. Stăteam cu picioarele atârnate, fără să ştiu unde se află trenul, pe un pod 
sau pe câmp. M—am rezit zburând ca o pasăre în turla unei biserici, am nimerit pe fereastră cu capul 
Înainte, tot sucindu—mă şi răsucindu— mă, mai mult decît mi—ar fi făcut plăcere, pină ce am ajuns în 
albia rîului — o cădere de vreo nouăzeci de picioare. Şi numai o minune m—a salvat cînd am nimerit cu 
nasul în baltă. Să fi tot avut o jumătate metru adîncime. Am căzut pe burtă şi pesemne că asta mi—a 
amortizat căderea. Am fost singurul supravieţuitor din tot vagonul, care s—a sfărîmat la vreo zece metri 
mai încolo. N—au găsit decît cadavre în el. Cînd m—au scos din baltă, mai trăiam. Şi după ce chirurgii 
şi—au făcut datoria, nu mai aveam degetele de la mînă, iar pe faţă îmi apăruse cicatricea asta... şi încă 
ceva de care n—ai cum să ştii : de atunci am trei coaste mai puţin. 

N—am depus nici o plingere. Gîndeşte—te, ceilalți din vagon muriseră cu toţii. Din nenorocire 
pentru mine călătoream cu permis, aşa că nu puteam să dau în judecată compania. Şi uită—te la mine, 
singurul om care a plonjat vreodată de la nouăzeci de picioare într—o baltă adîncă doar de jumătate de 
metru şi care a apucat să mai poată povesti întîmplarea. Steward, te rog umple—mi paharul... 

Dag Daughtry se supuse şi, atîţat de curiozitate, mai desfundă o sticlă de bere. 

—Continuaţi, continuaţi, — murmură el cu o răguşeală în glas, — continuaţi povestea cu comoara. Mor 
să aflu. În cinstea dumneavoastră ! 

—Aş putea să spun, steward, — reluă Lup de Mare, că m—am născut cu un bănuţ de aur în gură şi că am 
fost un adevărat fiu risipitor. Şi pe deasupra am avut şi o fire mîndră, care nu se lăsa încovoiată. Nu din 
pricina unui păcătos de accident de cale ferată, ci pentru alte lucruri care s—au petrecut mult înainte şi 
după accident a vrut familia mea să mă lase să mor, iar eu... eu am lăsat—o să trăiască acolo, în legea ei. 
Asta—i tot — am lăsat—o să trăiască în legea ei. De altfel nici nu era vina ei. Nu m—am plîns niciodată 
şi n—am spus nimănui nimic, şi aşa mi—am ,păpat tot bănuţul de aur — bumbac în Mările Sudului, 
cacao în Tonga, cauciuc şi mahon în Yucatan. Şi de vrei să ştii, am ajuns să dorm prin aziluri şi să 
mănînc lături prin ospătăriile din East—Side, şi nu o dată în miez de noapte am stat la coadă la pomană 
pentru o bucată de pîine, cu frica în sîn ca nu cumva să mă apuce leşinul înainte de a lua ceva în gură. 
—Şi nu v—aţi plîns niciodată familiei ? — murmură Daughtry admirativ cînd bătrînul tăcu. 

Lup de Mare îşi îndreptă umerii dîndu—şi capul pe spate, apoi şi—l aplecă şi reîncepu : 

—Nu, nu m—am plîns niciodată. Am intrat într—un azil, Azilul Municipal, cum îi spun ei. Duceam 
acolo o viaţă îngrozitoare. Trăiam ca un animal. Şase luni de—a rîndul am dus—o aşa, şi pe urmă am 
plecat. M—am apucat să—l făuresc pe Wide Awake. L—am construit bucată cu bucată şi i—am întărit 
carena cu aramă, i—am ales catargele şi fiecare scîndură în parte şi eu însumi am angajat întreg 
echipajul, de la ofiţer pină la matelot, după care, cu ajutorul unor cămătari, -—am armat şi am pornit—o 
spre Mările Sudului şi spre comoara îngropată la un stînjen sub nisip. Ştii, — lămuri el —, toate astea 
s—au petrecut doar în închipuirea mea, pentru că tot timpul am fost țintuit în azilul acela de nenorociţi. 
Lup de Mare se posomori dintr—o dată şi o expresie de cruzime i se întipări pe faţă. Mîna lui 
dreaptă ţişni spre încheietura mîinii lui Daughtry, prinzînd-—o cu degetele ei uscate, ca de oţel. 
—A fost greu şi a durat mult pînă să pot ieşi din azil şi să—mi încropesc sărmana mea aventură cu Wide 
Atimke. Doi ani în şir am lucrat în spălătoria azilului pentru un dolar şi jumătate pe săptămînă. Am 
muncit cu o singură mină ajutîndu—mă cît puteam de cealaltă, schiloadă, alegînd îmbrăcămintea 
murdară şi împăturind cearşeafuri şi feţe de pernă, pînă ce simţeam că mi se frînge spatele şi fiecare 
bucăţică din locul de unde îmi lipseau coastele. Dumneata eşti încă tînăr, nu ştii... 
Zimbind, Daughtry negă şi îşi trecu mîna prin coama lui încărunțită. 
—Eşti încă tînăr, steward, — repetă Lup de Mare cu o umbră de supărare. Dumneata n—ai trăit 
niciodată departe de viaţă. La azil eşti departe de viaţă. Acolo nu există nici urmă de respect, nu numai 
pentru vîrstă, dar nici măcar pentru viaţa omului. Cum să—ţi spun, nu eşti mort, dar nici viu nu eşti. Eşti 
ceva care odată a fost viu şi care acum e pe ducă. De obicei leproşii sînt trataţi aşa, sau nebunii. Asta o 
ştiu eu prea bine. În tinereţe, cînd eram pe mare, un camarad de—al meu, un locotenent, a înnebunit. ÎL 
apucau cîteodată furiile şi ne luptam cu el, îi suceam braţele, îi învineţeam carnea şi gîfiind, ne urcam pe 
el şi—l legam ca să nu se mai poată desface şi să ne facă vreun rău nouă, lui şi vasului. Iar el, care mai 
trăia, era mort pentru noi. înţelegi ? Nu mai făcea parte dintre noi, nu mai era om, ca noi. Era altceva. Asta 

e— altceva. Şi tot aşa, la azil, noi, cei care nu eram încă îngropaţi, eram altceva. M—ai auzit pălăvrăgind 
despre iadul din şalupă. Ei bine, iadul acela era o distracţie în comparaţie cu azilul. Mîncarea, murdăria, 
ocara, persecuția — adevărată animalitate. 

Doi ani de—a rîndul am lucrat pentru un dolar şi jumătate pe săptămînă la spălătorie. Şi 
închipuieşte—ţi că eu, care m—am născut cu un bănuţ de aur în gură, — şi încă ce bănuţ steward, — 
închipuieşte—ţi că eu, cu oasele mele bătrîne care mă dureau, cu pîntecul meu care mai purta amintirea 
bunătăţilor din tinereţe, cu cerul gurii încă sensibil şi care nu pierduse gustul delicateselor pe care—l 
prinsese în anii tinereții — cum îţi spun, steward — închipuieşte—ţi că eu, care fusesem întotdeauna 
mînă spartă, agoniseam dolarul acela şi jumătate ca un calic, fără să cheltuiesc un penny pe tutun, fără 
să—mi îndulcesc viața cumpărîndu—mi cîteodată ceva mai ca lumea care ar fi îndulcit nenorcita 
existenţă a stomacului meu care protesta împotriva mîncării proaste, cu neputinţă de digerat. Furam 
tutun, mahorcă proastă de la sărmanii mei tovarăşi care abia îşi mai ţineau zilele şi erau cu un picior în 
groapă. Eh, şi cînd l-—am găsit într—o dimineaţă pe Samuel Marrivale mort în patul de alături, mai întîi 
l—am scotocit bine prin buzunarele pantalonilor lui vechi şi ponosiţi pentru jumătatea aceea de pac de 
tutun care ştiam că e toată averea lui şi apoi m—am dus să dau de veste că murise. 

Ehe, steward, eram foarte grijuliu cu dolarul acela şi jumătate. Îţi dai seama ? îţi dai seama ? Eram ca 
un biet prizonier care—şi croia drumul anevoie, cu un mic ferăstrău. Şi mi l-—am croit ! Scoase un strigăt 
ascuţit de triumf. Mi l—am croit, steward ! 

Dag Daughtry întinse sticla de bere spunînd pe un ton grav şi sincer : 

— În cinstea dumneavoastră, domnule ! 

— Îţi mulţumesc, domnule, şi cred că ai înţeles, — îi răspunse solemn Lup de Mare la această urare, 
ciocnind paharul şi dînd conţinutul peste cap o dată cu stewardul. 

—EI, şi—aşa, la ieşirea din azil ar fi trebuit să am o sută cincizeci şi şase de dolari, — urmă bătrînul. Am 
pierdut însă două săptămîni din pricina gripei şi o altă săptămînă cu blestemata aceea de pleurezie. Aşa 
că din locul acela al morţii vii n—am putut pleca decît cu o sută cincizeci şi unu de dolari şi cincizeci de 
cenți. 

— Înţeleg, îl întrerupse Daughtry cu admirație sinceră. Şi ferestrăul cel mic s—a prefăcut într—o rangă şi 
cu ajutorul ei v—aţi reîntors la viaţă ! 

Chipul brăzdat de cicatrice şi ochii spălăciţi ai lui Charles Stough Greenleaf se luminară pe cînd 

ridica paharul. 
— În cinstea dumitale, steward. Ai spus lucrurilor pe nume. M—am reîntors la viaţă. Aga e ! Suma aceea 
mică şi vrednică de milă pe care o agonisisem în doi ani de chinuri a fost o adevărată rangă pentru mine. 
Cum să—ţi spun ? Era o sumuşoară pe care odinioară, cînd mai aveam încă ceva avere, o puneam 
nepăsător ca miză la un singur joc. Şi, cum spuneai dumneata, m—am întors ca un spărgător să pătrund 
în viaţă şi am ajuns la Boston. Steward, dumneata, te pricepi grozav de bine să alegi vorbe frumoase. 
închin paharul în sănătatea dumitale ! 

Din nou sticla şi paharul se întîlniră. Cei doi băură deodată şi privindu—se în ochi îşi citiră unul 

altuia în privire cinste şi înţelegere. 
— Numai că ranga era mică, steward. N—am îndrăznit să mă las cu toată greutatea pe ea, ca să lovesc aşa 
cum trebuia. Am închiriat o odaie într—un hotel mic, dar cu nume bun, care arăta ca unul european. Mi 
se pare că ţi—am spus că toate astea se petreceau la Boston. Ei bine, nu ştii ce grijă aveam de ranga mea 
! Mîncam doar atît cît să—mi ţin zilele ; aveam însă grijă să plătesc altora de băut şi comandam băuturi 
alese, şi făceam asta cu un aer de om înstărit, lucru care avea darul ca tot ceea ce spuneam eu să fi,e 
crezut ; şi aşa, la un păhărel, care de altfel era singurul lucru adevărat, steward se ţesea povestea mea cu 
Wide Awake, cu şalupa şi locurile fără nume, cu comoara ascunsă la un stînjen sub nisip. Şi în toate 
astea era literatură, era psihologie, mirosea a ocean, a pirați îndrăzneți şi a cuceriri de conchistadori. 

Ai văzut pepita pe care—o port la lanţul de la ceas, steward ? Ei bine, pe atunci nu mi-—aş fi putut 
permite să am aşa ceva. în schimb vorbeam despre aur, aur californian, despre grămezi şi grămezi de 
lingouri descoperite în săpăturile ce se făcuseră în patruzeci şi nouă şi cincizeci, înţelegi, aici era 
literatură şi imaginaţie..Mai tîrziu, după ce am plecat pentru prima oară din Boston, am făcut rost de ceva 
bani ca să—mi pot cumpăra o pepită. Aceasta era momeala la care trage peştele. Şi tot ca peştele se 
prindeau şi ei. Inelele pe care le vezi la mîna mea tot momeală au fost. Astăzi nu mai întîlneşti astfel de 
inele. Cînd am intrat în bani, le—am cumpărat. Uită—te de pildă la pepita asta. Eu încep să vorbesc şi să 

mă joc cu ea absent, povestind despre uriaşa comoară de aur pe care am îngropat—o sub nisip. Şi 
deodată pepita îmi trezeşte amintiri şi încep să vorbesc despre şalupă, despre setea şi foamea care ne 
chinuiau şi despre al treilea ofiţer, uri flăcău tare chipeş, căruia nu—i dăduseră încă tuleele şi care avea 
obiceiul să pună pepita în loc de plumb la undiţă. 

Dar să ne întoarcem la Boston. Luasem obiceiul să mă prefac că sînt ameţit de băutură şi începeam să 
le torn într—una gogoşi pretinşilor mei prieteni — oameni pe care îi dispreţuiam ca pe nişte prostănaci 
ce erau. Din toate astea mi s—a dus însă faima şi într—o bună zi m—am trezit cu un tînăr reporter care 
venise să—mi ia un interviu în legătură cu comoara şi cu Wide Awake. M—am arătat supărat şi tare 
indignat ! La drept vorbind, steward, nu eram chiar atît de supărat şi de indignat ! în adîncul sufletului 
meu mă bucuram, grozav la gîndul că tînărul reporter aflase destule amănunte de la prietenii mei. Ziarele 
de a doua zi rezervară două coloane sub titluri mari istorisirilor mele. Şi curînd începură să curgă şi 
ofertele. Eu le studiam cu luare—aminte. Mulţi dintre cei care voiau să se aventureze după comoară nu 
aveau nici ei bani. Pe aceştia ii respingeam şi îi ocoleam şi între timp continuam să aştept şi să mănînc 
din ce în ce mai puţin, pe măsură ce micul meu capital se topea. 

Atunci a apărut el, doctorul cel tînăr şi vesel — doctor în filosofie, bineînţeles, pentru că era foarte bogat. 
Cînd l-—am văzut, inima a început să—mi zvicnească de bucurie. 

Tot ce mai aveam erau douăzeci şi opt de dolari, după care nu—mi mai rămînea decît azilul sau moartea. 
Mă şi hotărîsem ca mai degrabă să—mi pun capăt zilelor decît să mă mai întorc în tovărăşia aceea tristă 
la moartea vie din azil. 

Şi precum vezi, nici nu m—am întors şi nici n—am murit. Tînărului şi veselului meu doctor i se 
aprindea sîngele la gîndul Mărilor Sudului şi -—am făcut să simtă în nări toată adierea înmiresmată a 
acelor tărîmuri îndepărtate. Şi n—a trebuit decît să—i aţîț închipuirea vorbindu—i despre minunăţia 
alizeelor şi a cerului ce se bolteşte peste acele ţinuturi peste care suflă musonul, despre insulele cu 
palmieri şi despre mările de corali. 

Doctorul era o fire zvăpăiată şi arunca în stînga şi în dreapta cu banii. Era îndrăzneţ ca un pui de leu, 
mlădios şi frumos ca un leopard şi nebun, nebun de legat, atîtea drăcovenii şi sminteli tot scormonea 
mintea lui fără pereche. Şi cum îţi spuneam, steward, înainte de—a o porni pe schoonerul de pescuit 
Gloucester pe care doctorul îl cumpărase — yacht nu glumă, care lăsa în urmă multe altele — m—a 
dus la el acasă să—l sfătuiesc ce echipament să—şi ia. Şi pe cînd inspectam noi una din cabinele cu 
instrumente de bord, mi se adresă dintr—o dată : 

—Mă întreb cum va primi iubita mea o absenţă atît de îndelungată ? Dumneata ce crezi ? Să vină şi ea ? 

Nu ştiam că era însurat sau că avea vreo iubită şi m—am arătat surprins şi neîncrezător. 

— Tocmai pentru că nu crezi am s—o iau cu noi, — îmi rîse el în față răutăcios, ca un apucat. Hai să 
ți—o arăt. 

Mă conduse de—a dreptul în dormitor, la patul lui. Dădu la o parte cuvertura şi mi—o arătă cum 
zăcea acolo, dormind de multe mii de ani, mumia sveltă a unei tinere egiptene. 

Şi ne—a însoţit în lunga şi zadarnica noastră călătorie spre Mările Sudului şi înapoi, şi pe cinstea 
mea, steward, am ajuns să mă îndrăgostesc şi eu de ea. 

Lup de Mare se uita visător în pahar. Dag Daughtry folosi această întrerupere ca să întrebe : 

—Dar doctorul cel tînăr ce—a zis că n—aţi găsit nici o comoară ? 

Chipul lui Lup de Mare se lumină î 
—Mi-—a pus o mînă pe umăr spunîndu—mi că sînt un bătrîn şmecher, dar tare simpatic. Ehe ! steward, 
ajunsesem să— iubesc pe tînărul ăsta ce pe un copil cu care te mîndreşti. Şi aşa cum stătea el cu mîna pe 
umărul meu — şi trebuie să—ţi spun că în gestul ăsta se putea citi mai mult decît bunătate — îmi spuse 
că nici nu ajunsesem noi bine fluviul La Plata, că îmi şi dibuise jocul. Rîzînd şi bătîndu—mă de cîteva 
ori pe umăr — şi asta era mai mult o mîngiiere, decît un semn de bună dispoziţie — îmi arătă ce lucruri 
se băteau cap în cap în povestirea pe care o ticluisem eu (de altfel mulțumită lui am şi corectat—o) şi îmi 
mai spuse că această călătorie îi plăcuse foarte mult şi că îmi era îndatorat pe viaţă. 

Ce puteam face ? I—am spus adevărul. Lui i—am destăinuit pînă şi numele meu de familie şi toată 
ruşinea de care salvasem acest nume, ascunzîndu—l. 

El mi—a pus mîna pe umăr, zău aşa, şi... 

Lup de Mare, căruia i se pusese un nod în gît, se întrerupse din vorbă şi din ochii lui umezi i se 
prelinse o lacrimă pe obraz. 


41 |Mihail, cîine de circ Jack London 


Dag Daughtry închină în tăcere şi băutura îl făcu pe bătrîn să—şi vină în fire. 

—Mi-—a spus să vin să stau cu el şi chiar în ziua în care am acostat la Boston m—a dus la el acasă, o casă 
mare şi singuratică. Mi—a spus că va aranja el cu avocaţii — era Un gînd care îi aţiţa mereu imaginația 
— ca să mă adopte, „Am să te adopt", — mi—a spus el. „Am să te adopt, şi pe dumneata şi pe Iştav" — 
acesta era numele fetiţei, al mumiei. 

Aşadar, steward, iată—mă întors la viaţă şi pe cale de a avea o situaţie legală. Numai că viaţa este 
foarte amăgitoare. N—au trecut decîț optsprezece ceasuri şi în dimineaţa următoare L-am găsit mort în 
pat, cu mumia lui mică lîngă el. Să fi fost vreo criză de inimă sau vreun vas care a plesnit în creier, nu ştiu 
şi n—am aflat niciodată. 

ĮI—am rugat şi am stăruit pe lîngă ai lui să—i îngroape împreună, pe el şi mumia. Verii şi mătuşile lui 
erau însă oameni aspri, reci, de prin Noua Anglie, şi au trimis—o pe Iştav la muzeu, iar mie mi—au pus 
în vedere ca într—o săptămînă să părăsesc casa. Eu am plecat într—un ceas şi înainte de a—mi da 
drumul să ies mi—au scotocit micul meu bagaj. 

M—am dus la New York. Jocul era acelaşi, numai că aveam mai mulţi bani şi—l puteam juca mai 
bine. Tot aşa şi la New Orleans, la Galveston. Am plecat apoi în California. Acum sînt la a cincea 
călătorie pe mare. Mi—a trebuit mult pînă să le trezesc interesul ăstor trei, şi pînă să semneze contractul 
eu ajunsesem să—mi cheltuiesc toată mica mea rezervă de bani. Şi ce să—ţi mai spun, au fost tare calici. 
N—am izbutit să scot de la ei un ban înainte ! Nici gînd de aşa ceva ! Eu însă aşteptam să—mi vină apa 
la moară şi între timp aveam grijă să fac să se urce nota la un hotel de prima mînă la care stăteam. Şi pe 
deasupra mi—am comandat o porție bună de lichioruri şi ţigări pe care le—am trecut în contul 
schoonerului. Ce mai tărăboi a fost ! Turbaseră toţi trei şi numai că nu—şi smulgeau părul din cap, pe al 
lor... şi pe al meu. Ziceau că aşa ceva era peste poate. Eu m—am îmbolnăvit atunci pe dată şi le—am 
arătat că mă calcă pe nervi şi că îmi fac greață toţi trei. Şi cu cît turbau ei mai mult, cu atît mă 
îmbolnăveam mai tare. Pînă la urmă s—au dat bătuţi. Şi deodată mi—a trecut şi mie boala. Şi iată—ne 
ajunşi aici, fără apă, cu perspectiva de a ne îndrepta curînd spre Marchize să ne umplem butoaiele. După 
aceea se vor întoarce din nou ca să—şi încerce norocul ! 

—Credeţi ? 
—Ştiu eu de alţii şi mai şi, steward, — zîmbi Lup de Mare. Fără doar şi poate că au să se întoarcă. Ehe, 
ştiu eu cu cine am de—a face ! Sînt nişte smintiţi, cărpănoşi şi lacomi! 

„Smintiţi ! Toţi sînt nişte smintiţi ! Un vas cu smintiţi !" se bucură Daughtry repetînd cuvintele pe 
care le rostise acolo jos, în cală, pe cînd găurea ultimul butoi ascultînd gîlgîitul apei care se scurgea pe 
fundul vasului şi îşi rîdea în barbă că îl descoperise pe Lup de Mare jucînd în aceeaşi horă cu el. 


CAPITOLUL 14 


A doua zi în zori, cartul de dimineaţă, care trebuia să aducă porţia zilnică de apă pentru bucătărie şi 
cabină, descoperi că butoaiele erau goale. Mister Jackson se sperie atît de tare, încît îl căută de îndată pe 
căpitanul Doane, şi nu trecu mult că la rîndul său căpitanul Doane îl trezi pe Grimshaw şi pe Nishikanta, 
să le dea de veste ce nenorocire se întîmplase. 

Gustarea de dimineaţă fu servită într—o zarvă de nedescris şi la această zarvă luau parte mai ales Lup 
de Mare şi Dag Daughtry, pe cînd cei trei asociaţi se tînguiau, turbînd de furie. Mai amărit ca toţi era însă 
căpitanul Doane, iar Simon Nishikanta părea un diavol în carne şi oase cînd pomenea de ticălosul, 
oricare ar fi fost el, ce fusese în stare să facă una ca asta şi spunea ce ar merita să păţească. Grimshaw îşi 
încleşta mereu pumnii lui uriaşi de parcă ar fi sugrumat pe cineva. 

— Eram şaisprezece oameni în şalupă cînd, într—o noapte, ne—am izbit de Glister Reef, — aşa i—a 
rămas numele după ce micuța noastră barcă a dat peste el şi şi—a lăsat oasele acolo. Reciful e trecut pe 
hărțile Amiralității, căpitanul Doane poate controla asta... 

Nimeni însă nu—l asculta, afară doar de Dag Daughtry, care le servea cozonac cald şi îl admira pe 
bătrîn. Simon Nishikanta, auzind însă flecăreala bătrînului, mugi sălbatic : 

—la mai tacă—ţi gura ! Mi s—a urit cu veşnicul dumitale „„mi-—aduc aminte”. 

Lup de Mare fu sincer mirat şi se temu să nu—i fi scăpat vreo vorbă de prisos. 

—Ah, da, ştiu sigur, — continuă el, — doar gura asta a mea bătrînă e de vină. Nu era Wide Awake, ştiu 
bine acum, era bricul Glister. Te pomeneşti că mi—a scăpat Wide Awake ? Era Glister, un bric mic 
şi drăguţ ca o jucărie, cu carena îmbrăcată in cupru şi cu o linie ca de delfin, un —spintecător de ape care 
mînca vînt, nu alta. Şi uşor de manevrat. Pe cinstea mea, domnilor, trebuiau să lucreze amîndouă 
carturile ca să faci o voltă în vînt. Eram super—cargo. Din New York am plecat de—a dreptul spre 
coasta de nord—vest şi ordinele le aveam într—un plic sigilat. 

— Pentru numele lui Dumnezeu, dar mai termină odată ! Mă înebuneşti cu trăncăneala asta a dumitale! 
— îi strigă Simon Nishikanta, care căzuse pradă unei adevărate crize de nervi, şi tremurînd urmă : 
Moşule, fie—ţi milă ! Ce—mi pasă mie de Glisterul dumitale şi de ordinele dumitale sigilate ! 
—Ehe, ordine sigilate, — făcu Lup de Mare radios. Cuvînt fermecat : „ordine sigilate" — plescăi el din 
limbă de plăcere. Ce mai vremuri, domnilor ! Vasele navigau cu ordine sigilate pe atunci. Şi aşa, ca 
supercargo, cu puţinul pe care—l învestisem şi eu în afacere, avînd şi partea mea de cîştig, ajunsesem 
să—l conduc şi pe căpitan. Nu lui, mie îmi fuseseră încredințate ordinele sigilate. Vă rog să mai credeţi 
că nici eu nu ştiam ce cuprind. ŞI nici n—am rupt sigiliul pînă n—am dublat capul Stiff spre Pacific şi 
am aflat că trebuie să mergem spre Țara lui Van Diemen? aşa i se spunea pe atunci, Țara lui Van 
Diemen... 

Ziua aceasta fu o ii a descoperirilor. Căpitanul Doane îl prinse pe secund pe cînd fura poziţia vasului 
din biroul lui, folosindu——se de chei false. Şi ce mai scandal a ieşit ! Nu prea mare însă, pentru că 
finlandezul prea era namilă ca să—i vină cuiva pofta să se bată cu el, iar căpitanul Doane trebui să se 
mulțumească să—i facă doar o mustrare, treabă la care făptaşul răspundea mereu „Da, domnule", nu, 
domnule" şi „iertaţi—mă, domnule”. 

Poate cea mai însemnată descoperire, deşi în prima clipă nu—şi dăduse seama de ea, o făcu Dag 
Daughtry. 

Cînd direcția fu schimbată şi vasul cu toate pînzele sus luă o rută despre care Lup de Mare îi spusese 
că ducea la Taiohaie, în Arhipelagul Marchizelor. Dag Daughtry, vesel se apucă să se bărbierească. îl 
neliniştea totuşi ceva. Nu prea îi venea lui să creadă că în acest Taiohaie, un loc, în afara drumurilor 
bătute, s—ar putea găsi bere bună. 

Şi pe cînd se pregătea, cu faţa săpunită zdravăn, să înceapă să se radă, îşi descoperi pe frunte, între 
sprâncene, o pată de culoare mai închisă. După ce se bărbieri, puse degetul pe pata aceasta, uimit la 
gîndul că soarele îl putuse arde atît de tare într—un asemenea loc. Nici nu—şi dăduse seama că pusese 
degetul, pentru că nu simţise nimic, în locul acesta pielea era moartă. 

„Ciudat", — gîndi el, şi se şterse pe faţă, după care uită tot. 

Şi cum nu ştia ce înseamnă pata aceea întunecată, nu văzu nici că ochii oblici ai lui Ah Moy o 
observase de mult şi că zi de zi continua s—o urmărească cu o spaimă ascunsă şi mereu mai mare. 

Mânat repede de alizeele de sud—est. Mary Turner îşi începu lunga lui traversare spre Arhipelagul 
Marchizelor. La prova toţi erau fericiţi. Cum nu erau decît mateloţi cu plată fixă, el primiră cu bucurie 
vestea că se îndreptau spre o insulă tropicală, ca să—şi umple butoaiele cu apă. La pupa, cei trei asociaţi 
nu prea erau în toane bune, iar Nishikanta îi rînjea în față căpitanului Doane, îndoindu—se că ar fi în 
stare să găsească Marchizele. În cabina din mijloc toată lumea era fericită — Dag Daughtry, pentru că 
salariul îi mergea şi pentru că era sigur de o nouă provizie de bere ; Kwaque, pentru că el era întotdeauna 
fericit cînd îl vedea pe stăpînul lui fericit şi Ah Moy pentru că se gîndea că în curînd va avea prilejul să 
fugă de pe acest schooner şi să scape de cei doi leproşi cu care era .evoit să locuiască. 

Mihail împărtăşea fericirea generală a celor din cabina din mijloc, şi plin de zel, învăţă pe de rost cu 
stewardul un al cincilea cîntec, „Lead Kindlv Light". În cîntul lui, care la urma urmelor nu era mai mult 
decît un urlet meşteşugit, Mihail căuta ceva ce nici el nu ştia. Într—adevăr, în acest cîntec aflai şi haita 
pierdută, haita lumii primitive, înainte ca cel dintii cîine să se fi aciuiat la focul omului, ba chiar înainte 
ca oamenii să—şi fi făcut foc şi să fi fost oameni. 

Abia se născuse şi nu trăia decît de doi ani în lumea aceasta, aşa încît singur nu putuse afla nimic 
despre haita pierdută. Trecuseră mii de generaţii de cînd se despărțise de ea şi totuşi, în adîncurile 

ființei lui, prinsă şi împletită în fiecare muşchi, şi nerv al lui, sălăşluia amintirea neştearsă a zilelor 
sălbăticiei cînd strămoşii lui, ce se pierdeau în negura vremii, fugiseră cu haita, înmulţind—o 
şi—înmulțindu——se. Cînd dormea, în subconştientul lui Mihail se trezeau uneori amintiri despre haită, şi 
tot timpul cît dormea, visele erau reale. Cînd însă se trezea nu—şi mai amintea aproape nimic, iar cînd 
adormea sau cînta cu stewardul îşi amintea de haita pierdută şi tînjea după ea, simțind un îndemn 
lăuntric să caute calea pierdută ce ducea la ea. 

Treaz, Mihail avea o altă haită, o haită adevărată. Era alcătuită din steward, Kwaque, Cocky şi 
Scraps, şi gonea cu ea la fel cum strămoşii lui de demult goniseră după vînat cu cei din seminţia lor. 
Cabina din mijloc era vizuina acestei haite, dar în afară se întindea cealaltă lume, adică Mary Turner, 
care se legăna, dansa, şi se apleca într—o parte şi—n aha pe suprafaţa apei în veşnică mişcare. 

Pentru Mihail însă, cabina din mijloc şi cei de acolo erau mai mult decît o haită — erau raiul însuşi, 
unde locuia Dumnezeu. Omul l-—a aflat de timpuriu pe Dumnezeu în cîte o stîncă, în lut sau în foc şi 
locul i l-—a găsit prin codri, printre munţi şi printre stele. Toate acestea s—au întîmplat pentru că omul 
şi—a dat seama că e trecător şi că se desparte de trib, de familie sau cum i—o mai fi spus el grupului în 
care trăia şi care, la urma urmelor, nu era altceva decît haita lui. Omul nu voia să se piardă de haită. Şi 
aşa, din închipuirea lui s—a născut o nouă haită care era veşnică şi cu care puteai goni în veci. 
Temîndu—se de întunericul în care vedea că intră toţi oamenii, el a făurit dincolo de beznă un ţinut mai 
frumos, cîmpii de vînătoare mai fericite, o sală de banchete mai mare şi un loc de petrecere mai vesel — 
cerul, spus în toate graiurile pămîntului. 

Ca şi cei mai primitivi dintre oameni, Mihail nu s—a gîndit niciodată să—şi adore propria—i umbră 
ca pe un dumnezeu. El nu adora umbre. Adora un zeu aievea de care nu se putea îndoi, un zeu care nu era 
făcut după chipul lui, cu patru picioare, şi acoperit cu păr, ci după chipul stewardului, în carne şi oase, cu 
două picioare şi fără păr, şi care se ţinea drept. 


CAPITOLUL 15 


Dacă alizeul n—ar fi încetat să bată a doua zi după ce o porniră spre Arhipelagul Marchizelor, dacă 
căpitanul Doane n—ar fi bombănit din nou la prînz că totul era din pricină că nu avea decît un singur 
cronometru, dacă Simon Nishikanta nu s—ar fi făcut foc şi n—ar fi luat puşca ducîndu—se pe punte să 
mai ucidă vreun locuitor al apelor şi dacă acel locuitor al apelor care îşi făcu apariţia în apropierea 
vasului ar fi fost un bonito, un delfin, un marsuin, un albacor, sau orice altceva decît o balenă mare, de 
optzeci de picioare, urmată de puiul ei pe care îl alăpta — dacă ar fi lipsit o singură verigă din acest lanţ 
de întîmplări, Mary Turner ar fi ajuns fără îndoială în Marchize, şi—ar fi umplut butoaiele cu apă şi 
s—ar fi întors să caute comoara, iar soarta lui Mihail, Daughtry, Kwaque şi Cocky ar fi fost cu totul alta 
şi poate nu atît de îngrozitoare. 

Dar nici o verigă nu lipsi din lanţ. Nu se simţea nici o suflare şi schoonerul plutea pe nesfîrşitele ape 
încremenite, în timp ce scotele cu macaralele lor se zbăteau sub tunetul înăbuşit al velelor, cînd Simon 
Nishikanta trase un glonte în micul pui de balenă. Printr—o întîmplare aproape nemaiîntilnită, glontul 
ucise puiul. Era ca şi cînd ai fi ucis un elefant cu o puşcă de soc. Dar puiul nu muri dintr—o dată, ci îşi 
curmă doar salturile şi zăcu un timp plutind la suprafaţă, cuprins de spasme. În clipa următoare mama fu 
lingă el şi pentru cei de pe punte, care se uitau ţintă la ea, desperarea şi spaima ei erau vădite. Balena îşi 
atinse puiul cu spatele ei uriaş, îi dădu roată de mai multe ori, apoi veni lîngă el şi îl atinse din nou. 

Toţi cei de pe Mary Turner, atît cei de la pupă cît şi cei de la provă, se înşiraseră de—a lungul 
parapetului, ui—tîndu—se cu teamă la uriașul care era tot atît de lung cît şi schoonerul. 

— Dacă păţim şi noi ca Essex ? — i se adresă Dag Daughtry lui Cup de Mare. 
—Ne—am merita soarta, — îi răspunse acesta. A fost un act neprovocat, netrebnic şi barbar. 

Mihail, care înţelegea că dincolo de bord se petrecea ceva neobişnuit, dar nu putea să vadă din pricina 
parapetului, se cocoţă pe acoperişul cabinei şi la vederea monstrului începu să latre ameninţător. Toţi 
tresăriră înspăimîntaţi îşi întoarseră privirile spre el, iar stewardul îi porunci în şoaptă să tacă. 

—Este pentru ultima oară, — murmură Grimshaw cu glas scăzut şi plin de furie, adresîndu—se lui 

Nishikanta. Dacă în călătoria asta se întîmplă să mai tragi o dată în vreo balenă, am să—ţi sucesc gîtul 
ăsta murdar. M—ai auzit ? Să ştii că nu glumesc ! Am să te strîng de gît pînă o să—ţi iasă ochii din cap: 

Nishikanta, galben la faţă, zîmbi şi scînci : 

—N—o să se întîmple nimic. Nu cred că Essex a fost scufundat de o balenă. 

Împins de mama lui, puiul, care se sfirşea cuprins de spasme, încercă zadarnic să înoate, ceea ce îl 
făcu să se întoarcă şi să se rostogolească pe o parte şi pe alta. 

Pe cînd îi dădea ocol, mama şterse din întîmplare vasul cu spatele, pe sub babord. Mary Turner se 
aplecă pe tribord, cu pupa ridicată un yard şi mai bine deasupra apei. Dar această ciocnire întimplătoare 
şi nevinovată nu fu totul.O clipă mai tîrziu, tresărind din pricina atingerii, balena izbi o dată cu coada. 
Lovitura lovi parapetul chiar în, faţa şarturilor de la prova, căscînd o gaură în el de parcă schoonerul 
n—ar fi fost decît o biată cutie de țigări, şi crăpă copastia. 

Părea că asta era totul şi întregul echipaj urmărea tăcut şi cuprins de spaimă monstrul marin care, 
îndurerat, privea cum îi moare puiul. 

Vreme cam de un ceas, pe cînd distanţa dintre schooner şi cele două balene creştea tot mai mult, 
puiul încercă zadarnic, de mai multe ori, să înoate. Apoi fu cuprins de un tremur grozav, după care 
începu să se zvârcolească nebuneşte şi să izbească cu coada. 

—Astea—s spasmele morţii, — spuse Lup de Mare cu glas scăzut;. 

—Drăcia dracului, a murit ! — făcu căpitanul Doane după vreo cîteva minute. Cine ar fi crezut ? Un 

glonţ de puşcă ! De—ar bate măcar o jumătate de oră vîntul, numai cît să ne scoată din vecinătatea lor. 
Bine—ar fi ! — exclamă Grimshaw. 

Căpitanul Doane dădu din cap privind neliniştit în sus, spre pînza care spînzura fără vînt, după care 
cercetă marea, nădăjduind să descopere pe întinsul ei încreţitura vîntului. Dar marea era potolită, fiecare 
val din procesiunea regulată de valuri mari se ridica asemenea unui munte de mercur rotunjit. 

—E în regulă, — îl încuraja Grimshaw. Uite că pleacă, se depărtează de noi ! 

— Sigur că e în regulă şi nici n—a fost vreodată altfel, — trăncăni Nishikanta, ştergîndu—şi sudoarea de 
pe faţă şi de pe ceafă. În timp ce se uita împreună cu ceilalţi după balenele care se depărtau. Ce grozavi 
sînteţi şi voi ! Vă pierdeţi cu firea din pricina unui peşte ! 

—Mi se pare că şi tu cam făceai fețe—feţe — rînji Grimshaw. Ți s—o fi şi pus vreun cîrcel la inimă. 

Căpitanul Doane scoase un oftat adînc. Simţea o prea mare uşurare ca să se mai poată amesteca în 
pălăvrăgeala celorlalţi. 

—Te—ai îngălbenit de tot, — continuă Grimshaw. Eşti galben ca ceara. Dădu din cap spre Lup de Mare, 
zicînd : Ăstai bărbat nu glumă. Cum crezi că s—ar putea îngălbeni vreodată ! Nici n—a clipit din ochi 
şi pun rămăşag că a mai bine ca dumneata ce primejdie ne paşte. Dacă ar fi să naufragiez pe o insulă 
pustie, aş prefera de o mie de i mai mult să fiu cu el decît cu tine. Dacă... Un strigăt al marinarilor îl 
întrerupse. 

— Dumnezeule milostiv ! — strigă căpitanul Doane. Balena cea mare se întorsese şi, alunecînd la 
suprafaţa 

ei, se năpusti de—a dreptul spre ei. Venea atît de iute cît botul ei despica o brazdă la fel de mare ca cea pe 
care taie dreadnought—urile “sau vasele de pasageri din atlantic. 

—Țineţi—vă bine ! — răcni căpitanul Doane. Se apucară cu toţii zdravăn de ce le ieşi în cale, aşteptînd 
izbitura. Henrik Gjertsen, timonierul, îşi desfăcu picioarele, se ghemui jos şi îşi înţepeni umerii şi mîiniie 
e mînerele cîrmei pe care o luă cu totul în braţe. Cîţiva oameni din echipaj se năpustiră de la mijlocul 
vasului spre pupă, iar alţii se repeziră pe şarturile catargului mare. Daughtry, care se sprijinea cu mîna de 
balustradă, îl apucă pe Lup de Mare cu braţul liber pe după talie. 

Fiecare se apucase de cîte ceva. Balena izbi vasul sub şarturile de la provă. Şi se petrecură atunci multe 
lucruri pe care nici un ochi nu le—ar fi putut prinde dintr—o dată. Pe cînd schoonerul care pîrîia şi se 
cutremura din toate încheieturile fu ridicat la babord şi aruncat pe o parte spre tribord, pînă ce apa 
oceanului îi trecu peste balustradă, unul dintre mateloţi, care se urcase pe şarturi, se prăbuşi cu capul în 
Jos, trăgînd după el o grijea. Fu însă salvat de un camarad al său care—l prinse de gleznă. Mihail, care se 
cocoţase pe acoperişul cabinei, alunecă repede spre tribord şi dispăru, căutînd să—şi înfigă ghiarele în 

ceva. Miîrîind, se trezi tocmai pe scară. Şarturile din babord ale trinchetului ieşiră din încheieturi, iar 
arboretul trinchetului se lăsă ca beat spre tribord. 

—Pe cinstea mea, — exclamă Lup de Mare, — asta—i lovitură, nu glumă ! 

—Domnule Jackson, — îi porunci căpitanul Doane secundului, sondează cala ! 

Secundul îl ascultă privind îngrijorat spre balena care o pornise spre răsărit, trecînd pe lîngă vas şi 
împroşcînd deslănţuită. 

—EI, asta ai vrut ! — mirii Grimshaw lui Nishikanta. Acesta dădu din cap ştergîndu—şi sudoarea şi 
murmură : 

—Mi-—ajunge ! E destul ! nu mi—aşi fi putut închipui că e balenă poate fi în stare de aşa ceva. N—am să 
mai fac ! 

—Poate că nici n—ai să mai ai cînd, — îi răspunse căpitanul, încă n—a terminat. Cea care s—a năpustit 
asupra lui Essex a dat atac după atac şi eu unul cred că balenele nu prea şi—au schimbat firea în ultimii 
anl... 

—Uscată ca o coajă — raportă domnul Jackson după ce termină sondajul în cală. 

— Uite că se întoarce, — strigă Daughtry. Cam de la o jumătate de milă, balena se întoarse şi se năpusti 
înapoi. 

—Pleacă de sub trinchet, — îi strigă căpitanul Doane unuia dintre mateloţi care tocmai ieşea prin 
chepengul postului de echipaj cu sacul de drum în mînă, iar deasupra lui trinchetul se legăna ameţitor. 
—S—a împachetat s—o şteargă ! — îi murmură Daughtry lui Lup de Mare. E ca un şobolan care fuge de 
pe o corabie. 

— Toți sîntem nişte şobolani ! — îi răspunse bătrînul. Asta am învățat—o pe cînd eram şi eu un şobolan 
printre şobolanii rîioşi de la azil. 

Între timp, Mihail se molipsi şi el de agitația şi de frica oamenilor de pe bord. Şi cum şedea el aşa, 
cocoţat pe acoperişul cabinei, ca să poată vedea, de cum îi zări pe oameni că se agaţă din nou de tot ce le 
ieşea în cale ca să se ferească de izbitura care îi ameninţa şi cînd văzu că balena, care era la o aruncătură 
de piatră, se apropia iarăşi, începu să mii îie la ea. 

Mary Turner primi o nouă izbitură sub salturile de la provă. Şi cum era proiectată spre tribord, 
direcţie în care fu aruncat cu neruşinare şi Mihail, se auzi limpede pîrîitul de scînduri fărîmate. Henrik 
Gjerlsen, care se apucase de timonă cu toată puterea, fu proiectat în aer în timp ce timona se răsucea sub 
impulsul cîrmei. În cădere se izbi de. căpitanul Doane, căruia îi scăpase mîna de pe balustradă, şi 
amîndoi se rostogoliră pe punte de li se tăie răsuflarea. Nishikanta se propti blestemînd de peretele 
cabinei, cu unghiile de la ambele mîini smulse din viteza cu care scăpase balustrada. 

Pe cînd Daughtry îi trecea o frînghie pe după mijloc lui Lup de Mare, legîndu—l de şarturi, iar 
capătul dîħndu—i—l să—l ţină în mînă, căpitanul Doane se tîrî gîfiind spre balustradă şi se săltă în sus. 
— Asta ne—a venit de hac ! — şopti el cu glas înfundat secundului şi îşi pipăi şalele, unde simţea o 
durere. Sondează din nou cala şi dă—i aşa înainte ! 

Câţiva marinari folosiră răgazul, şi se năpustiră la prova pe sub trinchetul care se clătina, gata, gata să 
se prăbuşească. Intrară în postul de echipaj ca să—şi facă iute bagajele. Cînd Ah Moy ieşi din cabina din 
mijloc cu sacul lui îndesat, Daughtry îl trimise pe Kwaque să împacheteze şi lucrurile lor. 

—Uscată ca o coajă ! — raportă din nou secundul. 

—Dă—i înainte, domnule Jackson ! ordonă căpitanul care îşi recăpăta glasul pe măsură ce îşi venea în 
fire de pe urma ciocnirii lui cu timonierul. Dă—i înainte cu sonda. lat—o că vine din nou şi schoonerul 
ăsta nu e făcut să ţină la o asemenea tărbăceală ! 

Între timp, Daughtry luase pe Mihail la subţioară, şi cu mîna liberă stătea gata să preîntîmpine 
lovitura următoare, cățărîndu—se pe şarturi. 

În ocolul pe care—l făcu, balena pierdu direcţia îndeajuns încît să treacă pe lîngă pupa lui Mary 
Turner, la douăzeci de picioare mai departe. Totuşi brazda pe care o croise ridică uşor pupa 
schoonerului, făcînd—o să—şi cufunde botul adînc, de parcă ar fi făcut o plecăciune smerită. 

—Dacă ar fi lovit... murmură căpitanul Doane, dar se întrerupse. 
—S-—ar fi zis cu noi ! — completă Daugthry ca pentru sine. Ne—ar fi luat pupa cu totul. 

Întorcîndu—se din nou, de astă dată la nu mai mult de două sute de yarzi, balena se năpusti iarăşi, dar 
nu mai descrise, semicercul complet, aşa încît izbi botul schponerului la tribord, iar spatele ei lovi etrava, 
atingînd aproape .martingala. Totuşi, Mary Tumer se lăsă pe pupă pînă ce apa trecu peste parapetul 

dinapoi. Lucrurile nu se opriră însă aici. Martingala, subarbele şi toate celelalte se rupseră ca şi şarturile 
de la tribord ale bompresului, aşa încît acesta zvicni la babord în unghi drept, ridicat de straiurile rămase 
ale arboretului. Acesta se legănă o clipă în aer, într—o poziţie acrobatică, apoi căzu pe punte făcînd ca 
bompresul să cadă cu vîrful în mare şi să se smulgă din prova vasului, după care rămase de—a lungul 
bordului. 

—Închide—i gura câinelui ăla, — îi porunci Nishikanta cu sălbăticie lui Dag Daughtry. Dacă nu, să ştii 
că... 

Mihail, care stătea în brațele stewardului. mîrîia şi se zbîrlea amenințător, nu numai la balenă, ci la 
întregul univers duşmănos şi amenințător care vîrîse spaima printre zeii cu două picioare ai lumii lui 
plutitoare. 

laca—aşa ! — răspunse Daughtry bombănind. Am să—l las să cînte. Numai dumneata eşti de vină de 
toate încurcăturile asta şi să ştii de la mine că dacă ridici mîna la cîinele meu, n—ai să mai apuci să vezi 
sfîrşitul acestei aventuri, cămătar murdar ! 
—Foarte bine, foarte bine, — făcu Lup de Mare dînd din cap aprobator. Spune—mi, steward, poţi să faci 
rost de o bucată de pînză, de o pătură sau de ceva moale şi lat, în tocul frînghiei ăştia ? Mă taie prea tare 
aici, unde—mi lipsesc cele trei coaste. 

Daughtry îl trecu pe Mihail bătrînului. 

—Țineţi—l, domnule ! — spuse el. Şi dacă cumva cămătarul ăsta face vreo mişcare împotriva lui 
Killenv Boy, scuipaţi-—. în ochi, muşcaţi—l sau faceți—i orice ! Eu mă întorc într—o clipă, înainte ca el 
să apuce să facă vreun rău sau ca balena să ne izbească din nou. Şi pe Killeny Boy să—l lăsaţi să urle cît 
o vrea. O mie de cămătari calici ca el nu fac cît un fir de păr de—al lui Killeny ! 

Daughtry o zbughi în cabină şi se întoarse cu o pernă şi trei cearşafuri. Apoi legă cearşafurile peste 
pernă cu un nod de ţesător şi lăsîndu—l pe Lup de Mare în siguranţă, căptuşit cu cearşafurile care nu—l 
mai supărau, îl luă iarăşi po Mihail în braţe. 

—Luăm apă ! — strigă secundul. Şase inci, ba nu, şapte ! 

Mateloţii se năpustiră peste sfărîmăturile arboretului trinchet spre postul de echipaj, ca să—şi 

împacheteze sacii. 
— Domnule Jackson, pregăteşte barca de la tribord ! — ordonă căpitanul urmărind traiectoria înspumată 
a balenei care se îndepărta. Dar n—o cobori încă ţine—o în palancuri, pentru că altminteri o s—o 
sfărîme peştele ăsta blestemat. Scoate—o doar ca să fie gata de plecare şi spune—le oamenilor să—şi 
facă bagajele. Pe urmă ai grijă şi pune şi ceva alimente şi apă în ea. 

Chingile care ţineau barca tocmai fuseseră desfăcuţi, iar palancurile prinse, cînd oamenii se năpustiră 
care mai de care spre locurile mai ferite, înainte ca balena să se fi apropiat. Balena izbi în plin, la babord, 
aşa că de la pupă putură să vadă — ba chiar să şi audă — cum pereţii vasului se îndoiau şi îşi reveneau ca 
o țesătură elastică. Lovitura săltă schoonerul cufundîndu—l de la tribord sub apă. Şi pe cînd vasul se 
îndrepta din nou. zvicnind într—o parte, apa năvăli pe punte pînă la genunchii marinarilor din jurul 
bărcii, după care ţîşni prin găurile de scurgere de la babord. 


— Vira ! — ordonă căpitanul Doane de la pupă. Sus cu ea ! Scoateţi—o afară ! Ține aşa ! Ia volta ! 
Barca fu trecută peste bord şi sprijinită cu copastia de. parapetul lui Mary Turner. 
—Zece inci, şi creşte repede ! — raportă secundul măsurînd vergeaua sondei. 


—Mă duc să—mi iau instrumentele, spuse căpitanul Doane îndreplindu—se spre cabină. Intrase pe 
jumătate prin tambuchiu cînd se opri şi rînjind. adaugă uitîndu—se la Nishikanta : Şi singurul meu 
cronometru ! 

—Un picior şi jumătate şi creşte mereu — strigă secundul după el spre pupă. 


—Mai bine ne—am face bagajele ! — i se adresă Grimshaw lui Nishikanta. 
—Steward, — strigă Nishikanta — du—te jos şi împachetează—mi aşternutul, că de celelalte am eu 
grijă ! 


—Domnule Nishikanta, poţi să te mai duci şi ia dracu cu celelalte ale dumitale cu tot. — îi răspunse 
Daughtry calm, după care continuă pe un ton respectuos, adresîndu—se lui Lup de Mare : Domnule, vă 
rog să—l ţineţi pe Killeny. Eu mă duc după bagajul dumneavoastră. Aveţi ceva la care ţineţi în mod 
deosebit ? 

Jackson se alătură celor patru de jos şi pe cînd toţi cinci îşi împachetau grăbiţi şi cuprinși de spaimă 
obiectele necesare şi de valoare, Mary Turner primi—o nouă izbitură, Şi cum erau încă Jos şi fuseseră 

luaţi pe neaşteptate, se pomeniră aruncaţi cu furie spre babord. Din cabina lui Simon Nishikanta se 
auziră tînguiri şi blesteme care vesteau că se lovise în coaste de balustrada cuşetei. Da.r strigătele lui fură 
acoperite de trosnetele şi pocnetele de pe punte. 

—Lemn de foc — de altceva nu mai e bun ! observă căpitanul Doane în liniştea care urmă, pe cînd se 
căţăra cu luare—aminte pe scară, ţinînd cu grijă cronometrul orizontal. 

După ce—l dădu în grija unui matelot, cobori din nou şi apăru iarăşi, de astă dată cu un cufăr şi ajutat 
de steward. La rîndul lui îl ajută şi el pe steward să urce cufărul lui Lup de Mare. Apoi, ajutaţi de 
mateloţii îngrijoraţi, cei doi săriră în cambuză prin duşumeaua cabinei şi începură să arunce în sus tot 
felul de alimente — lăzi şi cutii de somon şi carne, marmeladă şi biscuiţi, unt şi lapte conservat şi tot 
soiul de alte alimente uscate şi condensate pe care vasele din vremea noastră le iau pe mare pentru hrana 
oamenilor. 

Daughtry şi căpitanul ieşiră ultimii din cabină şi o clipă priviră amîndoi în sus, la golurile din 
arborada înaltă şi subțire, unde numai cu cîteva clipe mai înainte se aflaseră arboreţii catargului mare şi 
ai trinchetului. Apoi, se uitară la sfărîmăturile catargelor — arboretul trinchetului care trecuse prin 
brigantină şi se oprise vertical în pînza groasă, legănîndu—se la fiecare mişcare a pînzei, şi arboretul 
catargului mare care se prăbuşise de—a curmezişul scării sfărîmate spre cabina din mijloc. 

În timp ce balena, care îşi arăta desperarea lovind şi distrugînd, se dădea iarăşi înapoi ca să pornească 
un nou atac, toţi oamenii de pe Mary Turner se adunaseră în jurul bărcii din tribord, gata s—o lase pe 
apă. Alături, pe punte era îngrămădit un munte de lăzi cu alimente, butoiaşe cu apă şi saci cu lucruri 
de—ale oamenilor. Uitîndu—te la toate acestea şi la mulțimea de la provă şi de la pupă, îţi puteai da 
seama că o astfel de încărcătură putea fi primejdioasă pentru o barcă. 

—Pe marinari îi luăm cu noi, pentru că ei pot să vislească, — spuse Simon Nishikanta. 

—Dar pe tine cine crezi că te ia ? — întrebă Grimshaw întunecat. Ocupi prea mult loc, şi oricum, eşti o 
bestie ! 

— Cred c—o să mă ia, — spuse cămătarul şi îşi desfăcu brusc cămaşa, smulgîndu——i nasturii în graba cu 
care trase de ea, scoţind un Colt—44 automat care era vîrît într—un toc pe care—l purta sub braţul stîng, 
pus în aşa fel încît să—i fie la îndemînă cînd ar vrea să—l tragă repede afară cu mîna dreaptă. Cred că mă 
ia, şi la urma urmei ne putem lipsi de cei nedoriți ! 

—Numai să—ţi meargă, — încuviinţă fermierul ironic, şi pumnul lui uriaş se încleşta fără voie ca şi cum 
ar fi sugrumat gîtul cuiva. De altfel dacă n—o să ne ajungă provizia o să te mîncăm pe tine, că eşti destul 
de mare. Şi de cine crezi că ne—am putea lipsi ? Bineînţeles, de negru, pentru că el n—are armă ! 

Glumele lui fură întrerupte de un nou atac al balenei care izbi pupa smulgînd cîrma şi sfărîmîndu—i 
transmisiile. 

—Cîtă apă a intrat ? — îl întrebă căpitanul Doane pe secund. 

— Trei picioare, domnule. Adineaori am lăsat sonda, — îi răspunse acesta. Sînt de părere că ar fi bine să 
începem încărcatul bărcii şi de îndată ce balena ne loveşte din nou s—o şi coborîm ; pe urmă să aruncăm 
înăuntru celelalte lucruri, să trecem şi noi în ea şi s—o ştergem. 

Căpitanul Doane încuviinţă din cap. 

— Trebuie lucrat repede ! — făcu el. Toată lumea să fie gata. Steward, sari primul în barcă şi—am să—ţi 
dau cronometru. 

Nishikanta îşi făcu loc bătăios, cu trupul lui uriaş, spre căpitan, desfăcu Cămaşa şi îi arătă revolverul. 
—Nu încap toţi în barcă, — spuse el, — şi stewardul n—o să vină cu noi, pricepi ? Să—ţi intre bine în 
cap ; stewardul n—o să vină cu noi! 

Căpitanul Doane privi cu răceală pistolul automat şi înaintea ochilor îi apăru blocul lui din San 
Francisco. Ridică din umeri : 

— Oricum, barca tot va fi supraîncărcată. la—o înainte dacă vrei să vii şi tu, dar ţine minte că pe mare eu 
comand şi dacă vrei să—ţi mai vezi vreodată tarabele tale, atunci poartă—te frumos cu mine. Steward ! 

Daughtry se apropie. 

—Pentru dumneata şi pentru încă unul sau doi oameni nu e loc, îmi pare rău, 
—Slavă ţie doamne ! — exclamă Daughtry Mă temeam că vreţi să vin şi eu. Kwaque, ia bagajul; meu şi 
pune—l în cealaltă barcă. 

Pe cînd Kwaque executa ordinul, secundul sondă cala pentru ultima oară, raportînd că apa se urcase 
de trei picioare şi jumătate, iar marinarii aruncară în barca de la tribord încărcătura mai uşoară. 

Un tînăr matelot scandinav, cu umerii lăsaţi, înalt de vreo doi metri şi subţire ca un pai, ai cărui ochi 
aveau cea mai spălăcită nuanţă de albastru, iar pielea şi părul erau asortate la această culoare, îl dădu o 
mînă de ajutor lui Kwaque. 

—Vino—ncoa, Big John, — se amestecă secundul. Aici e barca ta şi aici trebuie să dai ajutor. 

Matelotul cel deşirat zîmbi fistîcit şi codindu—se explică: 

—Aş vrea să merg cu bucătarul. 

—Bine, bine, lasă c—o să ne fie mai uşor, — se însărcina Nishikanta să lămurească situaţia. Care mai 
vrea, n—are decît... 

—Sigur, — îi rînji Dag Daughtry în faţă. Cred că ce a mai rămas din bere merge la mine în barcă... afară 
doar dacă nu vrei să ne tocmim pe ea. 

—Pentru doi cenți... — îngăimă Nishikanta, prefăcîndu—se furios. 

—Niīici pentru două miliarde de cenți n—ai încerca să te iei cu mine la harţă, cămătarule ! — se răsti 
Daughtry. Lor le—ai pus tu pumnul în gură, dar cu mine nu—ţi merge. Numai că nici pentru două 
miliarde de miliarde de cenți nu—mi pierd vremea acum să—ţi vin de hac. Big John ! Du lada cu bere 
acolo şi mai ia şi jumătatea cealaltă de ladă şi încarc—o tot în barca mea. Nishikanta, ia—te tu de mine 
şi—ai să vezi pe dracu ! 

Simon Nishikanta nu îndrăznea dar nici nu ştia ce să facă: Un strigăt îl scoase din încurcătură : 
—Uite—o că vine ! 

Toţi dădură buzna să se ţină de cîte ceva, iar balena 
sfărîma din nou cheresteaua vasului. Mary Turner se clătină greoi, intrînd şi ieşind din apă. 
—Coboriţi barca ! Repede ! Iute ! 

Ordinele căpitanului fură executate pe dată. Barca de la tribord, împinsă de mateloţi, se ridică şi 
cobori în apă pe lîngă peretele vasului. Bagajele şi proviziile începură să curgă puhoi în ea. 

—Pot să vă dau o mînă de ajutor, fiindcă văd că sînteţi atît de grăbiţi ? — spuse Daughtry luînd 
cronometrul din mîna căpitanului Doane şi pregătindu——se să i—l dea de cum ar fi trecut în barcă. 
—Hai Greenleaf ! strigă Grimshaw pe Lup de Mare. 

—Nu, mulţumesc foarte mult, — răspunse acesta. Cred că e mai mult loc în cealaltă barcă. 
—Bucătarul să vină cu noi ! — strigă Nishikanta de la pupă. Hai, maimuţă galbenă, sări ! 

Bătrînul Ah Moy, mic şi cu faţa zbîrcită, se opri să chibzuiască. Era limpede că se gîndea, deşi nimeni 
nu ştia ce se petrece în mintea lui în timp ce privirile i se mutau de la arma cămătarului cel gras la lepra lui 
Kwaque şi Daughtry, cîntărindu—le şi pe una şi pe cealaltă şi punînd în balanţă încărcătura grea a uneia 
din bărci şi încăicătura uşoară a celeilalte. 

—Eu merg în barca cealaltă, — spuse Ah Moy, începînd să—şi care sacul de—a curmezişul punţii. 
—Mola ! — ordonă căpitanul Doane. 

Scraps, cățelul cel mare de Terra Nova, care cit ţinuse agitația se jucase şi zburdase în sus şi în jos, 
văzînd atîţia oameni de pe Mary Turner în barcă, sări peste parapetul care acum era jos, aproape de 
nivelul apei, şi ateriza, lățindu—se pe muntele de saci de drum şi lăzi de alimente. 

Barca se clătină şi Nishikanta. cu automatul în mină strigă : 

— Înapoi cu el ! Aruncă—l pe punte ! 

Mateloţii îl ascultară şi după ce zbură o clipă prin aer, uluit, Scraps se trezi căzînd pe spate înapoi pe 
puntea lui Mary Turner. Oricum, el nu luă aceasta decît ca o glumă proastă şi începu să se rostogolească 
de plăcere răsucindu—se ca un vierme, aşteptînd joaca minunată ce trebuia să urmeze. Se întinse ca un 
mîrîit prietenos şi îmbietor după Mihail care acum era liber pe punte, dar fu primit cu un mirîit arțăgos 
care—i tăie avîntul. 

—Mi se pare că o să trebuiască să—l adăugăm la colecția noastră ! — făcu Daughtry oprindu—se o clipă 
să bată cățelul uşor cu palma pe cap ca să—l liniştească. Scraps îl răsplăti lingîndu—i fericit mîna. 

Nu există steward de mîna intîi care se nu aibă mai multă îndemînare decît o au în general ceilalți 
oameni. Şi Dag Daughtry era un steward de mîna întîi. După ce îl aşeză pe Lup de Mare într—un colţ 
sigur, îl puse pe Big John să dezlege a doua barcă şi să prindă palancurile, îl trimise pe Kwaque în cală să 
umple butoaiele cu apă, atîta cît mai rămăsese şi pe Ah Moy în bucătărie să ia toate alimentele de acolo. 

Barca de la tribord, care se depărtase repede de locul primejdiei, adică de Mary Turner, înţesată de 
oameni, provizorii şi lucruri, abia străbătuse o sută de iarzi cînd balena, care nu izbuti să atingă 
schoonerul, se întoarse răscolind apele şi trecu în plină viteză pe lingă barcă, cît pe—aici s—o izbească. 

Fusese atît de aproape de barcă, încît vîslaşii dinspre balenă traseră vislele în barcă. Valul pe care—l 
ridică aplecă barca încărcată pe o coastă, astfel că înainte de a se ridica din nou, un şuvoi de apă pătrunse 
în ea. Nishikanta, care continua să ţină pistolul în mînă, stînd în picioare la pupă, lîngă locul comod pe 
care şi—l alesese, fu scuturat de clătinătura bărcii. Instinctiv făcu 0 mişcare bruscă ca să—şi păstreze 
echilibrul şi scăpă din mînă pistolul care îi căzu în apă. 
—Ha—ha ! îl luă în rîs Daughtry. Ei. acum ce mai zici. Nishikanta ? Nici cu mine nu ţi—a mers şi nici cu 
ei ! Acum a prada voastră. Uşoară prada, cred şi eu ! Şi cînd o să ajungeţi să vă mîncaţi între voi, aVeţi 
grijă să începeţi cu el. E un dihor şi pute a dihor, dar sînt destui oameni cumsecade care au trebuit să 
înghită aşa ceva la ananghie. Cred că ar fi mai bine să—l ţineţi mai întîi la sare, măcar o noapte... 
Grimshaw, care nu şedea prea bine la pupă, observase întîmplarea în aceeaşi clipă cu Daughtry. 
Ridicîndu—se brusc, îl apucă pe cămătar de ceafă şi cu un gest nu prea drăgălaş dar convingător, îl 
smuci în sus, trîntindu—l cu faţa în jos pe fundul bărcii. 
—Ha—ha ! — se auzi din nou rîsul lui Daughtry, la îîteva sute de yarzi depărtare, peste ape. 
Tacticos, Grimshaw îşi luă pentru el scaunul lui Nishikanta, care era mai confortabil. 
—Vrei să vii cu noi ? îi strigă el lui Daughtry. 
—Nu, domnule, mulțumesc ! — răspunse stewardul. Am fi prea mulți şi e mai bine în barca noastră. 

Şi barca o porni nebunește, unii golind mereu apa din ea iar alţii trăgînd încovoiaţi la vîsle. În acest 
timp Daughtry îl luă pe Ah Moy cu el în cambuza de sub podeaua oabineij de unde aruncară alte provizii. 

Daughtry se afla jos cînd balena se lovi de schooner în dreptul babordului, puţin înaintea mijlocului, 
şi izbi din coada ei puternică, scufundîndu—se şi smulse din loc portharturile arborelui artimon. în clipa 
următoare, valul uriaş şi sticlos tîrî arborele artimon peste bord. 

—Pe cinstea mea, asta—i balenă, nu glumă ! — i se adresă Daughtry lui Ah Moy, pe cînd ieşeau din 
coridoarele ce duceau spre cabinele de clasă, privind ultima ispravă a balene. 

Ah Moy găsi cu cale să mai ia ceva alimente din bucătărie, în timp ce Daughtry, Kwaque şi Big John, 
trasera cu toată puterea, fiecare de parîma lui, ridicînd barca de la babord peste parapet şi săltînd—o 
afară. 

—Să aşteptăm să ne izbească iar, apoi o coborîm, aruncăm toate lucrurile înăuntru, şi o ştergem de aici, 
— îi spuse Daughtry lui Lup de Mare. Avem destul timp. N—o să se scufunde schoonerul ăsta mai 
repede dacă o să—l mai spele puţin valul ! 

Chiar în clipa în care vorbea, găurile de scurgere ajunseră aproape la nivelul Oceanului. Vasul se 
legăna greoi pe valurile agitate. 

—Ahoi ! — strigă el peste întinsul apelor, către căpitanul Doane, amintindu—şi de ceva. încotro sînt 
Marchizele ? Cît e pînă acolo ? 

Nord—nord—est—un sfert est ! se auzi slab răspunsul. Ajungi la Nuka Hiva ! Cam două sute de mile! 
Trage—o sub alizeele de sud—est şi e în regulă ! 
— Mulţumesc ! — răspunse stewardul şi dădu fuga la pupă, smulse habitaclul şi duse busola în barcă. 

Văzînd că balena nu—şi mai reînoieşte atacul, începură să creadă că renunţase. Şi pe cînd aşteptau, 
urmărind-—o cum se leagănă în apă la vreo două sute de metri depărtare, Mary Turner continua să se 
scufunde. 

—Am putea să încercăm, — se sfătui Daughtry cu Big John, cînd un glas nou se amestecă în discuţie. 


—Cocky ! Cocky ! — se auziră accentele triste ale unui glas care venea de undeva de jos, dinspre 
culoarul ce dădea în careu. 

—La dracu' ! — se auzi din nou glasul, de astă dată iritat şi mînios. La dracu' ! La dracu! ! 

—Sigur că nu te las. — hotărî Daughtry pe cînd traversa ca un bolid puntea, făcîndu—şi loc prin 


învălmăşeala de sfărîmături ale catargului mare şi ale nenumăratelor lui straiuri care blocau drumul. Găsi 

bucăţica aceea vie şi albă cocoţată pe marginea unei cuşete, zbîrlindu——se, ridicînd mereu din creastă şi 

blestemând ca un om în toată firea capriciile acestei lumi, ale mării şi ale oamenilor de pe mare. 
Cacatoesul se urcă pe degetul pe care Daughtry i—l întinse, apoi i se caţără iute pe mîneca cămăşii, 

şi, dupi ce ajunse pe umăr, unde îşi înfipse ghiarele pînă îs carne prin pînza subțire a cămăşii, îşi plecă 

capul la urechea stewardului şi cu recunoştinţă şi uşurare se recomandă : Cocky, Cocky". 

—Pui de lele ! — îl alintă Daughtry. 

—Slavă ţie Doamne ! — îi răspunse Cocky cu un glas care semăna cu al lui Daughtry şi care—l făcu pe 

steward să tresară. 

—Pui de lele ! — repetă Daughtry, frecîndu—şi obrazul şi urechea de capul împodobit cu pene şi 
creastă. Şi cînd te gîndeşti că mai sînt unii care cred că numai oamenii au preţ pe lumea asta ! 

Cum balena continua să întîrzie şi cum începură să calce prin apă pe puntea orizontală, Daughtry 
porunci să se coboare barca. Ah Moy de-—abia aşteptă să sară la provă. Şi Daughtry greşea cînd îşi 
închipuia că micul chinez se grăbea pentru că îi era teamă că vasul se scufundă. La drept vorbind, Ah 
Moy căuta un loc cît mai. depărtat de Kwaque şi de steward. 

După ce împinseră barca, coborînd—o lîngă vas, aruncară proviziile şi bagajele de pe bănci şi se 
aşezară. Ah Moy trăgea la prima vîslă, apoi urmau Big John şi Kwaque şi la urmă Daughtry, pe umărul 
căruia mai stătea cocoţat Cocky. În vîrful bagajelor de la pupă stătea Mihail, care privea cu încordare 
spre Mary Turner, mîrîind cu arţag la Scraps, căruia tocmai acum i se făcuse de hîrjoană. Lup de Mare 
stătea în picioare la cîrmă şi cînd totul fu gata, dădu ordin să înceapă vislitul. 

Mihail mîrîi şi se zburli, vestindu——i astfel că balena venea, ba chiar că era foarte aproape de ei. 
Nu—i atacă însă, ci dădu ocol schoonerului, ca şi cum şi—ar fi cercetat duşmanul. 

—Cred că o cam doare capul de atîta buşeală, — rînji Daughtry mai mult ca să ţină moralul tovarăşilor 
lui. 

Abia apucaseră să tragă de vreo douăsprezece ori la vîsle că o exclamaţie a lui Big John îi făcu să—şi 
întoarcă privirile în direcția în care se Uita el, spre postul de echipaj, unde pisica postului trecea ca un 
fulger în urmărirea unui şobolan cît toate zilele. Avură prilejul să mai vadă şi alţi şobolani pe care cu 
siguranţă că apa care creştea mereu îi scotea de prin găurile în care se adăposteau. 

—Nu putem lăsa pisica acolo ! — zise Daughtry ca pentru sine. 
—Sigur că nu ! — răspunse Lup de Mare, lăsîndu—se cu toată, greutatea pe rama cu care cîrmea şi 
întorcînd barca. 

Înainte ca cei de la visle să se fi aplecat şi să înceapă să tragă, balena le mai dădu ocol de două ori, 
făcînd să se clatine barca. Ai fi zis că nu le dădea nici o atenţie. De pe lucrul acela uriaş, de pe schooner, 
venise moartea puiului ei, şi asupra schoonerului îşi vărsa ea mînia născută din durere. 

Pe cînd visleau, balena se întoarse şi o porni spre larg. Se opri la o jumătate de milă şi întorcîndu—se, 
atacă din nou. 

—Cum schoonerul e plin de apă acum, cred că n—o să—i fie prea bine balenei cînd s—o izbi de el. — 
făcu Daughtry. Dumnezeule! Staţi cu toţii la vîsle şi fiți atenţi ! 

Lovitura pe care Mary Turner o primi chiar în pîntec, fu cea mai puternică din cîte primise pînă 
atunci. Straiuri şi aşchii din parapet zburară în aer, iar vasul se aplecă pe o parte, arătîndu—şi carena udă, 
acoperită cu plăci de cupru, care sclipeau în soare. Şi pe cînd îşi revenea greoi, catargul cel mare se 
clătină ca beat. Dar nu se prăbuşi. 

Knock-—out ! — strigă Daughtry, văzînd balena care răscolea apa bătînd—o la întîmplare eu mişcări 
uriaşe. Cred că s—au cam zdrobit unul pe celălalt. Gata cu schoonerul ! — exclamă el pe cînd copastia 
lui Mary Turner dispărea în apă. 

Vasul se scufunda repede şi numai după cîteva clipe ciotul catargului mare dispăru. Mai rămase doar 
balena care plutea şi se zvîrcolea la suprafaţa apei. 

—S—a dus şi dus e ! — fu epitaful pe care—l făcu Daughtry lui Mary Turner. Nimeni n—o să ne 
creadă. Auzi vorbă ! Un vas zdravăn ca ăsta să fie scufundat cu tot dinadinsul de o balenă ! Nu, domnule. 
Niciodată n—am, putut să iau de bune spusele nătărăului ăla bătrîn de Ho—i noîulu care pretindea că e 
unul din supraviețuitorii de pe Essex ce.fusese scufundat de o balenă, şi nimeni n—o să mă creadă nici 
pe mine. 

—Păcat de schoonerul ăsta drăguţ şi atît de iute, — se tîngui Lup de Mare. N—am mai întîlnit arboreţi 
atît de frumoşi şi de gingaşi pe un schooner cu trei catarge şi nici n—a mai existat schooner cu trei 
catarge care să urce în vînt ca vrăjitorul ăsta. 

Dag Daughtry, care toată viaţa lui nu fusese legat de nimeni şi nici nu se căsătorise vreodată, purta 
acum în spate toată grija pentru încărcătura bărcii — Kwaque, monstruosul papuaş negru pe care—l 
scăpase să nu nimerească în stomacul compatrioților săi ; Ah Moy, micul bucătar bătrîn, a cărui vîrstă o 
puteai număra doar cu zecile de ani ; Lup de Mare, omul acela plin de demnitate pe care îl iubea şi îl 
respecta ; Big John, tînărul scandinav cu trupul lui uriaş şi cu mintea de copil ; Killney Boy, o minune a 
cîinilor ; Scraps, un căţeluş nemaipomenit de nătîng şi de grăsan ; Cocky, bucăţica aceea vie cu pene 
albe, înfipt, alintat şi drag ca un copil ; şi chiar şi de pisica postului de echipaj, mlădioasa şi oacheşa 

ucigaşă de şobolani, care îşi făcuse loc acum între picioarele lui Ah Moy. 

Marchizele erau la două sute de mile dacă prindeau alizeul care nu mai bătea dar care era sigur că se 
va ridica din nou, la fel cum soarele se ridică dimineaţa pe cer. 

Stewardul scoase un oftat şi într—o doară îşi aminti de o ilustrație dintr—o carte cu poveşti în care 
văzuse el cîndva o babă ce locuia într—un pantof. îşi şterse sudoarea de pe frunte cu dosul palmei, abia 
simțind regiunea aceea amorțită dintre sprîncene, şi apoi zise : 

—He—he, copii, nu cu vislitul o să ajungem noi în Marchize. Pentru asta avem nevoie de o adiere de 
vînt. Numai că trebuie să ne depărtăm chiar acum, măcar cu o milă, de balena asta bătrînă şi arțăgoasă. 
S—ar putea să—şi vină în fire sau nu, dar oricum, nu mă simt în largul meu în vecinătatea ei ! 


CAPITOLUL 16 


După două zile, pe cînd steamerul Mariposa îşi urma ruta lui obişnuită între Tahiti şi San Francisco, 
călătorii se întrerupseră, deodată din jocul lor cu cerculeţele de cauciuc, părăsiră partida de cărți din 
salonul fumătorilor, romanele şi scaunele de pe punte, şi se îngrămădiră lîngă balustradă să se uite la 
bărcuţa care plutea spre ei, împinsă de o briză uşoară. Cînd Big John, ajutat de Ah Moy şi de Kwaque, 
cobori pînza şi culcă catargul, călătorii începură să chicotească şi să rîdă. Era ceva care nu se potrivea cu 
ceea ce îşi închipuiau ei că ar trebui să fie salvarea unor mateloţi naufragiaţi într—o barcă în plin ocean. 

Îşi ziseră de bună seamă că era barca lui Noe, din pricina încărcăturii ei de cutii de conserve, lăzi de 
bere, aşternuturi, o pisică, doi cîini, un cacatoes alb, un chinez, un negru cu părul creţ, un uriaş deşirat cu 
părul deschis, un Dag Daughtry cărunt şi un Lup de Mare care parcă era făcut să fie acolo. Un tînăr 
hazliu, secretarul unui arhitect, care mergea în.vacanţă, le spuse celor din jur că a apărut Noe şi strigă : 
—Noe ! Vreun potop cumva ? Aţi descoperit Araratul ? 

—Aţi prins vreun peşte ? glumi alt tînăr, aplecîndu—se peste parapet. 
—Sfinte Dumnezeule ! Au şi bere ! Bere bună, englezească ! la—mi şi mie comanda pentru o ladă! 

De cînd lumea nu se ştia ca nişte naufragiaţi să se fi bucurat de atîta popularitate şi să fi fost salvaţi în 
mijlocul unei asemenea veselii. Tinerii ar fi putut să jure că venise însuşi Noe, aducînd pe bordul vasului 
rămăşiţele seminţiilor pierdute, şi se apucară să povestească pasagerelor bătrîne tot felul de istorii care îţi 
făceau părul măciucă, despre o insulă de la tropice, chipurile scufundată în întregime de erupția unui 
vulcan, şi de un cutremur. 

—Eu sînt steward, — îi spuse Daughtry căpitanului de pe Mariposa, — şi v—aşi fi recunoscător dacă 
m-—aţi culca cu stewarzii dumneavoastră, în colţul lor. Big John e marinar şi postul de echipaj e bun 
pentru el. Chinezul e bucător de vas, iar negrul e al meu. Dar domnul Greenleaf este un gentleman şi 1 se 
cuvine cea mai bună masă şi cea mai bună cabină. 
Şi cînd vestea că erau supraviețuitori ai shoonerului cu trei catarge Mary Tumer — sfărîmat şi 
scufundat de o balenă de nu mai rămăsese decît lemn de foc din el — făcu ocolul vasului, femeile mai în 
vîrstă nu—l dădură mai multă crezare decît basmului cu insula scufundată. 
—Căpitan Hayward, — îl întrebă una din ele pe comandantul vasului, — ar putea oare o balenă să 
scufunde vasul nostru ? 
—Pînă acum nu i .s—a întîmplat aşa ceva, — îi răspunse acesta. 
— Ştiam eu ! zise mulțumită bătrîna. Nu se poate ca un vapor să fie scufundat de o balenă, nu—i aşa 


căpitane ? 

—Nu. doamnă, vă asigur că nu ! — răspunse căpitanul. Totuşi, cei cinci pretind sus şi tare că aşa s—a 
întîmplat. 

—Se ştie că marinarii nu spun adevărul, nu—i aşa ? — trase doamna concluzia încercînd să primească 
un răspuns. 


—Sînt cei mai înrăiți mincinoşi pe care i—am văzut vreodată, doamnă. Ştiţi, după patruzeci de ani pe 
mare nu mai pot să—mi dau crezare nici mie, chiar dacă m—aş jura ! 

După nouă zile, Mariposa trecu prin Golden Gate şi acostă la San Francisco. Articole hazlii pe cîte o 
jumătate de coloană, publicate de ziarele locale şi scrise nătâng, aşa cum scriu de obicei reporteraşii 
neciopliţi abia ieşiţi de pe băncile şcolii, aţiţară o clipă imaginaţia locuitorilor, aflînd că vaporul 


52 |Mihail, cîine de circ Jack London 


Mariposa salvase nişte epave care căutau să convingă lumea cu povestea lor cu cocoşul roşu, pe care 
nici măcar reporterii n—o credeau. în felul acesta, de multe ori minciunile reporterilor ajung să 
dovedească cum că un adevăr neobişnuit e o minciună. E un obicei al gazetăraşilor, al ziarelor şi al 
nătîngilor care caută senzaţii prin cinematografe şi pentru care lumea largă şi adevărată nu există. 
—Cum ziceai ? Scufundat de o balenă ? — întreabă nătîngul de rînd. Prostii ! Astea—s minciuni 
sfruntate. Ehe, să—ţi spun ce—am văzut în „Aventurile lui Eleanor", care e film, nu glumă, pe legea 
mea!... 

Şi aşa, Daughtry debarcă la Frisco! cu toată ceata neştiut de nimeni, pentru că sporovăielile 
reporterilor pe care ziarele le publicară a doua zi dimineaţă erau închinate unor poveşti în legătură cu un 
pescuitor de crabi, un italian pe care îl atacase o meduză uriaşă. Big John se făcu pe dată nevăzut, intrînd 
într—un cămin de marinari : după o săptămînă se înscrise în sindicatul marinarilor şi se angajeze pe un 
schooner cu aburi care încărcase traverse de pin roşii la Bandon, în Oregon : Ah Moy nu trecu mai 
departe de bărcile de încartiruire de pe țărm ale Biroului Federal de Emigrare, de unde fu trimis înapoi în 
China cu vaporul următor, care traversa Pacificul. Pisica de pe Mury Turner fu adoptată de marinarii 
din postul de echipaj de pe Mariposa, pe bordul căreia făcu calea întoarsă spre Tahiti ; Scraps fu luat pe 
mal de un timonier, care—l duse acasă. 

Dag Daughtry cobori şi el pe mal, cu micile lui agoniseli, ca să închirieze două camere ieftine pentru 
el şi pentru ceilalți pe care îi avea în grijă, adică : Charles, Stough Greenleaf, Kwaque, Mihail şi 
bineînţeles, Cocky. Avu însă grijă ca să nu— lase pe bătrînul marinar să stea prea mult cu ei. 

—Aşa nu merge ! — făcu el. Avem nevoie de bani Trebuie să băgăm capital şi investiţia asta trebuie să 
o faceţi dumneavoastră. Chiar astăzi trebuie să cumpăraţi nişte cufere. să luaţi un taxi şi să acostaţi în fața 
uşii principale a hotelului Bronx ca un bun platnic. Ei, drăcia dracului ! Asta—i un hotel elegant şi nu 
prea scump, bineînţeles dacă nu aveţi nimic împotrivă. O odăiţă după metoda europeană şi care să nu fie 
la stradă. De altfel, puteţi să mai faceţi o mică economie mîncînd în altă parte. 

—Dar bine, steward, — protestă Lup de Mare, n—am bani. 

—E—n regulă ! Am să vă ajut eu cu cît îmi stă în putință. 

—Dar dragul meu. ştii că sînt un şarlatan bătrîn. Nu te pot lega la gard ca pe ceilalţi. Dumneata... eh, cum 
să—ţi spun... dumneata eşti un adevărat prieten. 

—Da, şi vă mulţumesc că mi—o spuneţi. De aceea şi sînt cu dumneavoastră. După ce veţi izbuti să 
potcoviţi altă ceată de căutători de comori şi veţi avea vasul gata, mă luaţi pe mine ca steward, cu 
Kwaque, Killeny Boy şi cu tot restul familiei. Dumneavoastră m—aţi adoptat şi acum eu vă sînt fiu şi 
trebuie să—mi daţi ascultare. Bronx este hotelul care vă trebuie ; e un hume care sună bine, ce părere 
aveţi ? Chestie de nume ! Pe dumneavoastră o să vă creadă numai pe jumătate, dar hotelului o să—i dea 
mai mult credit. Ascultaţi—mă pe mine. Ia să staţi tolănit într—un fotoliu mare, de piele, să vorbiţi de 
comoară cu o ţigară de şase pence în gură şi cu o băutură de douăzeci de cenți dinainte, şi atunci să vedeţi 
cum o să mai miroasă asta a comoară. N—au încotro, trebuie să creadă. Şi dacă veniţi acum cu mine, ne 
şi ducem să cumpărăm cuferele. 

Lup de Mare luă un taxi şi se duse înfipt la Bronx, semnă în registru „Charles Stough Greenleaf" cu 
scrisul lui bătrînesc şi îşi reîncepu activitatea care ani de—a rîndul îl scăpase de azil. Nu mai puţin 
curajos o porni Dag Daughtry să—şi caute de lucru. Şi avea mare nevoie să găsească, pentru că şi 
cheltuielile erau mari. Familia lui, alcătuită din Kwaque, Mihail şi Cocky cerea de mîncare şi avea 
nevoie de adăpost ; dar mai mult îl costa întreținerea lui Lup de Mare într—un hotel de lux ; şi pe 
deasupra mai era şi setea aceea a lui de şase litri pe zi ! 

Industria trecea încă printr—o perioadă de criză. Problema şomajului se punea mai acut decît altădată 
pentru locuitorii din San Francisco. lar la vapoare şi la vasele cu pînze erau trei stewarzi pe un loc. 
Daughtry nu putu să găsească nimic sigur, iar lucrul temporar nu—i putea acoperi cheltuielile. Se angaja 
ca zilier şi ca săpător la municipalitate, timp de trei zile, pînă ce fu nevoit să lase altuia locul — aşa erau 
orînduite lucrurile. Urmă la rînd un altul pe care trei zile de lucru L-—ar mai fi ţinut pe linia, de plutire. 

Daughtry l-ar fi trimis şi pe Kwaque la muncă, dar nu putea. Negrul, care nu văzuse Sydneyul decît 
de pe puntea vaselor, nu călcase în viaţa lui într—un oraş. Tot ceea ce ştia el despre lume se mărginea la 

vapoare, la insulele îndepărtate din Mările Sudului, şi la Insula Regele William din Melanezia. Astfel, 
Kwaque rămase în cele două odăi ca să gătească şi să gospodărească pentru stăpînul lui şi să îngrijească 
de Mihail şi de Cocky! O astfel de viaţă era o închisoare pentru Mihail, care era obişnuit cu viaţa liberă 
de pe vas, cu recifurile de corali şi cu plantațiile. 

Serile însă Mihail pleca la plimbare cu stewardul, însoţit de Kwaque, care mergea la cîţiva paşi în 
urma lor. Mulțimea de oameni-—zei de pe trotuarele aglomerate începu să—l plictisească pe Mihail, 
astfel încît oamenii—zei pierdură mult în ochii lui. Pe steward însă, căruia îi era credincios şi pe care îl 
adora, îl preţuia. Mihail nu se simţea în largul lui printre atîţia zei, dar stewardul, care pentru el era sinul 
lui Avram, însemna mai mult ca oricînd un adevărat refugiu în care nu avea să se teamă de răutăţi şi de 
primejdii. 

„Vezi unde calci" — acesta era cuvîntul de ordine şi în acelaşi timp semnalul de alarmă în oraşul 
secolului al douăzecilea. Mihail îl învăţă repede, ferindu—şi labele printre miile de picioare încălțate, 
care nu se sinchiseau de existenţa şi de dreptul de trecere pe care l-ar fi putut avea un umil terrier 
irlandez. 

Plimbările de seară cu stewardul îl purtau întotdeauna din local în local, unde oamenii stăteau în 
picioare la bar, pe podelele acoperite cu rumeguş, sau la mese, bînd şi discutînd. Aşa făceau oamenii şi 
tot aşa făcea şi stewardul, pînă ce, terminîndu—şi rația, se ducea acasă să se culce. Stewardul făcu multe 
cunoştinţe şi odată cu el, şi Mihail. Cei mai mulţi erau mateloţi de cabotaj sau care circulau doar în golf, 
dar erau şi mulți trăgători la edec sau docheri. 

Unul dintre .ei, căpitanul unui şlep cu pînze, care bătea în sus şi în Jos golful şi fluviile San Juaquin şi 
Sacramento, îi făgădui lui Daughtry să—l angajeze ca bucătar şi marinar pe schoonerul Howard. Vasul 
lua o încărcătură de optzeci de tone, inclusiv cea de pe punte, şi căpitanul Jorgensen, cot la cot cu 
bucătarul şi cu ceilalți doi marinari, îl încărcau şi îl descărcau la orice oră, navigînd zi şi noapte, pe orice 
vreme, unul din ei stînd la cîrmă, pe cînd ceilalți dormeau ca să—şi recapete puterile. Muncă era 
berechet, dar hrana era pe săturate şi leafa între patruzeci şi cinci şi şaizeci de dolari pe lună. 

—S—a făcut, zău aşa, — spuse căpitanul Jorgensen. Pe bucătarul ăsta, Hanson îi zice, îl fac praf cît ai 
bate din palme şi îl dau afară. După aceea poţi să vii... cu ham—ham cu tot. 

Spunînd acestea îşi lăsă mina lui prietenoasă şi bătătorită de muncă pe capul lui Mihail, 
mîngîindu—l. Grozav ham—ham! Un ham-—ham e folositor pe un şlep cînd toţi oamenii dorm sau cînd 
sînt de cart în port. 

—Dă—l afară pe Hanson acum, — îi ceru Daughtry. 

Dar căpitanul Jorgensen dădu încet din cap. . 
—Mai întîi să— fac praf ! 
— Atunci fă—l praf şi dă—l afară chiar acum, — stărui Daughtry. Uite—l, e acolo. în colţul barului. 
—Nu merge chiar aşa. Trebuie să—mi facă ceva. Pricini am eu destule, dar vreau una la care să fie toți 
de faţă. Vreau să mă facă să—l fac praf ca toţi oamenii să spună : „Ura, căpitane, bine i—ai făcut !" Pe 
urmă îţi iei serviciul în primire, Daughtry. 

De n—ar fi tărăgănat căpitanul Jorgensen pînă să—l facă praf pe Hanson, aşa cum îşi propusese, şi 
dacă Hanson i—ar fi dat prilej căpitanului să—l facă praf, Mihail l-—ar fi însoţit pe steward pe 
schoonerul Haward şi toate încercările prin care aveau să treacă mai tîrziu ar fi fost cu totul altele decit îi 
era sortit să fie. Ele însă erau sortite de un mănunchi de întîmplări pe care Mihail nu le putea stăpîni şi 
despre care nu ştia mai mult decît însuşi stewardul. în acea vreme nici cele mai crunte previziuni sau 
temeri nu puteau prooroci cariera scenică şi chinurile de coşmar prin care avea să treacă Mihail. Şi 
pentru a da cititorului o idee despre soarta care îi aştepta pe Dag Daughtry şi pe Kwaque, ar trebui să 
spunem că nici cel mai fantastic coşmar provocat de stupefiante nu ar fi putut—o reda nici pe departe. 


CAPITOLUL 17 


Intr—o seară, Dag Dughtry stătea la masă în localul „Hanul Sonetierului”. Era într—o situaţie 
desperată. îi fusese mai greu ca oricînd să găsească de lucru cu ziua şi economiile îi erau pe sfîrşite. Spre 
seară vorbise la telefon cu Lup de Mare care îi spusese că făcuse chiar în ziua aceea o treabă tare grozavă 

cu un doctor şarlatan care nu mai profesa. 

Lasă—mă să—mi amanetez inelele, — îl rugă la telefon, pentru a nu ştiu cîta oară Lup de Mare. 
—Nu, domnule.— răspunse Daughtry, — avem nevoie de ele în afacerile noastre. Asta—i. Reclama ! 
Ca să zicem aşa, au şi ele un rost. Am să mă gîndesc la noapte şi ne vedem mîine dimineaţă. Păstraţi—vă 
inelele şi fiți atent cum vă purtaţi cu doctorul. Făceți—l să umble el după dumneavoastră. E singura cale. 
Acum e în regulă. Totu—i minunat şi prada—i la îndemînă. Nu vă necăjiţi ; Dag Daughtry n—a murit 
încă. 

Dar pe cînd şedea la „Hanul Sonetierului" părea că sfîrşitul lui nu era departe. în buzunar mai avea 
exact chiria pentru săptămîna următoare, iar avansul pe care proprietăreasa — o femeie aspră — îl cerea 
cu mare tărăboi, ar fi trebuit să îl plătească încă de acum trei zile. De—ale mâncării mai aveau în casă atît 
cît s—o mai ducă încă o zi. Modesta notă de plată a lui Lup de Mare nu fusese achitată de două 
săptămîni, suma era importantă pentru astfel de împrejurări, pentru că hotelul era de clasa întîi. Cît 
despre Lup de Mare, el nu mai avea decît doi dolari în buzunar, atît cît să lase impresia de bunăstare 
acelui doctor în retragere cu care îşi pusese de gînd să pornească după comori. 

Dar cel mai dezastruos lucru era că Dag Daughtry trebuia să—şi reducă raţia zilnică cu trei litri, 
neîndrăznind să se atingă de banii de chirie — singurul lucru care îi ferea pe el şi familia lui, să fie 
aruncaţi pe drumuri. De aceea şedea la masă bînd bere cu căpitanul Jorgensen care tocmai se întorsese cu 
o încărcătură de fîn din Petaluma Flats. Acesta comandase de două ori bere şi nu mai dădea nici un fel de 
semne că i—ar fi fost sete, ci căsca într-—una din pricina nesfirşitelor ceasuri de lucru şi de veghe, 
uitîndu—se mereu la ceasul lui. Şi cînd te gîndeşti că Daughtry nu băuse decît trei litri ! Şi pe deasupra 
Hanson nu fusese încă făcut praf, aşa că postul de bucătar pe schooner era o chestiune legată de un viitor 
îndepărtat. 

În desperarea lui îi veni o idee cum să mai facă rost de o cană de bere de butoi. Nu prea îi plăcea lui 
berea de butoi, dar era mai ieftină decît berea la sticlă. 

—Asculă, căpitane, — începu el, — nici nu ştii cît e de deştept Killeny Boy. Ştie să numere ca dumneata 
şi ca mine. 

—Lasă astea ! — mormăi căpitanul Jorgensen. Am mai văzut eu pe la panoramă. Trucuri. Cîinii şi caii 
nu pot număra ! 

—Ba cîinele ăsta poate, — continuă Daughtry calm. Pe el nu—l poţi încurca. Hai să punem rămăşag aici 
pe loc. Uite, am să comand două pahare de bere cu glas tare, aşa ca să audă şi el, şi pe urmă am să—i 
şoptesc chelnărului să nu aducă decît unul. Să vezi ce tărăboi o să—i mai facă chelnărului cînd o să 
vină cu un singur pahar. 

—Aşa ? Pe cît punem rămăşag ? 

Stewardul pipăi singura monedă pe care o mai avea în buzunar. Dacă Killeny nu izbutea, însemna că 
trebuie să intre în banii de chirie. Dar Daughtry îşi spuse că Killeny nu putea să dea greş şi de aceea îi 
răspunse : 

—Pe două pahare de bere. 

ÎI chemară pe chelner şi după ce—i şoptiră ce avea de făcut, îl chemară şi pe Mihail care stătea întins 
la picioarele lui Kwaque, într—un colț. Stewardul trase un scaun lîngă el şi îi făcu semn să se aşeze. 
Mihail ciuli urechile. De bună seamă că stewardul vroia ceva de la el, vroia să le dea o reprezentaţie, dar 
veni nu pentru asta, ci pentru că îl iubea pe steward. în mintea lui simplă, dragostea şi dorinţa de a—şi 
sluji stăpînul erau tot una. La fel cum ar fi fost în stare să se arunce şi în foc pentru steward. Mihail l--—ar 
fi slujit, orice i—ar fi cerut. Aşa înțelegea el dragostea, căci pentru el acesta era dragostea — să—ţi 
slujeşti stăpînul. 

—Chelner ! — strigă stewardul. Cînd chelnerul se apropie îi spuse : Două pahare de bere. Ai priceput, 
Killeny ? Două pahare. 

Mihail se răsuri brusc pe scaun şi puse o labă pe masă, apoi tot atît de brusc îl linse pe față pe steward, 

care stătea aplecat. 

—Să vezi că o să—şi aduci aminte ! — îi spuse Daughtry căpitanului. 

—Dacă vorbim, uită tot, — îi răspunse acesta. Hai să—l încurcăm. îţi spun că îndată ce—l fac praf pe 
Hanson, îi iei dumneata locul. Ai să—mi spui poate că trebuie să—l fac praf acum, la care eu am să—ţi 
răspund că mai întîi trebuie să—mi dea prilejul. Şi acum hai să ne certăm ca nebunii. S—a făcut ? 

Daughtry încuviinţă şi începu să discute cu glas tare. Mihail îi urmări cu mare atenţie cînd pe unul, 

cînd pe celălalt. 
—Ai pierdut ! — îl vesti căpitanul Jorgensen cînd îl văzu pe chelner că se apropie cu o singură cană de 
bere. Ham—ham al dumitale a uitat, dacă cumva o fi ţinut vreodată minte ceva. Crede că ne certăm. în 
creierul lui amintirea, unui pahar sau a două pahare s—a stins aşa cum şterge valul urma pe nisip. 
—Nu uită el aritmetica, oricît tărăboi ai face ! — îl înfruntă Daughtry, deşi simţea cum îi piere 
încrederea. Şi nici nu e nevoie să mă amestec, — adăugă el cu o rază de nădejde. Uitaţi—vă numai la el! 

Cana înaltă de bere fu aşezată înaintea căpitanului, care o cuprinse repede, trăgînd—o spre el. Iar 
Mihail, care stătea încordat ca un arc, gata să împlinească porunca, ştiind că stewardul aştepta ceva de la 
el, îşi aminti de lecţia de pe Makambo, dar privi în zadar în ochii stewardului care nici nu clipeau. 
Atunci, îşi roti privirea în jur şi văzu în loc de două pahare, doar un pahar. Prinsese atît de bine 
deosebirea între unu şi doi, încît îşi putu da seama — în ce fel nici cel mai fin psiholog n—ar fi putut—o 
spune, după cum n—ar fi putut spune nici în ce consta gîndirea lui Mihail — că nu era decît un singur 
pahar, deşi fuseseră comandate două. Zvîcni brusc, mîrîind mînios şi îşi puse amîndouă labele pe masă, 
lătrînd la chelner. 

Căpitanul Jorgensen izbi cu pumnul în masă. 
— AI câştigat ! răcni el. Eu plătesc berea. Chelner, încă un rînd ! 

Mihail se uită întrebător la steward. Acesta îi răspunse mîngîindu—l pe cap. 
— Mai încercăm o dată ! — făcu căpitanul, care se arătă foarte interesat, ştereîndu—şi cu dosul palmei 
spuma de bere de pe mustață. Poate că nu ştie decît unu şi doi. Trei ştie ? Dar patru ? 
— Tot atît de bine, căpitane. Numără pînă la cinci şi ştie şi cînd e mai mult de cinci, deşi nu cunoaşte 
numere mai mari. 
—Hei, Hanson ! — urlă căpitanul Jorgensen spre tejghea, unde stătea bucătarul de pe Howard. Hai, cap 
pătrat ! Vino încoa' să bem. 

Hanson se apropie şi îşi trase un scaun. 
—Eu plătesc, — zise căpitanul, — dar dumneata faci comanda, Daughtry. Uită—te la cîinele ăsta, 
Hanson. E un ham-—ham care se pricepe la şiretlicuri. Ştie să numere mai bine decît tine. Uite, aici 
sîntem trei, Daughtry o să comande trei pahare de bere. Ham—hamul ăsta o să audă — trei. Eu am să—i 
arăt două degete chelnerului şi el o să aducă două pahare şi să vezi atunci ce mai tărăboi o să—i facă 
chelnerului ! 

Lucrurile se petrecură întocmai şi Mihail nu se potoli pînă ce chelnerul nu aduse toate paharele 
comandate. 


—Nu ştie să numere, — fu de părere Hanson. Vede doar că unul n—are bere şi asta—i tot. Ştie că 
fiecare, trebuie să aibă un pahar dinainte şi de aceea latră. 
—Ştie el şi mai mult decît atît ! — se umflă în pene Daughtry. Uite, sîntem trei la masă. Comandăm 


patru pahare, fiecare o să—şi aibă paharul lui şi Killeny tot o să latre. 

Într—adevăr, Mihail, care cunoştea acum bine jocul, începu să latre la chelner pînă ce acesta aduse al 
patrulea pahar. între timp, o mulţime de oameni se strînse în jurul mesei. Toţi voiau să plătească berea şi 
să—l încerce pe Mihail. 

—Slavă ţie Doamne ! — exclamă Daughtry. Ciudată mai e şi lumea asta ! Acum crapi de sete şi după o 
clipă te îneacă în bere ! 

Cîţiya se oferiră să—l cumpere pe Mihail în schimbul unor sume de nimic — cincisprezece sau 
douăzeci de dolari. 

—Știi ceva ? îi şopti căpitanul Jorgensen lui Daughtry trăgîndu—l într—un colţ, — dă—mi mie 
ham-—hamul ăsta şi pe loc îl fac praf pe Hanson. Pe urmă poţi să—i iei locul. Vino miine dimineaţă la 
lucru. 

Patronul cîrciumii îl trase pe Daughtry în alt colț şi—i suflă la ureche : 

—Să treci pe aici în fiecare seară cu cîinele dumitale şi ne înţelegem noi ! îţi dau bere pe gratis oricînd, şi 
pe deasupra îți mai dau şi cincizeci de cenți în mînă, în fiecare seară. 

Propunerea aceasta— îi dădu lui Daughtry o ideie grozavă. După ce se întoarseră acasă, pe cînd 
Kwaque îi scotea pantofii, stewardul îi vorbi lui Mihail : 

—Uite ce e, Killeny. Dacă faci tu pentru un crîş—mar cincizeci de cenți pe seară şi bere pe gratis, atunci 
nici pentru mine nu faci mai puţin... Ba chiar mai mult, băiete, mai mult ! Pe el îl interesează câştigul, de 
aceea şi vinde berea în loc s—o cumpere. Avem nevoie de banii ăştia. Sîntem cam mulți — e Kwaque, 

domnul Greenleaf şi Cocky, ca să nu mai vorbim de noi doi, şi pînă una—alta ne merge cam prost. De 
bani pentru chirie nu prea avem cum să facem rost, iar cît despre slujbă, să nu mai vorbim. Ce—ai zice 
tu, băiete, dacă miine seară am da şi noi o raită să vedem ce putem aduna ? 

Iar Mihail, care stătea pe genunchii stewardului, ochi în ochi şi cu capul în palmele acestuia, începu 
să se sucească şi să se răsucească de plăcere, lingîndu—l şi dînd din coadă. Orice i—ar fi spus era bine, 
căci cel care vorbea era stewardul. 


CAPITOLUL 18 


Stewardul cel cărunt şi terrierul irlandez cu păr sîrmos ajunseră curînd nişte figuri cunoscute ale vieţii 
de noapte de pe Barbary Coast din San Francisco. Daughtry dădu o mai mare amploare spectacolului, 
aducîndu—l şi pe Cocky. Cînd chelnerul nu venea cu numărul de pahare cerut, Mihail nu se mişca 
pînă.ce Cocky — la un semn tainic al stewardului — nu ridica un picior, apucîndu—l cu ghiarele de 
ceafă şi făcîndu—se că—i spune ceva la ureche. Atunci Mihail se uita la. paharele de pe masă şi, ca de 
obicei, începu să—l mustre pe chelner. 

Dar lovitura cea mare Daughtry şi Mihail o dădură abia în ziua în care cîntară prima oară „Roll me 
down to Rio". Lucrurile se petrecură într-—un salon de dans de pe strada Pacificului. Toţi dansatorii se 
opriră şi marinarii cerură în cor să le mai cînte cîinele o dată. Patronii salonului nu aveau nimic de 
pierdut, pentru că nimeni nu părăsi sala : dimpotrivă, se grămădiră cu toţii în restaurant ca să—l asculte 
pe Mihail executîndu—şi repertoriul : „Good save the King", „Sweet bye and bye", „Lead, kindly light", 
„Home, sweet home" şi „Shenandoah". 

Toată reprezentaţia aceasta îi aduse lui Daughtry mai mult decît bere gratis, pentru că in clipa în care 
se ridică şi dădu să plece, patronul localului îi strecură trei dolari de argint în mînă, rugîndu—l să vină şi 
în seara următoare cu cîinele. 

—Numai pentru atît ? întrebă Daughtry, făcîndu—se că se uită dispreţuitor la suma pe care o primise. 

Patronul se grăbi să mai adauge doi dolari şi Daughtry îi făgădui că o să vină. 

— Oricum, Killeny băiete, îi spuse stewardul pe cînd se duceau la culcare, cred că noi doi facem mai 
mult decît cinci dolari pe seară. La urma urmei, ce vrei, n—au mai văzut ei aşa ceva — un dine care să 
cînte cu adevărat şi care ştie să cînte aproape orice melodie împreună cu mine, iar singur mai cunoaşte o 
jumătate de duzină de cîntece. Se zice că Caruso!" primeşte o mie pe seară. Bine, n—oi fi tu Caruso, dar 
în orice caz eşti un Caruso al cîinilor din toată lumea asta. Ascultă—mă, băiete, eu am să—ţi fiu 
impresar. Dacă nu ajungem să luăm 20 de dolari aur pe seară, atunci ne mutăm într—un cartier mai 
select. Şi aşa o să poată să se mute şi domnul acela bătrîn de la hotelul Bronx într—o odaie mai la faţă şi 
o să—i pot cumpăra şi lui Kwaque un rînd de haine ca lumea. Ascultă, Killeny fiule, o să putem pune 
mîna pe atîtea parale, că dacă domnul Greenleaf n—o să găsească vreun nătărău, o să—i dăm noi pani 
să—şi cumpere un schooner şi o sšă—l trimitem să caute comori pe socoteala lui. Noi o să fim nătărăii, tu 
şi cu mine. Aşa mi—ar place ! 

Barbary Coast — cartierul portului San Francisco, socotit odinioară drept cel mai păcătos port din 
lume s—a dezvoltat şi el o dată cu tot oraşul ; cel puţin jumătate din veniturile municipalităţii erau 
realizate pe seama vizitatorilor ce treceau prin acest port. Mulţi oameni bogaţi luaseră obiceiul ca după 
cină, mai ales cînd mai aveau şi oaspeţi ceva mai pretenţioşi, să cutreiere cu maşina din local în local şi 
prin toate cîrciumile de mîna a treia. Pe scurt, „The Coast" era un loc de atracţie, la fel ca şi Chinatown şi 
Clffhouse. 

De puţină vreme Dag Daughtry începuse să cîştige 20 de dolari pe seară pentru două numere care 
țineau cîte 20 de minute, şi să bea mai multă bere decît ar fi putut să înghită.o duzină de oameni tot atît de 
însetaţi ca el. Nici cînd nu—i mersese, atît de bine, şi nu s—ar fi putut spune Că Mihail nu se bucura. Se 


"Caruso — Tenor italian. A trăit între anii 1868 şi 1921. (N. r.) 

bucura mai ales pentru că—i făcea pe plac stewardului. îl slujea pe steward şi aceasta era cea mai mare 
dorinţă a lui. 

Într—adevăr, Mihail ţinea o întregă familie — şi încă o familie care trăia bine. Kwaque — care arăta 
înfloritor în pantofii lui strălucitori cafeniu—roşcaţi, cu melon pe cap şi cu un costum cenuşiu, călcaţi pe 
cinste — ajunsese un pasionat al cinematografelor ; cheltuia 20 şi 30 de cenți zilnic, stînd să vadă filmul 
de cîte două ori. La drept vorbind, nici nu prea avea multă treabă de făcut pentru Daughtry, căci acum 
mîncau la restaurant. Cît despre Lup de Mare, se mutase într—o odaie mai scumpă, tot la Bronx. 
Daughtry trebui să stăruie mult ca să—l convingă Să primească ceva bani în plus pentru cheltuială, ca 
să—şi poate invita cîte o cunoştinţă la teatru sau la concert şi să—l conducă apoi cu maşina acasă. 

— Asta n—o să ţină cît lumea, Killeny, — îi spuse stewardul lui Mihail, — doar pînă o să pună domnul 
cel bătrîn mîna pe alţi căutători de comori doldora de bani, care umblă să adulmece aur. Atît şi nimic mai 
mult. Şi pe urmă, fiule, trăiască albastrul oceanului, vasul nostru zdravăn şi valurile care se sparg pe 
punte, şi apa care şiruie din găurile de scurgere ! Acum trebuie să o luăm în jos, spre Rio, şi să cîntăm 
„Roll me down to Rio" unor nătîngi ca ăştia care nu fac doi bani. N—au decît să rămînă cu oraşele lor 
rîioase ! Marea e viaţa noastră, a ta şi a mea, Killeny băiete, a domnului cel bătrîn, a lui Kwaque şi a lui 
Cocky. Nu sîntem noi făcuţi pentru oraş. Nici nu sînt sănătoase oraşele. Ehei, băiete, n—o să—ţi vină să 
crezi, dar am început să simt cum mi se duce puterea. M—am cam săturat să stau seară de seară acasă şi 
să nu fac nimic. Mi s—a făcut dor să—l mai aud pe domnul cel bătrîn spunîndu—mi : „Steward, cred că 
n—ar strica să luăm vreunul din cocktailurile acelea grozave înainte de a merge la masă. O să luăm cu 
noi şi o maşină de făcut gheaţă şi o să facem cum e mai bine. Uită—te la Kwaque, băiete. Clima de—aici 
nu—i prieşte şi e bolnav. Dacă mai stă mult prin cinematografe, dă în oftică. E mai bine pentru sănătatea 
lui, a mea şi—a ta şi—a tuturor, să ridicăm ancora cit mai curînd şi s—o pornim spre patria alizeelor care 
te îmbrăţişează necontenit cu adierea sărată şi vie a mării. 

Într—adevăr, Kwaque, care nu se plîngea niciodată, suferea cumplit. Umflătura mică de sub braţul 
stîng, pe care mai înainte n—o simţise, începuse să—l doară fără încetare. Nu mai avea somnul tihnit de 
altădată. Deşi stătea culcat pe partea stingă, se trezea în fiecare noapte de două, ba chiar de trei şi de patru 
ori, de durere. Dacă autorităţile de imigrare nu l-ar fi trimis încă de multă vreme pe Ah Moy în China, 
el i—ar fi putut spune ce însemna această umflătură şi tot el i—ar fi putut spune şi lui Dag Daughtry ce 
însemna pata aceea amorţită care se lăţea mereu între sprîncene, unde cîteva cute ca ale unui leu îi 
brăzdau fruntea de sus în jos, adîncindu—se pe zice trecea. I—ar mai fi putut spune şi ce avea la degetul 
cel mic de la mîna stingă. La început, Daughtry crezuse că îşi sclintise degetul. Mai tîrziu bănui că 
trebuie să fie vreun reumatism cronic, din pricina umezelii şi cetii din San Francisco — şi aceasta era una 
din pricinile pentru care ţinea atît de mult să plece din nou pe mare, acolo unde soarele tropicelor ar fi 
alungat reumatismele din el. 

Ca steward. Daughtry fusese obişnuit să aibă de—a face cu oameni din înalta societate. Acum era 
însă pentru prima oară cînd vorbea cu ei de la egal la egal — aici, în lumea de jos. Mai mult chiar : 
oamenii aceştia se arătau nerăbdători să—1 vadă. Îl căutau. în orice local ar fi intrat, oricît de strălucitor 
ar fi fost acest local, tot ei erau cei care îl căutau. Şi îl linguşeau invitîndu—l la masa lor, ca să—i poată 
plăti berea. Ar fi fost în stare să—i plătească orice cantitate de vin, dacă el nu s—ar fi încăpăţinat să bea 
numai bere. Unii voiau chiar să— invite la ei acasă. „Adu şi cîinele ăsta grozav, să ne mai cînte ceva”. 
Daughtry era tare mîndru de Mihail, mulțumită căruia primise atîtea invitaţii, şi le răspundea că 
activitatea lui profesională era mult prea încărcată ca să—şi poată îngădui asemenea distracţii. Lui 
Mihail îi explică însă că dacă li s—ar fi oferit cincizeci de dolari, s—ar fi dus cu atîta iuţeală „de le—ar 
fi scăpărat călcîiele”. 

Printre mulţimea de cunoştinţe pe care le făcuse în viaţa de noapte pe care începuse s—o ducă. doi 
oameni erau meniţi să joace foarte curînd un rol însemnat în vi|aţa stewardului şi a lui Mihail. Primul. 
Walter Merritt Emory — un doctor care făcea şi politică — venise m mai multe rînduri la masa lui 
Daughtry unde Mihail şedea ca de obicei pe un scaun. în semn de recunoştinţă că îl invitase de multe ori 
la masa lui, doctorul îi dădu lui Daughtry, printre altele, şi cartea lui de vizită, rugîndu—l să—i facă 
cinstea să vină la el, în mod gratuit, ori de cîte ori el sau cîinele ar fi bolnavi. Daughtry fu de părere că 
doctorul Walter Merritt Emory era fără îndoială un om inteligent şi priceput în meseria lui, dar hrăpăreţ 
ca un tigru. Şi astfel, cu obişnuita lui nevinovăție brutală, pe care ştia că şi—o putea îngădui după o 
asemenea ofertă, îi răspunse : 


58 |Mihail, cîine de circ Jack London 


—Doctore, sînteţi o minune de om. Lucrul ăsta îl poate vedea şi un orb. Cînd vă place ceva, nu vă daţi 
înapoi.de la nimic. Nu v—ar putea opri nimic decit... 

—Decit ce ? 

—Deciît poate, dacă lucrul acela e bătut în cuie, încuiat sau păzit de vreun poliţist. N—aş fi prea încîntat 
să am ceva care să vă placă. 

—Ei bine, află că ai, — îl asigură doctorul, arătînd cu capul spre Mihail, care şedea pe scaun între ei. 
—Brrr ! — se cutremură Daughtry. Mă faceţi să mi se încreţească pielea pe mine. Dacă aş fi sigur că e 
aşa, n—aş mai sta o clipă în San Francisco. Se opri o clipă gînditor, privind în paharul cu bere, apoi se 
linişti şi rîse : Nu există om care să fie în stare să—mi ia cîinele. L—aş ucide ! M—aş ridica la el şi i—aş 
spune—o cum mă vezi şi cum te văd că—l ucid. Şi m—ar crede, aşa cum mă credeţi şi dumneavoastră 
acum. Ştiţi bine că e aşa. Tot aşa ar şti şi el. Ce vreţi, cîinele ăsta... 

Şi pentru că nu fu în stare să—i arate cît de adînc simţea toate acestea, Dag Daughtry îşi întrerupse 
vorba şi o înecă în berea pe care o dădu peste cap. 

Cu totul altfel era celălalt om pe care soarta i scosese în cale, Harry Del Mar îşi spunea el, şi acest 
nume apărea pe program cînd se producea la Orpheum. Del Mar era în vacanţă, aşa că Daughtry nu avea 
de unde să ştie că trăia din spectacolele pe care le dădea cu animale dresate. îi dădu şi el de băut lui 
Daughtry. Era tînăr — nu trecuse încă de treizeci de ani — şi avea faţa oacheşă şi ochii mari, cu gene 
lungi, despre care îi plăcea să creadă că exercită o forță magnetică. Părea nevinovat ca un înger, dar 
această părere ți—o schimbai auzindu— cum discuta cu aerul cel mai obişnuit despre afaceri. 
—N-—aveţi dumneavoastră atîția bani ca să— puteţi cumpăra, — îi răspunse Daughtry cînd acesta îşi 
spori oferta de la cinci sute la o mie de dolari. 

—Dacă de o mie e vorba, dau şi atit. 

—Nu, — dădu Daughtry din cap. Vreau să spun că nu—l vînd pe nici un preţ. Şi pe urmă, la ce vă 
trebuie? 

— Îmi place, — îi răspunse Del Mar. De ce crezi că vin eu în crîşma asta ? De ce crezi că vin toți oamenii 
ăştia aici ? De ce beau ei, de ce ţin cai de curse, se distrează cu actrițele, se fac preoţi sau şoareci de 
bibliotecă ? Pentru că le place. Asta e răspunsul. Toţi oamenii fac ce le place — dacă pot, bineînţeles — 
şi aleargă după lucrul care le place, fie că—l pot dobîndi, fie că nu. Uite, mie îmi place cîinele dumitale, 
îl vreau şi dau o mie de dolari pe el. Vezi diamantul acela mare de pe mîna femeii de acolo ? Mă prind că 
i—a plăcut, L-—a vrut şi a făcut rost de el fără să—i mai pese de preţ. Pentru că preţul nu făcea cît 
diamantul. Cîinele ăsta al dumitale... 

—Nu vă place el pe dumneavoastră, îl întrerupse Dag Daughtry. Şi asta e ciudat. îi plac aproape toți 
oamenii, fără să facă nazuri. La dumneavoastră însă s—a zbirlit de cum v—a văzut. Nu văd cine ar dori 
să aibă un cîine care nu—l place. 

—Nu—i vorba de asta, — răspunse calm Del Mar. Mie îmi place. Şi dacă el mă place sau nu, asta mă 
priveşte, şi mai cred că de treaba asta mă pot ocupa singur. 

Lui Daughtry i se păru că sub aerul nevinovat al lui Del Mar se ascundea o cruzime fără seamăn, cu 
atît mai cumplită cu cît pornea din creier. Bineînţeles, Daughtry nu—şi formulase acest gînd chiar aşa. 
Era mai degrabă o impresie. Şi impresiile n—au nevoie de cuvinte că să le simţi sau să le înţelegi. 

— Există o bancă deschisă toată noaptea, — urmă celălalt. Mergem pînă acolo, încasezi cecul şi 
într—o jumătate, de oră ai banii în mînă. Daughtry dădu din cap. 
—NIici ca pe o propunere de afaceri n—o pot lua în seamă, — îi spuse el. Uitaţi—vă, cîinele ăsta cîştigă 
douăzeci de dolari pe seară. Să zicem că lucrează douăzeci şi cinci de zile pe lună. Asta face cineisute 
lunar sau şase mii anual. Să zicem că cinci la sută — pentru că e mai uşor de socotit — ar fi dobinda la un 
capital de 120.000 de dolari, şi să mai adăugăm şi cheltuielile şi venitul meu de 20.000. Restul e valoarea 
cîinelui, adică o sută de mii. Şi ca să fim cinstiţi, s—o luăm pe jumătate, cincizeci de mii. Atîta face. Şi 
cînd te gîndeşti că dumneavoastră îmi oferiţi pe el o mie ! 
— Îţi închipui că o să trăiesc cît lumea ? — îl întrebă Del Mar zîmbind uşor. 

Daughtry prinse îndată unde bătea el. 

— În cinci ani face treizeci de mii. Într—un an, şase. Şi dumneavoastră îmi oferiţi o mie pentru şase mii. 
Asta nu—i o afacere cumsecade nici pentru mine... nici pentru el. De altfel, cînd n—o mai putea munci 
şi n—o mai face un ban, pentru mine tot o să valoreze un milion, şi dacă s—o găsi cineva care să dea 
banii ăştia, eu am să ridic mereu preţul pînă am să—l satur ! 

CAPITOLUL 19 


—Ne mai vedem noi, — îi răspunse Harry Del Mar lui Daughtry la sfîrşitul celei de a patra discuţii în 
legătură cu Mihail. 

De astă dată însă, Harry Del Mar greşea. Nu—l mai văzu pe Daughtry niciodată, pentru că Daughtry 
îl întîlni mai întîi pe doctorul Emory. 

Daughtry începuse să se trezească în fiecare noapte din pricina insomniei lui Kwaque, a cărui 

umflătură de sub braţ creştea mereu. După mai multe asemenea nopţi, stewardul îl cercetă pe Kwaque şi 
trase concluzia că era destul de bolnav ca să—l ducă la un doctor. Aşa că într—o dimineaţă pe la 11 îl luă 
pe Kwaque şi merseră împreună la cabinetul lui Walter Merritt Emory, unde statură la rînd în sala de 
aşteptare ticsită de lume. 
—Cred că are cancer, doctore, — spuse Daughtry pe cînd Kwaque îşi scotea cămaşa şi flanela. Un cuvînt 
n—a scos ca să se plîngă. Aşa sînt negrii. Nici nu mi—am dat seama, dar în ultima vreme m—a tot trezit 
noaptea din somn. Se plimbă tot timpul prin odaie sau geme în somn. Uite—o ! Ce—o mai fi ? Cancer 
sau vreo tumoare — altceva nu poate fi. Dumneavoastră ce credeţi ? 

Walter Merritt Emory, cu privirea lui ageră, nu scăpă din vedere degetele chircite ale lui Kwaque de 
la mîna stingă. Şi nu numai că avea o privire ageră, dar se pricepea la lepră. Odinioară, cînd «plecase ca 
medic voluntar în Filipine, se ocupase mai ales de această boală, şi văzuse atîţia leproşi, încît putea pune 
diagnosticul de la prima vedere, afară doar dacă boala nu era la început. Privirile lui se ridicară brusc de 
la degetele chircite, care sînt o formă anestetică a boalei, produsă de putrezirea nervilor, pînă la fruntea 
încreţită şi cu aspect leonin (o altă formă anestetică) şi la umflătura de sub braţ. Diagnosticul era : formă 
nodulară. 

Şi tot atît de brusc îi trecură prin minte mai întîi axioma : ori de cite ori şi oriunde descoperi un 
lepros, caută—l şi pe celălalt; apoi, ghidul la terrierul irlandez pe care voia sšă—l aibă, dar care era 
al lui Daughtry. Şi stewardul era de atîta timp împreună cu Kwaque. Odată cu acesta, privirile agere ale 
doctorului Walter Merritt Emory încetară să—l mai cerceteze. Nu—şi putea da seama dacă într—adevăr 
avea idee că era vorba de lepră şi oricum, nu vroia să—i trezească bănuieli. Îşi scoase nepăsător ceasul 
de la mînă şi îi spuse lui Daughtry : 

—Nu prea stă bine cu sîngele. E cam slăbit. Nu e obişnuit nici cu viaţa pe care o duce aici şi nici cu 
hrana. Ca să fim siguri, am să—l caut de cancer şi de tumoare, deşi sînt prea puţini sorţi să fie aşa. 

Şi pe cînd vorbea, se opri o clipă şi privirile îi lunecară în sus, deasupra orbitelor lui Daughtry, între 
ochi. Şi îi fu de—ajuns. Ochiul lui priceput descoperi semnul leprei pe fruntea stewardului. 

—Şi dumneata eşti cam slăbit, — urmă el încet. Pun rămăşag că nu te simţi bine, ce zici ? 

—N-—aş putea spune contrariul, — încuviinţă Daughtry. Cred că trebuie să mă întorc înapoi la tropice ca 
să scot reumatismele din mine. 

—Unde ? — întrebă doctorul Emory, cu gîndurile în altă parte, dar se prefăcu atît de bine, încît părea că 
se pregăteşte să cerceteze mai îndeaproape umflătura lui Kwaque. 

Daughtry întinse mîna stingă, mişcîndu—şi degetul cel mic ca să—i arate locul bolnav. Walter Merrit 
Emory se prefăcu că îi aruncă o privire nepăsătoare pe sub pleoapele lăsate, dar văzu că degetul cel mic 
era puţin umflat, chircit, şi că pielea de pe el era netedă, aproape lucioasă ca mătasea. Şi pe cînd se 
întorcea să se uite la Kwaque, privirile lui se opriră o clipă asupra cutelor leonine de pe fruntea 
stewardului. 

—Reumatismul este un mare mister, — făcu doctorul Emory întorcîndu—se spre Daughtry, ca şi cum 
gîn—d urile i—ar'fi zburat în altă parte. Diferă de la om la om — sînt atîtea varietăţi ! Fiecare om 
prezintă o varietate proprie. Ai vreun loc amorțit ? 

Daughtry îşi mişcă cu greu degetul cel mic. 

—Da, domnule, — răspunse el — degetul ăsta nu mi—l mai simt cum mi—l simțeam altă dată. 
—Aha, — murmură Walter Merritt Emory, plin de încredere şi siguranţă. 
— Stai jos te rog, pe scaunul acela. Poate că nu voi mai fi în stare să te vindec. Totuşi îţi făgăduiesc că te 

voi trimite in locul cel mai nimerit pentru boala dumitale. Domnişoară Judson ! 

Şi pe cînd tînăra îmbrăcată în halat de soră de caritate îl aşeză pe scaunul emailat al doctorului, 

împingîndu—l pe spate, iar Emory îşi muia degetele în cel mai puternic antiseptic pe care îl avea. în 
creierul lui strălucea imaginea terrierului irlandez pe care—l dorea atît de mult şi care .dădea 
reprezentații prin crîşmele cu mateloţi, avea părul ca sîrma şi răspundea la numele de Killeny Boy. 
— Mai ai reumatism şi prin alte părți, nu numai la degetul cel mic — îi spuse el lui Daughtry. Uite aş 
putea pune prinsoare că ai şi aici, pe frunte. O clipă, Dacă te doare, te rog să te mişti. Dacă nu, stai liniştit, 
pentru că nu—ţi fac nici un rău. Vreau numai să te văd. Aici, asta e. Dacă simţi ceva, să te mişti. 
Reumatismul are capricii ciudate. Domnişoară Judson, te rog să fii atentă. Pun prinsoare că n—ai văzut 
niciodată această formă de reumatism. Vezi ? Nu simte nimic. Crede că nici nu lam atins... 

Şi pe cînd vorbea, începu cu răbdare şi atenţie să facă ceva la care Dag Daughtry nici nu se gîndea, şi 
care pe Kwaque îl făcu să creadă că visează — pînă într—atit 1 se părea de nereal şi cu neputinţă tot ceea 
ce se întîmpla. Doctorul Emory luase un ac lung, cu care încerca pata întunecată dintre cutele verticale cu 
aspect leonin. Dar nu se mulțumea să o cerceteze doar la suprafață. Înfigînd acul într—o parte sub piele 
şi paralel cu ea, în toată lungimea lui, îl trecu prin pata amorțită. Kwaque holbă nişte ochi cît toate zilele. 
Stăpînul lui însă nici nu clipea şi nici nu dădea vreun semn că ar simţi ceva. 

—De ce nu începeţi o dată ? — întrebă Daughtry nerăbdător. Şi la urma urmei nu de reumatismele mele 
era vorba, ci de umflătura negrului. 

—Ai nevoie de un tratament, — îl asigură doctorul Emory. Cu reumatismul nu—i de glumit. Nu trebuie 
lăsat să ajungă cronic. Am să—ţi prescriu ceva. Acum, dacă vrei, te rog să te ridici de pe scaun ca să—l 
consult şi pe negrul dumitale. 

Dar înainte ca Kwaque să se fi aşezat, doctorul Emory aşternu pe scaun un cearceaf, care mirosea de 
parcă ar fi fost pîrlit. Pe cînd îl examina pe negru, aruncă o privire la ceas, de parcă şi—ar fi adus aminte 
de ceva. Cînd văzu cît era ora, se uită supărat la asistenta lui. 

—Domnişoară Judson, — spuse el cu răceală şi apăsând pe cuvinte — m—ai uitat ! Uite, e douăsprezece 
fără douăzeci, şi ştiai că trebuia să stau de vorbă cu doctorul Hadley la unsprezece şi jumătate precis, în 
legătură cu cazul acela. Ce m—o mai fi blestemînd acum ! Ştii doar cît e de arțăgos! 

Domnişoara Judson dădu din cap, cu un aer de adevărată umilință şi părere de rău, de parcă 

într-—adevăr ar fi ştiut despre ce era vorba, deşi în realitate habar n—avea despre vreo întîlnire fixată la 
ora 11.30, ea, care cunoştea programul doctorului. 
—Doctorul Hadley tocmai a trecut prin hali, — îi explică Emory lui Daughtry. Nu durează nici cinci 
minute. E vorba doar de o neînțelegere. A pus un diagnostic de apendicită cronică şi vrea să opereze. Eu 
am spus că e vorba de o pioree care a infectat stomacul, şi +—am spus să trateze gura, ca să vindece şi 
stomacul. Desigur, dumneata, nu te pricepi, dar adevărul este că L-am convins pe doctorul Hadley să—l 
cheme pe doctorul Granville, care e dentist şi specialist în pioree. Mă aşteaptă amîndoi de zece minute. 
Trebuie să fug. Mă întorc în cinci minute, le strigă el înainte de a închide uşa hallului. Domnişoară 
Judson, roagă—i pe pacienţii din sala de aşteptare să aibă puţină răbdare, 

Se duse la cabinetul doctorului Hadley, deşi acolo nu—l aştepta nici un bolnav de pioree sau 
apendicită. Ridică receptorul şi chemă pe şeful serviciului sanitar şi pe şeful poliţiei. Avu noroc să—i 
găsească pe amîndoi la birou. Îi cunoştea bine şi îi chema pe numele cel mic. Le vorbi în mare taină şi cu 
lux de amănunte despre cele petrecute. 

Apoi se întoarse în cabinet jubilînd : 

—l-—am spus părerea mea, — o asigură el pe domnişoara Judson, uitîndu—se la Daughtry de parcă ar fi 
vrut să—l facă şi pe el părtaş la fericita veste. Doctorul Granville a fost de partea mea. Sigur că era 
pioree. Asta înlătură operația. Chiar în această clipă se ocupă de gingii şi de pungile de puroi. Uf ! 
omului îi place să aibă dreptate, şi cred că după toate astea merit şi eu o ţigară, îmi dai voie, domnule 
Daughtry ? 

Stewardul dădu din cap că da, şi doctorul—Emory îşi aprinse, o havană mare, continuînd să 
povestească despre falsa lui victorie asupra celuilalt medic. Şi cum vorbea aşa, uită de ţigară. 
Sprijinindu—se de scaun, atinse ca din întîmplare capătul aprins al ţigării de vîrful unuia din degetele 
chircite ale lui Kwaque. Un semn cu ochiul îi atrase atenţia domnişoarei Judson, de altfel singura care 
bănuise intenţiile doctorului. 

— Ştii, domnule Daughtry, — urmă Walter Merritt Emory cu aprindere, făcîndu—l pe steward să se uite 

la el, pe cînd capătul aprins al ţigării se lipise de degetul lui Kwaque. Pe măsură ce îmbătrînesc, sînt din 
ce în ce mai convins că se fac prea multe operaţii greşit diagnosticate şi pripite. 

Focul se lipea de carne tot mai mult. Un rotocol subțire de fum începu să se ridice de la vîrful 

degetului lui Kwaque, dar nu avea culoarea obişnuită a fumului de ţigară. 
—Uite, de pildă, pacientul ăsta al doctorului Hadley. L—am scăpat nu numai de riscul unei operaţii de 
apendicită, ci şi de costul ei şi de cheltuielile de spitalizare. Nu am de gînd să—i cer să—mi plătească 
pentru asta. Onorariul doctorului Hadley va fi mai mult de formă. Cît despre doctorul Granville, îl va 
vindeca de pioree doar pentru cincizeci de dolari. Da, zău aşa, în afară de riscul şi neplăcerile operației 
i—am mai economisit, una peste alta, o mie de dolari bani pentru chirurg, spital şi surori. 

Şi cum vorbea aşa, făcîndu—l pe steward să se uite la el, un miros de carne arsă începu să se 
răspîndească în aer. Doctorul Emory îl adulmecă cu nerăbdare. ÎI simţi şi domnişoara Judson, dar ea era 
prevenită, aşa că nu se trăda cu nimic şi nici nu se uită la ţigara care atingea degetul, deşi ştia acest lucru 
după miros. 

— Arde ceva ! — exclamă Daughtry adulmecând acrul şi uitîndu—se în jur. 

—Ce ţigară scîrboasă, — făcu doctorul Emory, desprinzînd—o de degetul lui Kwaque şi cercetînd—o 
cu o privire dezaprobatoare. O duse apoi la nas, şi pe faţa lui se putea citi dezgustul. Foi de varză ! Asta 
e ! Scot şi ei o marcă nouă de ţigări, îi fac reclamă, spun că—i cel mai bun tutun în ea, şi apoi cînd o pun 
în vînzare vezi că e tutun de mîna a doua şi îi strică toată reclama. Şi cu ţigara asta se întîmplă la fel. 
Chiar azi am să schimb tutunul. 

Pe cînd vorbea, aruncă ţigara într—o scuipătoare, iar Kwaque, care şedea pe cel mai ciudat scaun pe 
care şezuse vreodată în viaţa lui, nici nu ştia că vîrful degetului îi fusese ars şi că arsura îi pătrunsese mai 
bine de un centimetru în carne. Doar se întreba în sinea lui cînd va înceta doctorul să vorbească şi va 
începe să se uite la umflătura lui de sub braţ, care îl durea. 

Pentru prima şi ultima oară în viaţa lui, Daughtry se lăsă prins. Era o cădere din care nu se mai putea 
ridica. Viaţa, libertatea de a rătăci prin lume, pe marea montată şi pe puntea legănată de ruliu, prin patria 
alizeelor, din port în port, încetă pentru el în cabinetul lui Walter Merritt Emory, în timp ce domnişoara 
Judson era atît de calmă, privea şi se minuna că cineva poate frige un om fără ca acesta să clipească 
măcar. 

Doctorul Emory continuă să vorbească şi îşi aprinse o nouă ţigară. Sala de aşteptare era plină, dar el 
începu o discuţie interesantă despre țigări, despre tutunul cultivat şi preparat în anumite regiuni ale 
globului. 

—EI, cît despre umflătura asta, — spuse el într—un tîrziu, începînd să—l examineze de la distanță pe 
Kwaque, — la prima vedere aş putea spune că nu e nici tumoare, nici cancer, şi nici măcar un furuncul. 
Cred că... 

O bătaie în uşa hallului îl făcu să se îndrepte cu o grabă pe care nici măcar nu căută să o ascundă. îi 
făcu semn cu capul domnişoarei Judson să deschidă uşa. Apărură doi poliţişti, un sergent şi o a patra 
persoană, care purta favoriți — semn al profesiunii pe care o avea — îmbrăcată cu un halat şi cu o 
garoafă la butonieră. 

—Bună dimineaţa doctore Masters, — îl salută Emory pe celălalt medic, şi întorcîndu—se, adăugă : Go 
mai faci, domnule sergent ? Salut, Tim ! Noroc, Johnson. De cînd v—au scos din brigada cartierului 
chinezesc ? 

Apoi Walter Merritt Emory îşi continuă ideea, privind cu atenţie la umflătura lui Kwaque : 

—După cum spuneam, cred că ăsta este cel mai grozav şi mai copt ulcer de perforaţie, provocat de 
bacillus leprae, pe care vreun doctor din San Francisco l-—a putut prezenta vreodată serviciului sanitar. 
—Lepră ! exclamă doctorul Masters. 

Tresăriră cu toţii la auzul acestui cuvînt. Sergentul şi cei doi poliţişti se dădură înapoi de lîngă 
Kwaque, Domnişoara Judson scoase un țipăt înăbuşit şi îşi duse mîinile la inimă, iar Daughtry, deşi 
speriat, întrebă neîncrezător : 

—Ce spui, doctore ? 

—Stai pe loc ! Nu mişca ! — îi porunci Walter Merritt Emory lui Daughtry. Vă rog să rețineţi, — adăugă 
el întorcîndu—se spre ceilalţi, pe cînd atingea uşor cu ţigara aprinsă pata neagră dintre sprîncenele 
stewardului. Nu mişca, — îi porunci el stewardului. Stai o clipă, nu sînt încă gata. 

Şi pe cînd Daughtry aştepta, uluit şi zăpăcit, întrebîndu—se de ce n—o fi începînd odată doctorul 

Emory, vîrful aprins îi pîrli pielea şi carnea, pînă ce toată lumea văzu fumul şi simţi în nări mirosul de 
carne arsă. Emory scoase un chiot ascuţit de triumf şi se dădu înapoi: 

— Haideţi, începeţi o dată, — mormăi Daughtry. Evenimentele se desfăşurară cu repeziciune ; şi prea 
se vorbise despre lucruri pe care el nu le cunoştea, ca să poată pricepe ceva. 

—Şi după ce aţi terminat, vă rog să—mi explicaţi ce e cu lepra şi cu negrul ăsta. E servitorul meu şi nu se 
poate să aruncaţi asemenea lucruri pe spinarea lui... sau mie... 

— Domnilor, aţi fost de faţă, — spuse doctorul Emory. Două cazuri clare — stăpîn şi servitor — 
servitorul într—un stadiu mai avansat, prezentînd ambele forme, iar stăpînul numai forma anestetică, 
care i—a atins şi degetul cel mic. Luaţi—i. Doctore Masters, vă sfătuiesc stăruitor să faceţi o desinfecţie 
serioasă a ambulanţei după ce îi veţi fi transportat. 

— Ascultă... începu Daughtry bătăios. 

Doctorul Emory îl fixă pe Masters, parcă atrăgîndu—i atenţia : acesta, la rîndu—i, îi aruncă o privire 
autoritară sergentului, care se întoarse poruncitor spre cei doi poliţişti. Aceştia însă nu se repeziră la Dag 
Daughtry, ci dîndu—se înapoi, ridicară bastoanele de cauciuc, uitîndu——se la el ameninţător. Pentru 
steward mai convingătoare decît orice era atitudinea poliţiştilor. Era limpede că se temeau să se apropie 
de el. Daughtry o porni înainte şi cei doi poliţişti îşi întinseră bastoanele, rotindu—le ameninţător spre 
pieptul lui, ca să—l ţină la distanță. 

—Nu te apropia, — îi porunci unul din ei, amenințîndu—l să—i spargă capul cu bastonul, — stai acolo 
pînă ce ţi se va spune ce ai de făcut. 

—Pune—ţi cămaşa şi du—te lîngă stăpînul tău, — îi porunci doctorul Emory lui Kwaque, împingînd 
brusc scaunul şi făcîndu—l să se ridice în picioare. 

—Dar ce dracu... începu Daughtry. Fostul lui prieten, însă se făcu că nu— vede ; îi vorbea doctorului 
Masters. 

—Lazaretul de ciumaţi este liber de cînd a murit japonezul acela. Ştiu eu cît sînt de fricoşi cei din 
sectoarele dumneavoastră, aşa că vă sfătuiesc să le spuneţi ăstora să dezinfecteze bine locul ! 

—Pentru numele lui dumnezeu, — se rugă Daughtry, căruia îi pierise pofta de ceartă, aşa amărit cum era 
la gîndul cumplitei boli. Îşi duse degetul la fruntea lui amorţită, îl mirosi şi îşi dădu seama că în locul 
acela carnea îi fusese pîrlită, fără ca el să fi simţit ceva. — Pentru numele lui dumnezeu ! Nu vă grăbiţi 
aşa ! Am priceput despre ce e vorba, am priceput. Asta nu înseamnă că nu putem sta de vorbă, ca între 
oameni albi. Daţi—mi răgaz două ceasuri şi plec din oraş. în douăzeci şi patru de ore am ieşit din ţară. 
Mă îmbarce pe un vas. 

—ȘI să continui să fii un pericol pentru sănătatea publică, — se amestecă doctorul Masters, căruia 1 se şi 
părea că vede o întreagă coloană în ziarele de seară, cu titluri senzaţionale, sub care se vorbea de el şi 
alături, Sfântul Gheorghe patronul oraşului San Francisco, stînd cu lancea în cumpănă între mulțime şi 
balaurul leprei. 

—Luaţi-—i de aci, — spuse Walter Merritt Emory. ocolind privirile lui Daughtry. 


—Gata ! înainte marş ! — comandă sergentul. 
Cei doi poliţişti înaintară spre Daughtry cu bastoanele întinse. 
—Daţi—i drumul ! — mîrîi încruntat unul din poliţişti, să nu ieşiţi din vorba noastră, că vă crăpăm 


capul. Afară ! leşiţi ! Ai face bine să—i spui şi negrului ăstuia să se ţină după tine. 
—Doctore, — aşi vrea să—ţi vorbesc o clipă, — îl rugă Daughtry pe Emory. 
— Vremea, vorbelor a trecut, — se auzi răspunsul. Acum e vremea izolării. Doctore Masters, nu uita de 
ambulanţă, după ce o să vă scăpaţi de încărcătura asta ! 

Şi aşa o porni pe uşă convoiul, în frunte cu doctorul şi sergentul şi încheiat de cei doi poliţişti cu 
bastoanele întinse. 

Cînd ajunse în prag, Dag Daughtry se întoarse, cu toată primejdia de a i se sparge capul, şi spuse : 
—Doctore ! Cîinele meu îl ştiţi ! 
—Am să ți—l trimit, — se grăbi să încuviinţeze doctorul Emory. 

—Ce adresă ai ? 
— Camera 87, Claystreet, the Bowhead, Lodgirtg House. Ştiţi unde ? Intrarea e chiar după colţ, după 
Bowhead Saloon. Trimiteţi—mi-—l acolo unde o să mă ducă ăştia. Nu—i aşa că o să mi—l trimiteţi ? 
—Sigur că da, — făcu doctorul Emory, — şi mi se pare că mai ai şi un cacatoes ? 
—Da, Cocky, trimiteţi—mi-—i pe amîndoi, vă rog ! 

— Doamne ! — exclamă domnişoara Judson în aceeaşi seară la masă, pe cînd stătea de vorbă cu un tînăr 
intern al spitalului Sf. Iosif, — doctorul Emory ăsta e un adevărat vrăjitor. Nu—i de mirare că are atîta 
succes. închipuieşte—ţi ! Doi puturoşi de leproşi în cabinetul nostru astăzi ! Unul era negru. Şi el şi—a 
dat seama despre ce era vorba de cum i—a văzut. E un fenomen ! Dacă ţi—aş spune ce le—a făcut cu 
ţigara ! Şi apoi să vezi cît e de iscusit ! Mi—a făcut semn cu ochiul şi ei habar n—au avut ce le făcea. A 
luat ţigara şi... 


CAPITOLUL 20 


Cîinele, ea şi calul, îl face pe cel josnic să se coboare şi mai mult. De felul lui un om josnic, Walter 
Merritt Emory se înjosea şi mai mult, dorind să fie stăpînul lui Mihail. De n—ar fi fost acest cîine, alta ar 
fi fost purtarea lui. Ar fi vorbit cu Daughtry ca între albi, după propria expresie a stewardului. I—ar fi 
atras atenția asupra bolii şi i—ar fi dat putinţa să prindă un vapor care pleca spre Mările Sudului, 
Japonia, sau spre alte ţări, unde leproşii nu sînt izolaţi. Şi treaba aceasta n—ar fi pricinuit nici un neajuns 
acestor ţări, pentru că aşa erau obiceiurile şi rânduielile acolo, iar pe deasupra lui Daughtry şi Kwaque 
le—ar fi dat prilejul să scape de iadul lazaretului din San Francisco, unde Emory, prin josnicia lui, îi 
osîndise să—şi trăiască restul zilelor. 

Şi-—apoi dacă ne—am gîndi la costul întreţinerii, zi de zi şi an de an, a serviciului de pază al 
lazaretului, Walter Merritt Emory ar fi putut economisi mii de dolari contribuabililor din oraşul şi 
districtul San Francisco, iar aceste mii de dolari cheltuite în alt fel ar fi putut de pildă să contribuie la 
scăderea aglomerării din neîncăpătoarele clădiri ale şcolilor, ar fi dat prilej copiilor nevoiaşi să bea un 
lapte mai bun, ar fi dăruit poporului ce trăia înghesuit în ghetto, parcuri mai bine amenajate, în care să 
poată respira un aer curat. 

Dacă Walter Merritt Emory s—ar fi gîndit la toate acestea, nu numai că Daughtry şi Kwaque ar fi 
pornit departe, pe mări, dar Mihail le—ar fi fost şi el tovarăş de drum. 

Niciodată vreo sală de aşteptare plină de pacienţi, nu fu consultată mai repede ca aceea a doctorului 
Emory, din clipa în care uşa se închise în urma celor doi poliţişti ce mergeau înapoia lui Daughtry. Şi 
înainte de a se duce la masă, unde întîrziase, doctorul Emory o porni cu maşina în jos, spre Barbary 
Coast, şi se opri la Bowhead Lodging House. Cum avea tot felul de legături suspuse, Emory avu grijă în 
drum să se asigure şi de un detectiv şef. De altfel, prezenţa acestuia avea să se dovedească necesară 
foarte curînd, pentru că proprietăreasa nici nu vru să audă să—i lase să ia cîinele chiriaşului ei. Pe 
Milliken însă îl cunoştea foarte bine, aşa că pînă la urmă se supuse legii în care ea credea orbeşte, şi care 
era întruchipată acum în persoana detectivului şef. 

—Cînd Mihail ieşi din odaie, legat cu o funie în jurul gîtului, o chemare tînguitoare se auzi de pe 
pervazul ferestrei, unde stătea înfipt un cacatoes micuţ şi alb ca zăpada : 

„Cocky!", — strigă el, ..Cocky!”. 

Walter Merritt Emory se uită înapoi şovăitor. 

— Vom trimite şi după pasăre mai tîrziu. — ii spuse el proprietăresei, care se împotrivea din ce în ce mai 
slab urmărindu——i cu privirea cum coborau pe scări, fără să fi băgat de seamă că detectivul şef uitase 
deschisă uşa odăii lui Daughtry.. 

Dar nu numai Walter Merritt Emory se înjosea dorind să ajungă stăpînul lui Mihail. Cufundat 
într—un fotoliu de piele şi ţinîndu—şi picioarele pe un alt fotoliu de piele, la „Indoor Yacht Club", 
Harry Del Mar se lăsă pradă moleşelii ce urmă în chip firesc după o masă copioasă, şi apoi frunzări 
primele ziare de după amiază. Privirea 1 se opri asupra unui titlu mare, sub care erau tipărite doar cinci 
rînduri. Sări brusc de pe fotoliul în care se odihnea, şi într—o clipă fu în picioare. 

În clipa următoare se aşeză la loc, apăsă pe butonul soneriei şi— pînă să vină chelnerul, reciti titlul 
cel mare cu cele cinci rînduri de sub el. 

Într—un taxi care—l ducea departe, spre Barbary Coast, Harry Del Mar îşi făurea visuri de aur. Toate 
se materializau în monete galbene de cîte douăzeci de dolari, în bancnote galbene, purtînd efigia Statelor 
Unite, în carnete de cecuri şi cupoane cu sume mari, numai bune să fie tăiate — şi toate aceste închipuiri 
străfulgerau prin imaginea unui terrier irlandez cu păr sîrmos, apărînd pe o constelație de scene feeric 
luminate, cu botul lui întredeschis şt cu nasul în vînt, cîntînd aşa cum nu se mai văzuse vreodată pe 

lumea asta să cînte vreun cîine. 

Cocky descoperi primul că uşa era deschisă şi, se uită la ea cu interes (dacă prin „interes" se poate 
înţelege procesul mintal al unei păsări care îşi dă seama, într—un fel necunoscut nouă, că a apărut.ceva 
nou în jur, şi care se pregăteşte să acţioneze sau să rămînă pe loc, în funcţie de impresia pe care avea să 
i—o facă acest lucru nou). La fel fac şi oamenii, iar unii dintre ei obişnuiesc să numească asta "liber 
arbitru". Cocky, care se uita la uşa deschisă, tocmai era pe punctul să ia hotărîrea dacă trebuia sau nu să 
cerceteze mai îndeaproape crăpătura aceea care ducea spre lumea din afară — şi această cercetare avea 
menirea să—i arate dacă era cazul sau nu să se încumete să iasă prin crăpătură — cînd ochii săi întîlniră 
pe aceia ai altui descoperitor, ce priveau din afară înăuntru. 

Ochii aceia bestiali, galbeni— verzui, cu pupilele lor care se dilatau şi se contractau cu o iuţeală 
ameţitoare, scrutau umbrele şi luminile odăii. 

Cocky îşi dădu seama de la prima vedere că îl pîndea o primejdie de moarte. Şi totuşi nu făcu nimic. 
Inima nu începu să—i zvicnească de spaimă. Neclintit, privind spre crăpătura uşii doar cu un ochi el 
începu să cerceteze cu încordare capul şi ochii pisicii vagabonde şi jigărite. 

Pupilele spintecate de sus în jos în irisul de un galben verzui minunat, ca de opal, se dilatau şi se 
contractau pe cît de iute, pe atît de bănuitoare, scrutînd odaia. Privirea căzu asupra lui Cocky, şi din acea 
clipă ea trăda că pisica încremenise la pîndă, gata să sară. Pe nesimţite aproape, ochii se pironiră asupra 
lui Cocky, asemenea privirii împietrite a sfinxului peste zarea nesfîrşită a pustiului arzător. Privirea 
aceasta părea încremenită aşa de veacuri şi milenii. 

Cocky încremenise şi el. Nu clipi din ochiul cu care privea spre uşă, iar teama pe care o simţea nu 
făcu să—i tremure nici un fulg. Cele două făpturi erau încremenite în acea veghe dintre vînător şi vînat, 
dintre animalul de pradă şi prada lui, dintre carnivor şi carne. 

Se priviră aşa cîteva clipe lungi, pînă ce capul din pragul uşii se întoarse uşor şi dispăru. Dacă păsările 
ar putea ofta, Cocky ar fi oftat. Dar el nu făcu nici o mişcare, ei ascultă paşii tîrşiţi şi înceţi ai unui om ce 
trecea, şi care apoi se pierdură departe, în josul coridorului. 

Mai trecură cîteva clipe, şi tot atît de neaşteptat arătarea se ivi iarăşi, de astă dată însă nu numai 
capul,, ci întreaga formă subțire şi şerpuitoare care se tîrî în odaie şi se opri chiar în mijlocul ei. îl cîntări 
din ochi pe Cocky, dar trupul îi rămase nemișcat, în afară de coada lungă care biciuia aerul cu o mişcare 
nervoasă, mînioasă, şi egală. 

Pisica nu—l slăbi din ochi nici o clipă şi înainta, oprindu—le la numai cîţiva paşi de Cocky. Dădea cu 
coada ca dintr—un bici, în timp ce ochii îi străfulgerau ca nişte giuvaere în lumina vie a ferestrei din față 
şi pupilele se contractau pînă ce ajungeau ca două tăieturi negre şi verticale. 

Iar Cocky, care nu putea să recunoască moartea cu aceeaşi uşurinţă ca omul, îşi dădea totuşi seama că 
sfirşitul ii era aproape. Şi cum o urmărea cu privirea de pisică, care se încorda să se avînte, Cocky, 
această cutezătoare frîntură de viaţă, îşi trăda doar atunci, pentru o singură dată, spaima lui de moarte, 
care lesne îi poate fi iertată. 

„Cocky ! Cocky !” se tîngui el către pereţii orbi şi fără de viaţă. 

Era un strigăt adresat lumii, tuturor forţelor, făpturilor şi fiinţelor cu două picioare, dar mai ales 
stewardului, lui Kwaque şi lui Mihail. 

Şi chemarea părea să spună : „Eu sînt Cocky. Sînt mititel şi tare gingaş. E o dihanie gata să mă răpună 
şi mie îmi e dragă lumina, lumea strălucitoare şi vreau să trăiesc, să trăiesc mai departe în lumina 
strălucitoare. Dar sînt atît de mititel şi de nevinovat, cu o inimioară de aur, şi nu mă pot lupta cu namila 
asta păroasă şi hămesită care e gata să mă înghită, şi trebuie să—mi săriţi în ajutor, ajutor, ajutor ! Eu sînt 
Cocky. Toată lumea mă cunoaşte. Sînt Cocky !" 

Toate acestea şi încă multe altele erau cuprinse în chemarea lui : „Cocky ! Cocky !" 

Dar nu află vreun răspuns nici de la pereţii cei orbi şi nici din coridor sau de la lumea din afară. Şi 
cînd spaima trecu, Cocky fu iarăşi viteazul de totdeauna. Rămase nemişcat pe pervazul ferestrei cu capul 
plecat într—o parte, înfruntînd cu privirea, acolo jos pe podea, pe veşnicul duşman al speţei sale, 
primejdios de aproape acum. 

Glasul lui care suna atît de omenesc, o făcu pe pisica vagabondă să tresară, ţintuită locului, cu 
urechile ciulite şi eu pîntecul pe podea. 

În tăcerea care urmă, o muscă albastră începu să biziie zgomotos izbindu—se de geam, 
ciocnindu—se într—una de sticlă, si dînd astfel glas propriei ei tragedii : tragedia, unui captiv pe care un 

perete străveziu şi chinuitor îl desparte de lumea strălucitoare, care începe dincolo de această oprelişte. 

Pisica vagabondă îşi avea şi ea tragedia şi suferinţele ei. Foamea o chinuia şi îi secătuia pieptul de 
lapte, deşi ar fi trebuit să fie plin pentru cei şapte pisoi .slăbănogi care mieunau într—una şi care 
semănau în totul cu ea, numai că ochii le erau închişi şi abia se ţineau, bălăbănindu—se caraghios, pe 
lăbuţele lor moi. 

Durerea din piept şi instinctul matern îi amintiră de ei şi îi zări ca prin vis, iar ciudata chimie a 

creierului ei o făcu să—i vadă aievea, prin gaura de la ventilator, acolo jos, în pivniţă, lîngă lada cenuşie 
de gunoi de sub scară unde îşi cuibărise culcuşul şi le dăduse viaţă. Imaginea lor, şi chinurile foamei o 
aţițară din nou, încît îşi încorda iarăşi trupul şi măsură din ochi depărtarea ca să sară. Dar Cocky îşi 
redobîndise între timp stăpînirea de sine. 
—La dracu ! La dracu ! strigă el cu glasul cel mai asurzitor şi mai bătăios, zbîrlindu—se cu curaj la pisica 
aceea vagabondă, care stătea jos pe podea şi care se sperie atît de tare, încît se ghemui şi mai mult, cu 
urechile lipite de cap, cu coada biciuind aerul şi cu ochii cotrobăind de colo pînă colo prin odaie, ca să 
descopere colţul acela întunecat din care se auzise glasul ce suna atît de omenesc. 

Şi pisica se ghemui şi rămase locului, cu toate că simţurile ei îi spuneau că glasul omenesc nu pul ea 
veni de la păsărică albă, cocoţată pe pervazul ferestrei. 

În mijlocul tăcerii care se aşternu, musca cea albastră se mai izbi o dată de nevăzutele zăbrele ale 
închisorii ei. Pisica însă se pregăti şi deodată se hotărî să sară ; nimeri chiar în locul unde Cocky stătuse 
cu puţin înainte. Cocky ţîşni într—o parte şi în aceeaşi clipă pisica ateriza pe pervazul ferestrei şi laba ei 
zvicni fulgerător într—o parte, iar Cocky fu nevoit să mai sară o dată în sus, bătînd aerul cu aripioarale 
lui atît de puţin obişnuite cu zborul. Pisica se ridică pe labele dinapoi, după aceea lovi cu laba ca un copil 
care încearcă să prindă un fluture în pălărie. Dar laba pisicii era grea şi ghearele ei încovoiate păreau tot 
atitea cîrlige. 

Atins în plin zbor, ca un avion în miniatură cu toate gingaşele lui comenzi scoase din funcţiune, 
Cocky se prăvăli pe podea în mijlocul unei ploi de pene albe, care, întocmai ca fulgii de zăpadă, pluteau 
încetişor spre pămînt în urma saltului aprig al pisicii şi se aşterneau pe spinarea ei unul cîte unul, 
aţițîndu—i nervii, şi aşa destul de încordaţi, cu atingerea lor mîngiietoare. O siliră să se lipească mai 
strîns de podea în timp ce arunca o privire iute în jur şi peste cap, spre a preîntîmpina orice primejdie ce 
ar fi ameninţat—o dintr-—acolo. 


CAPITOLUL 21 


Harry Del Mar nu mai găsi decît o mînă de fulgi pe duşumeaua odăii lui Dag Daughtry de la Bowhead 
Lodging House; Gazda îi povesti ce se întîmplase cu Mihail. Primul lucru pe care Harry Del Mar îl făcu 
(lupă ce opri taxiul fu să dea de locuinţa doctorului Emory şi să se convingă că Mihail era închis într—o 
magazie în fundul curții acestuia. După aceea reţinu un loc pe vaporul Umatilla care pleca în zori spre 
porturile Seattle şi Puget Sound, îşi făcu bagajul şi achită notele de plată. 

între timp, în biroul lui Walter Merritt Emory avea loc un schimb de cuvinte. 

— Omul ăsta răcneşte de—şi sparge pieptul, — protestă doctorul Masters. Poliţia a fost nevoită să 
folosească bastoanele de cauciuc, ca să—l poată vîrî în ambulanţă. E furios. îşi vrea cîinele. O să facă 
scandal prin presă. 

— Ei şt ? — făcu Walter Merritt Emory. Aş vrea să—l văd şi eu pe reporterul care ar avea curajul să 
se apropie de un lepros din lazaret şi să stea de vorbă cu el. Şi aş mai vrea să—l văd şi pe directorul acela 
de ziar care n—ar arunca pe loc o scrisoare Venită dintr—un lazaret (admiţînd că ar izbuti să se strecoare 
prin pază) chiar în clipa în care şi—ar da seama de unde vine ea. N—ai nici o grijă, doctore, n—o să fie 
nici un scandal în presă. 

—Dar bine, e vorba de lepră ! E în joc sănătatea publică ! Cîinele a fost în contact cu stăpînul său şi deci 
cîinele însuşi este o sursă de molipsire generală ! 
—De „contagiune" — e un termen mai potrivit şi mai tehnic, doctore, — spuse Walter Merritt Emory 

blajin, cu un aer de superioritate. 
—Fie şi contagiune, — repetă doctorul Masters. Trebuie să avem grijă de populaţie şi nu s—o punem în 
faţa primejdiei de a se molipsi... 
—De a contracta boala, — îl corectă celălalt dulceag. 
—Spune—i cum vrei. Populaţia... 
—Fleacuri ! — făcu Walter Merritt Emory. Ceea ce nu ştii dumneata despre lepră şi ceea ce nu ştie nici 
restul serviciului sanitar ar putea să umple mai multe cărţi decît au fost întocmite vreodată de către cei 
care au studiat—o ca specialişti. Singurul lucru pe care doctorii l—au încercat de cînd e lumea şi îl mai 
încearcă şi astăzi este să inoculeze la orice animal, în afară de om, lepră, o boală specifică omului. Cai, 
iepuri, guzgani, măgari, maimuțe, şoareci şi cîini şi Dumnezeu ştie pe cine n—au mai încercat—o de zeci 
şi sute de mii de ori. Şi totuşi nici o inoculare n—a dat rezultate. N—au fost în stare s—o inoculeze de la 
un om la altul. Ia priveşte, te rog ! 

Şi Walter Merritt Emory începu să—şi scoată celebrităţile de prin rafturi. 


—uUluitor... foarte interesant... — exclama doctorul Masters — în răstimpuri, urmărind îndrumările 
experte ale interlocutorului său, care frunzărea prin cărți. Nici n—aşi fi visat vreodată... e de mirare cîtă 
muncă s—a depus... — Totuşi, — încheie el, — n—ai să— poţi convinge vreodată pe un profan de toate 


cîte se află în rafturile dumitale. Astfel că nici eu nu cred că o să—mi pot convinge pacienţii, şi nici 
n—am să încerc. Şi—apoi omul e condamnat să—şi trăiască moartea lui vie închis într—un lazaret. El 
ştie prea bine ce iad e acolo. îşi iubeşte cîinele. E nebun după el. Dă—i ! Crede—mă că e ceva cumplit 
de nedrept şi de crud şi nu pot să îngădui una ca asta ! 

—Ba ai să îngădui, — ţinu să—l asigure Walter Merrit Emory cu răceală. Şi am să—ţi spun şi de ce. 

Şi îi spuse. Îi spuse o mulţime de lucruri pe care nici un doctor n—ar trebui să le spună altui doctor, 
dar pe care un om politic le poate spune prea bine şi le spune adesea altui om politic — lucruri care nu pot 
fi repetate dacă nu din altă pricină, cel puţin pentru că sînt prea umilitoare şi prea puţin potrivite pentru 
obrazul americanului ; lucruri despre conducerea ocultă a municipalităţilor suverane, despre care 
cetăţeanului de rînd care se duce să voteze la urnă liber ca un rege, îi place să creadă că sînt îndrumate de 
el ; lucruri care sînt arareori dezgropate şi atunci numai în parte, fiind pe loc îngropate în tomurile 
rapoartelor Comitetelor Lexow şi Comisiilor Federale. 

Şi Waller Merritt Emory îşi făcu cheful şi îl opri pe Mihail, cu toată împotrivirea doctorului Masters. 
Şi în aceeaşi seară se duse împreună cu soţia lui să cineze la Jules, după care se duseră s—o vadă pe 
Margaret Anglin ca să sărbătorească izbînda ; se întoarse acasă pe la unu noaptea şi îmbrăcat în pijama 
merse să mai arunce o privire lui Mihail, dar ia clinele de unde nu—i ! 

Lazaretul din San Francisco, ca oricare alt lazaret dintr—un oraş american, era situat pe cel mai 
mohorît, mai îndepărtat, mai pierdut şi mai nenorocit teren al municipalităţii. Era în bătaia vînturilor reci 
ale Pacificului şi valuri uriaşe de ceaţă şuierau şi treceau în vîrtejuri sumbre peste dunele de nisip. 
Nimeni nu se încumeta să viziteze aceste locuri şi nici chiar băieţaşii nu se aventurau pînă aci să caute 
cuiburi de păsări sau să se joace de—a indienii. Singurii oameni care veneau prin părțile acestea erau 
sinucigaşii, care sătui de viaţă, căutau peisajele cele mai triste drept cadru potrivit în care să—şi pună 
capăt zilelor. Şi cum îşi curmau zilele, a doua oară nu mai călcau pe—aici. 

Priveliştea pe care o aveai de la fereastră nu te înveselea. La un sfert de milă de o parte şi de alta 
de—a lungul dunelor de nisip, Dag Daughtry nu putea să vadă decît gheretele paznicilor care mai 
degrabă l—ar fi ucis pe ciumatul care ar fi încercat să fugă decît să caute să pună mîna pe el sau să—l 
convingă că ar fi mai bine să se întoarcă în închisoarea în care trăia. 

Dincolo de zidurile leprozeriei crescuseră nişte copaci. Erau eucalipţi, dar nu atît de chipeşi ca fraţii 
lor de prin locurile de baştină. Nimeriseră pe loc vitreg din pricina maşinaţiilor politice şi din aceeaşi 
pricină nimeni nu se îngrijea de ei. Erau victime ale vitregiei locului. Mai rămăseseră doar o mînă de 
supraviețuitori răzleţi care îşi ridicau spre văzduh crengile lor sucite şi răsucite, de parcă ar fi luptat cu 
moartea. Păreau doar nişte biete buruieni care îşi cheltuiau puţina lor hrană mai mult spre rădăcinile care 
se tîrau spre mare pe sub nisipul sărăcăcios ca să se prindă bine şi astfel să se apere de furtunile ce 
bîntuiau pe—acolo 

Lui Daughtry şi Kwaque nu le era îngăduit să se plimbe nici măcar pînă la gheretele paznicilor. Linia 
de demarcaţie era la o sută de iarzi mai înăuntru. Aci veneau în fugă paznicii să le lase hrana, 
medicamentele şi prescripţiile medicale, ştergînd—o înapoi tot atît de repede precum veniseră. Tot aci se 

mai afla şi o tablă neagră pe care i se spusese lui Daughtry să—şi scrie cu cretă nevoile şi dorinţele, dar 
cu litere destul de mari ca să se poată citi de la depărtare. Şi pe această tablă scrise el multe zile de—a 
rîndul, nu ca să ceară bere, deşi raţia lui zilnică de şase litri îi fusese tăiată, ci : 


UNDE ÎMI E CÎINELE ? 
E UN TERRIER IRLANDEZ 
ARE PĂRUL SÎRMOS, 
ÎL CHEAMĂ KILLENY BOY 
VREAU CÎINELE ! 
VREAU SA VORBESC CU DOCTORUL EMORY SPUNETI-—I DOCTORULUI EMORY 
SĂ—MI SCRIE CE E CU CÎINELE 
Şi într—o zi Dag Daughtry scrise : 
DACA NU MI SE DA CÎINELE ÎL UCID PE DOCTORUL EMORY 


Gazetele informară publicul că trista întîmpiare cu cei doi leproşi din lazaret luase o întorsătură 
tragică pentru că albul înebunise. Cetăţeni care puneau la inimă „binele public”, scriseră gazetelor, 
ridicîndu—se împotriva menţinerii unui asemenea pericol pentru comunitate şi cereau cu tărie ca 
guvernul Statelor Unite să construiască o leprozerie națională pe vreo insulă îndepărtată sau pe un vîrf de 
munte izolat. Dar interesul oamenilor se topi după vreo şaptezeci şi două de ore şi reporteraşii încercară 
din nou în fel şi chip să capteze atenţia publicului. Şi aşa se apucară ei să scrie despre cîinele eschimo din 
Alaska, pe jumătate urs, despre cazul Crispi Angelotti, dacă era sau nu vinovat el de moartea lui 
Giuseppe Bartholdi care fusese tăiat în bucățele şi aruncat în golf într—un sac de cereale, dincolo de 
Cheiul Pescarului. Mai scriau despre planurile fățişe ale Japoniei de a pune mîna pe insujele Hawai, 
Fili—pine şi pe Coasta Pacificului de Nord. 

Şi de la închiderea lor în lazaret, lui Daughtry şi lui Kwaque nu li se mai întîmplă nimic deosebit pînă 
într—o seară de toamnă tîrzie cînd în aer se simţea aripa furtunii care se şi deslănţui curînd. În acea seară 
Daughtry primi un coş cu fructe, despre care se spunea că ar fi fost trimis de domnişoarele de la 
pensionul doamnei Foote. în inima unui măr găsi ascuns cu dibăcie un bileţel în care i se scria că în 
noaptea de vineri spre sîmbătă să ţină o lumină la fereastră. Pe la cinci dimineaţa primi o vizită. 

Era însuşi Charles Stough Greenleaf, Lup de Mare in persoană. După ce înaintase cu greu prin nisipul 
pădurii de eucalipţi în care 1 se înfundau picioarele, se prăbuşi sfîrşit la uşa lazaretului. Cînd Daughtry 
deschise uşa, bătrînul se rostogoli peste el odată cu suflarea umedă şi rece a furtunii, îl prinse în braţe şi 
îl duse pe bătrîn spre scaun, dar amintindu—şi de boală îi dădu drumul atît de repede, încît acesta se 
prăbuşi în scaun. 

—Pe cinstea mea, domnule ! — exclamă Daughtry. Greu ți—o fi venit. Hei, Kwaque, băiete, e ud 
leoaică, scoate—i ghetele ! 

Dar înainte ca Kwaque, care se şi lăsase în genunchi, să—i fi atins şireturile ghetelor, Daughtry, 
aducîndu—şi aminte că şi negrul eră la fel de molipsitor, îl împinse cit 
— Doamne, nu ştiu ce să mă fac ! — şopti Daughtry şi privi pierdut în jur, amintindu—şi că se aflau 
într—o leprozerie, că pînă şi scaunul pe care şedea bătrînul şi duşumelele pe care îşi odihnea el 
picioarele prăpădite erau infectate. 

— Îmi pare bine că te văd, îmi pare tare bine, — gîfîi Lup de Mare, întinzîndu—i mîna. Dag Daughtry se 
feri să i—o apuce. 
—Cum vă mai merge cu comorile ? — întrebă el într—o doară. Aveţi ceva în perspectivă ? 

Lup de Mare dădu din cap şi cînd îşi mai veni în fire începu mai întîi în şoaptă, apoi icnind. 
—Sîntem gala să plecăm în larg de cum începe fluxul — mîine dimineaţă la şapte. Acum, pe fluviu, 
aşteaptă un pui de schooner zdravăn, Be/helehem, cu o linie elegantă. Are şi cabine încăpătoare. Pe 
vremuri făcea comerţ în Tahiti, pînă i—au luat—o înainte vapoarele. Provizii are cît pofteşti. Totul e în 
ordine. Am avut eu grijă. N—aş putea spune că mă dau în vînt după căpitan. Am mai văzut eu mutre ca 
a lui. Sînt sigur că e un marinar bun dar e un bătrîn păcătos. Pirat din naştere. Mare ticălos e moşneagul, 
zău aşa ! Nici stăpînul vasului nu—i mai de soi. E în floarea vîrstei, are cazier şi nu—i nici pe departe 
gentleman, dar are bani berechet, — făcuţi mai întîi din petrol în California, după care a pus mîna pe un 
căutător de aur în Columbia britanică şi l-—a tras pe sfoară cu partea care i se cuvenea din marele filon pe 

care l-—au descoperit. Şi aşa şi—a sporit el averea de cel puţin şase ori. Soi rău. Dar crede în noroc şi e 
sigur că o să scoată cel puţin cincizeci de milioane din aventura noastră şi că pe mine o să mă tragă pe 
sfoară cu partea mea. E un bandit, ca şi căpitanul pe care L-a angajat. 

— Domnule Greenleaf, vă felicit — spuse Daughtry. Şi m—aţi atins.,, m—aţi atins drept la inimă. Aţi 
venit atîta drum pe o noapte ca asta şi cu atîtea primejdii, doar ca să vă luaţi rămas bun de la bietul Dag 
Daughtry care a avut întotdeauna gînduri, să zicem bune, numai noroc nu ! 

Şi pe cînd vorbea el aşa din toată inima, îi trecu pe dinaintea ochilor într—o strălucitoare viziune 
toată libertatea de pe un schooner în largul Mărilor Sudului şi simţi cum i se strînge inima la gîndul că 
pentru el nu mai existau decît leprozeria, dunele de nisip şi copacii cei trişti de eucalipt. 

Lup de Mare tresări şi se înţepeni în scaun. 

—Domnule, m—ai jignit şi m—ai lovit drept în inimă ! 

—Fără să vreau, domnule, fără să vreau, — biigui 

Daughtry cerîndu—şi iertare, deşi nu putea pricepe cu ce lar fi putut jigni pe bătrîn. 

— Îmi eşti prieten, domnule, — continuă celălalt punîndu— la punct cu toată seriozitatea. Şi eu îţi sînt 
prieten, domnule. Şi acum îmi dai să înțeleg că m—am tîrît pînă în iadul ăsta doar ca să—mi iau rămas 
bun de la dumneata. Am venit să te iau, domnule, cu negrul dumitale cu tot. Schoonerul te aşteaptă. 
Totul e în ordine. Aţi semnat contractul la căpitănia portului. Amîndoi. Chiar eu am găsit oameni care sa 
semneze pentru voi. Unul era un negru din Barbados. L—am adus împreună cu un alb de la căminul de 
marinari din strada Comerţului şi le—am dat cinci dolari de cap să vină în faţa căpitanului şi să vă 
semneze. 

—Dar bine, domnule Greenleaf, îmi vine a crede că nu vă daţi seama că sîntem leproşi ! 

Lup de Mare sări ca ars de pe scaun, cuprins de mînie, — mînia bătrîneţii şi a unui suflet generos — 
şi îi strigă : 

— Doamne, omule, îmi pare că nu—ţi intră în cap că—mi eşti prieten şi că îţi sînt prieten ! 

Sub impulsul mîniei îi întinse mîna. 

—Steward, Daughtry, domnule Daughtry, prietene, domnule, sau cum vrei să—ţi mai spun, asta nu e 
povestea cu barca, cu locuri care nu pot fi numite şi cu comori îngropate la un stînjen sub nisip. Asta e 
adevărul adevărat. Am şi eu o inimă. Uite, domnule, poftim mîna mea ! Şi zi cînd acestea îşi flutură mîna 
pe sub nasul lui Daughtry. Un singur lucru poţi şi trebuie să—l faci chiar acum : să apuci mîna asta şi 
s—o scuturi din toată inima, aşa cum fac şi eu cu a dumitale ! 

—Dar... bine... şovăi Daughtry. 

—Dacă n—o faci nu mă mai mişc de aici. Rămîn aici pînă la moarte. Știu că eşti bolnav de lepră. În 
privinţa asta n—ai ce să—mi destăinuieşti. lată mîna mea. Spune—mi, ai de gînd s—o strîngi ? Inima 
mea e în palmă şi o simt cum bate în fiecare deget. Să ştii că dacă n—o iei, mă aşez aici pe scaunul ăsta şi 
nu mă mai mişc pînă la sfîrşitul zilelor. Aş vrea să—ţi dai seama, domnule, că eu sînt om şi gentleman. 
Sînt prieten şi camarad. Nu mi—e frică pentru carnea mea. Eu trăiesc cu inima şi cu capul şi nicidecum cu 
acest trup pe care—l locuiesc vremelnic. Hai, dă—mi mîna, pentru că după aceea trebuie să stăm de 
vorbă. 

Dag Daughtry întinse mîna şovăind, dar Lup de Mare i—o apucă strîingîndu—i—o cu atîta putere, cu 

degetele lui sfrijite de bătrîn, de i se păru că i—o striveşte. 
— Acum să stăm de vorbă, — făcu el. M—am gîndit la toate. Plecăm pe Betlehem. Cînd ticălosul îşi va da 
seama că nu poate pune mîna pe o leţcaie din faimoasa comoară, îl părăsim. O să se bucure că scapă de 
noi. Noi, adică dumneata, eu şi negrul dumitale, vom cobori pe Insulele Marchize. Acolo leproşii umblă 
nestingheriţi. Nu există regulamente. I —am văzut eu. Vom fi liberi. Locul e un adevărat rai şi—acolo ne 
vom gospodări. O colibă acoperită cu stuf ne e de ajuns. Munca e uşoară. Ale noastre vor fi şi țărmul, şi 
marea, şi munţii. Dumneata vei umbla cu barca, vei înota, vei pescui şi vei vîna. Sînt pe acolo capre de 
munte, cocoşi sălbatici şi tot felul de animale. Bananele se vor coace chiar deasupra capetelor noastre şi 
tot aşa avocado!” şi mere indiene. Ardeiul roşu creşte chiar în pragul ușii şi vom avea şi orătănii şi ouă. 
Kwaque ne va găti. Am băgat de seamă de mult cum te arde setea. O să avem şi bere. Şase litri pe zi şi 
chiar mai mult. 


12 Avocado — un soi de pere care cresc la tropice (N. tr.) 

Şi acum, repede ! Trebuie să o pornim. îmi pare rău, dar ţi—am căutat cîinele şi n—am putut da de 
urma lui. Am plătit chiar şi detectivi — toţi sînt nişte pungaşi, Doctorul Emory ţi la furat pe Killeny Boy 
dar n—au trecut nici douăsprezece ceasuri şi i—a fost furat şi lui. N—am lăsat o piatră necercetată. 
Killeny Boy a şters—o aşa cum o vom şterge şi noi de aici, din blestematul ăsta de oraş. Ne aşteaptă o 
maşină. Pe şofer |—am plătit bine. Lam spus că dacă mă trădează, îl ucid. Ne aşteaptă acum ceva mai la 
Nord—est de ridicătura de nisip de pe drumul care trece de cealaltă parte a pădurii acesteia ciudate... 
Bine, hai s—o pornim. Mai stăm noi de vorbă mai tîrziu. Ia te uită, se face ziuă. Să nu ne vadă cumva 
paznicii... 

leşiră in plină furtună. Kwaque, cu inima inundată de bucurie, venea în urma lor. La început 
Daughtry îşi făcu loc în frunte, dar cînd primul suflu puternic de vînt ameninţă să—l ridice pe sus pe 
bătrînul cel firav, mîna lui Daughtry îi apucă braţul, sprijinindu—l şi împingîndu—l în susul movilei 
prin nisipul prin care păşeau anevoie, 

— Mulţumesc, steward, mulțumesc, prietene ! — şopti Lup de Mare cînd vîntul se mai potoli. 


CAPITOLUL 22 


Mihail o porni cu Harry Del Mar prin bezna nopţii ; nu se împotrivise prea mult, deşi nu—i plăcea 
omul. Acesta se strecurase cu multă băgare de seamă, ca un adevărat borfaş, în şopronul din curtea din 
spatele casei doctorului Emory unde fusese închis Mihail. Del Mar cunoştea prea bine locul ca să se mai 
fblosească de mijloacele învechite de melodramă ca lanterna. Dibui drumul prin beznă pînă la uşa 
şopronului, trase zăvorul şi intră încetişor, bîjbîind cu mîinile ca să dea de blana sîrmoasă a lui Mihail. 

Şi lui Mihail, ca unui adevărat viteaz şi leu—paraleu ce eră,— i se zburli părul în clipa în care omul 
intră, dar nu scoase nici un sunet ; îl adulmecă şi îl recunoscu. Deşi nu—i plăcea, îi îngădui să—i treacă 
frînghia în jurul gîtului şi—l urma in tăcere pînă afară; pe trotuar, în colțul străzii, unde aştepta un taxi. 

Judecata lui — dacă nu cumva se pune la îndoială că ar avea—o — era simplă. Pe omul acesta îl 
întîlnise — şi nu o dată — în tovărăşia stewardului. Pesemne că erau prieteni de vreme ce băuseră chiar 
la aceeaşi masă. Pe steward îl pierduse şi nu ştia unde—l mai putea găsi, iar el era prizonier în curtea din 
spatele unei locuinţe străine. Ceea ce s—a mai întîmplat o dată, s—ar mai fi putut întîmpla şi a doua 
oară. Stewardul, Del Mar şi Mihail stătuseră la aceeaşi masă în mai multe rînduri şi treaba asta s—ar. 
mai fi putut întîmpla, poate chiar acum, atunci se va afla din nou în cîrciuma luminată ca ziua, între Del 
Mar şi mult iubitul lui steward, care să stea cu un pahar de bere dinainte. Dar toate acestea puteau fi o 
simplă iluzie — ceea ce şi erau. Şi totuşi Mihail la asta se gîndise atunci cînd o pornise cu omul acesta. 

Fireşte că Mihail nici n—ar fi fost în stare să—şi argumenteze această concluzie şi să—i dea glas. 
Aşa, de pildă, cuvîntul „prietenie" nu exista în conştiinţa lui. Dacă ajunsese cumva la această concluzie 
— printr—o succesiune şi o contopire, rapidă de imagini şi figuri — nu se putea şti, pentru că aceasta 
este o problemă pe care oamenii nu au dezlegat—o încă: Principalul e că gindise. Şi dacă n—am fi de 
această părere, atunci ar trebui să admitem că acţionase din instinct — ceea ce, la urma urmei, ar fi fost şi 
mai minunat decît dacă ar fi avut loc, în chip nedesluşit, un vag proces de gîndire. 

Acum stătea culcat jos în taxi, cu toate simţurile încordate. Era la picioarele lui Del Mar şi străbătea 
labirintul de străzi ale oraşului San Francisco, fără să dea vreun semn de prietenie şi fără să—şi arate 
dezgustul pentru omul acesta, un dezgust care îi cuprinsese sufletul. Mihail simţise din capul locului 
josnicia ce sălăşluia în sufletul lui Harry Del Mar şi că se înjosise şi mai mult dorind să—i fie stăpîn, ca 
astfel să se îmbogăţească. Cînd îl întîlnise pentru prima oară în localul de pe Barbary Coast, Mihail se 
zbiîrlise la el şi încremenise într—o pornire războinică tot timpul cît îl mîngîiase pe cap. Dar de atunci îl 
uitase cu totul şi nici nu încerca să—l cerceteze mai îndeaproape. Ceva părea să nu fie în ordine cu mîna 
aceasta — îi trezise bănuieli nepăsarea cu care îl mîngtiase, prefăcîndu—se plină de afecţiune, lucru care 
ar fi putut înşela pe oricine. Nu—i plăcuse această atingere. Nu simţise în ea nici căldură, nici dragoste, 
şi nici o dorinţă sinceră de apropiere care să izvorască din mintea şi sufletul omului. Mîna aceasta nu era 
antena sufletului omenesc. Pe scurt, în mesajul sau în senzaţia aceasta era ceva îngrijorător, iar Mihail se 
zbîrlise şi se încordase fără să gîndească, ci doar printr—o simplă cunoaştere, adică ceea ce omul 

numeşte intuiție. 

Becurile electrice, cheiul acoperit, munţii de bagaje şt mărfuri, forfota docherilor şi marinarilor, 
pufăitul sacadat al vinciurilor de pe vase, şi scîrțiitul raiurilor pe cînd curenţii alergau prin macarale, 
ceata de stewarzi îmbrăcaţi în alb care cărau bagajele de mînă, timonierul de la schelă, schela însăşi, care 
urca pieptiş spre puntea de promenadă de pe Umatilla, alți timonieri şi alţi ofiţeri de punte cu galoane de 
aur, ce şedeau la schelă, mulţimea compactă şi învălmăşeala care bloca coverta îngustă — toate acestea 
îl făcură, fără îndoială, pe Mihail, să—şi dea seama că se întorsese din nou la mare şi la vapoarele ei, 
unde îl întîlnise prima oară pe steward şi unde fuseseră mereu împreună pînă de curînd, cînd începuse 
coşmarul din oraşul acela mare. 

Îşi aminti deodată şi de Kwaque şi de Cocky. Nu—i uitase nici pe ei. Scîncea trăgînd de lesă şi 
punîndu—şi în primejdie lăbuţele lui delicate printre nenumărate picioare încălțate, nepăsătoare şi 
neastîmpărate, în căutarea lui Cocky şi a lui Kwaque, dar mai ales a stewardului. Şi deşi îl făcea să 
sufere, Mihail se împacă cu gîndul că deocamdată nu—i putea găsi. Se resemnase pentru că încă de pe 
vremea cînd abia începuse să desluşească ici şi colo tîlcul lucrurilor, i se întipărise în minte, sub forma, 
răbdării, hotarele şi opreliştile clinilor în relaţiile lor cu oamenii. 

Dacă vreodată ar fi vrut să plece acasă cînd stewardul mai stătea încă de vorbă la masă la un pahar de 
bere, răbda, după cum răbda şi frînghia din jurul grumazului şi gardul prea înalt pe care nu—l putea sări, 
şi încăperea strimtă cu uşa zăvorită pe care n—o putea deschide niciodată, dar pe care oamenii o 
descuiau cu atîta uşurinţă. 

Şi aşa, Mihail se lăsă dus de măcelarul de pe Umatilla, care îi avea în grijă pe toţi din pasagerilor. Îl 
închiseră într-—o cămăruţă îngustă, între coverte, plină de lăzi şi baloturi. Şi aşa, legat, cu frînghia în 
jurul gîtului, aştepta ca uşa să se deschidă dintr—o clipă într—alta şi să intre stewardul, chiar el în carne 
şi oase — o minunată apariţie a cărei strălucire îi lumina toate gîndurile lui. 

Dar lucrurile se petrecură cu totul altfel, iar Mihail, care nu putea să bănuiască nimic în clipa aceea, 
îşi închipui că era o manifestare a puterii lui Del Mar. Măcelarul vasului care primise un bacşiş gras, 
intră în cămăruţă; îl dezlegă şi îl trecu stewardului de la cabine, care primise şi el nu bacşiş gras şi 
care—l duse în cabina lui Del Mar. Pînă în ultima clipă, Mihail tot mai crezuse că îl duc la steward. Dar 
în locul acestuia, în cabină dădu doar peste Del Mar. „Nu—i stewardul", ar putea fi rezumat gîndul lui 
Mihail, şi faptul că primea să fie amînată din nou întîlnirea cu zeul lui, cu mult iubitul lui steward, care 
din toată mulțimea de zei omeneşti pe care—i întâlnea la tot pasul era singurul lui zeu adevărat, nu se 
datora decît tot răbdării, pentru că aşa era felul lui. 

Mihail dădu într—o doară din coadă.— își ciuli urechile 

— chiar şi urechea cea strîimbă — şi zîmbi în treacăt, doar ca semn de recunoaştere. Adulmecă odaia ca 
să—şi dea seama dacă nu cumva stewardul era pe—acolo şi se lungi pe duşumea. Cînd Del Mar începu 
să—i vorbească, ridică capul şi se uită lung la el. 

—Ehei, băiete, s—au schimbat vremurile, i se adresă Del Mar scurt şi cu răceală. O să te fac actor şi o 
să—ţi arăt eu ce ai de făcut. Mai întîi şi întii... VINO ÎNCOACE ! 

Mihail ascultă fără să se grăbească. Nu şovăia, dar nici nu arăta tragere de inimă. 

— Lasă că—ţi trece ţie, băiete, — îl asigură Del Mar, — şi fă bine de te mişcă mai cu inimă cînd îţi 
vorbesc ! în însuşi felul lui de a vorbi se simţea o ameninţare care nu—i putea scăpa lui Mihail. Acum să 
vedem dacă am prins şiretlicul. Ascultă—mă pe mine şi apoi să—mi cînţi şi mie la fel cum îi cîntai 
leprosului ăluia. 

Scoase o muzicuţă din buzunarul vestei, o duse la gură şi începu să cînte „Marching through 
Georgia", 

—Şezi Jos ! — porunci el. 

Mihail ascultă şi de astă dată, deşi toată făptura lui se împotrivea. Se cutremură tot cum simţi cum îl 
pătrund sunetele cele dulci şi stridente ale tubuşoarelor de argint. 

Giîtul şi pieptul îi ardeau de dorinţa de a cînta, dar se stâpîni pentru că nu avea poftă să cînte pentru 

acest om. Nu voia de la el nimic altceva decît să i—l dea pe Steward. 
—Aşa, te încăpăţinezi, hai ? — îl bruftui Del Mar. Care va să zică eşti de viţă nobilă. Ei, stai tu, băiatule, 
că—ţi vin eu de hac şi te învăţ să te mişti şi să lucrezi pentru mine la fel Cum lucrai şi pentru celălalt. 
Acum hai. fără mofturi ! 

Trecu la melodia "Georgia camp meeting". Mihail însă rămase neclintit. Dar cînd îl pătrunseră 

dulcile acorduri ale lui "Old Kentucky Home", se pierdu,cu firea şi dădu drumul urletului aceluia 
melodios care nu era altceva decît chemarea după haitele pierdute ale străvechilor milenii. Sub impulsul 
muzicii, începu să—l ardă dorul după viaţa aceea nedesluşită şi de mult uitată a haitei, cînd lumea era 
încă tînără şi haita haită, înainte de a se fi rătăcit pentru totdeauna printre nesfirşitele secole de 
domesticire. 

—EI, aşa, chicoti cu răceală Del Mar, care nu—şi dădea seama că tubuşoarele lui de argint treziseră o 
istorie şi un trecut nemărginit. 

O bătaie puternică în peretele despărțitor al cabinei îi atrase atenţia că un pasager somnoros protesta. 
—Fi, gata, — făcu el lăsînd repede muzicuţa. Şi Mihail tăcu şi îl urî. Cred că am prins şiretlicul. Şi să 
nu—ţi închipui că ai să te culci aici, ca să te scarpini de purici şi să nu mă laşi să dorm ! 

Apăsă pe un buton şi cînd sosi stewardul, i—l încredința pe Mihail ca să—l ducă jos şi să—l lege iar 
în cămăruţa strîmtă. 

În timpul celor cîteva zile şi nopţi pe Umatilla, Mihail învăţă multe despre felul de a fi al lui Del Mar. 

S—ar putea spune chiar că—i aflase pînă şi trecutul, deşi nu ştia nimic despre acesta. Aşa, de pildă, nu 
ştia că adevăratul nume al lui Del Mar era Percival Grunsky şi că în clasele primare fetele îl porecliseră 
„Brunetul", iar băieţii „Tuciuriul"”, şi că abia ajunsese pe la jumătatea gimnaziului cînd fusese trimis 
de—a dreptul în şcoala industrială de corecție. Nu ştia nici că după ce stătuse acolo doi ani fusese scos pe 
garanţie de către Harris Collins, care îşi cîştiga existenţa, şi încă destul de bine, dresînd animale pentru 
spectacole. Dar şi mai puţin ştia Mihail despre cei şase ani în care Del Mar lucrase că ajutor şi învățase 
cum să dreseze animale, dresîndu——se astfel şi pe sine însuşi. Ceea ee ştia Mihail era că Del Mar nu avea 
strămoşi şi că în comparaţie cu un om de soi cum era Stewardul, căpitanul Kellar şi domnul Haggin din 
Meringe, el nu era decît o scursură. Înţelese toate acestea repede şi cu uşurinţă. În timpul zilei, stewardul 
îl ducea pe covertă la Del Mar. 
Acesta era mereu înconjurat de domnişoare şi doamne zgomotoase, care de cum venea Mihail începeau 
să—l mîngîie şi să—l alinte. Toate acestea le mai îndura el, deşi tare îl plictiseau, dar ceea ce îl supăra 
de—i venea să—şi ia lumea—n cap erau mîngiierile şi alintările prefăcute ale lui Del Mar ; ştia el prea 
bine cît de nesincere şi calculate erau, pentru că seara, cînd îl duceau în cabina lui, nu auzea decît tonul 
uscat şi rece, nu simţea decît gîtlejul şi ameninţarea acestuia. Cînd mîna lui se cobora asupră—i, nu 
simţea decît o atingere ţeapănă şi scurtă, care aducea a oţel sau a lemn, pînă într—atît era lipsită de 
blîndeţea gingaşă a inimii şi spiritului. 

Del Mar era un om cu două feţe. Orice om de soi avea o singură faţă şi se purta într—un singur fel. Un 
om de soi, oricît ar fi fost el de aprins, era întotdeauna sincer. Dar în scursura aceasta nu era nici urmă de 
sinceritate, ci numai fățărnicie, o adevărată fățărnicie. Un om de soi se putea aprinde din pricina sîngelui 
lui fierbinte, dar această scursură nu cunoştea ce—i patima. Sîngele lui rece, ea şi calculul pe care şi—l 
făcea, şi nimic nu făcea decît din Calcul. Toate acestea Mihail nu le gîndea, ci le simţea doar, aşa cum 
orice făptură îşi da seama de propria—i existenţă prin aceea că ceva îi place sau îi displace. 

Şi după toate acestea Mihail ajunse să—şi mai piardă şi stăpînirea de sine — o calitate a rasei lui — 
cu acest om care nu avea stăpînire de sine. Cearta izbucni, dar Mihail nu avu noroc. Era măreț în furia lui, 
şi luptă cu măreție, năpustiindu—se să atace după ce fusese dat de două ori peste cap cu palma pe care 
Del Mar i—o repezise sub ureche. Dar oricît de iute era Mihail, care datorită vioiciunii şi deşteptăciunii 
lui îi putea sfîşia pe negrii din mările sudului, de astă dată nu izbuti să atingă carnea acestui om, care timp 
de şase ani fusese dresat cum să se poarte cu celelalte animale. Şi aşa, cînd se repezi cu botul larg deschis 
să muşte, mîna dreaptă a lui Del Mar ţişni, şi—l azvîrli în sus. în cădere Mihail descrise un arc de cerc şi 
se prăbuşi pe spate. Se mai repezi o dată cu botul căscat, dar fu zvîrlit la pămînt cu atîta putere, de 
mai—mai să—şi dea sufletul. 

Saltul următor era cît pe—aci să fie ultimul, îl prinse de gîtlej. Două degete groase înfipte de cele 
două părți ale traheei, chiar pe carotide, îi opreau circulaţia sîngelui spre cap. Era o agonie dintre cele 
mai acute. îl adormise mai fulgerător decît l-—ar fi adormit cel mai fulgerător anestezic. Simţise cum îl 
cuprinsese întunericul. Tremurînd jos pe podea, îşi revenise apoi încetişor, revăzînd lumina din încăpere 
şi pe omul care—şi aprindea calm ţigara cu un chibrit, trăgînd totodată cu coada Ochiului spre el. 
—Hai ! — îl provoacă Del Mar. Lasă că—ţi cunosc eu soiul ! N—oi fi nimerit—o eu cu tine, dar nici tu 
cu mine ! Pun eu şaua pe tine. Ei, hai odată ! 

Şi Mihail se apropie. Cum era un cîine de rasă — deşi ştia că n—ar fi putut învinge niciodată ființa 

aceasta cu două picioare, care nu avea nici urmă de căldură omenească în ea şi care era atît de străină şi 
de tare, încît ar fi fost tot una dacă s—ar fi repezit cu colții la ea sau la peretele odăii, într—un trunchi de 
copac sau într—o stîncă — Mihail îşi arătă colții şi se repezi la gîtul ei. Dar duşmanul la care se repezise 
era dresat. Şi aşa trecu din nou prin aceleaşi experienţe. Fu apucat de gâtlej ; două degete opriră sîngele în 
drumul lui spre creier şi întunericul îl doborî. Dacă ar fi fost mai mult decît un obişnuit cîine de rasă, ar .fi 
continuat să—l atace pe neobişnuitul său duşman, pînă ce i—ar fi pleznit inima sau ar fi leşinat. Dar el 
nu era decît o făptură obişnuită, care avea în faţă ceva ce nu putea fi atacat, ceva tare ca granitul pe care 
nu |-—ar fi putut înfrînge, după cum n—ar fi putut înfrînge nici caldarîmul oraşului. Fiinţa aceasta tare şi 
rece era ticăloasă şi iscusită ca un diavol. Şi pe cît era Stewardul de bun, pe atît era ea de rea. Amîndoi 
aveau două picioare, amîndoi erau zei. Dar acesta era un zeu rău. 

Mihail nu gîndi toate acestea, şi nici măcar o parte din ele. Dar dacă le—am tălmăci în cuvinte 
omeneşti, ele ar corespunde întocmai sentimentelor pe care Mihail le încerca față de Harry Del Mar. 
Dacă Mihail s—ar fi încaieră! cu un zeu cu sînge cald, ar fi fost în stare să se aprindă şi să se bată cu el 
orbeşte, lovind şi primind şi el lovituri la întîmplare, pentru că un astfel de zeu, cu sîngele cald, ar fi lovit 
şi el ar fi primit lovituri şi n—ar fi fost nimic altceva decît o fiinţă făcută din carne şi oase, care trăia şi 
respira. Dar acest zeu demon cu două picioare nu se înfuria orbeşte şi nu era în stare să se aprindă. Nu era 
decît o maşinărie vicleană şi masivă de oţel. Omul acesta era în stare să facă ceva ce lui Mihail nici prin 
cap nu i—ar fi trecut — ceva ce puţini oameni sînt în stare să facă, dar pe care toţi dresorii îl fac : să 
gîndească întotdeauna cu o clipă înaintea lui ; de aceea izbutea să i—o ia înainte. Aşa fusese el dresat de 
Harris Collins, care deşi era un soţ şi un tată sentimental, ba chiar pasionat, atunci cînd era vorba de 
animale devenea un adevărat tartor şi aşa domnea el peste iadul de jivine pe care şi— crease şi îl făcuse 
să fie o afacere productivă. 

Mihail cobori pe țărm la Seattle, trăgînd de lesă mai—mai să se sufoce. începu să tuşească şi Del Mar, 
fără să—l învrednicească măcar cu o privire. Mihail nu vroia nimic altceva decît să—l vadă pe Steward şi 
începu să— caute încă de la primul colț de stradă şi apoi pe la toate celelalte, cu o rîvnă care nu părea să 
scadă de fel. 

Dar în mulțimea aceea de oameni, nici urmă de Steward. 

Cînd ajunse în subsolul hotelului New Washington, unde lumina ardea zi şi noapte, fu legat strîns, 
sub supravegherea hamalului, şi rămase aşa intre munţi de cufere care erau îngrămădite, răvăşite, 
coborite şi cărate în altă parte sau puse unele deasupra altora la nesfîrşit. 

Şi aşa trecură trei zile nespus de dureroase. Hamalii îl mîngîiau. îi dădeau bucăţi mari de came gătită 
care rămâneau de la restaurant. Dar Mihail era mult prea amant şi nenorocit din pricina Stewardului ca să 
se mai poată îndopă. Cînd însă Del Mar sosi împreună cu directorul hotelului, le făcu hamalilor mare 
tărăboi că îi călcaseră dispoziţiile privitoare la hrana cîinelui. 

— Asta nu e om de treabă, — spuse şeful hamalilor către ajutorul său după ce Del Mar plecă. Prea are 
faţa unsuroasă. Niciodată n—am putut suferi femeile brune cu faţa unsuroasă. Şi nevastă—mea e brună, 
dar slavă domnului, n—are faţa unsuroasă ! 

—Sigur, — încuviinţă ajutorul lui..li cunosc eu pe ăştia. Dacă ai înfige în el un cuţit n—ar curge sînge, ci 
seu topit. 

După care cei doi îi întinseră lui Mihail şi mai multă carne, pe care el însă nu o putu mînca, pentru că 
îl copleşea dorul de Steward. 

Între timp, Del Mar expedie două telegrame la New York ; prima o trimise la şcoala de dresaj a lui 
Harris Collins, unde îşi lăsase în pensiune trupa de cîini pe timpul vacanței. 

„Vinde—mi cîinii. Ştii la ce se pricep ei şi ce preţ au. Am terminat cu ei. Scade costul întreţinerii şi 
păstrează restul, pînă mă întorc. Am aici un dine fără pereche. Tot ce am izbutit să scot, pînă acum de ia 
un dine nu face doi bani pe lîngă acesta. E o perlă, ai să vezi." 

A doua telegramă o trimise impresarului : 

„Dă—i drumul. Obţine—mi cel mai bun angajament; Am dat lovitura. Fără pereche. O perlă. Nu preţul 
cer mai bun, ci peste cel mai bun. Pregăteşte terenul ca să le arăt cîinele. Mă ştii doar. Eu vorbesc pe 
şleau. Cîinele ăsta o să fie oricînd şi peste tot primul." 

CAPITOLUL 23 


În cele din urmă apăru şi coşul. Del Mar îl dusese în camera de bagaje, ceea ce îi trezi bănuiala lui 
Mihail. O clipă mai tîrziu bănuiala se dovedi întemeiată. Del Mar îl pofti să intre în coş. Dar el se 
împotrivi. Cu o mişcare îndemînatică, el îl apucă de zgardă şi îl ridică în aer, aruncîndu—. înăuntru, însă 
numai pe jumătate, pentru că Mihail izbuti să se agate de marginea coşului cu labele dinainte. Dresorul 
însă nu pierdu vremea şi îşi slobozi pumnul liber de două ori — poc ! poc ! — peste labele lui Mihail, 
care de durere îşi dădu drumul. în clipa următoare era în coş, mîrîind de indignare şi de furie şi 
izbindu—se de nuielele peretelui, pe cînd Del Mar încuia capacul cel tare. 

Apoi co$ul fu dus într—un vagon de circ şi încărcat o dată cu alte cufere. 

Din clipa în care închisese capacul, Del Mar se făcuse nevăzut : cei doi oameni din vagonul care se 

zgîlţiia pe bolovanii străzii erau străini. în coş era loc doar cît să—i îngăduie să se ţină drept ; capul însă 
nu— putea ridica. 
Şi cum stătea el aşa, în picioare, cu creştetul lipit de partea de sus, o groapă din drum făcu să se zgîlție 
vagonul cu tot ce era în el. Mihail se izbi cu capul de capacul coşului. De ceea fu silit să stea cu nasul vîrit 
între nuiele. Un automobil ieşi în mare viteză dintr—o stradă laterală. Vizitiul se zmuci brusc şi frînă. Și 
cum coşul se înţepeni dintr—o dată, trupul lui Mihail fu zvîrlit înainte. El însă nu avea frînă care să—l 
oprească afară de vîrful moale al nasului iui, care îl opri să nu iasă prin pereţii coşului. 

Încercă să se culce, aşa strimt cum era spaţiul, şi bine făcu, deşi buzele îi erau rănite şi—i sîngerau, 
căci se izbise atît de tare la dinţi. Dar ce era mai rău abia avea să urmeze. Una din labele dinainte lunecă 
printre nuiele,şi se opri pe fundul vagonului, acolo unde cuferele pîrîiau, scîrțiiau şi se bălăbăneau. O 
adîncitură lăsată de o roată făcu să salte un colţ al cufărului din apropiere, care—şi schimbă poziţia 
poposind pe laba lui Mihail. Lovitura aceasta neaşteptată îl făcu să scoată un urlet şi dădu să—şi tragă 
instinctiv laba înapoi, icnind. Din repezeală îşi suci grumazul şi simţi o durere şi mai crîncenă în piciorul 
prins sub cufăr. 

O spaimă necunoscută îl cuprinse pe Mihail, o spaimă înrădăcinată în orice animal şi chiar şi în om — 
spaima de capcană. 

Părea că îşi ieşise din minţi şi deşi nu mai chelălăia, se zbătea ca un smintit, şi—şi încovoia 
tendoanele şi muşchii grumazului şi ai piciorului, rănindu—şi astfel şi mai tare laba strivită. în 
desperarea lui, voia să înşface cu colții monstrul de afară care— apucase şi nu—i mai dădea drumul, aşa 
că se repezi la zăbrele. O nouă hurducătură îl scăpă, făcînd să se salte cufărul atît cît să—şi poată trage 
laba afară — nu însă fără sforțări sălbatice. 

În gară coşul fu apucat cu brutalitate, dar nu dinadins. Din nepăsare însă, era cît pe—aci să alunece 
din mîinile hamalului ; se lăsase pe o parte şi fusese prins abia după ce trecuse de genunchii omului, dar 
tocmai la vreme ca să nu se lovească de cimentul de pe jos. Mihail însă lunecă pe fundul coşului, 
lăsîndu——se cu toată greutatea pe laba rănită. 

—Oho — exclamă Del Mar ceva mai tîrziu, văzîndu— pe Mihail şi îndreptîndu——se spre locul unde 
coşul fusese cocoţat pe alte bagaje, pe un căruţ care trebuia să le ducă la tren. Ți—ai strivit laba. Nu—i 
nimic, asta o să te înveţe să—ţi ţii labele acasă ! 

—Ghiara asta s—a dus, — spuse unul din hamali, îndreptîndu—se de şale după ce îl cercetă pe Mihail 
printre vergelele coşului. 

Del Mar se aplecă să privească mai îndeaproape. 

—Ba chiar tot degetul, — spuse el, scoţindu—şi briceagul şi trăgîndu——i lama afară. îl îndrept eu cît ai 
clipi din ochi dacă—mi dai o mînă de ajutor. 

Deschise portiţa şi îl trase afară pe Mihail, înşfăcîndu—l ca de obicei de ceafă, mai-—mai să—l 
sufoce. Mihail se zbătu, se luptă, lovi aerul cu laba cea rănită şi cu cealaltă, ceea ce făcu să—i sporească 
durerea. 

—Apucă—i piciorul, — porunci Del Mar. Aşa cum îl ţin eu nu—ţi mai poate face nimic. Termin repede. 

Şi nici nu ţinu mult. Cînd ajunse înapoi în cușcă, turbînd de mînie, Mihail avea un deget mai puţin 
decît atunci cînd venise pe lume. în urma acestei operaţii dureroase, dar binevenită, sîngele curgea 
şiroaie şi Mihail rămase culcat, lingîndu—şi rana, în timp ce teama de o nenorocire îngrozitoare, despre 
care nu ştia nimic, dar care îl pîndea de aproape, puse stăpînire pe el. De cînd venise în contact cu 
oamenii, nimeni nu se purtase cu el în felul acesta, iar închisoarea strimtă, care părea mai degrabă o 

capcană, îl făcea să îşi iasă din minţi. Nimerise într—o capcană şi era fără scăpare ; Stewardul fusese 
răpus de soartă şi mai mult ca sigur, înghiţit şi el de neantul care înghiţise pe Eugenie, Meringe, insulele 
Solomon, Makambo, Australia şi pe Mary Turner. 

Deodată, de undeva de departe, se auzi o hărmălaie care îl făcu pe Mihail să ciulească urechile şi să se 
zbîrlească, presimţind o altă nenorocire. Era o învălmăşeală de lătrături, chelălăieli şi hămăieli, de parcă 
toţi cîinii de pe lume ar fi început să latre dintr—o dată. 

— Doamne iartă—mă ! Aştia—s cîini dresați ? — mormăi hamalul către tovarăşul lui. Ar trebui să existe 
o lege împotriva comediilor cu cîini. Nu—i drept ! 

—E trupa lui Peterson, — spuse celălalt. Eram aici cînd au sosit, săptămîna trecută. Unui din ei murise în 
cuşcă şi pe cît mi—am putut da seama, ei îi făcuseră felul. Mîncase trînteală de la Peterson, pesemne în 
ultimul oraş prin care trecuseră, şi apoi îl expediaseră cu haita, lăsîndu—l să moară în vagonul de bagaje. 

Hărmălaia crescu cînd animalele fură trecute din vagon în camion. Cînd acesta se apropie, 
oprindu—se în dreptul vagonului, Mihail văzu că erau îngrămădite acolo o mulțime de coşuri — treizeci 
şi cinci de cîini din toate rasele, dar mai ales corcituri. Nu păreau să fie deloc feliciţi — se vedea din 
neastîmpărul lor. Unii urlau, alţii chelălăiau sau miîrîiau furioşi la ceilalţi, printre gratii. Mulţi se 
închiseseră într—o tăcere deznădăjduită. Cîţiva îşi lingeau labele strivite, încercînd să şi le tămăduiască.. 
Cei mai mici, care nu se prea luau la harță, erau îngrămădiţi cîte doi sau chiar mai mulți într—un singur 
coş. O jumătate de duzină de ogari se îmbulzeau în coşuri mai mari, dar tot neîncăpătoare. 

—Aştia—s cîini care sar, — spuse primul hamal. Ia te uită cum i—a îngrămădit. Peterson n—are chef să 
plătească mai mult bagaj decît e nevoie. Nici n—au loc să se ridice. E un iad cînd trebuie să plece 
dintr—un oraş într—altul ! 

Dar un lucru nu ştia hamalul : că în oraşe iadul nu era mai uşor de îndurat, că animalele rămîneau şi 
acolo închise în celulele lor strimte, şi că, de fapt, erau osîndite pe viaţă. Arareori, în afară de clipele în 
care jucau, cîinii erau scoşi din cuşti. Din punct de vedere comercial, o bună îngrijire nu era rentabilă. 
Dar cum corciturile erau ieftine, costa mai puţin să ieie alta în loc atunci cînd murea cîte una, decît să o ţii 
prea bine ca să nu moară. 

Din toţi aceşti treizeci şi cinci de cîini, nici unul măcar nu mai era dintre aceia cu care trupa debutase 
cu patru ani în urmă. Nici unul din cîinii aceia nu ieşise din trupă sau din cuşca sa altfel decît mort. 

Mihail nu ştia nici măcar atît cît ştia hamalul. Nu ştia decît că aici domnea durerea şi suferinţa, şi pe 
cît se părea avea să aibă şi el aceeaşi soartă. 

Cînd cuştile fură îngrămădite în vagonul de bagaj însoţite de un val de lătrături încă şi mai mare, 
cuşca lui Mihail fu şi ea vîrită printre ele. Timp de o zi şi aproape două nopţi rămase în acel infern al 
clinilor, călătorind astfel spre răsărit. După aceea fură descărcaţi într—un oraş mare şi Mihail îşi 
continuă drumul mat comod şi mal liniştit, deşi laba rănită îl mai durea încă şi se lovea ori de cîte ori 
coşul era mutat din loc în loc în vagon. 

Ce se întîmplase şi de ce îl ţineau închis în celula aceea strimtă din vagonul ticsit, nu se întreba. 
Primea lucrurile aşa cum primeşti nenorocirea şi mizeria, şi nu le putea pricepe după cum nu pricepea de 
ce îi fusese zdrobită laba. Era ceva ce trebuia să se întîmple. Aşa era viaţa. Şi viaţa aducea multe rele. De 
ce ? — asta nu înţelegea el. Ştia că există ,„ lucruri" şi uneori şi cîte un „de ce”. Ce era, era. Apa era udă, 
focul fierbinte, fierul tare, carnea bună. Accepta aceste noţiuni, după cum accepta acele minuni 
nepieritoare ca lumina şi întunericul, care pentru el nu erau minuni mai mari decît blana lui sîrmoasă, 
inima lui care bătea sau creierul lui care gîndea. 

La Chicago fu încărcat într—un camion care—l purtă pe străzile pline de vacarm ale acestui oraş 
uriaş. Apoi îl trecură într—alt vagon de bagaje, care porni pe dată să—şi urmeze călătoria spre răsărit. 
Aceasta însemna că vor veni alţi oameni care să mînuiască bagajele, ca şi la New York, unde din 
magazia căilor ferate fusese dus în vagonul expresului, rămînînd veşnic prizonier ferecat într—o cuşcă şi 
expediat pe adresa unui oarecare Harris Collins din Long Island. 

Mai întîi veni Harris Collins şi infernul de animale peste care domnea el. Trebuie totuşi să începem 
cu cea de—a doua întîmplare : Mihail n—avea să—l mai vadă niciodată pe Harry Del Mar. Ca şi ceilalți 
oameni pe care îi cunoscuse şi care părăsiseră viaţa, aşa cum le era obiceiul, şi Harry Del Mar ieşi din 
viaţa lui Mihail, ba chiar părăsi cu totul viaţa. Părăsi viața — acesta este cuvîntul cel mai potrivit. O 
ciocnire între trenurile aeriene, învălmăşala şi panica celor care scăpaseră nevătămaţi peste grilajul din 
stradă, un pas pe şina a treia şi Harry Del Mar fu înghiţit de neantul pe care oamenii îl cunosc ca moarte 

şi care nu este neant decît în măsura în care oamenii înghițiţi de el nu se mai întorc şi nici nu mai calcă pe 
drumurile vieţii. 


CAPITOLUL 24 


Harris Collins avea 52 de ani. Era subțire! şi vioi. iar la prima vedere părea atît de blînd şi de drăguţ de 
ai fi spus mai degrabă că e un papă— lapte. Ar fi putut să dea lecţii la şcoala de duminică, să conducă un 
pension de fete sau să fie preşedintele unei societăţi filantropice. 

Faţa îi era trandafirie, mîinile tot atît de moi ca şi ale fiicelor lui şi cîntărea 50 de kilograme. Mai mult 
chiar, se temea de nevastă—sa, de poliţişti şi de orice violenţă fizică şi trăia terorizat de gîndul că ar 
putea fi călcat de hoți. Singurul lucru de care nu se temea erau animalele sălbatice — oricît de fioroase ar 
fi fost ele — ca lei, tigri, leoparzi şi jaguari. Ştia cum să se poarte cu ele şi era în stare să—l supună pînă 
şi pe cel mai încăpăţîinat leu, folosindu—se doar de coada măturii — şi asta nu din afara cuştii, ci chiar 
între gratiile ferecate. 

Ştia cum să se poarte cu ele, pentru că învățase asta de la tatăl lui, un om mai mărunţel şi încă mai 
fricos decît el atunci cînd nu era vorba de vreun animal. Tatăl lui, Nobel Collins, fusese un vestit dresor 
de animale în Anglia, şi îşi continuase succesele în America, unde pusese bazele marii şcoli de dresură 
de la Cedarwild, pe care fiul lui o conduse mai departe, dezvoltînd—o. Harris Collins continuase atît de 
bine opera tatălui lui. Încît această şcoală trecea drept model de igienă şi blîndeţe. Primea numeroşi 
vizitatori, şi toţi se arătau încîntaţi de atmosfera plăcută şi luminoasă care domnea acolo. Niciodată însă 
nu li se îngăduia să vadă cum sînt dresate animalele. Uneori se dădea cîte o reprezentaţie cu animale gata 
dresate, şi atunci părerile minunate la care ajunseseră vizitatorii şcolii nu făceau decît să se confirme o 
dată mai mult. Dacă ar fi văzut însă cum erau dresați începătorii, lucrurile ar fi stat cu totul altfel. Poate 
că ar fi ieşit un adevărat scandal. Dar aşa întreprinderea părea un fel de grădină zoologică — şi încă una 
în care nu plăteai intrare — pentru că pe lîngă animalele lui Harris. ele care se ocupa el ca să le dreseze 
sau pe care le vindea sau cumpăra, o bună parte din această afacere consta în găzduirea de animale 
dresate sau a unor trupe de animale, ai căror proprietari fie că nu aveau angajament fie că erau în curs 
de organizare. De la şoareci şi şobolani pînă la cămile, elefanţi, ba chiar şi rinoceri sau cîte o pereche de 
hipopotami, el putea să furnizeze la cerere orice animal. 

Cînd într—o iarnă grea, marele circ cu trei arene Circling Brothers încăpu pc mîinile perceptorilor, 
Collins îi adăposti toată menajeria şi caii şi în trei luni realiză un profit de 15.000 de dolari. Mai mult : el 
îşi puse toată averea în gaj pînă în ziua licitaţiei, cînd cumpără caii şi poneii dresați, cireada de girafe şi 
elefanţi dresați, de care se scăpă în şase luni — afară de poney—ul Repeater, care făcea salturi mortale 
— încasînd astfel încă 15.000 de dolari. Cît despre Repeater, îl vîndu cîteva luni mai tîrziu şi realiză un 
profit de 2.000 de dolari. Falimentul circului Circling Brothers fusese marea lovitură financiară a vieții 
lui Harris Collins. Totuşi, el cîştiga în mod obişnuit o sumă frumuşică şi cu propria lui întreprindere, şi 
pe deasupra mai avea o cotă de câştig şi de la proprietarii animalelor pe care le găzduia ori de. cîte ori 
acestea erau duse să dea reprezentații la hipodromul de iarnă. Ba de multe ori uita să mai împartă câştigul 
cînd se întîmpla să închirieze animalele unor societăţi de filme, Toţi specialiştii din ţară îl socoteau nu 
numai cel mai bogat, om din branşă, ci şi regele dresorilor, omul cu nervii cei mai tari din cîţi intraseră 
vreodată în cuşca unui animal. Dar cei care îl priveau dinapoia gratiilor erau şi ei de părere că ou avea pic 
de suflet, cu toate că soţia şi copiii şi toţi cei din apropierea lui credeau cu totul altceva. Ei nu—l 
văzuseră niciodată la lucru, şi de aceea erau convinşi că nu se născuse încă un om mai bun şi mai cu 
suflet. Vorbea cu glas scăzut şi blînd, gesturile îi erau gingaşe, iar în problemele de viaţă, religie şi 
politică, se arăta foarte îngăduitor. O vorbă bună îi muia inima. O rugăminte îl îndupleca, îşi dădea 
obolul la toate operele de caritate din oraşul lui. Cînd s—a scufundat Titanicul, o săptămînă întreagă a 
umblat abătut. 

Şi totuşi, oamenii de specialitate erau de părere că în branşa lor nu exista dresor cu mai mult sînge 
rece şi cu mai multă îndrăzneală ca el. Cu toate acestea, lucrul de care se temea cel mai mult era ca nu 
cumva nevastă—sa, o femeie mătăhăloasă, să—i toarne în cap farfuria cu supă fierbinte. I se mai 
întîmplase asta în vreo două rînduri, după nişte certuri, puţin timp după ce se luaseră. Dar cu toată groaza 

pe care o avea că o astfel de aventură i s—ar mai fi putut întîmpla, el o iubea sincer şi cu credinţă, ca şi pe 
cei şapte copii pentru care socotea că nimic nu era prea bun sau prea scump. 

Îi iubea atât de mult, încît din capul locului îi oprise pe cei patru băieţi ai lui să— vadă Ja lucru şi îi 
dădu să înveţe meserii mai blajine. John, băiatul cel mare, urmă la Yale şi îşi alese meşteşugul literelor 
Pînă una alta însă, avea grijă să—şi conducă propriul lui automobil, şi să ducă toată trena pe care i—o 
impunea acest lucru în cetatea universitară de la New Heaven. Harold şi Frederic erau. la academia din 
Pennsylvania, a fiilor de milionari, iar Clarence, mezinul, urma o şcoală pregătitoare din Massachusset şi 
nu se hotărîse încă dacă să se facă doctor sau aviator. Cele trei fete, dintre care două erau gemene, 
trebuiau să ajungă adevărate doamne. Elsie mai avea puţin pînă să termine cursurile institutului Vassar. 
Mary şi Madelene, gemenele, se aflau în cel mai select şi mai scump pension de fete, în care se pregăteau 
pentru Vassar. 

Toate acestea cereau bani şi Harris Collins nu se scumpea de fel. Totuşi, cheltuielile apăsau neîncetat 
asupra veniturilor şcolii de dresaj şi îl sileau să trudească din greu, deşi soţiei, celor patru fii şi trei fiice 
ale lui nici prin cap nu le trecea cîtă muncă depunea el, şi credeau că fiind deosebit de înzestrat, el nu 
făcea altceva decît să supravegheze munca altora. Tare nu le—ar fi plăcut să—l vadă cu bita în mînă, 
snopind în bătăi 40 de corcituri de cîini, care, în timpul dresajului şi—au pierdut firea sau au scăpat de 
sub control. 

Mare parte din treabă o făceau ajutoarele lui, şi Harris Collins îi învăţa necontenit cum trebuie să 
lucreze cu animalele. Cînd însă era vorba de animale mai deosebite, lucra chiar el, explicîndu—le 
ajutoarelor ce anume trebuia făcut. 

Ajutoarele erau în cea mai mare parte tineri de prin şcolile de corecție, pe care îi alegea cu ochi de 
expert şi cu o intuiţie care nu dădea greş. Ceea ce căuta la ei era să—i poată stăpîni după ce îi scotea din 
aceste şcoli condiţionat, şi urmărea să fie vioi şi cu sînge rece. Dar toate aceste condiţii şi calităţi erau în 
mod firesc însoţite de cruzime. Căldura sufletească, generozitatea, sentimentalismul, erau calități care nu 
aveau locul în meşteşugul lui şi Cedarwild Animal School era o adevărată întreprindere, de la primul 
ticăit de ceasornic pînă la ultima muşcătură de bici. Într-—un cuvînt, Harris Collins pricinuia animalelor 
mai multă suferinţă şi durere decît toate laboratoarele de vivisecţie din lumea creştină luate laolaltă. 

În acest iad al animalelor coborîse Mihail — deşi la drept vorbind venise orizontal, după ce străbătuse 
300 de mile în coşul în "care fusese închis la hotelul „New Washington" din Seattle. Nu părăsise coşul 
tot timpul cît ţinuse acest drum. Şi era pe cît de nenorocit, pe atît de murdar. Dar, mulţumită sănătăţii lui, 
rana de la degetul amputat era pe cale să se vindece. Murdăria însă se lipise de el şi mai era şi plin de 
purici. 

La prima vedere, Cedarwild numai a iad nu arăta. Pajişti catifelate, alei şi cărări pietruite, străjuite de 
flori minunate, ducea spre un grup de clădiri lungi şi joase, unele din cărămidă, altele din beton. Mihail 
nu fu primit de către Harris Collins, care în clipa aceea şedea în biroul lui cu ultima telegramă a lui Harry 
Del Mar dinainte, scriind cîteva rînduri pentru secretar, în care îi cerea să se intereseze pe la societățile 
de cale ferată dacă nu cumva sosise vreun cîine, expediat într-—un coş de un anume Harry Del Mar, de la 
Seattle la Cedarwild. Un tînăr de vreo 18 ani, cu o privire ştearsă, îmbrăcat într—o salopetă, îl luă în 
primire pe Mihail, iscăli recipisa pe care i—o întinse comisionarul şi duse coşul într—o încăpere de 
beton cu podeaua înclinată care mirosea puternic a dezinfectante. 

Mihail era turburat de cele din jur. Nu—i plăcea băiatul care îşi suflecase mînecile şi se înfăşurase 
într—un şort de muşama ca să descuie panerul. Mihail se repezi afară împleticindu——se, pentru că de 
multe zile nu mai umblase. Acest zeu cu două picioare care nu era de loc interesant, care părea rece ca 
pardoseala aceea de ciment şi ale cărui mişcări erau regulate ca ale unei maşini, se apucă să—l spele, 
să—l curețe şi să—l dezinfecteze. Pentru că în privința animalelor, Harris Collins mergea în pas cu 
ştiinţa, şi antisepsia ; şi aşa Mihail fu curăţat în mod ştiinţific, fără o brutalitate voită, dar şi fără urmă de 
blîndeţe sau atenţie. 

Fireşte, nu înţelegea nimic. După toate cîte le îndurase pînă acum, fără ca măcar să ştie ce sînt călăii şi 
camerele de execuţie, s—ar fi putut prea bine ca această încăpere de ciment, goală, cu mirosul ei de 
dezinfectante, să însemne sfîrşitul, iar acest tînăr să fie zeul care avea să—l trimită în neantul care 
înghiţise tot ce cunoscuse şi iubise Mihail vreodată. 

Singurul lucru pe care îl ştia şi de care nu se îndoia de fel era că toate cele din jur aveau ceva 
ameninţător, care te îngheţau, ceva grozav de ciudat. 

Îi îngădui tînărului să—i pună mîna pe ceafă, după ce i se scoase zgarda ; dar cînd acesta îndreptă 
furtunul spre el, se supără şi se împotrivi. Tînărul, care lucra metodic, îl prinse şi mai tare de ceafă, şi îl 
ridică cu o mînă de pe pardoseală, iar cu cealaltă îi îndreptă în gură şuvoiul de apă din ce în ce mai 
puternic. Mihail se zbătu şi drept răsplată pentru osteneala lui se înecă, mai—mai să se înăbuşe şi să 
nu—şi mai poată trage sufletul. 

După aceea nu se mai împotrivi şi fu spălat, frecat şi clătit cu furtunul, cu o perie marc şi aspră şi cu 
mult săpun de creolină, ai cărui clăbuci îi intrau în ochi, făcîndu—l să simtă usturime în nas. începu să 
lăcrimeze şi să strănute zdravăn, se sperie la gîndul celor ce i s—ar fi putut întîmpla în orice clipă, dar 
cînd în cele din urmă se convinse că tînărul nu se purta nici bine şi nici rău, Mihail le îndură mai 
departe.pe toate, fără luptă, pînă cînd, spălat şi uşurat, fu vîrît într—o cuşcă plăcută şi curată, unde 
adormi, uitînd pentru o clipă de tot. Era spitalul, sau secţia de izolare, şi acolo stătu închis o săptămînă 
întreagă, în tot acest timp se văzu că nu avea nici o boală molipsitoare şi în afară de hrana bună şi apa de 
băut pe care le primea cu regularitate, în afară de izolarea totală de viaţă, singura legătură cu aceasta fiind 
băiatul care—l îngrijea ca un robot, nu i se mai întîmpla nimic. 

Mihail mai avea să facă cunoştinţă şi cu Harris Collins. De la distanţă îi auzise adesea glasul, un glas 
slab, dar foarte poruncitor. Cel cu un astfel de glas era un zeu mare, şi Mihail înţelese acest lucru de la 
primul sunet. Numai un zeu mare, stăpîn peste zeii obişnuiţi, putea fi atît de poruncitor. În glasul lui se 
simţea şi voinţă şi obişnuinţa de a porunci. Orice cîine ar fi înţeles acest lucru tot atît repede ca şi Mihail. 
Şi orice cîine şi—ar fi dat seama că în acest glas nu era nici urmă de dragoste sau bunătate, nimic care 
să—ţi încălzească inima sau să te facă să—l îndrăgeşti. 


CAPITOLUL 25 


Pe la unsprezece dimineaţa, zeul cel palid îi puse lui Mihail zgarda şi lanţul şi îl scoase din secţia de 
izolare, dîndu—l în primire unui băiat — un zeu negricios, care nu îşi pierdu vremea cu alintări şi dovezi 
de prietenie. Şi aşa, prizonier la capătul unui lanţ, Mihail întîlni curînd şi alţi prizonieri care mergeau în 
aceeaşi direcţie. Erau trei la număr şi astfel de vietăţi nu mai văzuse : trei urşi cît toate zilele, care păşeau 
greoi. La vederea lor, Mihail se zbîrli şi mîrîi înfundat, pentru că pe calea eredității îi cunoştea (tot aşa 
cum vaca îl recunoaşte pe lup chiar atunci cînd îl vede pentru prima oară) ca pe nişte duşmani străvechi 
din vremea sălbăticiei. Dar prea călătorise mult, prea văzuse multe şi era mult prea inteligent ca să se 
lege de ei. Se mulţumi să păşească ţeapăn, cu ochii în patru, adulmecînd cu nările umflate ciudatul miros 
al acestor făpturi, urmîndu—l mai departe pe zeul care îl ducea de lanţ. 

O mulțime de mirosuri ciudate îi izbeau mereu nările. Deşi nu era în stare să vadă prin pereţi, simţi 
mirosurile celor pe care avea să—i cunoască mai tîrziu ca lei, leoparzi, maimuțe, babuini, foce şi lei de 
mare. Pe un alt cîine, toate aceste mirosuri l-ar fi năucit. Lui însă îi treziră atenţia şi îl domoliră. Părea 
că străbate o junglă neobişnuită în care locuiau monştri şi cu care nu era deprins. 

Intră în arenă, dar în aceeaşi clipă sări brusc într—o parte, cu labele mai ţepene ca oricînd. Părul de pe 

ceafă şi de pe spate i se zbîrli. Mîrii în fundul gîtlejului. Din arenă ieşeau cinci elefanţi. Erau mici, dar lui 
i se păreau nişte dihănii cît toate zilele pe care le putea asemui în mintea lui doar cu balena pe care o 
zărise sfărîmînd schoonerul Mary Turner. Dar elefanții nu—i dădură nici o atenţie : fiecare ţinea cu 
trompa coada leului din faţă, aşa cum fuseseră învăţaţi să facă la ieşirea din arenă. 
Şi aşa intră Mihail în arenă, cu urşii după el. Era un fel de arenă de circ cu rumeguş pe jos, într—o clădire 
pătrată al cărei acoperiş era de sticlă. în jurul arenei nu erau scaune, pentru că spectatorilor nu le era 
îngăduit să vină aici. Doar Harris Collins. ajutoarele lui — cumpărătorii şi vînzătorii de animale — şi 
oamenii de meserie aveau voie dă cum sînt torturate animalele ca să facă giumbuşlucuri la care oamenii 
să caşte gura de mirare sau să rîdă. 

Mihail uită de urşi ; fuseseră puşi de îndată la lucru în partea cealaltă a arenei. Cîţiva oameni 
rostogoleau nişte boloboace vopsite în culori ţipătoare, solide, pentru ca elefanții să nu le sfarme cînd se 
aşezau pe ele. Toate acestea îi atraseră o clipă privirile. Apoi, cînd omul care îl conducea slobozi puţin 
strînsoarea, Mihail se uită cu mare atenţie la un poney bălţat de Shetland. Stătea lungit pe jos. Un om 
şedea pe el. Poney—ul ridica într-—una capul din rumeguş şi îl săruta. Aceasta fu tot ceea ce Mihail putu 
să vadă, şi totuşi simţi că ceva nu era în ordine. Nu ştia de ce, n—avea nici o dovadă, dar simţi că aci 

domneau cruzimea, forţa şi nedreptatea. Ceea ce el nu vedea era acul cel lung din mîna omului. De cîte 
ori îl înfigea în grumazul poney—ului, de durere şi cu un gest reflex acesta ridica capul, iar omul era gata 
să—şi lipească gura de botul poney—ului. Spectatorilor li se părea că poney—ul îşi exprima afecțiunea 
faţă de stăpîn. 

La numai cîțiva paşi, mai încolo, un alt Shetland, negru ca funinginea, se purta la fel de ciudat ca şi 
cei ce căutau să—l strunească. Picioarele dinainte îi erau legate cu nişte frînghii şi fiecare din ele era 
ținută de un ajutor, care trăgea de ea din răsputeri, pe cînd un al treilea stătea în faţa poneiului şi îl lovea 
peste genunchi cu un bici de trestie scurt şi ţeapăn. Cînd simţea loviturile, poney—ul se şi lăsa în 
genunchi pe rumeguș, de parcă s—ar fi închinat în faţa omului. Treaba asta cu biciul nu prea îi era pe 
plac poney—ului şi cîteodată izbutea să se împotrivească, rămînînd cu picioarele răşchirate şi ţepene, 
scuturînd din cap, de mai—mai să învingă încordarea frînghiilor care se smuceau, întorcîndu—se brusc 
şi lăsîndu—se greu pe o parte sau ridicîndu—se dintr—un salt cînd strînsoarea frînghiilor mai slăbea. 
Dar întotdeauna era adus înapoi, la locul lui, în faţa omului care îl plesnea peste genunchi cu trestia. 
Toate acestea erau menite să—l înveţe cum să îngenuncheze, ca să stârnească bucuria spectatorilor care 
nu vedeau decît rezultatele dresajului şi nici prin cap nu le trecea care erau metodele lui. 

Mihail simţi foarte curînd că aici învăţătura era însoţită de durere. Pe scurt, aci era şcoala durerii, 
adică şcoala de dresaj Cedarwild. 

Harris Collins făcu un semn din cap băiatului cel negricios şi îl privi cercetător pe Mihail, 
cîntărindu—l din ochi. 
—Ăsta—i cîinele lui Del Mar, domnule, — spuse zeul cel tînăr. 

Cînd se uită la Mihail mai îndeaproape, lui Collins începură să—i lucească ochii. 
—Ce ştie ? — întrebă el. Băiatul dădu din cap. 
—Ştia el, Harry, ce face, — continuă Collins, în aparenţă adresîndu—se băiatului, dar de fapt mai mult 
către sine, pentru că avea obiceiul să gîndească cu glas tare. A brodit—o bine cu cîinele ăsta. Dar ce s—o 
fi pricepînd să facă ? Asta—i bună ! Bietul Harry s—a prăpădit, şi nu ştim la ce se pricepe cîinele. Ia 
scoate—i lanţul. 

Uşurat, Mihail îl privi pe zeul stăpîn şi aşteptă să vadă ce se întîmplă. Un geamăt de durere al unui 
urs, din cealaltă parte a arenei, îl făcu să simtă la ce avea să se aştepte. 

— Vino încoace, — îi porunci Collins cu glasul lui rece şi aspru. 
Mihail se apropie şi rămase în faţa lui. 


—Cuş |! 
Mihail se aşeză, dar o făcu încet şi în silă, lucru care se vedea limpede. 
—Blestemat pur sînge ! — se răsti Collins. Nu te poţi mişca mai repede, hai ? Las—că te învăţ eu — 


Sus! Jos ! Sus ! Jos ! Sus! 

Poruncile lui răsunau sacadat, ca nişte împuşcături de revolver sau ca nişte pocnete de bici. Mihail le 
dădu ascultare cu aceeaşi încetineală şi neplăcere. 

— Oricum, ştie englezeşte, constată Collins. Oare s—o fi pricepînd să facă dublu salt ? adăugă el, dînd 
glas visului de aur al tuturor dresorilor de cîini. Hai să încercăm. Pune—i lanţul. Ia vino încoace, Jimmy. 
Mai pune—i o curea. 

Alt absolvent al şcolii de corecție îi dădu ascultare şi îl încinse pe Mihail peste şale cu o curea de care 

era legată o frînghie subțire. 
—Adu—l încoace ! — porunci Collins. Gata ? Hai ! Şi atunci Mihail căzu pradă celei mai uluitoare şi 
mai îngrozitoare înjosiri. La chemarea „Hai !" lanţul din junii gîtului îl smuci în sus, în aer, pe cînd 
frînghia de peste şale îl trase în jos, iar băţul scurt şi ţeapăn din mîna lui Collins îl lovi sub fălci. Dacă ar 
fi cunoscut cit de cît mişcarea aceasta, ar fi scăpat cel puţin de o parte din durere, sărind şi răsucindu— se 
pe spate în aer. Dar aşa, simţi că se rupe în două. Lovitura pe care o primi sub falcă îl ustură, ameţindu—l 
aproape. în aceeaşi clipă, răsucindu—se cu putere, căzu pe spate cu capul în rumeguș. 

Sări ca fript. Părul de pe ceafă i se zbîrli — scoase un mîrîit din gîtlej, şi rămase cu colții gata să 
înhaţe. I—ar fi înfipt el în carnea zeului stăpîn, dacă n—ar fi fost sclavul unei formule pline de viclenie. 
Cei doi tineri îşi cunoşteau meseria. Unul trase de lanţul din faţă şi celălalt de frînghia din spate, şi 
Mihail, în furia lui neputincioasă, mîrîi şi se zbîrli. Nu era nimic de făcut ; nu putea nici să o ia înainte, 
nici să dea înapoi, şi nici să se răsucească pe o parte. Băiatul din faţă, care ţinea lanţul, îl împiedica să—l 
atace pe cel din spate, iar cel din spate, care ţinea frînghia, îl împiedica să—l atace pe cel din faţă, şi 

amîndoi îl împiedicau să—l atace pe Collins, despre care ştia neîndoielnic că de la el pornea şi răul şi 
durerea. 

Mînia lui Mihail, ca şi neputinţa lui, ajunseseră la culme. Nu izbutea decît să se zbirlească şi să—şi 
spargă coardele vocale de furie. Dar pentru Collins acesta era un lucru pe care îl cunoştea de cînd lumea, 
şi care îl plictisea cumplit. Profită chiar de acest moment ca să—şi arunce ochii în cealaltă parte a arenei 
şi să vadă ce făceau urşii. 

—Miăi, tu, pur sînge ! — îl batjocori el pe Mihail, aruncîndu—i din nou o privire. Sloboziţi—l puţin ! 
Daţi—i drumul ! 

În clipa în care strînsoarea mai slăbi Mihail se năpusti la Collins, şi acesta, măsurînd distanţa cu 
precizia pe care i—o dădea experienţa îndelungată, îi repezi un picior în falcă de îl dădu peste cap, în 
rumeguş. 

Țineţi—l ! — porunci Collins. Trageţi ! 

Şi cei doi băieţi traseră de lanţ şi de frînghie în direcţii opuse, de îl întinseră pînă nu mai fu în stare să 
facă nimic. 

Collins aruncă o căutătură spre intrarea arenei, unde tocmai apăruseră două perechi de cai de 

tracţiune, în urma cărora venea o femeie îmbrăcată după ultimul răcnet al modei. 
—Cred că n—a făcut niciodată salturi, — spuse Collins, întorcîndu—se după o clipă la Mihail. 
Scoate—i cureaua, Jimmy, şi treci de îi ajută lui Smith, Johnny, tu ține— într—o parte, dar fereşte—ţi 
picioarele. Domnişoara Mărie a venit la prima ei lecţie. Blegul ei de bărbat nu—i în stare s—o ţină în 
frîu! 

Mihail nu înţelese nimic din cele ce urmară şi la care fu martor, — pentru că băiatul, ducîndu—se să 
vadă ce făceau femeia şi cei patru cai, îl tîrîse şi pe el acolo. Din purtarea femeii simţi că şi ea era 
prizonieră şi chinuită. De fapt şi ea era dresată, fără voia ei, să facă scamatorii. Se ţinuse bine pînă în 
clipa hotărîtoare a chinului, dar la vederea celor patru cai aşezaţi doi cîte doi în faţa ei, a instrumentului 
care trebuia să—i ajute să ţină în mînă cîrligele prinse de cele două bare, şi care trebuiau să facă legătura 
între cele două perechi de cai ce urmau să tragă în direcţii opuse — la vederea tuturor acestora curajul o 
părăsi şi se dădu înapoi, ghemuindu—se cu capul în pămînt şi cu faţa în palme. 

—Nu, nu, Billikens , se rugă ea de băiatul cel grăsan care—i era soţ. Nu pot — mi—e frică, mi—e tare 
frică ! 
—Prostii, cucoană, — interveni Collins. Numărul e cît se poate de sigur. Şi e bun, pentru că faci multe 
parale cu el. Ia ridică dumneata puţin capul. 

Începu să—i pipăie umerii şi spatele pe sub jachetă. 
— Aparatul e bine pus. — îi cercetă apoi braţele. Hai, dă drumul cîrligelor ! 

Îi scutură fiecare braţ în parte şi din manşetele vaporoase de dantelă căzu cîte un cîrlig de fier legat cu 
un cablu subţire de oţel, care trecea pe sub mînecă. 

—Nu aşa ! Să nu se vadă. Vîră—le la loc. Hai ! încă o dată. Trebuie să îţi alunece de a dreptul în palmă. 
Uite—aşa ! Vezi ? Aşa ! Asta e ! 

Femeia se stăpînea şi îşi dădea toată osteneala să asculte, deşi nu înceta să—i arunce priviri rugătoare 
lui Billikens, care se ținea de o parte, încruntat. 

Băieții care mînau perechile de cai înhămaţi ridicară barele aşa fel ca fata să prindă cîrligele. încercă 
să le apuce, dar se prăbuşi din nou. 


—Dacă se rupe ceva o să—mi smulgă braţele ! — protestă ea. 
—Da de unde ! — o asigură Collins. N—ai să—ţi pierzi decît o bucată de corset. Singurul dezastru care 


te aşteaptă e că o să se vadă că la mijloc e un şiretlic şi în felul ăsta o să te faci de rîs. Stai să—ţi explic: 
caii nu trag de tine, ci trag unii de alţii. Numai spectatorii cred că trag de tine. Hai, mai încearcă o dată. 
Apucă—te de bare şi în aceeaşi clipă lasă să—ţi alunece cîrligele şi prinde—le. Acum ! 

Vorbea aspru. Fata scutură cîrligele din mîneci dar se codi să le prindă de bare. Collins nu—şi trăda 
supărarea, ci îşi aruncă ochii în cealaltă parte a arenei ; tocmai ieşeau din arenă poney—ul care săruta şi 
celălalt poney care îngenunchea. Dar soţul se răsti la ea : 

— Doamne, Iulia, cum poţi să—ţi baţi joc de mine în halul ăsta ! 
—Ah, Billikens, am să încerc, — scînci ea. Zău c—am să încerc. Uite ! Nu mi—e frică de loc. 

Întinse mîinile şi apucă barele. Cu un zîmbet uşor Collins cercetă pumnii ei strînşi, ca să se asigure că 
prinsese cîrligele. 

— Acum curaj ! Desfă picioarele ! întinde—le ! îi potrivi chiar cu mîna lui braţele şi picioarele. Nu 
uita ca prima încordare trebuie s—o întîmpini cu braţele şi umerii întinşi. După ce s—au încordat bine nu 
le mai poţi îndoi chiar dacă ai vrea. Dar dacă încordarea le surprinde îndoite sîrma îți va sfişia pielea. 
Deci ţine minte — întinde—te bine de tot ca braţele să formeze o linie dreaptă, unul în prelungirea 
celuilalt, şi linia să treacă prin spate .şi umeri. Aşa ! Gata ! 

—O clipă ! — 1 se rugă ea părăsind iarăşi poziţia. O fac, zău că o fac, dar Billikens dragă, sărută—mă 
mai întîi şi pe urmă nu—mi mai pasă dacă îmi smulg braţele. 

Băiatul cel negricios care—l ţinea pe Mihail şi celălalt care privea într—acolo, rînjiră. Collins rînji şi 
el cu fățărnicie şi murmură : 

— Timp avem berechet. Totul e să izbutim din prima dată. După aceea o să—ţi capeţi încrederea în 
dumneata. Bill, cred c—ar fi bine s—o giugiuleşti puţin înainte de a începe. 

Şi Billikens, tare supărat, dezgustat şi încurcat, se supuse, îşi îmbrăţişa nevasta şi o sărută nici prea de 
ochii lumii, dar nici prea pătimaş. Era o femeiuşcă drăgălaşă, de vreo douăzeci de ani, cu o feţişoară de 
copil, de fetiță, subţirică în talie şi plinuţă în rest, care cîntărea 63 de kilograme. 

Îmbrăţişarea şi sărutarea soţului îi dădură curaj. Se înţepeni încordîndu—se şi cu buzele strînse 
murmură „Gata", în clipa în care el se depărta de ea. 

—Hai ! porunci Collins. 

Sub imboldul vizitiilor, cei patru cai se proptiră leneş în ham şi începură să tragă. 

—Dă cu biciul ! — latră Collins cu ochii la fată, observînd cum maşinăria se întindea uşor de—a 
curmezişul ei. 

Bicele plesniră în crupa cailor şi aceştia făcură un salt zvicnind şi lăsîndu—se pe copitele lor uriaşe 
cît farfuria de supă, potcovite cu oţel, de ridicară un nor de rumeguș. 

Billikens uită unde se află. Grozăvia priveliştii îi zugrăvi pe faţă o spaimă sinceră pentru cele ce i 
s—ar fi putut întîmpla femeii. Cît despre faţa ei, aceasta părea un adevărat caleidoscop. La început, aşa 
încordată şi înspăimîntată cum era, aducea cu chipul unui martir creştin în faţa leilor sau cu un ucigaş pus 
sub spânzurătoare. Apoi, repede de tot veni surpriza şi uşurarea că nu simţea nici o durere. In cele din 
urmă pe faţa ei se putu citi mîndria, bucuria, şi un zîmbet de triumf. 

Mai mult, îi surise lui Billikens drăgăstoasă şi mindră că izbutise şi acesta se însenină, o privi şi el 

iubitor şi mîndru. pînă cînd. deodată, interveni Harris Collins : 
—Dar asta nu e comedie ca să rîzi ! Mai termină o dată cu zîmbetul ! Spectatorii trebuie să creadă că tu 
tragi. Să se vadă asta pe faţa ta. încordează—ţi faţa. Să ţi se vadă muşchii prin fustă ca şi cum i—ai pune 
la treabă cu adevărat. Lasă—i să te tîrască încoace şi încolo. Fă—i să se smucească. Desfă picioarele. Să 
ți se vadă pe faţă că e mai, mai să fii ruptă în bucăţi, şi că dacă te mai ţine ceva e numai voinţa ta de a 
rezista. Aşa ! Foarte bine ! Bravo, Bill ! Straşnic ! Plesneşte—i cu biciul ! Fă—i să sară în sus ! Fă—1 să 
se lase şi să tragă unul de altul pînă le—or scapără ochii ! 

Biciul căzu pe spinarea cailor şi namilele acestea se frămîntară ca să scape de durerea pedepsei. Era 
un spectacol pe placul oricărei săli. Fiecare cal cîntărea cel puţin opt sute de kilograme : astfel, în ochii 
spectatorului, cele aproape 3 300 de kilograme de muşchi de cal păreau să smucească şi să încerce să 
rupă o femeiuşcă subțirică şi gingaşă, de 63 de kilograme. îmbrăcată cu o rochie elegantă .Priveliştea 
aceasta avea de ce să le facă pe femeile din sală să ţipe de spaimă şi să întoarcă capul. 

—Gata ! — porunci Collins vizitiilor. Doamna a cîştigat, anunţă el cu tonul unui maestru de circ. Bill, 
ai cîştigat lozul cel mare cu numărul ăsta ! Acum desfă—ţi legăturile, doamnă. Dezleagă—te ! 

Mărie făcu aşa cum i se spusese şi cu cîrligele încă atîrnînd din manşete se repezi în braţele lui 
Billikens şi îmbrățişîndu—l, exclamă : 

—Ah, Bilhkens, am ştiut tot timpul că sînt în stare s—o fac şi pe asta. Aşa e că am avut curaj ? 

—Vorbă să fie ! — se amestecă Collins, întrerupîndu—i cu severitate. Laşi publicul să—ţi vadă 
cîrligele! Trebuie să—ţi dispară în mîneci chiar în clipa în care le desfaci. Mai încearcă o dată ! Şi acum, 
încă ceva : cînd isprăveşti, nu te umfla în pene, să nu se vadă cît de uşor ți—a fost. Să te prefaci că a fost 
al dracului de greu. Arată—te sfirşită şi gata să cazi din picioare de încordare. îndoaie—ţi genunchii, 
încovoaie—ţi umerii. Directorul va face un pas înainte ca să te prindă în braţe dacă leşini. Aici e tot 
şiretlicul ! Fă un efort de voință — da, ăsta e cuvîntul : un efort de voinţă, o adevărată vitejie, ca să zic 
aşa, trimite sălii bezele şi sileşte—te să zîmbeşti slab, de aproape să ţi se plîngă de milă, ca şi cum ţi 
s—ar fi smuls chiar şi inima din piept şi de aici te—ai duce de—a dreptul la spital. Numai că tu eşti o fată 

curajoasă şi zîmbeşti şi le trimiţi bezele celor din sală care îşi rup palmele aplaudîndu—te, din dragoste 
pentru tine. M—ai înţeles, doamnă ? Iar tu, Bill, ştii ce vreau să spun. Vezi să facă întocmai. Hai, gata ! 
Stai puţin pe gînduri, uitîndu—te la cai ! Aşa ! Nimănui nu i—ar trece prin gînd că ţi—ai coborit cîrligele 
în palmă şi că le—ai prins. Dați—i drumul ! Hai ! 

Şi iarăşi cele aproape 1700 de kilograme dintr—o parte se luară la întrecere cu aceeaşi greutate de 
partea cealaltă, lăsînd să se creadă că Mărie era veriga de carne gata să fie sfişiată în bucăţi. 

Numărul fu repetat a treia şi a patra oară şi printre picături Collins îl trimise pe unul din oameni la 
biroul sau să—i aducă telegrama trimisă de Del Mar. 

—Acum du—o de aici, Bill, — îi spuse el soţului. Şi cu telegrama în mînă începu să se ocupe din nou de 
Mihail. Să mai repete de vreo şase ori. Şi nu te uita dacă vreun netot de fermier crede că are o pereche de 
cai care trag mai bine ; pune prinsoare că perechea ta trage mai bine. 

Asta—i reclamă preventivă şi cel mai bun certificat. Merită să încerci. Directorul te va favoriza 
întotdeauna şi perechea ta de cai va fi în frunte. Dacă aş fi mai tînăr şi nu mi—ar veni greu, nu mi—aş 
dori nimic altceva decît să—mi fac debutul cu numărul ăsta ! 

Pe cînd vorbea, Harris Collins îşi aruncă ochii pe telegrama trimisă de Del Mar din Seattle şi citi: 

„Dă—i drumul. Obţinem cel mai bun angajament. Am dat lovitura. Fără pereche. O perlă. Nu preţul 
cel mai bun, Ci peste cel mai bun. Pregăteşte terenul ca să le arăt cîinele. Mă ştii doar. Eu vorbesc pe 
şleau. Cîinele ăsta o să fie oricînd şi peste tot primul". 

La marginea arenei în care se desfăşura o activitate intensă, Collins se uita la Mihail. 
—Del Mar ăsta e o perlă, — i se adresă el lui Johny, care îl ţinea pe Mihail de lanţ. Cînd mi-—a telegrafiat 
să—1, vînd cîinii am înţeles că are un număr mai bun şi cînd colo iată, un cîine şi încă un blestemat pur 
sînge ! Spune că e o perlă de cîine. O fi, dar pentru numele lui dumnezeu, ce s—o fi pricepînd să facă ? 
De cînd e n—a făcut un salt, ca să nu mai vorbesc de un dublu salt. Ce zici de asta John ? Ia gîndeşte—te, 
dă—mi şi tu o idee ! 
—Poate că ştie să numere, — îşi dădu Johnny cu părerea. 
—E plini tîrgul de dini care ştiu să numere. Dar la urma urmei hai să încercăm... 

Dar Mihail, care ştia să numere fără greş, refuză să—şi arate cunoştinţele. 
—Dacă ar fi un cîine ca oricare altul, ar şti măcar să meargă, — mai spuse Collins. Să vedem. 

Şi Mihail trecu prin umilitoarea grozăvie de a fi ridicat în două labe de Johnny, pe cînd Collins îl 
plesnea cu biciul peste față şi peste genunchi. în furia lui, Mihail încercă să—l muşte pe zeu, dar fu 
smucit de lanţ. Cînd încercă să se răzbune pe Johnny, acest tînăr pe care nimic nu—l putea tulbura îl 
ridică în aer de capătul lanţului, doar cu braţul întins şi gata să—l sugrume. 

—S—a terminat ! făcu Collins plictisit. Dacă nu ştie să stea pe labele dinapoi înseamnă că nici 
printr—un butoi nu ştie să sară. Doar ai auzit de Ruth, Johnny. Ala era nu numai grozav ! Sărea într—un 
butoi bătut în cuie pe dinăuntru şi ieşea afară pe labele dinapoi, fără să le atingă măcar pe cele din faţă. 
Trecea fără să se oprească prin opt butoaie la rînd. O mai ţin minte şi acum, cînd a fost în gazdă aici şi îşi 
făcea repetițiile. O adevărată mină de aur, dar Carson n—a ştiut să aibă grijă de ea, şi a crăpat de 
pneumonie la Cripple Creek. 

— Oare n—o fi ştiind să rotească farfurii pe vîrful nasului ? — sări Johnny cu o nouă idee. 

—Nu ştie nici măcar să se ţină pe labele dinapoi — îi răspunse Collins. Şi—apoi ce minune ar fi ? 
Cîinele ăsta are el o specialitate. Nu—i un dine oarecare. Trebuie că se pricepe el să facă bine vreun 
lucru neobişnuit, numai că trebuie să descoperim care anume. Aşa ne trebuie dacă Harry Del Mar a murit 
ca un prost, lăsîndu—mi enigma asta în spate. Văd eu bine c—o să trebuiască să—mi bat capul cu el. 
Acum ia—l de aici, Johnny, şi du—l la numărul 18. Pe urmă o să—l punem într—un compartiment 
separat. 


CAPITOLUL 26 


Numărul 18 era un compartiment sau o cuşcă mare din secția cîinilor, destul de confortabilă şi de 
încăpătoare pentru o duzină de terieri ca Mihail, pentru că Harris Collins proceda ştiinţific. Câinii în 

vacanţă, luaţi în gazdă la şcoala de dresaj Cedarwild, aveau prilejul să se refacă după greutăţile şi 
hărţuielile îndurate timp de şase luni, un an sau adesea şi mai mult, de rătăcit pe drumuri. Datorită acestui 
lucru şcoala era foarte preţuită ca pensiune de animale dresate pe timpul cît stâpînii lor erau în concediu 
sau fără angajament. 

Harris Collins îşi ţinea animalele curat şi confortabil ferindu—le de epidemii. într-—un cuvînt, le 
împrospăta forţele în vederea viitoarelor lor turnee de circ sau varieteu. 

În stînga cuştii lui Mihail, la numărul 17, se aflau câinii pudeli francezi, tunşi caraghios. De văzut, 
Mihail nu—i putea vedea decît atunci cînd vreunul era scos din cuşcă sau dus înapoi. îi simţea însă şi îi 
auzea. Şi aşa, de atîta urît începu să se hârjonească, mîrîind cu Pedro, cel mai mare dintre ei, care era şi 
clownul în numărul lor. Pudelii erau aristocrații animalelor şi neînţelegerea dintre Mihail şi Pedro era 
mai degrabă o joacă. Dacă ar fi fost închis împreună cu el, Mihail s—ar fi împrietenit pe dată. Cum însă 
ceasurile se scurgeau atît de încet şi de monoton, în sufletul lor se născu o falsă enervare precum şi o 
plăcere de a da glas vrajbei despre care, la urma urmei, fiecare ştia in fundul sufletului că nici nu exista. 

La numărul 19, în dreapta lui Mihail, era un grup atît de trist, că ţi se frîngea inima. Nişte corcituri 
nelegate şi nedresate ţinute în condiţii igienice. Ele alcătuiau un fel de rezervă de materie primă cu care 
se umpleau golurile cînd era nevoie de vreun număr special sau de vreun înlocuitor. Şi aci era iadul : se 
făcea dresajul. De asemenea, ori de cîte ori avea vreme, Collins sau ajutoarele lui încercau cu ei tot felul 
de numere, ca să le descopere aptitudinile. Astfel o corcitură care aducea a coker fu încercată zile de—a 
rîndul dacă putea să sară de pe un poney pe care călărea, să treacă prin nişte cercuri de hîrtie şi să revină 
pe spatele calului. După ce căzu de mai multe ori şi se răni cumplit, cîinele fu respins şi încercat dacă 
poate să poarte în echilibru un—talger de cîntare. Neizbutind nici de astă dată fu învăţat să se dea în 
leagăn pe o scîndură. Şi aşa, cît ţinea numărul, el alcătuia tabloul din fund al unei trupe de douăzeci de 
cîini ce dădeau reprezentaţia. 

Numărul 19 era lăcaşul unei nesfîrşite hărțuieli şi suferinţe. Cîinii răniţi în timpul dresajului îşi 
lingeau rănile, gemeau sau urlau şi se aprindeau la cea mai mică provocare. De cîte ori intra cîte un cîine 
nou — lucru ce se întîmpla necontenit, căci mereu cîte unul era scos ca să plece în turneu — toată cuşca 
se supăra şi începeau certurile şi bătăile, pînă cînd noul venit ori îi punea la punct ori era el pus la punct. 

Mihail se făcu că nu—i vede pe cei de la numărul 19. N—aveau decît să adulmece şi să mîrîie la el a 
bătaie cît voiau, el tot nu—i lua în seamă, rezervîndu—şi prietenia pentru nesfîrşita ceartă în glumă cu 
Pedro. Şi—apoi, Mihail era scos în arenă mult mai des şi mult mai multe ceasuri decît oricare— dintre 
ei. 

—Să ştii că Harry nu se înşela cînd era vorba de cîini ! — spunea Harris Collins, străduindu—se 
necontenit să descopere ce anume îl făcuse pe Del Mar să spună că un astfel de cîine cum e Mihail abia., 
de găseai unul la o mie — o adevărată perlă. 

Încercară toate ticăloşiile de care erau în stare împotriva lui Mihail. încercară să vadă dacă ştie să sară 
la garduri, să meargă pe labele dinainte, să călărească pe poney, să facă salturi şi clown—erii cu alţi cîini. 
încercară să—l facă să danseze cu labele legate de frînghii, pe care le trăgeau, le smuceau sau le lăsau în 
voie sub el. îi puseră ţepi la zgardă ca să încerce unele numere şi ca să—l împiedice să bălăbănească 
într—o parte şi în alta sau să se dea peste cap sau pe spate. Folosiră biciul şi nuieluşa de trestie şi îi 
răsuciră nasul. încercară să—l facă portarul unei echipe de fotbal alcătuite din corcituri puse în mişcare 
cu ajutorul durerii şi suferinţii, îl traseră pe o scară în sus, ca să—l facă să sară într—un butoi cu apă. 

Ba încercară şi un salt mortal, repezindu—l pe un jgheab în jos cu ajutorul plesniturilor de bici şi 
într—o viteză atît de mare, încît dacă ar fi pus şi el cît de cît suflet şi bunăvoință, ar fi izbutit să ajungă pe 
bucla jgheabului, să treacă peste ea şi s—o ia înapoi în jos ca o muscă pe tavan, coborînd roată şi ieşind 
din buclă. Dar. Mihail nu puse nici suflet şi nici voinţă, şi ori de cîte ori nu izbutea de la bun început să 
sară,în lături din jgheabul înclinat se izbea rău de tot de partea dinăuntru a buclei, zgîriindu—se şi 
lovindu—se. 

—Nu că mi—aş închipui că la aşa ceva s—a gîndit Harry, — le spunea Collins ajutoarelor lui ca să ia 
aminte, — dar nădăjduiesc ca prin toate aceste încercări să pot să descopăr ce specialitate are, oricare ar 
fi ea, şi pe care cu siguranţă că Del Mar o cunoştea. 

Din dragoste pentru steward şi pentru a—i face pe plac zeului iubit, Mihail s—ar fi străduit să înveţe 
şi aceste şiretlicuri, şi multe le—ar fi şi izbutit. Dar aici, la Cedarwild, nu exista dragoste şi felul lui de 
pur sînge îl silea să se împotrivească cu îndărătnicie să facă cu de—a sila un lucru pe care altfel l-—ar fi 

făcut din dragoste. Şi aşa, cum Collins nu era un pur sînge, ciocnirile dintre ei fură într—o vreme mai 
dese şi mai sălbatice. în această luptă Mihail înţelese foarte repede că sorții nu erau de partea lui. Era 
necontenit sortit înfrîngerii. Se izbea mereu de aceleaşi formule, înainte chiar să fi început. Nu izbutise 
nici o singură dată să—şi înfigă colții în Collins, sau în Johnny. Era prea deştept ca să mai continue o 
luptă în care cu siguranţă că inima şi trupul i s—ar fi frînt şi şi—ar fi pierdut minţile. De aceea, preferă să 
se închidă în el, să se arate morocănos şi reținut. Şi, deşi nu se plecă sub povara înfrîngerii, ci era 
totdeauna gata să mirîie şi să se zbîrlească pentru a face cunoscut că în sinea lui rămăsese aceeaşi făptură 
de neînfrînt, nu mai avea crize de mînie. 

După o vreme, abia de se mai încercă cu el, un număr şi i se dădu drumul şi din lanţ, scăpînd astfel şi 
de Johnny. Mihail stătea acum tot timpul pe lîngă Collins, în arenă. Învăţase, cu ajutorul unor lecţii 
amare că trebuie să se țină după el, şi îl urma aşa, urîndu—l fără încetare, pe cînd propriul lui trup se 
otrăvea din pricina secreţiilor pe care glandele nu le mai produceau normal şi care nu i se mai scurgeau în 
chip firesc prin trup, din pricina urii care îl apăsa. 

Urmările nu se puteau vedea pe trupul lui, şi aceasta datorită minunatei lui constituţii şi sănătăţii lui 
de fier. De aceea, pentru că undeva trebuia să se producă un efect, acesta se producea în mintea, în 
spiritul, în firea, în creierul sau în conştiinţa lui. Se închise tot mai mult în sine. deveni morocănos şi 
abătut. Fireşte, toate acestea erau nesănătoase din punct de vedere sufletesc. El, care fusese atît de vesel, 
chiar mai vesel decît fratele său Jerry, deveni tăcut şi morocănos, ba chiar arțăgos. Nu—i mai venea să se 
joace, să zburde sau să ţopăie. Ajunse să—şi stăpînească trupul aşa cum îşi stăpînea creierul. Osîndiţii 
din închisoare ajung la această linişte. Putea să stea ceasuri întregi pe lîngă Collins. fără pic de interes, 
cumplit de plictisit, pe cînd acesta chinuia vreo corcitură ca să—i vîre in cap un şiretlic. 

Şi Mihail era de față la multe asemenea chinuri. Erau ogarii, săritorii în înălțime şi săritorii în 
lungime. îşi dădeau osteneala să facă tot ce pot, dar Collins şi ajutoarele lui făceau adevărate minuni — 
dacă minuni pot fi numite — silindu—i să se întreacă pe sine. Să facă tot ce le stătea în putinţă era ceva 
firesc. Mai mult decît atît era nefiresc, şi pe unii aceasta îi ucidea, iar celorlalți le scurta zilele. După ce 
erau goniţi sus pe trambulină ca să sară, şi după ce săreau şi pluteau în aer, se întîlneau întotdeauna cu 
unul din ajutoarele care stăteau dedesubt cu un bici grozav de lung în mînă şi care îi plesnea vîrtos. 
Treaba asta îi făcea să sară de pe trambulină mai tare decît le îngăduiau puterile, încordîndu— şi muşchii 
mai-—mai să se rupă, în încercarea lor deznădăjduită de a scăpa de bici, de a o lua înaintea lui şi de a trece 
înainte ca el să le poată şfichiui coapsele şi să—i muşte ca un scorpion. 

—Un cîine nu sare niciodată atît cît poate, — le spunea Collins ajutoarelor, — decît atunci cînd este silit 
să o facă. Şi asta este tocmai ceea ce aveţi voi de făcut. Aci e deosebirea dintre săritorii care ies de la 
mine şi fleacurile alea de amatori, care nu—s buni nici măcar pentru turnee în provincie. 

Collins îi învăţa zi de zi. Un absolvent al şcolii lui sau un ajutor care avea o scrisoare de recomandaţie 

de la el era înarmat cu cea mai înaltă diplomă din lumea animalelor dresate. 
—NICI un cîine nu umblă de voie pe labele dindărăt, şi cu atît mai puţin pe cele dinainte, — obişnuia 
Collins să spună. Câinii nu—s făcuţi pentru aşa ceva. Trebuie siliți. Asta—i tot. lată taina oricărui dresaj. 
Trebuie să—i sileşti. Trebuie. Acesta este rolul vostru. Să—i siliţi. Cine nu—i în stare, n—are ce căuta la 
mine. Asta să vă intre bine în cap ! Să vă suflecaţi bine mînecile şi să vă apucaţi de treabă ! 

Mihail văzu, fără însă să fie în stare să—i priceapă prea bine rostul, o şa cu o ţeapă pe spatele unui 
catâr. În prima zi în care intrase în arenă, catîrul era gras şi blînd, Fusese alintat într—o familie cu mulţi 
copii, pînă în ziua în care ochiul priceput al lui Collins îl descoperise. Firea lui caraghioasă de catîr nu 
trezise decît dragoste, bunătate şi haz. Ochiul lui Collins îl văzuse cît de sănătos şi de viguros era, şi că 
avea să aibă parte de o viaţă lungă. Şi mai văzu şi cît de caraghios arăta şi se mişca corcitura aceasta cu 
urechi lungi. 

În prima zi de arenă i se dădu şi un alt nume — Barney Barnato — şi în aceeaşi zi îl aşteptă şi cea mai 
mare surpriză din viaţa lui. Nici nu visase că ar putea să existe o şa cu ţeapă şi nici că, deşi şaua era goală, 
îl va împunge în spinare. Dar în clipa în care Samuel Bacon, un saltimbanc negru, sări în şa, ţeapă se şi 
înfipse. Negrul ştia asta şi era pregătit pentru cele ce aveau să urmeze. Dar Barney, luat pe nepusă masă, 
îşi arcui spinarea pentru prima berbecare din viaţa lui. Se arcui atît de grozav, încît ochii lui Collins 
scăpărară de mulțumire. În vreme ce Sam ateriza la vreo douăsprezece picioare mai încolo, în rumeguș. 
—Fă aşa mereu, — aprobă Collins, — şi cînd o să vînd catîrul, ai să pleci şi tu cu el, ca parte din număr. 
Să vezi de n—o fi aşa ! Şi ce mai număr ! O să mai fie încă cel puţin doi ca tine, şi trebuie să bagi bine de 

seamă să nu—ţi pierzi cumpătul şi să ştii cum să cazi. La lucru ! încă a dată ! 

Şi Barney intră în iadul dresajului, care mai tîrziu îi aduse cumpărătorului său angajamente mai lungi 
decît şi—ar fi putut asigura în cele mai bune turnee de varietăţi din Canada şi Statele Unite. Zi de zi, 
Barney îşi lua porția de chin. Nu purtă multă vreme şeaua cu ţeapă. Acum, negrul îi sărea de—a dreptul 
pe spinarea goală, şi totuşi simţea înţepătura şi se ridica în două picioare, pentru că de astă dată ţeapă era 
prinsă de palma lui Sam, cu ajutorul unor cureluşe de piele. în cele din urmă, spinarea lui Barney ajunse 
atît de sensibilă, încît era de ajuns să se uite cineva la el că se şi arcuia, ştiind că îl aştepala înţepătura 
aceea dureroasă. Se ridica şi zvîrlea din picioare de cum se dădea semnalul ca cineva să se pregătească să 
îl încalece. 

După patru săptămîni fură găsiţi încă doi saltimbaci, de astă dată albi, şi numărul astfel completat fu 
prezentat în faţa unui domn subţirel, care părea francez, şi purta mustăţile date cu ceară. în cele din urmă 
îl cumpără fără să se tocmească, dîndu—i lui Collins atît cît cerea şi pe deasupra îl angaja şi pe Sammy 
împreună cu ceilalţi doi saltimbanci, Collins regiza numărul aşa cum se cuvenea pentru o reprezentaţie ; 
ba mai pregătise şi pusese ia punct întreaga recuzită, prezentînd el însuşi cumpărătorului numărul lui 
Barney. 

Catîrul, gras ca un butoi şi tare caraghios, fu mînăt în mijlocul careului format din stîlpi şi cabluri de 
oţel îmbrăcate în postav. I se scoase apoi frîul şi fu lăsat liber. 

De îndată începu să se agite, îşi lăsă urechile pe spate şi se arătă arțăgos. 

—Nu uita un singur lucru, — îi spuse Collins cumpărătorului, — dacă îl iei, să—l prezinţi chiar 
dumneata spectatorilor şi să nu—l înţepi niciodată. Din clipa în care va pricepe acest lucru, vei putea să 
pui mîna pe el oricînd vei voi. Şi vei putea să—l struneşti. E blajin, şi e catîrul cel mai recunoscător din 
toţi cîţi mi—au trecut prin mînă. Numai că trebuie să înceapă să te iubească şi să urască pe cei trei care îl 
călăresc. Şi încă ceva : dacă cumva se înrăieşte şi începe să muşte, să—i scoţi dinţii şi să—l hrăneşti cu 
terci şi grăunţe fierte. O să—ţi dau şi reţeta pentru medicamentul pe care trebuie să i—l pui in 
mîncare ca să digere bine. Acum, priveşte te rog ! 

Collins intră în arenă şi îl mîngîie pe Barney care îl primi bucuros, încercînd să—l îmbrîncească 
încetişor şi să—l dea la o parte ca să poată ieşi dintre frînghiile între care ştia ce—l aşteaptă. 

— Vezi, — făcu Collins, — are încredre în mine. Ştie bine că nu Iam înţepat niciodată şi pînă la urmă 
tot eu sînt cel care îl salvez. Eu sînt întregul lui păzitor şi dumneata trebuie să—mi iei locul dacă îl 
cumperi. Acum, să—ţi arăt şiretlicul şi n—ai decît să—l perfecţionezi dacă vrei ! 

Maestrul dresor ieşi din pătratul de frînghii, înainta pînă la o linie imaginară, se uită în jos şi în sus, 
apoi într—o parte, ca şi cum ar fi privit spre fosta orchestrei, apoi prin toată sala şi spre galerii. 
—Doamnelor şi domnilor ! — se adresă el rumeguşului din faţă, ca şi cum ar fi fost o sală ticsită de 
spectatori, — acesta este Barney Barnato, catîrul cel mai plin de haz din lume. Este sentimental ca un 
căţeluş de Terra Nova — priviţi vă rog ! 

Întorcîndu— se spre frînghii, Collins întinse mîna, spunînd : 

— Hai, Barney, ia arată—le dumnealor pe cine iubeşti tu mai mult ! 

Şi Barney ţopăi spre el, pe copitele lui mititele, adulmecă palma întinsă, se aproprie adulmecînd 
braţul şi împinse binişor umărul lui Collins cu botul, făcînd un salt scurt, ca şi cum ar fi vrut să treacă de 
odgoane ca să—l poată îmbrăţişa. în realitate însă, el îl ruga şi încerca să—l convingă pe Collins să—l ia 
de acolo, din pătratul acela în care ştia ce chin îl aşteaptă. 

— Vezi ce înseamnă să nu—l înţepi niciodată ? — se adresă Collins omului cu mustăţile date cu ceară, pe 
cînd înaintea spre linia imaginară de rumeguş, privind spre fosa imaginară a orchestrei şi adresîndu—se 
unor spectatori imaginari : 

—Doamnelor şi domnilor, Barney Barnato e un hitru, are patruzeci de şiretlicuri în vîrful copitei. Nu 
s—a născut încă omul pe care să—l lase să încalece pe spatele lui nici măcar şaizeci de secunde. V—o 
spun cinstit, înainte de a vă face o propunere. Nu—i mare lucru ! Un minut, a şaizecea parte dintr—o oră. 
ŞI, ca să fim mai precişi, şaizeci de secunde să stai pe spatele unui catîr prietenos şi vesel cum e Barney ! 
Ei, şi acum, care vine în arenă ? Băieți, voi cei care domesticiţi cai! Cine izbuteşte să se ţină pe spatele lui 
încasează pe loc de la mine 50 de dolari, iar pentru două minute întregi, 500 de dolari ! 

Acesta era semnalul pentru Samuel Bacon, care tocmai înainta prin rumeguş, stîngaci şi rînjind 
încurcat şi căruia Collins trebui să—i întindă mîna ca să—l ajute să se urce pe scena imaginară. 

— Eşti asigurat pe viaţă ? îl întrebă Collins. Rînjind. Sam dădu din cap că nu. 

— Atunci de ce te bagi ? 

—Pentru bani, — spuse Sam. — Am nevoie de ei pentru treburile mele ! 

—Ce fel de treburi ? 

—Nu—i treaba dumitale, domnule ! Sam rînji umil, ea şi cum ar fi vrut să—şi ceară iertare pentru o 
astfel de obrăznicie, şi se frămîntă pe picioare. I—aş putea învesti în bilete de loterie, dar nu am de gînd 
să fac una ca asta. îmi dai bani ? Asta e treaba noastră ! 

—Sigur că îţi dau, — răspunse Collins. Numai dacă—i meriţi. Dă—te puţin mai la o parte şi aşteaptă. 
Doamnelor şi domnilor, iertaţi această întîrziere, dar trebuie să mai invit şi alţi amatori. Cine mai doreşte 
? Cincizeci de dolari în şaizeci de secunde. Aproape un dolar pe secundă... dacă îi cîştigi ! Ba chiar mai 
mult ! Merg pînă la un dolar pe secundă. Şaizeci de dolari băiatului, femeii sau fetei care e în stare să se 
țină pe spatele lui Barney un singur minut. Poftiţi, doamnelor ! Nu uitaţi că aci aveţi aceleaşi drepturi ca 
bărbaţii. Aveţi cel mai bun prilej să—i încercaţi pe soţii, pe fraţii, taţii şi bunicii voştri. Vîrsta nu 
contează. Ce zici. bunicuţo, nu vrei ? — se adresă el unei doamne foarte bătrîne care s—ar fi putut afla în 
rîndul din faţă. Ei, vezi, (se adresă el cumpărătorului) îți dau mură—n gură. Poţi să înveţi totul pe de rost 
în două repetiţii, chiar aici, pe gratis, adică cuprins în preţul catîrului. 

Ceilalţi doi saltimbaci intrară în arenă şi Collins îi ajută se se suie pe scena imaginară. 

—Poţi schimba vorbăria după oraş, — îl lămuri el pe francez. Nu e greu să afli numele cartierelor cele 
mai dispreţuite şi mai ale dracului din jurul oraşului, şi să—ţi angajezi galerie acolo. 

Collins îşi continuă trăncăneala, pregătind în acelaşi timp spectacolul. Încercarea lui Sam fu scurtă. 

Nici nu apucă bine să se urce pe catîr, că acesta îl şi aruncă la pămînt. Mai încercă repede de vreo şase 
ori, dar nu izbuti ; ultima oară rămase pe spatele lui Barney aproape zece secunde, dar în cele din urmă 
făcu o tumbă caraghioasă peste capul catîrului. Sam ieşi din arenă dînd din cap cu îndoială şi ţinîndu—se 
de şale, de parcă l—ar fi durut ceva. Urmară ceilalți doi. Aceştia erau saltimbanci cu experienţă, şi 
executară cele mai uluitoare căzături caraghioase. Sam îşi reveni şi se întoarse. La sfîrşit, îl atacară toţi 
trei deodată pe Barney, încercînd să îl încalece în acelaşi timp din unghiuri diferite. Fură aruncaţi şi 
împrăştiaţi ca paiele. O dată, căzură toţi grămadă. Altă dată, pe cînd cei doi albi care se ţineau de—o 
parte de, parcă ar fi vrut să—şi tragă sufletul, fură doboriţi de trupul lui Sam care trecea în zbor pe lîngă 
ei. 
—Nu uita că ăsta e un catîr adevărat, — îi spuse Collins omului cu mustățile date cu ceară. Dacă vreun 
străin îşi vîră nasul şi încearcă să spună mîna pe bani, cu atît mai bine. O să aibă ce să povestească. Nu 
s—a născut încă omul are să se ţină un minut pe spatele lui... dacă continui să faci repetițiile cu ţeapă. 
Trebuie să trăiască cu groază — nu—l lăsa să uite. Dacă vreodată îl laşi în pace pentru cîteva zile, după 
aceea trebuie să repeţi cu el de mai multe ori înainte de a—l scoate în arenă, pentru că altfel ar putea să 
uite şi e în stare să strice totul şi să se plimbe cu cel dinţii nătărău din sală care îl încalecă. Şi—apoi 
gîndeşte—te că nu nătărău ar putea să se încleşteze atît de bine cu mîinile şi picioarele, încît să se ţină pe 
el, pentru că, la urma urmei, un minut trece repede. Aşadar, ai grijă ca Sam, sau oricare din cei trei să se 
strecoare pe lîngă el şi să—l atingă cu ţeapă pe care o ţine în palmă. Şi atunci, adio domnule nătărău ! 
Nici nu pierzi, şi mai prosteşti şi sala care rîde de se prăpădeşte. 

Şi acum, ca să—i dai gata ! Priveşte ! Asta are întotdeauna un efect grozav. Hai, voi cei doi de acolo! 
Sam ! Gata ! 

Pe cînd cei doi băieţi albi îl amenințau pe Barney să—l încalece dintr—o parte şi dintr—alta. 
făcîndu— să fie atent la ei. Sam, de afară. Într—un acces desperat de furie şi de mînie, se repezi peste 
frînghii şi se agăţă de gîtul lui Barney, prin faţă. încleştîndu—şi mîinile şi picioarele în jurul lui, 
lipindu—şi capul strîns de cel al catîrului. Barney se ridică atunci pe picioarele dinapoi, aşa cum învățase 
el de mult, sub imboldul numeroaselor înţepături pe care le primise în cap şi în gît. 

—E un şiretlic unic, — spuse Collins, pe cînd Barney, izbind zadarnic cu picioarele dinainte, dădea ocol 
arenei mergînd pe cele dindărăt. Nu—i nici o primejdie. Nu cade el pe spate. E doar catîr şi e mult prea 
deştept. Şi—apoi. chiar dacă ar face una ca asta. Sam n—ar avea decît să—şi dea drumul. 

După ce se sfîrşi numărul, Barney primi bucuros să i se pună căpăstrul. Fu scos de pe ring şi dus în 
faţa francezului. 

—Asta are viaţă lungă, nu glumă ! la uită—te la el ! — continuă Collins, lăudîndu—şi marfa. Cu 
dumneata şi cu ceilalți, pa tiu artişti numărul e complet, ca să nu mai punem la socoteală şi vreun deştept 
din sală. E tocmai bun de scos în arenă, şi crede—mă că la cinci mii e pe gratis. 

Francezul se cutremură cînd auzi de sumă. 
—Fă şi dumneata o socoteală, — urmă Collins. Poţi să te angajezi cu 1200 pe săptămînă şi să—ţi rămînă 
net opt sute. Şase săptămîni de încasări amortizează costul numărului, iar dumneata poţi să închei pe loc 
un contract pe o sută de săptămîni şi o să ţi se ceară să mai dai şi alte spectacole. Ehe, de a—şi fi eu tînăr 
şi fără belele pe cap ! L—aş scoate chiar eu în lume şi aş face avere cu el. 

Şi aşa fu vîndut Barney, şi trecu de la şcoala de dresaj Cedarwild în robia ţepuşii, pentru a stîrni multă 
veselie şi rîsete în localurile de spectacole distractive ale lumii. 


CAPITOLUL 27 


—Johnny, chestia este că cu binele nu—i poţi convinge pe cîini să înveţe şiretlicuri, şi tocmai asta e 
definiţia între un cîine şi o femeie, — îi spuse Collins ajutorului lui. Alintîndu—l, îl poţi face cel mult să 
se întindă pe jos, să facă tumbe sau să facă pe mortul, sau mai ştiu eu ce alte fleacuri. Şi într—o bună zi, 
cînd vrei să te lauzi cu el pe la prieteni şi împrejurările nu—ţi sînt prielnice, se enervează, îi sare ţandăra, 
şi poftim de mai fă ceva cu el! Aşa sînt şi copiii: îşi pierd capul cînd e cineva de faţă, uită tot ce ău învăţat 
şi te fac de rîs. 

Ei, pe scenă e altceva. Acolo au de executat numere adevărate care nu le sînt pe plac şi pe care le 
urăsc chiar. Şi—apoi, poate că nu se simt bine sau sînt răciţi, au vreo mîncărime sau îi doare burta. Şi 
atunci ce te faci ? Spui publicului „pardon" ? Şi unde mai pui că pe scenă programul merge ca 
ceasornicul. începi la oră fixă şi se întîmpla să ai pînă la şapte reprezentații pe zi — depinde de contract. 
Totul e să ai grijă ca fiecare cîine să îşi vadă de treabă şi să lucreze. Nici alintătură, nici rugăminţi şi nici 
ploconeală. Nu există decît o singură cale. Trebuie să—i faci să înțeleagă că o dată ce începi, nu mai şti 
de glumă. 

—Cîinii nu—s proşti de loc, — făcu Johnny. Ştiu ei cînd e de glumă şi cînd nu ! 

— Te cred, încuviinţă Collins. Cum îi slăbeşti puţin din chingi se şi lasă pe tînjeală. încercă numai să fii 
domol şi să vezi cum încep şi ei să greşească. Trebuie să le vîri frica—n oase, căci dacă nu, te pomeneşti 
într—o zi că începi să cerşeşti pe la circurile din provincie să te primească ca să astupi golurile. 

După o jumătate de ceas, Mihail auzi, cu toate că nu înţelegea o vorbă, cum maestrul dresor stabilea o 
altă lege faţă de un alt ajutor de al lui: 

—Noi avem nevoie de cîini din rase încrucişate, de corcituri, Charles. Dintre puri sînge unul din zece 
dacă izbuteşte şi ăsta numai dacă e laş. Asta e diferenţa între ei şi corcituri — că nu sînt laşi. Ca şi caii de 
curse, au sîngele iute, sînt simțitori şi mîndri, şi mîndria e cel mai rău lucru. Ascultă—mă pe mine, 
m—am născut în meseria asta şi am studiat—o o viaţă întreagă. Şi am izbutit. Explicaţia e una singură — 
mă pricep. Ține bine minte : mă pricep. Şi apoi, rasele încrucişate şi corciturile sînt ieftine. Nu trebuie 
să—ţi pese că le pierzi sau le uzezi. Oricrnd poţi găsi altele, şi încă pe o nimica toată. Şi nici nu—ţi baţi 
prea mult capul ca să le înveţi. Le vîri uşor frica—n oase. Aici e cusurul cîinelui pur sînge : pe el nu—l 
sperii cu una cu două. Trage—i o bătaie zdravănă unei corcituri şi ce mai e în stare să facă ? O să—ţi 
lingă mîna, o să te asculte şi o să se tîrîie pe burtă ca să—ţi facă pe plac. Corciturile au suflet de rob, asta 
e ! N—au pic de curaj, şi numai de curaj nu ai nevoie la nişte cîini de circ. Nu—ţi trebuie decît frica, 
încearcă să—i dai o bătaie unui pur sînge şi ai să vezi ce se întâmplă ! Poate să şi moară. I —am văzut cu 
ochii mei murind după cîte o bătaie. Şi chiar dacă nu mor, ce crezi că fac ? Ori se încăpăţinează, ori se 
înrăiesc, ori amîndouă laolaltă. Ba uneori dau să şi muşte şi fac spume la gură. Poţi să—i omori, dar nu 
poţi să—i împiedici să muşte sau să facă spume la gură. De multe ori nu mai eşti în stare să—i scoţi 
dintr—ale lor. Ăştia sînt cei mai răi, sînt cei care rezistă pasiv — aşa le spun eu. Nu dau înapoi orice 
le—ai face. Poţi să—i omori în bătaie, că din asta tot nu te alegi cu nimic. Sînt ca şi creştinii care se lăsau 
arşi pe rug sau aruncaţi în ulei încins. Mai bine mor... şi chiar mor. Am văzut—o şi p—asta. Sînt 
încăpăţinaţi şi am înţeles să—i las în pace pe puri sînge. Tot ei sînt mai tari. Ştiu ei să te stăpînească, aşa 
ca tu să nu ajungi să—i stăpîneşti niciodată ! Îţi pierzi vremea şi răbdarea cu ei, şi te mai costă şi o 
grămadă de bani. 

—Uite—l pe terrierul ăsta — şi Collins arătă cu capul spre Mihail, care şedea la cîţiva paşi în spatele lui, 

privind morocănos la cele ce se petreceau în arenă. Este de două ori pur sînge, şi tocmai de aceea nu face 
doi bani. Nu +—am tras niciodată o bătaie bună, şi nici n—am s—o fac vreodată. Ar fi pierdere de vreme. 
Dacă îl sileşti, o să se bată, dar o să moară luptîndu—se. E prea deştept ca să se măsoare cu tine dacă 
nu—l sileşti prea mult s—o facă. lar dacă nu—l sileşti, apoi o să stea aşa cum îl vezi şi o să se 
încăpăţîneze să nu înveţe nimic. L—aş zvirli cît colo chiar acum, numai că nu cred ca Del Mar să se fi 
înşelat. Bietul Harry ştia că are o specialitate, şi încă una grozavă, şi e de datoria mea să i—o descopăr. 
—Nu cumva o fi dresat să se joace cu leii ? — întrebă Charles. 

—E într—adevăr din cei cărora nu le—ar fi frică să intre în cuşca leului, — încuviinţă Collins. Dar ce 
s—o fi pricepînd el oare să facă cu leii ? îşi vîră capul în gura lor ? N—am mai auzit ca un cîine să facă 
una ca asta, şi zău că n—ar fi o ideea rea. Am putea s—o încercăm şi p—asta că pînă acum am încercat 
de toate. 

— Îl avem pe bătrînul ăla de Hanibal, — spuse Charles. Leul ăsta lua capul unei femei în gură pe vremea 
cînd lucra la circul „Sales—Sinker”. 

— Numai că bătrînul Hanibal s—a cam scrîntit, — îi răspunse Collins. L—am urmărit în ultima vreme, şi 
am făcui tot ce am putut ca să scap de el. Orice animal poate înnebuni cînd nu te aştepţi, în special 
animalele sălbatice..". Vezi, viaţa pe care o duc ele aici nu e firească, dar dacă ie mai sare şi cîte o doagă, 
atunci adio ! Pierzi tot ce ai băgat în ei, şi dacă nu—ţi cunoşti meseria, poate chiar şi viaţa ! 

Şi lucrurile ar fi putut ajunge ca Mihail să fie pus la încercare ca Hanibal, şi atunci poate că şi—ar fi 
pierdut capul în gura uriaşă a leului, dacă norocul nu i—ar fi întins la timp o mînă salvatoare. Căci nici 
nu isprăvise Collins ce avea de spus, cînd fu nevoit să asculte raportul grăbit al paznicului leilor şi 
tigrilor. Omul părea să aibă vreo patruzeci de ani, deşi arăta încă o dată şi jumătate pe atît. Avea faţa 
ofilită, cu zbîrcituri adînci şi verticale care păreau făcute de ghiarele vreunei bestii, alta decit el. 
—Bătrînul Hanibal a înnebunit ! — le dădu el de veste. 

—Vorbă să fie, — făcu Harris Collins. 

— Mai degrabă cred că tu ai îmbătrînit. Ți—a prins slăbiciunea, asta este. Vino să—ţi arăt. Haideţi, 
veniţi cu toţii. Facem o pauză do cincisprezece minute şi am să vă arăt eu ceva ce nu s—a mai văzut pe 
nici o arenă, de cînd e lumea ! Numărul ăsta ar merita zece mii de săptămînă oriunde... numai că n—ar 
ține prea mult. Bătrînul Hanibal şi—ar arăta repede ghiarele de jignit ce s—ar simţi. Haideţi, să vină 
toată lumea. Veniţi cu toţii. Cincisprezece minute pauză ! 

Şi Mihail se luă după cel din urmă şi cel mai teribil stăpîn al său, conducînd împreună cu el 
procesiunea de salariaţi şi de specialişti care tocmai se aflau în vizită,. După cum se ştia prea bine, cînd 
Harris Collins dădea vreo reprezentaţie, apoi o dădea numai pentru elită, pe numeroşii specialişti in ale 
dresajului. 

Paznicul leilor şi trigrilor, căruia firea lui de bestie îi lăsase urme pe faţă, scînci în chip de protest, 
cînd văzu că stăpînul lui se pregăteşte să intre în cuşca lui Hanibal, înarmat doar cu o coadă de mătură. 

Hanibal era bătrîn. dar avea faima de a fi cel mai mare leu aflat în captivitate, şi nici nu—şi pierduse 
dinţii. Se plimba în sus şi în jos prin cuşcă, greoi şi legănat, aşa cum le e obiceiul animalelor în 
captivitate, cînd deodată, o lume neaşteptată de vizitatori năvăli în spaţiul din faţa cuştii lui. Leul însă 
nici nu se sinchisi şi continuă să meargă legănîndu—şi capul, întorcîndu—se cu supleţe de fiecare 
dată cînd ajungea la un capăt al cuştii, cu aerul unuia care urmărea un ţel bine definit. 

—Uitaţi, aşa face de două zile, — scînci paznicul. Şi cum simte că te apropii de el, întinde laba după tine. 
Uitaţi ce mi—a făcut ! Omul ridică braţul drept. Cămaşa şi flanela îi erau făcute ferfeniță şi nişte şanţuri 
roşii, paralele, săpate de—a lungul braţului, cu sîngele închegat pe ele, însemnau locul pe unde trecuseră 
ghearele leului. Şi nici măcar n—am intrat la el. M—a zgâriat printre gratii, dintr—o lovitură, cînd mă 
pregăteam să—i curăţ cuşca. Cel puţin dacă ar răcni sau mai ştiu eu ce ! Dar nu scoate nici un sunet, şi 
umblă doar aşa, în sus şi în jos ! 

—Unde—i cheia ? — întrebă Collins. Bine, acum aşteaptă să intru şi după aceea încuie la loc. Scoate 
cheia din broască, fă—o pierdută, arunc—o sau uită unde ai pus—o. Nu mă grăbesc de loc. Am toată 
vremea să aştept s—o găseşti şi să—mi dai drumul. 

Şi Harris Collins, care nu era mai mult decît o bucăţică de om şi care trăia cu frica în sîn ca nu cumva 
la masă mama copiilor lui să—i toarne farfuria cu supă fierbinte în cap, intră în cuşcă, în faţa întregii 
mulțimi de slujbaşi de—ai lui şi de vizitatori de meserie, care îl priveau cu ochi critic. Intră înarmat doar 
cu o coadă de mătură. Apoi uşa fu încuiată în urma lui şi de cum se văzu înăuntru, îl privi nepăsător, dar 

încordat pe Hanibal, care se plimba încoace şi încolo. Porunci din nou să se încuie uşa şi să se scoată 
cheia din broască. 

Leul se plimbă mai departe de cîteva ori, în sus şi în Jos, refuzînd să—l ia în seamă pe intrus. Apoi, pe 
cînd se întorcea ca s—o pornească iarăşi "spre perete, Collins i se aşează în cale ca la întoarcere să—i 
stea în faţă, şi rămase înfipt acolo. Găsind drumul blocat, Hanibal nu scoase nici un răcnet. Dintr—o 
mişcare a muşchilor săi care păreau să lunece unii într—alţii ca sub un înveliş mătăsos arămiu, dădu să 
izbească piedica ce îi sătea în cale. Dar Collins, ştiind înaintea leului ce avea acesta de gînd să facă, lovi 
primul, trăgîndu—1 una cu coada măturii peste nasul moale. Hanibal se dădu înapoi cu un mîrîit şi repezi 
ca fulgerul a doua lovitură, cu laba lui puternică. Dar şi de astă dată Collins i—o luă înainte şi izbitura în 
nas îl făcu pe leu să se dea înapoi. 

— Trebuie să—l fac să ţină capul în jos — numai aşa putem fi în siguranță, — mormăi maestrul dresor, 
cu glas încet, dar încordat. Aşa ? Ei atunci ţine—o şi p—asta ! 

Hanibal, furios şi pregătindu—se să facă un salt, ridicase capul. Dar lovitura pe care o primi 

neîntârziat peste nas îl sili să—şi plece capul, şi regele animalelor, cu nasul în pămînt, se dădu înapoi 
încetişor, mîrîind şi scoţînd tot felul de sunete din gîtlej şi din piept. 
—Dă—i drumul aşa ! — spuse Collins, luîndu—se după leu şi pocnindu—l cu putere peste nas 
silindu—l astfel să—şi grăbească retragerea. — Omul e stăpîn pentru că are cap cu care să gîndească, — 
îşi continuă Collins lecţia. Şi de aceea trebuie să facă în aşa fel, încît capul să—i conducă trupul. Asta—i 
tot. Adică, trebuie să gîndească mai repede decît animalul şi să i—o ia înainte şi în acţiune. Să vedeţi 
cum îi vin eu de hac. Nu—i nici pe departe atît de grozav cum vrea să ne facă să credem. Şi tocmai ideea 
asta care începe să—i încolțească în minte trebuie să i—o scoatem. Las! că treaba asta o s—o facă coada 
de mătură ! Priviţi vă rog 

ÎL alungă pe leu de—a lungul cuștii, plesnindu—l necontenit peste nări, ca să—şi țină capul în 
pămînt. 

—Acum o să—l înghesui în colţ. 

Şi Hanibal, mîrîind, sforăind şi scuipînd, plecîndu—şi capul şi încercînd să se ferească de loviturile 

încăpăţînate ale cozii de mătură, dînd şi el scurte lovituri de labă, se trăgea mereu înapoi, ascultător, 
într—un colţ, se ghemuia pe labele dinapoi şi încerca să—şi ghemuiască trupul într—o dureroasă 
sforţare de a se face cît mai mic. îşi ţinea nasul tot timpul în pămînt ; părea să nu fie nici o primejdie să se 
repeadă. în mijlocul încordării, ridică nasul şi trase un căscat. Dar cum o făcu foarte pe îndelete, şi cum 
Collins se aştepta la asta, pentru că ştiuse înaintea lui Hanibal că acesta va căsca, leul fu din nou plesnit 
peste nas. 
—Asta e ! — anunţă Collins, vorbind pentru prima oară cu căldură în glasul lui din care pierise orice 
urmă de încordare. Cînd un leu cască în toiul luptei, să ştiţi de la mine că numai nebun nu e ; ba e chiar 
foarte la locul lui. Sigur că e la locul lui căci altfel s—ar repezi sau ar încerca să dea cu laba, în loc să 
caşte. Ştie bine că e bătut, şi căscatul nu vrea să însemne decît atît : „mă las păgubaş. Pentru numele lui 
Dumnezeu, lasă—mă o dată în pace ! Mă doare nasul. Mare poftă aş avea să mă reped la tine, dar nu 
merge. Fac tot ce vrei şi am să fiu foarte cuminte, numai nu mă lovi mereu .peste nas, că mă doare foarte 
tare !" 

Dar omul e stăpîn şi nu—şi poate îngădui să— lase să scape atît de ieftin. Să vă intre bine în cap că 
voi sînteţi stăpînii ! Asta să le—o vîrîți bine în cap. Nu încetaţi cînd vrea el. Faceţi—l să înghită doctoria 
şi pe deasupra să mai lingă şi lingura. Faceți—l să vă lingă piciorul care îi apasă capul în ţărînă. Faceţi—l 
să lingă băţul care îl bate. Ia priviţi ! 

Şi Hanibal cel mai mare leu aflat în captivitate, cu toți dinţii în gură şi capturat în junglă la maturitate, 
un adevărat rege al animalelor, se dădea tot mai mult înapoi şi se ghemuia tot mai adînc în colţ. în faţa 
amenințătoarei cozi de mătură din mîna unei stîrpituri de om. Spatele îi era încovoiat — o poziție 
muşchiulară care nu îi îngăduia să sară — iar capul şi—l lăsa tot mai jos şi mai Jos, ascunzîndu— în 
piept cu cea mai mare umilinţă, proptindu—şi greutatea în încheieturi, apărîndu—şi bietul lui nas cu 
labele masive, cu care, dacă ar fi lovit numai o dată, şar fi sfişiat pe Collins, ucigîndu—. pe loc. 

—O fi el şiret, — li se adresă din nou Collins. — dar n—are încotro. Trebuie să—mi lingă şi piciorul şi 
băţul. Priviţi ! 

Ridică şi întinse piciorul stîng, nu şovăitor şi ca o simplă încercare, ci repede şi hotărît, punîndu—l pe 
gîtul leului. Băţul era gata să lovească, înaintea oricărei acţiuni posibile a leului, după cum şi mintea lui 

Collins gîndea înaintea oricărui gînd al leului. 

Şi Hanibal făcu cele ce îi fuseseră predestinate şi prevăzute. Ridică capul ca fulgerul, fălcile uriaşe se 
căscară colții îi sclipiră gata să se înfingă în glezna delicată şi acoperită cu un ciorap de mătase, şi anume 
chiar peste croiala decoltată a pantofului cafeniu. Dar colții nu ajunseră să se înfingă. Abia de porniseră 
la o cincime de distanţă, cînd coada de mătură care îl aştepta îl plezni peste nas, făcîndu— să şi—. vîre 
în pămînt, sub piept, şi să şi—l acopere din nou cu labele. 

—Nu—i nebun de loc, spuse Collins. Din puţinele lucruri pe care le ştie îşi dă seama că eu pricep mai 
mult ca el şi că +—am venit de hac. Dacă ar fi nebun, n—ar şti şi nici eu nu 1—aş putea ghici intenţiile şi 
nici nu i—aş putea—o lua înainte. Atunci m—ar da gata şi ar mînji toată cuşca cu măruntaiele mele. 

ÎI împungea pe Hanibal cu vîrful băţului, şi după fiecare împunsătură ţinea băţul gata să lovească. Şi 
leul cel mare zăcea şi răcnea neajutorat, şi la fiecare împunsătură îşi descoperea tot mai mult nasul şi—l 
ridica tot mai sus, pînă cînd în sfîrşit limba lui roşie se ivi printre colţi şi linse gheata care se odihnea nu 
prea blînd pe ceafa lui, apoi linse şi coada măturii care îi administrase întreaga pedeapsă. 

—Ai să fii un leu cuminte ? — întrebă Collins ştergîndu—şi piciorul cu brutalitate de ceafa lui Hanibal. 

Hanibal nu se putea stăpîni să nu—şi mîrîie ura. 

—EI, ai să fii un leu cuminte ? — repetă Collins, frecîndu—şi piciorul încoace şi încolo şi mai brutal. 

Şi Hanibal îşi arătă nasul şi cu limba lui roşie linse din nou gheata cafenie şi glezna delicată, tot 
cafenie, pe care ar fi putut—o sfărîma dintr—o singură scrişnitură. 


CAPITOLUL 28 


Un singur prieten îşi făcuse Mihail din sumedenia de animale pe care o întîlnea la şcoala Cedarwild. 
Dar fu o prietenie tristă şi ciudată. O chema Sara. Era o maimuţică verde din America de Sud, care părea 
isterică şi supărăcioasă din naştere şi fără pic de simţ al humorului. Cîteodată, cînd se lua după Collins 
prin arenă, Mihail dădea peste ea în timp ce maimuţică aştepta să—i vină rîndul să fie încercată pentru 
vreun nou număr. Căci deşi nu era în stare sau nu voia să încerce, mereu o încercau la cîte ceva şi cînd nu 
aveau altă treabă pentru ea, o vîrau ca umplutură în numerele mai importante. 

Întotdeauna ea stîrnea zăpăceală, pentru că ba trăncănea, ba ţipa de frică, ba se pornea să cicălească 
celelalte animale. Cum încercau s—o silească să facă ceva, se împotrivea cu indignare, şi dacă voiau să 
folosească forța, atunci ţipetele şi răcnetele ei scoteau din sărite toate animalele din arenă, întrerupînd 
activitatea. 

—Nu face nimic, spuse Collins în cele din urmă. Las' c—o punem noi în prima echipă de maimuțe pe 
care o s—o facem. 

Aceasta era ultima şi cea mai îngrozitoare parte din destinul unei maimuţe—artiste : să ajungă o 
marionetă neputincioasă, silită — cu ajutorul unor vergi şi sîrme nevăzute — înghiontită şi îmbrîncită de 
oameni pitiţi, să se mişte şi să îşi joace rolul cît timp ţinea reprezentaţia. 

Dar înainte ca această fatalitate să se fi abătut asupra ei, maimuţica îl cunoscu pe Mihail. Cînd îl văzu 
pentru întîia oară se repezi la el dintr—o săritură, țipînd şi trăncănind ca apucată şi amenințîndu—l cu 
ghiarele şi cu dinţii. Mihail, cufundat adinc în obişnuita lui morocăneală, îi aruncă doar o privire 
stăpînită, fără ca părul de pe ceafă să i se ridice cît de cît, şi fără să—şi ciulească urechile. în clipa 
următoare, maimuța îl văzu cum — fără să se sinchisească cîtuşi de puţin de tămbălăul şi furia ei — 
Mihail întorcea capul în altă parte. Aceasta o făcu să se oprească dintr—o dată. Dacă s—ar fi repezit la 
ea, ar fi mîriit sau i—ar fi arătat puţină supărare sau duşmănie, cum făceau alţi cîini cînd ea se purta aşa 
cu ei, atunci ar fi ţipat, ar fi răcnit şi ar fi stîrnit un val cumplit de dojeni, chemînd în ajutor şi cerînd 
întregii lumi să fie martoră cum fusese atacată pe nedrept. 

Dar aşa, purtarea neobişnuită a lui Mihail păru s—o fascineze. Se apropie binişor de el, fără să mai 
facă scandal, iar băiatul care o avea în seamă lăsă moale lanţul subţire de care o ţinea legată. 

—De i—ar frînge odată gîtul, — se rugă el fără cucernicie, — căci o ura pe Sara din adîncul sufletului şi 
ar fi preferat să slujească leii şi elefanții decît să facă pe valetul la o moară hodorogită de maimuţă, cu 
care nu era chip să te înţelegi. 

Şi pentru că Mihail n—o lua în seamă, ea i se vîrî în suflet. Nu trecu mult şi îşi puse minutele pe el, 
apoi îi trecu un brat pe după gît şi îşi lipi capul de al lui. Pe urmă, începu povestea ei fără de sfîrşit. Zi de 
zi, cînd dădea de el în arenă în cîte un răstimp, se lipea de el şi cu glas scăzut, sporovăia şi trăncănea 
într—una, fără să se oprească măcar ca să—şi mai tragă sufletul, destăinuindu— şi povestea vieţii ei. 
Oricum, părea să fie mai degrabă povestea suferințelor care o copleşiseră. Era o jeluire fără sfîrşit, şi 
poate că în parte era vorba şi de sănătatea ei, căci sufla mereu pe nas şi tuşea foarte mult, iar din felul 
cum îşi apăsa mereu palma, foarte cu grijă, pe piept, părea că o durea necontenit. Cîteodată însă, îşi 
întrerupea tînguiala ea să—l giugiulească şi să—l alinte, scoțînd din cînd în cînd un şir de sunete blînde 
şi dulci ca un gungurit. 

De cînd se afla la Cedarwild, mîna maimuţei era cea dintîi care se lăsa cu afecţiune asupra lui Mihail, 
şi era o mînă blîndă, care nu—l ciupea şi nu—l trăgea niciodată de urechi. De asemenea, pentru maimuţă, 
el era singurul ei prieten. începu să aştepte cu nerăbdare s—o vadă la lucru, dimineaţa, şi toate acestea în 
ciuda faptului că întîlnirile lor se încheiau de fiecare dată cu cîte o scenă din partea ei, pentru că se 
împotrivea paznicului care vroia s—o zmulgă de lîngă el. Țipetele şi protestele maimuţei se prefăceau în 
scîncete şi gemete, pe cînd cei din jur rîdeau de ciudăţenia acestei dragoste dintre ea şi terrierul irlandez. 

Dar Harris Collins îngăduia, ba chiar încuraja prietenia lor. 

—Cei doi ţifnoşi se înţeleg foarte bine, — spuse el. Şi le prieşte, le dă un scop în viaţă, şi asta le face 
bine. Dar într—o bună zi — ţineţi minte ce vă spun — o să se supere pe el şi o să—i tragă o scărmăneală 
de o să se ducă dracului toată prietenia lor. 

Şi vorba lui fu aproape profetică, pentru că deşi nu se supără pe Mihail, veni o zi în care prietenia lor 

se duse într—adevăr de rîpă. 
—Ei, focile sînt foarte isteţe, — spuse Collins într—una din zile, în timpul unei lecții speciale pe care 
Je—o ţinea ucenicilor lui dresori. Totul e să le arunci cîte un peşte în timp ce îşi execută numărul. Dacă 
nu le dai, nici ele nu fac nimic şi adio reprezentaţie ! Dar la cîini de pildă, nu te poţi bizui, că ai să faci 
ceva cu ei dacă îi îndopi cu bunătăţi. Cu toate că pe un purceluş nedresat îl poţi face să joace destul de 
bine dacă ţii ascuns în mînecă un biberon. Totul e să te gîndeşti bine la ce ai de făcut. îți închipui cumva 
că îi poţi face pe ogari să se întindă numai pentru că le făgăduieşti o îmbucătură de carne ? Numai biciul 
îi poate sili ! Ia uitaţi—vă acolo ce face Billy Green. Altă cale ca. să înveţi un cîine numărul ăsta nu 
există... Cu binele nu—l poţi învăţa şi să—l răsplăteşti nici nu poate fi vorba. Deci nu este decît o singură 
cale : să—l sileşti ! 

Billy Green tocmai dresa un cîine micuţ, cu părul creţ, despre care cu greu ai fi putut spune de ce rasă 

e. Întotdeauna era de mare efect cînd scotea din buzunar un căţeluş care urma să joace acest număr 
special. Cel dinainte murise pentru că îşi frînsese şira spinării şi acum Billy Green dresa un altul. Îl 
prindea pe mititel de picioarele dinapoi şi îl arunca în aer de unde cu un salt cădea cu capul în jos, 
trebuind să aterizeze cu labele dinainte în palma dresorului şi apoi să se legene pe ea, cu picioarele din 
spate şi întregul trup în aer. Dresorul se pleca mereu, îl apuca de picioarele din spate şi îl arunca roată în 
aer. Aproape îngheţat de spaimă, căţeluşul încerca în zadar că execute figura. O dată şi încă o dată, dar îşi 
pierdea echilibrul. Uneori cădea grămadă şi în cîteva rînduri fu cît pe ce să se izbească de pămînt. Ba o 
dată căzu pe o parte şi atît de tare, că mai—mai să i se taie răsuflarea. Stăpînul lui folosi prilejul ca să—şi 
şteargă fruntea de sudoare şi îl îmboldi cu vîrful ghetei pînă se ridică, clătinîndu—se. 
— Încă nu s—a născut cîinele care să înveţe numărul ăsta în nădejdea unei bucăţi de carne, după cum nu 
s—a născut nici cîinele care ar fi dispus să umble pe picioarele dinainte dacă nu— loveşti peste cele din 
spate cu băţul de o mie de ori ca să le ţină în sus. Şi totuşi, ia priviţi acest număr. Se bucură întotdeauna 
de mare succes, în special la femei : „vai, atît de vioi, atît de adorabil de vioi ! Să fie scos uite—aşa din 
buzunarul mult iubitului lui stăpîn, în care are atîta încredere şi pe care se bizuie atît de mult încît se lasă 
aruncat în aer !" încredere, pe dracu ! I—a vîrît frica—n oase, ăsta—i adevărul ! Oricum, prinde teribil la 
public să scoţi din cînd în cînd din buzunar ceva bun şi să—i dai animalului să ronţăie. Dar asta nu—i 
decît ca să facă impresie, şi totuşi e bun şiretlic. Publicului îi place să creadă că animalelor le face mare 
plăcere să joace teatru, că sînt tratate ca nişte copilaşi alintaţi şi că îşi iubesc stăpînii de şi—ar da şi viaţa 
pentru ei. Dar să ne ferească sfîntul pe noi şi pîinea noastră cea de toate zilele dacă publicul şi—ar putea 
arunca ochii în culise ! Pe loc ar interzice orice reprezentaţie cu animale şi ar trebui să ne căutăm cu toţii 
altă meserie. 

Şi totuşi multe brutalităţi se mai petrec pe scenă, chiar sub nasul publicului. Cel mai bun truc pe care 

|—am văzut era cel folosit de Lotti. Avea un număr cu pisici dresate. 

Le iubea de—ai fi zis că moare după ele, bineînţeles asta numai pentru public şi mai ales cînd numărul 
nu prea mergea bine. Şi ce credeți că făcea ? Lua pisica în braţe şi o săruta. Apoi, cînd o lăsa jos, pisica 
făcea numărul aşa cum trebuie, şi publicul, nătîng, aplauda să—şi rupă palmele, văzînd bunătatea şi 
omenia lui Lotti. Ce credeţi că le făcea ? Le săruta ? Asta credeţi voi ! Să vă spun eu ce făcea : le muşca 
de nas. 

Eleanor Pavalo a învăţat şiretlicul de la Lotti şi îl aplică la căţeluşii ei. Şi sînt mulţi cîini care lucrează 
pe scenă cu o zgardă de ţepi la gît şi sînt şi oameni deştepţi care ştiu să sucească nasul cîinelui şi nimeni 
să nu bage de seamă. Doar frica contează. Mulţi dintre ei doar cînd ştiu ce—i aşteaptă după reprezentaţie 
îşi văd de treabă. 

ÎI ţineţi minte pe căpitanul Robert, cu câinii lui mari, danezi ? Nici măcar nu erau puri sînge. Trebuie 
să fi avut vreo duzină — cele mai ale dracului bestii pe care le—am văzut vreodată. Le—a ţinut în gazdă 
aici de vreo două ori. Nu te puteai încumeta să treci printre el fără bită. Aveam pe atunci un băiat, un 
mexican, şi l--—am pus să aibă grijă de cîini. Era şi el o bestie. Şi totuşi, într—o zi Iau doborit şi 
mai—mai să—l mănînce de viu. Doctorii i—au făcut peste patruzeci de cusături şi Iau ghiftuit cu ser 
Pasteur împotriva turbării. Şi cît o trăi o să—şi tragă piciorul drept, după cîte a pătimit de la cîinii ăştia. 
Cum vă spuneam, erau ceva de neînchipuit. Totuşi, de cîte ori se ridica cortina, lumea aplauda primul 
număr al căpitanului Robert mai—mai să dărîme sala. Cîinii se îmbulzeau în jurul lui de tare ce—l 
iubeau — aşa cel puţin se părea. Şi credeţi că— iubeau ? îl urau. L—am văzut cu ochii mei, chiar aici, în 
cuşca lor de la Cedarwild, învîrtindu—se printre ei cu un ciomag în mînă şi pocnind în dreapta şi—n 
stînga, la întîmplare. Fireşte că nu— iubeau. Atîta doar că se slujea de vechiul şiretlic cu anisonul. Muia 
bucățele de carne în ulei de anison şi le vîra prin buzunare. Dar şiretlicul ăsta mergea numai cu o haită de 
cîini uriaşi ca ai lui. Izbutea numai datorită mărimii lor. Dacă ar fi fost nişte cîini obişnuiţi totul ar fi părut 
un caraghioslic. Şi apoi, nici nu—şi făceau numerele lor adevărate de dragul anisonului, ci din pricina 
bitei căpitanului Robert. Şi el era o mare bestie. Spunea că arta de a dresa animale e arta de a le vîrî frica 
în oase. Un ajutor de—al lui mi—a spus după aceea ceva tare scîrbos despre el. Erau la Los Angeles şi îşi 
luaseră un concediu de o lună. Căpitanului Robert îi intrase în cap că va izbuti să facă un cîine să ţină în 
echilibru un dolar de argint pe gâtul unei sticle de şampanie. 

Acum gîndiți—vă şi voi şi încercaţi să—l convingeţi pe un cîine cu binele să facă asta. Ajutorul lui 
mi—a spus că a rupt tot atîtea bețe cîţi cîini erau şi că dăduse gata vreo jumătate de duzină din ei. îi 
cumpăra de la hingheri cu doi dolari şi jumătate bucata, şi cum îi murea unul, intra altul în fabrică. La al 
şaptelea, a izbutit. Şi, cum să vă spun, l-—a învăţat într—adevăr să ţină în echilibru un dolar pe gâtul 
sticlei. Rezultatul a fost însă că la o săptămînă după ce a pus numărul în program, cîinele a murit de atita 
învăţătură. Făcuse abcese la plămîni din cauza bătău. 

Odată, cînd eram tînăr,, a venit la mine un englez. Avea ponei, maimuțe şi cîini. Le muşca pe 

maimuțe de urechi, aşa că tot ce avea el de făcut pe scenă era să se prefacă că le muşcă, pentru ca ele să 
se lase de mofturi şi să îşi vadă de treabă. 
Avea un cimpanzeu mare — cu ăsta dăduse lovitura. Cît clipeai din ochi, el şi făcea patru salturi mortale 
pe spatele unui ponei în galop. Şi totuşi era nevoit să—i dea de două ori pe săptămînă cîte o bătaie 
zdravănă, uneori din cale afară de zdravănă. Cimpanzeul se îmbolnăvea şi zăcea. Stăpînul rezolvă atunci 
problema : începu să—l bată mai puţin, doar atît cît să nu uite gustul, dar cu regularitate, întotdeauna 
înainte de începerea reprezentaţiei. în acest caz, metoda era folositoare, dar s—ar putea prea bine ca în 
alte cazuri să nu ajute, căci s—ar putea ca maimuţele să se bosumfle şi să nu mai vrea să joace. 

În aceeaşi zi, Harris Collins îi vîndu un sfat de preţ unui dresor de lei care avea mare nevoie de aşa 
ceva. Era în vacanţă şi cei trei lei erau ţinuţi în pensiune la Cedarwild. Numărul pe care îl executau ei era 
emoţionant şi înspăimîntător dacă îl priveai din sală, pentru că săreau şi răcneau în jurul unei femei 
firave, părînd gata—gata s—o sfişie. Dresoarea avea aerul că îi ţine în frîu doar prin neînfrîntul ei curaj 
şi cu ajutorul cravaşei subțiri pe care o avea în mînă. 

—Nenorocirea e că prea s—au obişnuit, — se plîngea unul. Isadora nu mai izbutise să—i urnească din 
loc. N—au chef să mai joace şi pace. 

— Îi ştiu eu cîte parale fac ! — dădu Collins din cap. Au cam îmbătrînit şi s—au cam ramolit. Uite—l pe 
bătrînul ăsta de Sark al nostru. Atît i s—au tot slobozit cartuşe oarbe în urechi, de a surzit de—a binelea. 
Iar Selim, o dată cu dinţii şi—a pierdut şi curajul. Asta —a făcut—o un portughez care lucra cu el la 

circul Barnum and Bailey. Ai auzit de ei? 
—M—am întrebat adesea, — dădu omul din cap, — ce s—o fi întîmplat ? Trebuie să fi fost o ciocnire 
între ei ! 
— Asta a fost. Portughezul i—a fărîmat colții cu o rangă. Selim se burzuluise şi încercase să dea cu laba 
în el. lar omul' i—a tras una de—a dreptul peste bot, tocmai cînd îl deschidea ca să răcnească. Mi—a 
povestit—o chiar el. Zicea că colții lui Selim au căzut pe duşumea răsunînd ca nişte pietre de domino. Şi 
totuşi n—ar fi trebuit s—o facă. A prăpădit o adevărată avere. De altfel L-—au şi dat afară pentru asta. 
—EI, oricum, pentru mine ăştia trei pe care—i am nu mai fac multe parale, — spuse proprietarul leilor. 
Nu mai vor să joace cu Isadora, să răcnească sau să se repeadă la ea. Era un număr foarte bun, era finalul 
nostru şi făceam treabă cu el. Şi acum ce crezi că trebuie să fac ? Să—i dau dracului şi să—mi iau nişte 
lei mai tineri ? 
—Cu bătrîni ăştia, Isadora ar fi mai în siguranţă, îi răspunse Collins. 
—Ba chiar într—o prea mare siguranţă, — spuse soţul ei nemulţumit. Bineînţeles, dacă iau lei mai tineri, 
toată treaba şi toată răspunderea o să cadă tot pe capul meu. Dar trebuie să ne cîştigăm pîinea şi numărul 
ăsta e pe cale să se ducă dracului. 

Harris Collins dădu din cap. 
—La ce te gîndeşti ? Ce vrei să spui ? — îl întrebă omul plin de curiozitate. 
—Ba ăştia mai au mulți ani de trăit, dacă te gîndeşti cît de bine le prieşte captivitatea, — îl asigură 
Collins. Dacă investeşti bani în lei tineri, rişti să se prăpădească vreunul. Şi la urma urmei nu văd de ce să 
nu continui numărul şi cu cei pe care—i ai. Singurul lucru pe care trebuie să— faci este să—mi urmezi 
sfatul... 

Maestrul dresor făcu o pauză şi proprietarul leilor dădu să spună ceva. 
—... care o să te coste, — făcu Collins socotind în gînd, — să zicem trei sute de dolari. 
—Doar sfatul ? — întrebă celălalt repede. 
—De care—ţi garantez că o să aibă efect. Spune—mi, cît te—ar costa trei lei tineri ? Gîndeşte—te că aşa 
poţi face parale investind numai trei sute. Şi este cel mai simplu sfat. Pot să ţi—l dau în trei cuvinte, deci 
la cursul de o sută de dolari cuvîntul. Şi cînd te gîndeşti că unul din aceste cuvinte este „le” ! 
—Prea piperat pentru mine, făcu celălalt. Doar trebuie să—mi cîştig şi eu pîinea... 
—Dar şi eu ! — îl asigură Collins. De aceea şi stau aici. Sînt specialist şi trebuie să—mi plăteşti 
onorariul de specialist. O să te apuce nebunia, nu alta, cînd o să—ţi spun ce ai de făcut, şi ai să vezi cît e 
de simplu . Şi zău că nu—mi explic cum de nu ți—a dat prin cap pînă acum. 
—ŞI dacă nu ajută ? — întrebă omul cu îndoială. 
—Dacă nu ajută, nu plăteşti. 
—Ei, dă—i drumul, — capitulă proprietarul de lei. 
—Electrizează—le cuşca, — spuse Collins. 

La început, omul nu pricepu, apoi încet, încet, se dumiri. 
—Vrei să spui... 
—Chiar aşa, — dădu din cap Collins. Şi nici nu—i nevoie s—o ştie cineva. Baterii uscate şi treaba 
merge strună. Poli să le montezi sub podeaua cuştii. Singurul lucru pe care o sšă—l aibă de făcut Isadora 
în momentul cuvenit, o să fie să apese cu piciorul pe buton ; cînd o să le treacă electricitatea prin 
picioare, dacă n—or să sară în aer şi n—or să răcnească de să—ţi spargă urechile, să nu—mi spui mie pe 
nume ! Dacă n—o să fie aşa, atunci nu numai că îţi ţii cele trei sute, dar îţi mai dau eu trei sute pe 
deasupra. Las' că ştiu eu.—Am văzut eu aplicată metoda asta şi n—a dat greş niciodată. E ca şi cum ar 
țopăi pe o plită încinsă. Sar în aer cad înapoi şi iar îşi frig picioarele. Numai că trebuie să îi iei cu 
binişorul, — îl preveni Collins. Iți arăt eu cum să pui firele. Mai întîi, o baterie slabă, ca să se obişnuiască 
şi apoi din ce în ce mai tare, cu cît se apropie de cortină. Şi să ştii că cu aşa ceva nu se obişnuiesc ei cît 
lumea. Cît or să trăiască, or să ţopăie fot atît de aprins ca şi la început. Ei, ce zici de asta ? 
—Face trei sute, — conveni omul. Mi—ar place şi mie să cîştig bani atît de uşor. 


CAPITOLUL 29 


—Cred că o să trebuiască să mă descotorosesc de el, — îi spuse Collins lui Johnny. Ştii că Del Mar 

trebuie să fi avut dreptate cînd susținea că—i grozav, dar ce să fac dacă nu—mi dă în gînd despre ce 
poate fi vorba ! 

Discuţia aceasta avu loc după o încăierare între Mihail şi Collins. Mihail, mai morocănos ca oricînd, 

devenise țîfnos de—a binelea şi aproape fără să fi fost provocat îl atacase pe omul pe care îl ura, fireşte, 
fără să izbutească să—şi înfigă colții în el, dar primind în schimb o pereche de picioare zdravene sub 
falcă. 
—Pare să fie o mină de aur, nu—i vorbă, — îşi spuse Collins, dar al dracului să fiu dacă ştiu despre ce e 
vorba. Şi pe zi ce trece devine mai nesuferit. Uită—te la el ! De ce s—o fi repezit la mine ? Doar nu 
i—am făcut nimic. Şi strînge fiere în el pe zi ce trece tot mai mult, iar într—o zi o să fie în stare să se 
repeadă şi la un poliţist. 

După cîteva clipe, unul din proprietarii de animale, un tînăr cu capul bălai, care îşi dăduse în gazdă la 
Cedarwild trei leoparzi pe care îi dresa, veni să—i ceară lui Collins cu împrumut un airdale!* . 

—Nu mai am decît unul, explică el, — şi nu mă simt în siguranţă decît cu doi. 

—Celuilalt ce i s—a întîmplat ? — întrebă maestrul dresor. 

—Lui Alphonso — ăsta—i leopardul cel mare — i—a sărit ţandăra azi dimineaţă şi i—a făcut felul. A 
trebuit să mă milostivesc şi să—i curm suferinţa. ÎL făcuse ferfeniţă, de parcă ar fi fost un cal călcat în 
picioare în luptele cu tauri. Dar oricum, m—a salvat pe mine. Dacă nu era el, praf mă făcea ! Aşa îl apucă 
pe Alphonso cîteodată, în ultima vreme. Asta—i al doilea cîine pe care mi—l omoară. 

Collins dădu din cap. 

—Airdale n—am, — spuse el, cînd deodată îi căzură ochii pe Mihail. 

— Încearcă—1 pe terrierul ăsta irlandez, făcu el. Terrierii au acelaşi temperament ca şi airdalii, şi în orice 
caz se înrudesc de aproape. 

—Cînd e vorba de cîini pentru lei, tot mai multă încredere am în airdale, — şovăi proprietarul 
leoparzilor. 

—Păi un terrier irlandez este tocmai cîinele potrivit pentru lei. I.a—l pe ăsta. Uită—te la el ce mare e şi 
ce greutate are. Şi apoi, crede—mă. e dat dracului ! Nu se teme de nimic. Încearcă—.. Ți—l împrumut şi 
dacă face faţă, ti—l vînd ieftin. Un terrier irlandez ca tovarăş de număr al leoparzilor este o noutate. 
—Dacă se obrăzniceşte cu pisicile, s—a isprăvit cu el, — îi spuse Johnny lui Collins, pe cînd omul cu 
leoparzii îl ducea de lesă pe Mihail. 

—Poate că atunci scena va pierde o stea, — răspunse Collins ridicînd din umeri, dar cel puţin voi scăpa 
de el. Cînd un cîine începe să se acrească, aşa ca ăsta, s—a terminat cu el. Nu mai e nimic de făcut. îi 
cunosc eu bine ! 

Şi astfel Mihail făcu cunoştinţă cu Jack, airdalul supravieţuitor, şi începu să—şi facă numărul zilnic 
cu leoparzii. Recunoscu în pisicile acestea mari şi pătate un duşman de cînd lumea. Şi chiar înainte de a 
fi fost vîrît în cuşcă, părul de pe ceafă i se zbirli, în timp ce pielea i se întinse de spaimă. Pentru toţi cei de 
faţă, introducerea unui cîine nou în cuşcă era un moment critic. Omul cu păr bălai, stăpînul leoparzilor, 
care pe afişe era recomandat drept Raoul Castelmon, dar care în intimitate era numit Ralph, se şi afla în 
cuşcă. Airdalul era cu el, iar. afară stăteau cîţiva oameni înarmaţi cu răngi de fier şi cu furci lungi de oţel. 
Aceste arme, gata să fie întrebuințate fulgerător, erau vîrîte printre gratii ca o ameninţare împotriva 
leoparzilor ce trebuiau să fie siliţi, împotriva voinţei lor, să dea reprezentaţia. 

Intrarea lui Mihail îi supără pe loc şi începură să scuipe, plesnind din cozile lor lungi şi arcuindu—se 
gata să sară. In aceeaşi clipă dresorul vorbi cu glas poruncitor şi ridică biciul, pe cînd oamenii de afară 
ridicară armele, întinzîndu—le amenințător printre gratii. Leoparzii, care cunoşteau gustul amar al 
fierului, rămaseră arcuiţi, cu toate că mai scuipau încă, dînd furioși din coadă. 

Mihail nu era laş. Nu se dădu înapoia omului, căutînd apărare. Pe de altă parte, era prea deştept ca să 
se repeadă la atac împotriva unor făpturi atît de cumplite. Se mulţumi să păşească ţeapăn de—a 
curmezişul cuştii, cu părul de pe ceafă zbirlit, privind mereu spre primejdie, şi toi aşa se întoarse înapoi 
oprindu—se alături de Jack, care îl mirosi prieteneşte. 

—Asta—i ce ne trebuie, — mormăi dresorul cu o încordare ciudată în glas. Pe ăsta n—o să—l sperie. 

Situaţia era pe drept cuvînt încordată, şi Ralph se purtă cu multă grijă, băgînd de seamă să nu facă 


15 Airdale — specie de terrier. (N. tr.) 


94 |Mihail, cîine de circ Jack London 


vreo mişcare bruscă, şi plimbîndu—şi ochii în toate părţile, spre cîini, spre leoparzi şi spre oamenii de 
afară, înarmaţi cu furci şi răngi. Le făcu pe pisicile cele sălbatice să se desfacă din ghemuiala lor şi s—o 
apuce care încotro. La porunca lui, Jack începu să se plimbe printre ei. Mihail îl urmă din proprie 
inițiativă. Şi la fel ca şi Jack, Mihail păşea tare ţeapăn, păzindu—se cu multă băgare de seamă. 

Pe neaşteptate, unul dintre leoparzi, Alphonso. îl scuipă. Nu tresări, deşi părul i se zbîrli, ci îşi arătă 
colții într—un mîrîit înfundat. în aceeaşi clipă, ranga cea mai apropiată fu împinsă ameninţător pînă în 
apropierea lui Alphonso, care îşi întoarse ochii lui galbeni de la Mihail la rangă şi rămase locului. 

Prima zi a fost cea mai grea. După aceea, leoparzii îl îngăduiră pe Mihail, tot aşa cum îl îngăduiseră şi 
pe Jack, dar nu pentru că ar fi fost vorba de dragoste dintr—o parte sau din alta, sau că le—ar fi arătat 
cumva un semn de prietenie. Mihail pricepu repede că aici oamenii şi cîinii erau împotriva pisicilor şi că 
oamenii Şi cîinii trebuiau să fie una împotriva pisicilor. Petrecea în fiecare zi un ceas—două în cușcă, 
urmărind repetiţia, fără ca el şi Jack să aibă altă treabă decît să fie cu ochii în patru. Cîteodată, cînd 
leoparzii păreau mai blajini, Ralph mergea atît de departe, încît îi îndemna pe cei doi cîini să se aşeze. 
Dar în zilele rele avea el grijă să—i facă să fie gata să sară înaintea lui, in caz de atac. 

Tot restul timpului, Mihail împărțea cuşca lui încăpătoare cu Jack. Erau bine îngrijiţi, ca toate 
animalele de la Cedarwild, fiind îmbăiaţi des şi curăţaţi de insecte. Deşi nu avea decît trei ani, Jack era 
foarte aşezat : fie că nu ştiuse niciodată ce—i hîrjoana, fie că îi uitase gustul. Pe de altă parte, era blajin şi 
fără toane şi nu—i purta pică lui Mihail pentru purtarea rea de la început. lar Mihail încetă repede să se 
arate morocănos şi se complăcu în tovărăşia aceasta paşnică. Şi unul şi celălalt erau firi închise. Erau 
bucuroşi să stea întinşi, cu ochii deschişi, ceasuri întregi, fiecare din ei ţinînd seama cu plăcere de 
prezenţa celuilalt. 

Dar cînd Mihail o auzea pe Sara făcînd cîte o scena, şi lansînd din depărtare chemări, atunci ştia bine 
că sînt pentru el. O dată, maimuța izbuti chiar să plece de lîngă paznic şi îl dibui pe Mihail tocmai cînd 
ieşea din cuşca leoparzilor. Cu un țipăt strident de bucurie se atîrnă de gîtul lui şi începu trăncăneala ei 
isterică despre tot ce suferise de cînd se despărțise de el. Omul cu leoparzii privi îngăduitor scena şi o 
lăsă pe maimuţă să—şi verse focul cîteva minute. Paznicul însă o smulse în cele din urmă, cu toate că ea 
se atîrna tot mai tare de gâtul lui Mihail şi ţipa fără încetare de parcă ar fi jupuit—o de vie. 

Cînd în sfîrşit o desfăcură din strînsoare, se repezi ca o furie la paznic şi înainte ca acesta s—o poată 
apuca de gît ca s—o potolească, ea îşi înfipse dinţii în degetul gros şi în încheietura mîinii — lucru de 
care cei de faţă făcură mare haz, pe cînd ţipetele ei stridente îi asmuţiră pe leoparzi să scuipe şi să se 
repeadă în gratiile cuştii. Şi pe cînd o duceau de acolo, maimuța începu să scîncească încetişor, ca un 
copilaş amărit. 

Deşi Mihail se arătă bun pentru numărul cu leoparzii, Raoul Castlemon nu ajunse să—l cumpere de la 
Collins. Cîteva zile mai tîrziu, într—o dimineaţă, arena se cutremura de un adevărat vacarm şi dinspre 
cuştile animalelor se auzea larmă mare. Agitaţia, care începuse o dată cu împuşcăturile de revolver, se 
întinse repede pretutindeni, Toţi leii începură să răcnească şi puzderia de cîini începură să latre ca 
apucaţi. Toate numerele din arenă încetară, căci animalele scăpate de sub control nu mai erau bune de 
nimic. Cîţiva oameni, printre care şi Collins, se repeziră spre cuşti. Paznicul Sarei dădu drumul lanţului 
ca să se ducă şi el într—acolo. 

—Să ştiţi că e Alphonso. Pun prinsoare pe ce vreţi ! — strigă Collins către unul din ajutoarele lui care 
alerga alături de el. Să ştii c—o să—i facă una bună lui Ralph ! 

Chestiunea era departe să se fi sfîrşit iar cînd Collins sosi, se apropia de apogeu. In clipa aceea pe 
Castlemon îl scoteau afară şi cei doi oameni îl lăsară jos, ca să poată trînti uşa cuştii. Înăuntru, într—un 
ghem care se lupta cu atîta sălbăticie pe duşumea încît abia de puteai desluşi animalele ce se încăieraseră, 
erau încolăciţi Alphonso, Jack şi Mihail. Ooamenii jucau în jurul lor dincolo de gratiile cuştii vîrînd 
printre ele răngile lor de fier şi încercînd să—i despartă. La alt capăt al cuştii ceilalți doi leoparzi îşi 
lingeau rănile mîrîind şi izbind cu labele în răngile care îi ţineau departe de luptă. 

Sosirea Sarei şi cele ce urmară fu o chestiune de secunde. Tiîrîind lanţul după ea, maimuţica cea 
verde, femeiuşcă aceasta cu coadă care ştia ce e dragostea şi ce e isteria şi era înrudită pe departe cu 
femeile — se repezi ca fulgerul printre gratiile înguste ale cuştii şi se strecură înăuntru. Deodată ghemul 
se ridică cu o mişcare bruscă. Mihail fu zvîrlit cît colo de mai—mai să se sfarme în bucăţi de capătul cel 
mai apropiat al cuştii şi se prăbuşi la pămînt ; încercă să se repeadă dar se încovrigă şi se lăsă jos cu 
grumazul sîngerînd dintr—o rană dureroasă şi zdrenţuită. Sara se repezi la el ; îl cuprinse cu braţele pe 

după gît, mîngîindu—. cu pieptul ei micuţ şi păros. Scotea sunete pline de îngrijorare, şi cînd Mihail vru 
să se ridice pe laba dinainte, sfărîmată, ea îl certă cu o blîndeţe aspră încercînd să—l reţină cu braţele 
departe de încăierare. Într—un răstimp, cu ochii înrăiţi de furie, ea începu să înşire înjurături ascuţite 
uitîndu—se la Alphonso. 

O rangă înfiptă în coastă îl făcu pe leopardul cel mare să se întoarcă spre ea. Lovi cu laba în rangă şi 
cînd i—o înfipseră din nou în coaste se năpusti asupra ei, muşcînd fierul. Dintr—o săritură se aruncă în 
gratiile cuştii şi cu o singură lovitură de labă îi sfirtecă antebraţul omului care îl împunsese. Ranga căzu 
şi omul sări în lături. Alphonso se repezi atunci la Jack, care nu mai era decît o biată epavă din fostul 
potrivnic şi care nu mai era în stare decît cel mult să gîfiie şi să tremure în colţul unde zăcea grămadă tot 
ce mai rămăsese din el, 

Mihail izbutise să se ridice în trei picioare şi, cu toată împotrivirea braţelor Sarei care încerca să—l 
reţină, făcea sforțări mari să înainteze poticnindu—se. Leopardul era gata să se repeadă la el cînd fu 
împiedicat de o nouă împunsătură de rangă. De astă dată îl atacă pe om făţiş, plesnind în gratii cu atita 
sălbăticie de se cutremură tot scheletul cuştii. 

Mai veniră şi alţi oameni care îl împunseră cu alte răngi dar Alphonso era neînduplecat. Sara îl văzu 
venind şi strigă la el cu cel mai ascuţit şi mai sălbatic țipăt al ei. Collins smuci un revolver din mîna unuia 
din oamenii lui. 

—Nu—l omori ! — strigă Castlemen apucîndu—l de braţ pe Collins. 

Proprietarul leoparzilor era într—o stare jalnică. Un braţ îi atîrna mort şi ca să poată vedea ce se 
petrece în jur, se freca de umărul maestrului dresor, ştergîndu—şi ochii plini de sîngele ce se prelingea 
dintr—o rană pe care o avea la cap. 

—E proprietatea mea, — se împotrivi el. Şi face mai mult decît o sută de maimuțe bolnave sau de terrieri 
morocănoşi. Dar lasă că ți—o scot eu din cuşcă, lasă—mă să încerc. Ştergeţi—mi ochii, vă rog, nu văd 
nimic. Am isprăvit eartuşele oarbe. Mai are cineva vreunul ? 

Sara ba încerca să se vîre între Mihail şi leopard, pe care—l mai reţineau încă răngile care—l 
împungeau, ba se întorcea şi striga la motanul cu colti ca şi cum trîmbiţindu—şi răutatea ar fi putut să—l 
intimideze şi să—l facă să stea locului. 

Mihail, tîrînd—o după el, mîrîind şi zbărlindu—se, se bălăbăni înainte vreo doi paşi pe cele trei 
picioare, pînă cînd umărul rănit cedă şi el se prăbuşi. Şi atunci Sara făcu fapta cea mare. Cu un ultim țipăt 
de furie oarbă se repezi de—a dreptul în faţa monstruosului motan zgîriindu—l şi sfişiindu—l cu mîinile 
şi cu picioarele, şi îşi înfipse dinţii ia rădăcina uneia din urechile lui ciuntite. Leopardul, uluit, se ridică în 
două picioare lovind şi sfîrtecînd cu labele dinainte pe diavolul acela mititel care nu—i mai dădea 
drumul. 

Lupta şi viaţa maimuţicăi celei verzi abia de mai ţinură zece secunde. Dar lui Collins îi fu de ajuns că 
să crape uşa şi dintr—o smucitură să—l tragă afară pe Mihail ţinîndu—l de o labă dinapoi şi să—l arunce 
la pămînt. 


CAPITOLUL 30 


Mihail nu fu tratat la repezeală, cu mijloacele de urgenţă ale lui Del Mar care nu se aplicau la 
Cedarwild, căci atunci n—ar mai fi scăpat cu viaţă. Un chirurg adevărat, îndemînatec şi îndrăzneţ, făcu 
aproape vivisecţie pe el în vreme ce îi îndrepta umărul distrus, încercînd lucruri pe care, în cazul lui 
Mihail, se dovediră potrivite. 

—Rămîne şchiop. — spuse chirurgul pe cînd se spăla pe mîini, uitîndu——se la Mihail care zăcea pus 
aproape în întregime în ghips. Dacă o să—i fie dat să se vindece — şi vorba aceea, are şi ce să se vindece 
la el — asta o să se vadă pe dată. Dacă ii creşte temperatura atunci trebuie să—i curmăm suferinţa ! Cît 
face ? 

—Nu se pricepe la nimic, — răspunse Collins. Vreo cincizeci de dolari şi cu siguranţă că acum nici 
măcar atît. Nu rentează să dresezi cîini şchiopi. 

Dar timpul avea să le arate amîndurora că greşeau. Mihail nu fu sortit să rămînă şchiop pe viaţă, deşi 
umărul îi rămase sensibil pe tot restul vieţii şi uneori, cînd vremea era umedă, simţea nevoia să tragă 

piciorul uşor. Pe de altă parte mai fu sortit să fie prețuit la o sumă mare şi să ajungă stea, aşa cum 
prevestise Harry Del Mar. 

Deocamdată însă zăcu multe zile apăsătoare în gips fără însă ca temperatura să—i crească pînă la un 
grad primejdios. Primi o îngrijire excelentă, dar nu din dragoste şi nici cu afecţiune. Aceasta făcea parte 
doar din sistemul folosit la Cedarwild, sistem care crease de altfel faima instituţiei. Cînd fu scos din 
ghips i se refuză acea plăcere instinctivă pe care o au toate animalele de a—şi linge rănile, căci îl 
înfăşurară şi îl prinseră în bandaje legate cu îndemînare. Şi, cînd în cele din urmă i le scoaseră, nu mai era 
nici o rană pe care s—o poată linge, deşi tocmai în adîncul umărului simţea o durere care pînă să dispară, 
trebuiră să treacă luni. 

Harris Collins nu—i mai bătu capul încercînd să—l înveţe şiretlicuri şi în una din zile îl împrumută ca 
figurant unei perechi — soţ şi soţie — care pierduseră trei cîini din pricina pneumoniei. 

— Dacă îl puteţi folosi la ceva vi—l dau pe douăzeci de dolari, îi spuse Collins bărbatului, Wilton Davis. 
—ŞI dacă dă ortul popii ? întrebă Davis. Collins ridică din umeri: 
Ei, n—o să—mi pierd nopţile jelindu—l, căci tot nu poate fi dresat. 

Cînd Mihail părăsi Cedarwild, într—o cuşcă virită într—un vagon, avea mulţi sorți să nu se mai 
întoarcă niciodată, căci în lumea dresorilor Wilton Davis era vestit pentru cruzimea lui față de cîini. 
Poate că tot mai avea el puţină grijă pentru cîte un cîine care se pricepea la cîte ceva mai deosebit, dar 
figuranţii erau prea ieftini ca să merite să—şi bată capul cu ei. Nu costau decît 3 pînă ta 5 dolari bucata. 
Şi pe deasupra Mihail nici nu—l costase nimic. Dacă ar fi murit, Davis n—ar fi avut altă bătaie de cap 
decît să găsească altul în locul lui. 

Prima fază a noii aventuri a lui Mihail nu—i aduse vreo neplăcere deosebită în afară de faptul că era 
atît de înghesuit în cuşcă, încît nu se putea ridica de loc, şi că zgâîlţiitul şi transportul cuştii îl făceau să 
simtă într—una cîrcel şi înţepături în umăr. Călătoria nu ţinu decît pînă la BrooMin, unde fu predat în. 
regulă unui teatru de mîna doua, căci Wilton Davis era un dresor atît de mediocru încît nu izbutea 
niciodată să se alăture marilor turnee. 

Suferințele legate de cuşca cea strimtă începură abia după ce Mihail fu dus într—o încăpere mare de 
deasupra scenei şi depozitat acolo împreună cu alţi douăzeci de cîini închişi ca şi el în cuşti. Jalnica 
gloată erau toţi cîinii aceştia, trudiţi, nenorociţi, fără vlagă ! Cîţiva aveau răni la cap de bine ce se purtase 
David cu ei. Nimeni nu le îngrijea rănile, iar alifia albă cu care le erau unse în timpul spectacolului, ca să 
nu se vadă, nu le făcea bine. Din cînd în cînd unii chelălăiau jalnic şi ca şi cum acesta ar fi fost singurul 
lucru care le mai rămînea de făcut în celulele lor strimte, cîinii începeau să latre toţi deodată. 

Mihail era singurul care nu se alătura acestui cor. De mult încetase să mai latre şi ăsta era un semn că 
devenea tot mai morocănos.. Prea se sălbăticise ca să mai poată face asemenea demonstraţii şi nici nu 
urma pilda unora dintre cîinii cei acriţi, aflaţi în încăpere, care se hîrîiau şi mîrîiau necontenit printre 
gratiile cuştilor. De fapt felul lui posac îi pătrunsese prea adînc în fire ca să mar aibă chef chiar şi de 
ceartă. Tot ceea ce dorea era să fie lăsat în pace şi avu parte de asta din plin în primele patruzeci şi opt de 
ore. 

Wilton Davis îşi adunase trupa înainte de vreme, căci programul avea să se schimbe abia peste cinci 
zile. Profitînd de acest răgaz se duse în vizită la rudele nevesti—si din New— Jersey şi angaja un om care 
să—i hrănească cîinii şi să le dea apă. Omul şi—ar fi văzut de treabă dacă n—ar fi avut ghinionul să se ia 
la harţă cu un cîrciumar şi dacă incidentul nu s—ar fi terminat cu un cap spart şi cu o călătorie cu 
ambulanţa la spital. Şi pentru ca tabloul să fie desăvîrşit în vederea celor ce aveau să urmeze, teatrul fu 
închis trei zile, ca să se facă unele schimbări cerute de pompieri. 

Nimeni nu calcă prin încăperea cîinilor şi după cîteva ceasuri Mihail simţi că începe să—i fie foame 
şi sete. Timpul trecea şi nevoia de hrană era tot mai mult înlocuită de nevoia de apă. Odată cu căderea 
nopţii lătratul şi chelălăitul nu mai încetară, transformîndu—se în timpul lungilor ceasuri ale nopţii în 
scîncete şi gemete. Numai Mihail nu scoase nici un sunet, îndurînd în tăcere, în mijlocul acestui balamuc 
al deznădejdii. 

Zorii celei de a doua zi se arătară ; orele se tîrîră greoi către a doua noapte şi întunericul acesteia 
coborî peste tragedia din culise, această tragedie care ea singură ar fi ajuns ca să condamne toate 
reprezentațiile cu animale dresate din lumea întreagă. 

Dacă Mihail visa sau dacă era pradă unui delir nu s—ar putea spune ; dar oricare ar fi fost adevărul, el 
retrăi in minte cea mai mare parte din trecutul lui. Căţelul de odinioară se jucă din nou, pe largile terase 

ale bungalowului de pe plantația domnului Haggin, la Meringe, se furişa alături de Jerry la marginea 
Junglei de pe malul rîului, ca să pîndească crocodilii, sau învăţa de la domnul Haggin şi de la Bob, 
imitîndu—l pe Biddy şi Terrense, să—i considere pe negri ca pe nişte zei neînsemnaţi, demni de dispreţ, 
care trebuiau veşnic ţinuţi la distanță. Călători pe schoonerul Eugenie cu căpitanul Kellar, al doilea 
stăpîn al lui, iar pe plaja de la Tulagi prinse drag de stewardul cu degete fermecate şi plecă cu el şi cu 
Kwaque pe vaporul Makambo. Stewardul dăinuia cel mai mult în viziunile lui, pe un fond înceţoşat de 
vase şi de oameni ca Lup de Mare, Simon Nishikanta, Grimshaw, căpitanul Doane şi bătrînul Ah Moy. ÎL 
văzu şi pe Scraps şi pe Cocky, ghemuleţul acela inimos de puf care se aventurase o clipă în soare. Şi lui 
Mihail i se păru pe de o parte că, Cocky se agăța de el, spunîndu—i vrute şi nevrute la ureche, și pe de 
altă parte că de gâtul lui se anina Sara, trăncănindu—şi povestea ei neînţeleasă şi fără sfîrşit. Apoi 1 se 
păru că simte chiar la rădăcina urechii atingerea fermecată a degetelor mîngilietoare ale iubitului lui 
Steward. 


—N—am noroc şi pace ! — spuse Wilton Davis privindu—şi cîinii, pe cînd aerul mai vibra de ploaia de 
înjurături pe care tocmai le slobozise. 
—Aşa—ţi trebuie dacă ai încredere într—un beţivan de argat de circ, — îi spuse nevastă—sa într—o 


doară. Nu m—ar mira dacă ne—ar muri jumătate din ei. 
—Să nu ne pierdem vremea cu trăncăneli, — mîrîi Davis începînd să—şi scoată haina. Hai la treabă, 
draga mea, că o să vedem noi ce o să se aleagă. Au nevoie de apă şi am să le dau o cadă plină. 

Aduse apă cu găleata de la cişmeaua din colţ şi umplu o cadă făcută din tablă galvanizată. Auzind 
cum curge apa, cîinii începură să schiaune, să chelălăiască şi să geamă. Cîţiva încercară să-i lingă 
mîinile cu limba lor umflată, pe cînd dresorul îi trăgea afară din cuşcă cu brutalitate. Cei mai slabi se 
tîrîră pe burtă pînă la cadă şi fură călcaţi în picioare de cei mai tari. Nu era loc pentru toţi şi cei mai 
voinici băură primii, luptînd aprig cu ghearele şi cu colții. Mihail era în frunte, sfişiind şi fiind sfişiat, dar 
izbutind să ia la repezeală cîteva înghiţituri din lichidul salvator. Davis ţopăia printre ei, dînd cu piciorul 
în stingă şi în dreapta, astfel ca fiecare să—şi poată avea partea lui. Nevastă—sa îi dădu şi ea o mînă de 
ajutor, izbind încoace şi încolo cu o coadă de mătură. 

Era un adevărat infern de suferinţe, căci cu gîtlejurile lor arse pe care apa le muiase, dinii erau din nou 
în stare să chelălăiască şi să—şi urle cu glas tare durerea şi suferinţa. 

Cîţiva, prea slabi ca să ajungă la apă, fură adăpaţi pe loc, azvîrlindu—li—se lichidul în gură. Se părea 
că nu se vor sătura niciodată. Zăceau istoviţi prin odaie, dar mereu se tîra cîte unul la cadă, încercînd să 
mai bea. între timp, Davis aprinsese focul şi umpluse o.găleată cu cartofi. 

—Pute aici ca într-—o vizuină de dihori, — spuse doamna Davis pe cînd îşi pudra vîrful nasului cu 
pămătuful. lubitule, trebuie să—i spălăm. 

—Bine, scumpa mea, — încuviinţă el, — şi cu cît măi repede cu atît mai bine. Am putea s—o facem pînă 
se fierb cartofii şi pînă îi pun la răcit. Eu îi frec şi tu îi ştergi. Nu uita de pneumonia aia şi fă treabă bună! 

Îmbăierea fu brutală şi rapidă. Dresorul întindea mîna după câinii din preajmă şi îi zvârlea pe rînd în 
cada din care băuseră. Dacă vreunul se împotrivea în vreun fel, — îi dădea în cap cu peria de frecat sau 
cu calupul de săpun galben de rufe, cu care îi săpunea. Cîteva minute erau de ajuns pentru un cîine. 
—Bea, fire—ai să fu, bea, hai îndoapă—te ! — le spunea el pe cînd le vîra capul în apa murdară şi plină 
de săpun. 

Părea că—i socoteşte vinovaţi de starea jalnică în, care se aflau şi. că priveşte murdăria lor ca pe o 
jignire adusă persoanei lui. 

Mihail se supuse şi se lăsă să fie zvîrlit în cadă. Recunoştea că baia era necesară şi obligatorie, deşi la 
Cedarwild era administrată într—o formă superioară iar Kwaque şi Stewardul făceau din ea un fel de 
ritual al dragostei cînd era vorba de el. Şi aşa, făcu tot ce putu ca să îndure frecatul. Totul s—ar fi isprăvit 
cu bine dacă Davis nu i—ar fi vîrît capul în apă. Mihail se ridică, cu un mîrîit ameninţător. Davis opri în 
aer lovitura pe care se pregătea să i—o administreze în cap cu peria cea grea şi şuieră încet di; uimire. 
— Hei, strigă el, scumpa mea, ia priveşte cine e aici ! Asta e terrierul irlandez pe care ni şa dat Collins. 
Nu face doi bani. Aşa spunea el. Un figurant şi nimic mai mult. Ia ieşi afară, îi porunci Davis, lui Mihail. 
Deocamdată atît, domnule cîine obraznic ce eşti ! Dar ascultă ce—ţi spun, nu scapi tu pînă nu—ţi cîrpesc 
una de o să te ameţesc. 

În vreme ce cartofii erau puşi să se răcească, doamna Davis, scoțînd strigăte ascuţite, ţinea haita 
flămîndă departe de ei. Mihail şedea singuratic, lungit pe jos şi posac şi nu se amestecă cu ceilalți atunci 

cînd — dîndu—li—se voie — se repeziră spre troacă. Davis ţopăi din—nou printre ei, aruncîndu——i cît 
colo cu lovituri de picior pe cei mai voinici şi mai lacomi. 

—Dacă le mai arde de harţă după tot ce am făcut pentru ei, atunci, iubito, repedele una în coaste ! o 
povăţui el pe nevastă—sa. 

— Hei, tu de acolo, nu—i aşa că ai vrea şi tu ? — se adresă el apoi unui cîine mare şi negru, dîndu—i în 
acelaşi timp o lovitură sălbatică în coastă. Animalul chelălăi de durere şi o rupse la fugă, apoi rămase la 
oarecare depărtare, scurgîndu—i—se ochii după hrana aburindă. 

—După toate astea cine ar mai putea spune că nu—mi spăl niciodată cîinii ? — zise Davis de lîngă 
chiuvetă, unde îşi freca mîinile pînă la coate. Ce—ai zice, scumpa mea, să încheiem pe ziua de azi ? 

Doamna Davis fu de acord. 

—Putem repeta cu ei mîîne şi poimiine. Avem destulă vreme... Mă reped pînă aici diseară şi o să lei mai 
fierb nişte tărîțe. Au nevoie de un supliment după ce au răbdat de foame două zile. 

De cum isprăviră cartofii, cîinii fură vîrîți înapoi în cuşti pentru un nou arest de douăzeci şi patru de 
ore. Li se turnă apă în jgheaburi, iar seara, aşa închişi cum erau, li se mai dădu o porţie bună de tărîțe şi 
biscuiţi. Mihail mînca acum pentru prima oară, căci refuzase îmbufnat să se apropie de cartofi. 

Repetiţia avu loc pe scenă, şi Mihail dădu de bucluc chiar de la început. Cortina trebuia să se ridice şi 
să descopere pe cei 20 de cîini şezînd pe scaune în semicerc. Erau aşezaţi astfel pentru că numărul 
dinaintea lor era prezentat în faţa cortinei. Trebuia să fie o linişte desăvîrşită. Cîinii erau dresați în aşa fel, 
încît atunci cînd cortina se ridica cu totul, ei trebuiau să înceapă o hărmălaie de nedescris. 

Ca figurant, Mihail nu avea altceva de făcut decît să şadă pe scaun. Dar pentru asta trebuia mai întii să 
se suie pe scaun, şi cînd Davis îi porunci, dîndu—i şi una peste cap, Mihail mîrîi ameninţător. 

—Ehei, — se burzului omul, — obraznicul ăsta de cîine o caută cu luminarea. Dacă e aşa, atunci e mai 
bine să închei chiar acum socotelile cu el, ca să—şi poată schimba numele în cîine de treabă. Ei, draga 
mea, ai tu grijă de ceilalţi ca să—i dau prima, lecţie obraznicului ăstuia. 

Despre bătaia care urmă e mai bine să vorbim cît mai puţin. Mihail sări la bătaie fără nici o 
perspectivă de victorie şi fu bătut măr. Rănit şi plin de sînge se sui pe scaun fără să ia parte de loc la 
reprezentaţie şi doar dospind în sine o morocăneală mai adîncă şi mai mare. Ca să—şi ţină gura pînă se 
va ridica cortina nu—i veni de loc greu, dar cînd în cele din urmă cortina se ridică, refuză să latre şi să 
chelălăiasCă nebunește, ca ceilalți. 

Cîinii, fie singuri, fie cîte doi—trei sau în grupuri mai mari, coborau de pe scaune la comandă şi 
executau numerele obişnuite pentru cîini, ca de pildă să umble pe labele dinapoi, să țopăie, .să sară, să 
danseze şi să facă salturi în aer. Wilton Davis era violent din fire şi avea mîna grea la repetiţie, lucru 
dovedit de chelălăielile ascuţite ale celor întîrziaţi sau nătărăi. 

Toată ziua şi a doua zi pînă la prînz avură loc în total trei repetiţii lungi. Suferințele lui Mihail se 
isprăviseră deocamdată. La comandă se suia pe scaun în tăcere şi rămânea acolo, tăcut. 

Ceea ce dovedeşte, scumpa mea,, că bătaia e ruptă din rai! — se lăudă Davis nevesti—si. E drept că 
nici prin cap nu le trecea ce rol supărător avea să joace Mihail la prima reprezentaţie. 

După cortină, toată scena era aranjată. Cîinii şedeau fiecare pe scaunul lui, tăcuţi şi abătuţi, iar Davis 
şi nevastă—sa îi amenințau, ca să—i facă să stea liniștiți, în vreme ce în faţa cortinei Diek şi Daisy Bell 
distrau publicul de la matineu cu cîntece şi dansuri. Şi totul mergea bine, şi nici unul dintre spectatori 
n—ar fi bănuit că dincolo de cortină scena era înţesată de cîini, dacă Diek şi Daisy, acompaniaţi de 
orchestră, n—ar fi început să cînte „Roll me down to Rio”. 

Mihail nu se mai putu stăpîni. După cum Kwaque H subjugase odinioară cu drîmba lui, stewardul cu 
dragostea lui iar Harry Del Mar cu armonica, tot aşa îl subjugă şi melodia orchestrei, şi glasurile 
bărbatului şi femeii care cîntau vechiul şi cunoscutul cîntec pe care—l învățase de la steward, „Roll me 
down to Rio". Fără să vrea, uitînd de morocăneala lui, o forță mai puternică decît el îl sili să—şi 
descleşteze fălcile şi gîtlejul începu să—i vibreze, acompaniind cîntecul. 

De dincolo de cortină se auziră chicote de copii şi de femei, care crescură, devenind un adevărat 
vacarm ce acoperi glasurile lui Dick şi Daisy. Wilton Davis înjură înfiorător, repezindu—se la Mihail. 
Dar el continua să urle şi publicul să rîdă. Mihail mai urla cînd bita cea scurtă îl izbi. Lovitura şi durerea 
îl făcură să se întrerupă brusc şi să latre fără să vrea. 

—Crapă—1 bostanul, scumpule ! — îl povăţui doamna Davis. 
Apoi se încinse o bătaie în lege. Davis îl pocnea de se auzea de la o poştă, dar şi mîrîiturile şi 

lătrăturile lui Mihail se auzeau. Publicul, care se lăsase în voia veseliei, nici nu—i mai lua în seamă pe 
Diek şi pe Daisy Bell. Numărul lor fusese stricat cu desăvîrşire. Numărul Davis se făcuse de rîs, după 
cum spunea Wilton. Bostanul lui Mihail fu crăpat în adevăratul înţeles al cuvîntului. Publicul din faţa 
cortinei înțelesese ce se petrecea şi era încîntat. 

Dick şi Daisy nu mai putdră continua. Spectatorii cereau să vadă ce se întîmplă după cortină şi nu 
ceea ce se petrecea în faţa ei. Mihail fu scos de pe scenă aproape sugrumat, de unul din ajutoare, ş) 
cortina se ridică lăsînd să se vadă întregul grup — întreg, afară de un singur scaun care era gol. Băieţii 
din sală înţeleseră cei dinţii legătura dintre scaunul gol şi scandalul de mai înainte şi începură să ceară să 
fie adus cîinele care lipsea. Publicul începu şi el să strige. Cîinii lătrară şi mai enervaţi şi cinci minute de 
rîsete făcură să întîrzie prezentarea numărului, care începu în cele din urmă în mijlocul unei nepăsări, al 
zăpăcelii cîinilor şi al burzuluielii lui Wilton Davis. 

—Nu te necăji, dulceaţa mea, — îi şopti netulburata lui soţie ca să—i dea curaj. Las' că—l dăm dracului 
de cîine şi o să luăm unul ca lumea. în tot cazul, i—am făcut —o şi noi lui Daisy Bell! Nici nu ţi—am 
povestit încă ce—a spus despre mine chiar săptămîna trecută unor prietene de ale mele. 

După cîteva minute, pe cînd se mai afla încă pe scenă şi—şi conducea animalele, soţul găsi momentul 
să mormăle către nevastă—sa : 

—Cîinele ăsta e de vină. Nu—l las. I—o coc eu lui ! 
—Da, scumpule, încuviinţă ea. 

După ce cortina se lăsă, publicul din faţa ei fiind foarte vesel, cîinii fură duşi în încăperea lor de 
deasupra scenei, iar Wilton Davis cobori să—l caute pe Mihail, care în loc să fie ghemuit în vreun colţ, 
stătea între picioarele omului de serviciu, tremurînd încă de pe urma bătăii şi gata să—şi: vîndă scump 
pielea. Pe drum, Davis întîlni perechea de cîntăreţi— dansatori. De furie, femeia plîngea iar bărbatul 
scrîşnea din dinţi. 

—Straşnic dresor de cîini mai eşti, îl atacă el pus pe ceartă. Te învăţ eu minte ! 

—Nu te repezi că te culc la pămînt ! — îi răspunse Wilton Davis enervat la culme, răsucind în aer în 
mîna dreaptă o rangă scurtă de fier. Ai răbdare, că te culc eu pe tine niţel mai tîrziu. Să fac mai intîi praf 
pe javra asta. Vino să vezi ce—i fac, fir—ar al dracului să fie ! De unde era să ştiu eu ce are de. gînd ? E 
nou. La repetiţie a stat mut ca un peşte. De unde să—mi dea mie prin gînd că o să înceapă să urle, în 
vreme ce noi aranjam scena în spatele vostru ? 

—Ce dracu ai făcut ? îl luă în primire pe Davis directorul teatrului care, urmat de Dick Bell, se îndrepta 
spre Mihail, care stătea zbîrlit între picioarele omului de serviciu. 

— Nimic pe lîngă ce am de gînd să fac, îi răspunse Davis, strîngînd ranga şi mai tare şi ridicînd mîna. ÎI 
ucid ! îl bat de—l omor ! Ai să vezi ! 

Mihail mîrîi în semn că auzise ameninţarea şi se ghemui gata să sară, fără să—şi ia ochii de la rangă. 
—Nu cred că ai să faci una ca asta ! — ȘI atrase atenţia omul de serviciu. 

—E al meu, — declară Davis, de parcă şi—ar fi apărat un drept. 

—Eu îţi vorbesc de bunul simţ, ii răspunse omul. încearcă să—i dai una şi ai să vezi ce se întîmplă. 
Cîinii—s cîini şi oamenii—s oameni. Dar al dracului să fiu dacă ştiu ce eşti dumneata ! Cum poţi să—ţi 
pui mintea cu un cîine ? Pentru prima oară în viaţa lui s—a văzut pe o scenă, după ce l—ai lăsat două zile 
flămînd şi însetat. Las' că ştiu cu ce ştiu, domnule director ! 

—Dacă omori cîinele, te costă un dolar ca să ți—l ia gunoierul, — se amestecă directorul. 

—Dau cu plăcere, — zise Davis, ridicînd din nou ranga. Oi fi avînd şi eu vreun drept aici ! 

—Mi—e scîrbă de voi ăştia cu animalele, făcu omul de serviciu. Pînă aici ! Şi la urma urmei, am să—ţi 
spun verde : „Dă—i dumneata una cu beţişagul pe care—l ţii în mînă, că—ţi dau şi eu una de—mi pierd 
slujba şi te bag şi pe tine în spital. 

—Ma ascultă, Jackson... îl ameninţă directorul. 

—Nu ascult nimic, răspunse omul. M—am hotărît. Dacă nătărăul ăsta se atinge de cîine, cu siguranţă 
că—mi pierd slujba. M—am săturat pînă în gît să—i tot văd pe nemernicii ăştia cum îşi snopesc 
animalele. Mi—e scîrbă de ei ! 

Directorul îi aruncă o uitătură lui Davis şi ridică din umeri neputincios. 

—N-—are nici un rost să faci scandal, — îl sfătui el. Nu vreau să— pierd pe Jackson şi să ştii de la mine 
că dacă—l întăriți, ăsta te bagă în spital. Mai bine trimite cîinele înapoi de unde |-—ai luat. Soţia dumitale 
mi—a vorbit, de el. Vîiră—l într—o ladă şi trimite—l înapoi ramburs. Nu se supără el, Collins. Şi o să—i 

scoată el muzica din cap şi o să—l înveţe altceva. 

Davis îi mai aruncă o ultimă privire arțăgosului de Jackson şi şovăi. 
—Să—ţi spun ceva, — continuă directorul convingător. Jackson o să aibă grijă de toată treaba asta — 
să—l vîre în ladă, să—l expedieze şi să facă tot ce trebuie. Nu—i aşa, Jackson ? 

Omul dădu scurt din cap, apoi se plecă peste cîine şi—l mîngiie blînd pe capul lui rănit. 
—N-—are decît, făcu Davis, întorcînd spatele. Să se prostească cu cîinii cine o vrea. Numai că noi, ăştia 
care am avut de—a face cu ei... 


CAPITOLUL 31 


O carte poştală adresată lui Collins de către Davis lămuri pricina întoarcerii lui Mihail. „Prea cîntă 
mult ca să am ce face cu el", lămurea Davis, dîndu—i astfel fără să vrea lui Collins indicaţia pe care 
acesta o căuta in zadar şi pe care tot fără să vrea' nici n—o luă în seamă. Pentru că, după cum îi spuse el 
lui Johnny : 

—După bătaia pe care se vede că i—a dat—o, nici că e de mirare că a cîntat ! Aşa e şi cu dresorii ăştia de 
animale. Nu ştiu cum să—şi cruţe avutul. Se grăbesc să—i pocnească în cap şi se înfurie că nu—i ascultă 
ca nişte îngeraşi cuminţi. Ia—l de aici, Johnny. Spală—l bine şi unge—l cu alifia aceea peste tot unde 
vezi că are pielea jupuită. Eu unul am renunţat la el, dar o să—i găsesc un loc în cea dinţii trupă de cîini. 

Două săptămîni mai tîrziu, printr—o simplă întîmplare, Harris Collins descoperi el însuşi la ce era 
bun Mihail. La un moment dat, cînd nu aveau nici o treabă în arenă, trimise după el ca să îl încerce un 
dresor de cîini care îşi căuta cîţiva figuranţi. Pe lîngă cele cîteva lucruri pe care ştia să le facă, adică să se 
ridice în două labe, să se culce, să vină şi să plece, Mihail nu mai făcu nimic altceva. Refuzase să înveţe 
cele mai elementare lucruri pe care trebuia să le ştie orice cîine dresat şi Collins îi dădu drumul să plece 
în partea cealaltă a arenei, unde o trupă de maimuțe era pregătită şi dresată pentru o scenă de mimică. 

Deşi păreau speriate şi se răzvrăteau, maimuţele erau silite să cînte, fiind legate de scaunele pe care 

şedeau şi de instrumentele ce le fuseseră fixate şi erau smucite şi trase de nişte sîrme prinse în jurul 
trupului. Dirijorul orchestrei, o maimuţă cam bătrînă şi ţifnoasă, şedea pe un scaun turnant de care era 
bine legată. Cînd era împunsă de dincolo de scenă, cu ajutorul unor prăjini, se înfuria grozav, în acelaşi 
timp, cu ajutorul unor frînghii, scaunul începea să se învîrte într—una. Publicul credea că maimuța se 
enerva din pricină că muzicanţii cîntau fals. ŞI, fireşte, spectatorilor li se părea foarte caraghioasă furia 
ei, după cum obişnuia să spună Collins. 
—O trupă de maimuțe e întotdeauna lozul cel mare. Îi face pe oameni să rîdă şi rîsul e o comoară. 
Oamenii se simt obligaţi să rîdă de maimuțe pentru că seamănă atît de bine cu ei. Şi—apoi, pentru că 
astfel se pot simţi superiori. închipuieşte—ţi că umblăm pe stradă noi amîndoi şi tu aluneci şi cazi. 
Bineînţeles, eu am să rîd şi asta din pricină că mă cred mai deştept de vreme ce n—am căzut. Acelaşi 
lucru se întîmplă dacă vîntul îţi ia pălăria. Eu încep să rîd în timp ce tu te năpusteşti după ea s—o prinzi. 
Eu sînt cel deştept, pentru că pălăria mea a rămas pe cap. La fel şi cu trupa de maimuțe. Tot ceea ce e 
caraghios în ea ne face pe noi să ne simţim superiori. Pe noi nu ne vedem că am fi caraghioşi. Şi de aceea 
plătim, ca să vedem cît de caraghioase sînt maimuţele. 

La drept vorbind, nici nu prea era vorba de un dresaj al maimuţelor, ci mai degrabă de un dresaj al 

oamenilor, care puneau în mişcare mecanismul ascuns, silindu—le astfel pe maimuțe să se producă. De 
altfel de asta se şi ocupa Harris Collins, dîndu—şi toată osteneala. 
—Nu văd de ce n—aţi putea să le faceţi să cînte un cîntec adevărat. Băieți, asta depinde numai de voi, 
adică de felul în care trageţi sîrmele. Hai, merită să încercăm. Să începem cu ceva ce cunoaşteţi cu toţii. 
Şi apoi, nu uitaţi un lucru : că o să vă vină în ajutor o orchestră adevărată. Ei, şi acum, spuneţi—mi ceva 
ce ştiţi cu toţii. Un cîntec simplu şi pe care să—l cunoască şi publicul. 

Punerea în aplicare a ideii lui îl absorbi cu totul, ba chiar chemă un călăreț care cînta la vioară stînd în 
picioare pe un cal ce galopa sau făcînd salturi mortale pe o platformă foarte îngustă, fără să înceteze o 
clipă să cînte la vioară. îl puse pe om să cînte rar nişte melodii simple, astfel ca ajutoarele lui să poată 
păstra măsura şi să tragă firele după ea. 

— Fireşte, cînd faceţi o mare greşeală — le spuse Collins — atunci trebuie să trageţi de fire ca nişte 
nebuni, să—l îmboldiţi pe dirijor şi să—i învîrtiţi scaunul. Asta—i face pe spectatori să se prăpădească 

de rîs. Îşi închipuie că dirijorul are ureche muzicală şi că e furios din pricină că orchestra cîntă fals. 

Pe cînd lucrul era în toi, sosi şi Johnny, aducîndu—l pe Mihail. 
—Zice că nu—l ia nici pe degeaba, — h aduse la cunoştinţă Johnny patronului. 
—Bine, bine. Vîră—l înapoi în cuşcă, — dădu ordin Collins grăbit. Haideţi, băieţi daţi—i drumul. 
„Home, sweet home". Dă—i drumul Fisher şi voi ceilalţi, ţineţi măsura !... Aşa, bine ! Cînd o să aveţi o 
orchestră întreagă o. să faceţi mişcările după ritm. Hei, Simons, dă—i drumul mai repede. Mereu rămii 
în urmă. 

Şi atunci se petrecu şi întîmplarea. în loc să. asculte porunca stăpînului şi să—l ducă îndată pe Mihail 
înapoi în cușcă, Johnny zăbovi în nădejdea c—o să—l vadă pe dirijorul orchestrei învîrtindu—se cu 
scaunul şi trăncănind din gură. Violonistul, care se afla la doi paşi de Mihail, ce tocmai se lăsa pe labele 
dinapoi, începu să cînte „Home sweet home", rar, tare şi accentuat. 

Şi Mihail nu se putu stăpîni. Nu se putu stăpîni tot; aşa cum nu se putea stăpîni să scoată cîte un mîrîit 
furios atunci cînd era ameninţat cu băţul sau cum nu se putuse stăpîni atunci cînd îi stricase numărul lui 
Diek şi Daisy Bell, lăsîndu—se în voia acordurilor lui „Roll me down to Rio”. Nu se putu stăpîni tot aşa 
cum nici Jerry nu se putuse stăpîni pe coverta lui Arici şi începuse să cînte atunci cind Villa Kennan îi 
petrecuse braţele în jurul gîtului învăluindu—l într—un nor de păr şi îi amintise de vremurile trecute şi 
de tovărăşia vechii haite. Ca şi pentru Jerry, pentru Mihail muzica era narcoticul care îl făcea să viseze, 
îşi amintea şi el de haita rătăcită şi o căuta, în vreme ce pe dinaintea ochilor i se perindau colinele pleşuve 
şi acoperite de zăpadă şi stelele sclipind deasupra capului prin bezna îngheţată a nopţii şi auzea urletele 
slabe care răspundeau de pe dealuri atunci cînd haita se aduna. Pierciută era haita. De mii de ani 
strămoşii lui Mihail trăiau la focurile oamenilor. Dar îi revenea mereu în minte cînd îl pătrundea vraja 
ritmului, înecîndu—l în vizuini şi senzaţii din lumea aceea pe care propria lui viaţă nu o cunoscuse. 

Amestecată cu visul aievea, al celeilalte lumi era şt amintirea Stewardului şi dragostea lui pentru 
Steward, cu care învățase să cînte chiar acest şir de note cîntate acum de violonistul călăreț. Şi falca i se 
lăsă, gîtlejul începu să—i vibreze, labele dinainte prinseră să se mişte uşor şi cu nerăbdare, ca şi cum ar 
fi gonit, căci de fapt şi gonea în minte, înapoi către Steward, înapoi de—a lungul timpurilor către haita 
pierdută, iar după aceea, împreună cu haita fantomatică, peste întinderile de zăpadă, prin margini de 
pădure, în căutarea cărnii. 

Formele spectrale ale haitei pierdute se adunaseră în jurul lui pe cînd cînta şi fugea, visînd treaz. 
Violonistul se opri, surprins : oamenii înțepau maimuța care dirija orchestra alcătuită din maimuțe şi o 
învîrteau pe scaunul ei turnant, în vreme ce turba de furie. Johnny se prăpădea de rîs. Harris Collins însă 
observase ceva. Îl auzise pe Mihail acompaniind fără greş aria. îl auzise cîntînd — nu urlînd, ci cântând. 

Se făcu tăcere. Dirijorul maimuţă încetă să. se mai învîrtească şi să mai boscorodească. Oamenii 
care. Îl înțepaseră rămaseră cu prăjinile şi cu sîrmele ridicate. Restul orchestrei de maimuțe tremura de 
teama grozăviilor ce aveau să urmeze. Violonistul rămase cu ochii căscaţi. Johnny abia îşi mai trăgea 
sufletul de rîs. Dar Harris Collins căzu pe gînduri, se scarpină în cap şi continuă să—şi frămînte mintea. 
—Să nu—mi spuneţi... — începu el într—o doară. — Ştiu. Am auzit cu urechile mele. Cîinele ăsta a 
cîntat melodia. Nu—i aşa ? Vă iau ca martori. Da sau nu ? Blestematul ăsta de cîine a cîntat. Ia staţi, măi 
băieţi ; lăsaţi maimuţele să se odihnească. Merită să vedem ce—i cu cîinele ăsta. Domnule violonist, ia 
mai cîntă o dată ! Hai, dă—i drumul. „Home, sweet home". Cînt—o apăsat şi nu prea repede. Ia 
uitați—vă cu toţii şi spuneţi—mi mie dacă sînt nebun ori cîinele ăsta cîntă melodia. Ei, mâi aveţi ceva de 
zis ? V—am spus eu ! 

Nici nu încăpea vorbă. După primele măsuri falca M Mihail se lăsa şi labele dinainte începură să se 

ridice încetişor. Şi Harris Collins se apropie şi cîntă în tact cu el. 
— Harry Del Mar a avut dreptate cînd a spus că acest cîine e ceva ce nu s—a măi văzut. A ştiut el de ce 
şi—a vîndut trupa. Cîinele ăsta e un cîine Caruso. Nu un cor de urlete de javră, cum obişnuia să care 
după el Kingman. E un cîntăreţ în toată legea, un solist. Ce să te mai miri acum că n—a vrut să înveţe nici 
un număr ? îşi avea specialitatea lui. Şi cînd te gîndeşti că aproape că -—l dăruisem ucigaşului aceluia de 
cîini, Wilton Davis ! Bine că mi Ia dat înapoi. Johnny, acum să căşti bine ochii ! Adu—mi—l acasă azi 
după masă şi o să— încerc eu aşa cum trebuie. Fiică—mea cîntă la vioară. Să vedem ce—o să cînte cu 
ea. Cîinele ăsta e o adevărată comoară, ascultaţi—mă pe mine ! 

Şi aşa fu descoperit Mihail. încercarea de după amiază, izbuti doar în parte. După ce se străduiră în 
zadar cu tot felul de cîntece, Collins descoperi că ştia şi cînta „God save the King" şi „„Sweetbye and 

bye". Multe ceasuri şi multe zile fură pierdute cu cercetările. încercară în zadar să—l înveţe cîntece noi. 
Mihail însă nu avea chef să facă vreun efort nou şi se stăpînea cu un aer morocănos. Ori de cîte ori însă 
auzea unul din cîntecele pe care le învățase cu stewardul, cînta şi el. Nu se putea opri să nu cînte. Vraja 
era mai tare decît el. în cele din urmă, Collins descoperi vreo cinci din cele şase cîntece pe care Mihail le 
ştia : „God save the King", „Sweet bye and bye", „Lead, kindly light", „Home, sweet home" şi „Roll me 
down to Rio". 

Mihail nu cîntă „Shenandoah", pentru că nici Collins, nici fiică—sa nu cunoşteau vechiul șlagăr 
marinăresc şi de aceea nu erau în stare să—I facă să cînte. 
—Sînt de ajuns cinci cîntece, dacă nu vrea să mai cînte şi altceva, — hotărî Collins. Şi aşa o să fac din el 
cap de afiş. Cîinele ăsta—i o comoară. Zău, dacă aş fi tînăr şi liber, laş scoate chiar eu în arenă. 


CAPITOLUL 32 


Şi aşa Mihail fu vîndut în cele din urmă unui anume Jacob Henderson, pe 2 000 de dolari. 

—§Şi la preţul ăsta e de pomană, să ştii, spuse Collins. Dacă n—ai să ajungi chiar înainte de şase luni să 
refuzi şi cinci mii pe el, atunci să nu—mi spui mie că—s dresor. Praf îl face pe cîinele acela al dumitale 
care socoteşte ; şi—apoi nici nu mai e nevoie să te arăţi şi să lucrezi cu el tot timpul reprezentaţiei. Şi 
dacă nu—l asiguri pentru cincizeci de mii de cum o să arate ce poate, ai să faci foarte rău. Dacă aş fi eu 
tînăr şi liber, nici nu mi—aş dori altceva decît să—l scot chiar eu în arenă. 

Henderson se dovedi cu totul altfel decît ceilalți stăpîni pe care—i avusese pînă acum Mihail. Omul 
era un fel de făptură neutră. Nici bun, nici rău. Nici nu bea, nici nu fuma şi nici nu înjura ; nu mergea la 
biserică şi nici nu era membru la YMCA! . Era vegetarian, dar fără să ţină morţiş la asta ; îi plăceau 
filmele cînd erau de călătorii şi—şi petrecea cea mai mare parte a timpului liber citindu—l pe 
Swedenborg. Niciodată nu—şi pierdea cumpătul. Nimeni nu—l văzuse înfuriat şi toţi spuneau că are 
răbdarea lui lov. Era chiar sperios în faţa poliţiştilor, a funcţionarilor de la bagaje, deşi nu se temea de ei. 
Nu-—i era frică de nimic, tot aşa cum nu era îndrăgostit de nimic, afară de Swedenborg. Caracterul îi era 
atît de lipsit de culoare ca şi hainele lui de o nuanţă neutră, ca şi părul lui, care nu avea o culoare precisă, 
sau ca ochii lui spălăciţi prin care privea lumea. Şi nici prost nu era, după cum nu era nici înţelept şi nici 
învăţat. Dădea vieţii foarte puţin după cum cerea şi puţin de la ea şi cu toată afacerea lui cu spectacole, se 
purta ca un adevărat pustnic chiar în viitoarea vieţii. Mihail nici nu—l iubea, nici nu—l ura, ci doar îl 
încuviinţa. 

Străbătură Statele Unite împreună şi nu se certară niciodată. Nici o singură dată nu ridică Henderson 
glasul la Mihaii şi nici Mihail nu mirii niciodată ameninţător la el. Sufereau împreună, trăiau alături 
pentru că valurile vieţii îi aruncaseră unul alături de celălalt. Fireşte, nu era nici o legătură sufletească 
între ei. Henderson era stăpînul, Mihail era un bun de—al lui. Mihail era pentru acesta tot atît de mort 
pe cît era el față de toate celelalte lucruri. 

Totuşi, Jacob Henderson era un om de treabă, sincer, practic şi metodic. O dată pe zi, cînd nu 
străbăteau cu trenul drumurile acelea care nu se mai sfîrşeau niciodată, îi făcea lui Mihail o baie în lege 
şi—l ştergea bine după aceea. Nu era niciodată brutal sau repezit la spălat. Mihail nici nu—şi putea da 
seama dacă—i plăcea sau nu îmbăiatul. Era ceva ce făcea parte din întreaga lui soartă pe lumea aceasta, 
după cum soarta lui Henderson era să—l îmbă—ieze pe el atît de des. 

Treaba pe care o avea de făcut era destul de uşoară, deşi plicticoasă. în afară de veşnica călătorie şi de 
nesfârşitele salturi de la un oraş la altul şi de la o metropolă ta alta, apărea pe scenă o dată pe seară. Şapte 
seri şi două matineuri pe săptămînă. 

Cortina se ridica şi Mihail rămînea singur pe scenă, într—un decor care se potrivea unui cap de afiş. 
Henderson stătea în arlechinul scenei, unde nu putea fi văzut de spectatori, şi se uita la el. Orchestra 
executa patru din bucăţile pe care Mihail le învățase cu stewardul şi le cînta acum, căci urletul iui 
modulat era un adevărat cîntec. Nu dădea niciodată mai mult decît un singur bis, şi acesta era întotdeauna 

„Home, sweet home". Apoi, în timp ce publicul aplauda şi bătea din picioare entuziasmat de cîinele 
Caruso, Jacob Henderson apărea pe scenă zîmbind eu o mulţumire stereotipă şi plină de recunoştinţă, 
punea mîna pe spatele lui Mihail cu un gest de camaraderie prefăcută,, după care el şi Mihail mai făceau 
o plecăciune înainte de a fi lăsată cortina finală. 

Şi totuşi, Mihail era prizonier, un prizonier pe viaţă. Bine hrănit, bine îmbăiat şi scos să facă mişcare, 
el nu avea totuşi o clipă de libertate. Cînd călătorea, petrecea zile şi nopţi întregi închis într—o cușcă. 
Aceasta era totuşi destul de largă ca să—i îngăduie să stea în picioare şi să se întoarcă în toate părţile, 
fără să se ghemuiască. Uneori, în hotelurile de provincie, era scos din cuşcă şi locuia în aceeaşi cameră 
cu Henderson. Cînd se întîmpla să nu fie şi alţi cîini în jur, în acelaşi turneu, atunci i se îngăduia să umble 
liber prin camera animalelor de pe lîngă teatrele în care se dădeau de la trei pînă la şapte reprezentații pe 
săptămînă. 

Nu avea niciodată prilejul, nici măcar pentru o clipă, să se mişte liber, fără să fie vreo cuşcă prin 
apropiere, sau pereţii unei camere care să—i îngrădească mişcările sau vreun lanţ prins de zgarda din 
jurul gâtului. Cind era vreme bună, Henderson îl lua adesea după masă la plimbare. Fireşte, întotdeauna 
de ianț. Şi aproape fără greş se duceau de fiecare dată în parc, unde Henderson lega celălalt capăt al 
lanţului de banca pe care se aşeza şi începea să rumege pagini din Swedenborg. Lui Mihail nu i se lăsa 
nici un fel de libertate. Alţi cîini alergau liberi, jucîndu——se sau războindu—se. Dacă se apropiau de el 
să—l cerceteze sau să se împrietenească, Henderson îşi întrerupea întotdeauna lectura atît cît îi trebuia ca 
să—i alunge. 

Un prizonier pe viață dat pe mîna unui temnicer lipsit de viaţă — în aceste condiţii viaţa lui Mihail era 
toată cenuşie. Felul lui morocănos se schimbase într—o melancolie care i se înrădăcinase adînc în suflet. 
Viaţa şi libertatea pe care ți—o oferă ea nu—l mai interesau — nu pentru că ar fi privit jocul vieţii din jur 
cu neîncredere, ei mai degrabă pentru că ochii lui nu mai priveau de loc. Izolat de viaţă, el n—o mai lua 
în seamă. Îşi îngăduia să se prefacă într—un adevărat cîine înrobit, care mînca, se îmbăia, călătorea în 
cuşca lui, dînd regulat reprezentații şi dormind mult. 

Îşi avea mîndria lui — mîndrie de pur sînge — mîndriă indianului nordamerican înrobit de plantațiile 
din Indiile de Vest, care pieriseră fără să se tînguiască şi fără să—şi plece capul. Tot aşa era şi Mihail. Se 
supusese cuştii şi fierului lanţului, pentru că erau prea tari pentru muşchii şi colții lui. Îşi făcea datoria lui 
de rob ca să dea reprezentații şi—l asculta pe Jacob Henderson ; dar nici nu se temea de stăpînul lui şi 
nici nu—l îndrăgea. Şi din pricina aceasta se închidea tot mai mult în sinea lui. Dormea mult, visa mult şi 
suferea fără să se împotrivească, din pricina marii . plictiseli. Dacă Henderson ar fi căutat să se apropie 
de inima lui, cu siguranţă că i—ar fi răspuns ; dar Henderson nu avea înţelegere decît pentru fantasticele 
revoluţii mintale ale lui Swedenborg, iar cît despre Mihail, de pe urma lui nu făcea decît să—şi scoată 
existenţa. 

Mai erau şi unele neplăceri. Mihail le accepta şi pe acestea. îndura anevoie mai ales călătoriile cu 
trenul în timpul iernii. O dată, într—o noapte, pe peronul unei gări din Minnesota, doi cîini dintr—un 
vagon alăturat muriseră îngheţaţi. Şi el era îngheţat tun, şi gerul îi muşca îngrozitor umărul rănit de 
leopard ; dar constituţia lui mai robustă şi faptul că era bine îngrijit îl ajutaseră să supravieţuiască, în 
comparaţie cu alte animale dresate el era bine tratat. Şi mare parte din răul tratament de care aveau parte 
celelalte animale din acelaşi turneu el nu—l înţelegea şi nici nu—l bănuia. Un turneu la care participa şi 
el de trei luni de zile stîrnise un adevărat Scandal printre impresarii de varietăţi. Chiar şi cei mai cîinoşi 
dintre ei se arătaseră dezgustaţi de acest turneu, deşi Duckworth cu pisicile şi şobolanii lui dresați se 
bucura de un succes de netăgăduit. 

— Auzi vorbă, pisici dresate ! — strîmbă din nas delicata Pearl la Pearl, biciclista. Adică, mai bine zis, 
pisici fărîmate. Toate au fost snopite în bătaie pînă au devenit fricoase ca nişte şobolani. Să nu—mi 
spuneţi mie. că ştiu eu. 

—EI, şoareci dresați ! — explodă deodată, în barul hotelului Annandale, Manuel Fonseca, omul de 
cauciuc, după ce refuzase să bea cu Duckworth. Ba sînt şobolani îndopaţi cu stupefiante, credeţi—mă pe 
mine. De ce nu sar de pe frînghia întinsă pe care se tîrîie cu o pisică înainte şi cu una în urma lor ? Pentru 
că nu mai au suflare în ei să poată sări. Li se dau stupefiante chiar din clipa în care sînt prinşi şi sînt lăsaţi 
apoi să moară de foame ca să se economisească medicamentele. Nu sînt niciodată hrăniţi. Să nu—mi 
spuneţi mie că ştiu eu mai bine ! Altfel de ce are nevoie de 40—50 de şobolani pe săptămînă ? Am auzit 
eu de transporturile speciale care i se aduc atunci cînd nu poate cumpăra destui din oraşul în care se află. 

—Dumnezeule mare ! — exclamă şi miss Merle Merryweather, fata cu acordeonul care pe scenă părea 
de 16 ani, în vreme ce în viaţa particulară, printre nepoți, avea 48. Dumnezeule mare ! Şi cînd te gîndeşti 
cum se lasă captivat marele public... Drăcia dracului ! Asta mă scoate pe mine din sărite. Ieri 
dis—de—dimineaţă i—am văzut cu ochii mei. Din 30 de şobolani, şapte erau morţi—lihniţi de foame. 
Nu le dă nimic de mîncare. Cei ce se tîrîie pe frînghie sînt şobolani muribunzi, care se sting de foame. De 
aceea se şi tîrîie. Dacă ar avea o fărîmitură de pîine cu brînză în burtă, ar sări de pe frînghie ca să scape de 
pisici. Mor, mor chiar acolo pe frînghie, încercînd să se tîrîie aşa cum ar încerca un om în agonie să se 
tîrască din faţa tigrului care îl sfişie. Şi, doamne iartă—mă, prostănacii ăia de spectatori stau acolo şi 
aplaudă ca pe ceva instructiv ! 

—ŞI ce mai public ! — Câte lucruri frumoase nu se pot. face dacă le iei pe animale cu binele ! — spunea 
într—o zi unul din spectatori, un bancher. Cu binele poţi să le insufli pînă şi o dragoste cu adevărat 
omenească. Pisica şi şoarecele se duşmănesc de cînd lumea, şi totuşi iată că astă seară i—am văzut cum 
făceau lucruri de înalt dresaj. Şi nici o pisică n—a făcut vreun gest duşmănos şi nici un şoarece nu s—a 
arătat înspăimîntat de pisică. Ah, bunătatea omenească ! Cîtă putere are bunătatea omenească ! 

—Leul şi mielul, — făcu un altul. Doar ni s—a spus că în ziua de apoi leul şi mielul vor sta frumos unul 
lîngă altul, şi nu unul în braţele celuilalt, dragul meu, nu unul în burta celuilalt ! Şi cele ce vedem aici nu 
sînt decît o profeție, o dovadă adusă de mîna omului a ceea ce va să fie. Pisici şi şobolani ! 
închipuieşte—ţi dumneata ! De bună seamă, asta arată fără putinţă de tăgadă ce mare forță e bunătatea ! 
Trebuie să le iau numaidecît copiilor nişte animale pe care să le îndrăgească şi care să fie ramura noastră 
de măslin. Să înveţe din timp ce înseamnă să fii bun cu un cîine, cu o pisică şi chiar cu un şobolan sau cu 
sticletele din colivie. 

—Dar, — spuse scumpa lui nevestică ce şedea alături, 

— Ñi aminteşti ce—a spus Blake ? 


Un prihor în colivie 
Minia cerului învie ! 


—EI, dar nu cînd e tratat cu adevărată bunătate, scumpa mea. Am să comand imediat cîţiva iepuri, un 
canar—doi şi — ce cîine ţi—ar plăcea ţie, dulceaţa mea, să aibă puişorii noştri pentru joacă ? 

Şi scumpetea îl privi şi văzu în toată netulburata lui bunătate de care—i plăcea să fie conştient, în 
vreme ce pe ea se văzu o biată institutoare de provincie, care, cu Ella Wheeler Wilrose şi lord Byron drept 
idoli şi cu visul de a scrie ea însăşi „poemele pasiunii", poposise la Topeka Rovvn şi se lăsase convinsă să 
se căsătorească cu vigurosul şi înstăritul om de afaceri de lîngă ea, care se delecta acum privind la pisicile 
şi şobolanii care umblau pe frînghia bine întinsă a prieteniei şi care, din fericire, nu—şi dădea seama că 
ea însăşi nu era decît un prihor în colivie care minia cerului învie. 

—Ce să mai vorbim de nenorociţii aceia de şobolani? — făcu mis Merryweather. Dar uite cum se poartă 
cu bietele pisici ! Numai eu ştiu că în ultimele două săptămîni i—au murit trei. E adevărat că sînt pisici 
prinse de pe stradă, dar au şi ele suflet. Meciul ăsta de box le distruge. 

Meciul de box, care era marea lovitură a spectacolului încheia întotdeauna programul lui Duckworth. 
Două pisici cu mânuşi mititele de box erau suite pe masă în vederea unor partide amicale. Fireşte că 
pisicile care jucau cu şoarecii erau prea înspăimîntate pentru aşa ceva. Se foloseau deci de noile venite, 
adică de cele care aveau curaj şi energie... pînă îşi pierdeau şi ele curajul şi energia sau se îmbolnăveau şi 
mureau. Pentru public, o întîlnire din acestea era ceva să te prăpădeşti de rîs, o partidă în joacă, între 
două făpturi cu patru picioare, care în felul acesta arătau o asemănare ridiculă cu oamenii cu două 
picioare, superiori lor. Dar pentru pisici nu era deloc joacă. Erau aţiţate să se ia la bătaie chiar în clipa 
cînd se suiau pe scenă. Loviturile pe care le dădeau erau pline de furie, durere, zăpăceală şi spaimă. Şi 
mînuşile le cădeau, aşa încît se sfîşiau şi se zgîriau muşcîndu—se de le zbura părul în toate părțile, 
prefăcîndu—se în adevărate furii pînă în clipa cînd se lăsa cortina. în ochii publicului această aparentă 
improvizație era culmea hazului, iar aplauzele şi hohotele de rîs sileau cortina să se ridice mereu, 
surprinzîndu——i astfel pe Duchworth şi pe unul din oamenii de serviciu ai teatrului făcîndu—le vînt cu 
prosopul celor doi adversari, ca să—i răcorească. 

Dar pisicile se zgîriau şi se sfişiau necontenit, încît rănile nu mai apucau să se lecuiască, ci se 
infectau, devenind adevărate plăgi. Cîteodată mureau, sau dacă ajungeau într—o stare atît de jalnică, 

încît nu mai atacau nici un şoarece, erau puse să lucreze pe o frînghie împreună cu şoarecii drogaţi, care 
erau prea aproape de moarte ca să mai fugă de ele. Şi după cum spunea miss Merle Merryweather, 
nătărăii de spectatori încîntaţi aplaudau pisicile şi şoarecii dresați ai lui Duckworth ca pe un număr 
instructiv. 

Un cimpanzeu mare, care se afla în acelaşi turneu cu Mihail, nu putea să sufere să fie îmbrăcat. 
întocmai ca un cal care se zbate atunci cînd i se pune zăbala şi după aceea nici nu—i mai pasă de ea, tot 
astfel şi cimpanzeul : se împotrivea să fie îmbrăcat, dar odată îmbrăcat era gata să iasă pe scenă şi să—şi 
facă numărul. Tot greul era însă să— îmbraci. Era nevoie de stăpînul lui şi de două ajutoare ca să fie 
agăţat de un inel bătut în perete, cu riscul de a—lsugruma. Era însă singura metodă de a— îmbrăca — cu 
toate că proprietarul îi sfărîmase de mult incisivii. 

Mihail simţea toată această cruzime fără să—şi dea seama, şi o accepta ca pe una din căile vieţii, tot 
aşa cum accepta lumina zilei şi întunericul, muşcătura gerului de pe peronul mohorit şi bătaia vîntului 
prin gări, misterioasa ţară de dincolo pe care o cunoştea din vise şi din cînece, precum şi tot atît de 
misteriosul neant în care dispăruseră plantațiile din Meringe, vapoarele, oceanele, oamenii şi stewardul. 


CAPITOLUL 33 


Timp de doi ani, Mihail îşi croi drumul prin Statele Unite spre glorie pentru el şi spre avere pentru 
Jacob Henderson. Nu avu nici o clipă de răgaz. Atît de mare îi era succesul încît Henderson respinse cele 
mai ademenitoare oferte de a trece Atlanticul ca să dea reprezentații în Europa. Mihail apucă şi el să se 
odihnească doar atunci cînd Henderson căzu bolnav de febră tifoidă la Chicago. 

Vacanţa ţinu trei luni şi Mihail fu bine—îngrijit, dar tot prizonier într—o cuşcă — a Căminului pentru 
animale Mulcachy. 

Mulcachy, unul din cei mai străluciți absolvenţi ai lui Harris Collins, îi făcea concurență maestrului 
său, deschizîndu—şi şi el o întreprindere asemănătoare la Chicago, în care domnea aceeaşi curăţenie 
scrupuloasă, aceeaşi minunată igienă şi aceeaşi cruzime ştiinţifică. Dar Mihail nu avu parte decît de 
hrană bună şi de curăţenie. Singuratic şi îngîndurat în cuşca lui, el nu se putea împiedica să nu—şi dea 
seama de atmosfera de durere şi teroare ce domnea în jurul lui şi în care animalele erau stoarse de vlagă 
spre bucuria oamenilor. 

Mulcachy lansase o serie de aforisme originale, pe care nu înceta să le enunţe, iar printre acestea erau 
şi următoarele : 

„Ascultă—mă ce—ţi spun : cînd un animal nu cedează în faţa durerii, atunci nu poate fi 
îngenunchiat. Suferinţa este singurul învăţător”. 

„Tot aşa cum pe un cal sălbatic trebuie să—l dezveţi de berbecare, trebuie să—l dezveţi şi pe un leu 
să muşte". 

„Nu poţi dresa animalele cu un pămătuf de fulgi. Cu cît ţeasta e mai tare, cu atît ranga trebuie să fie şi 
mai tare". 

„Totdeauna o să te întreacă cu vicleşugurile lor, deci mai întîi să le scoţi vicleşugurile din cap cu 
bîta". 

„Legătura sufletească între îmblînzitor şi animale ! Băiete, asta e bună de amețit gazetarii. Singura 
legătură sufletească pe care o ştiu e un par gros şi ghintuit la cap !" 

„Fireşte că le poți face să—ți mănînce din palmă. Numai că trebuie să căşti bine ochii să nu—ți 
înghită şi mîna. Un cartuş orb în nas la momentul oportun este cel mai bun preventiv pe care—l cunosc." 

Erau zile cînd tremura văzduhul de răgetele şi țipetele de sălbăticie şi durere ce se ridicau dinspre 
arenă, de pînă şi ultimul animal din cuşcă era scos din fire şi înspăimîntat. De fapt, cum Mulcachy se 
lăuda că nu era animal pe care să nu—l poată înfrînge, cazurile cele mai grele i se aduceau lui. I se dusese 
faima că izbuteşte acolo unde oricine dă greş. Şi cum era înzestrat cu curaj, tenacitate şi şiretenie, 
niciodată nu—şi trăda faima. Nu exista nimic de care să nu aibă curajul să se apuce. Şi cînd renunţa el să 
se ocupe de un animal, însemna că nu mai era nimic de făcut. Un astfel de animal nu mai era bun decît să 
rămînă în cuşcă, închis de unul singur, plimbîndu——se în sus şi în jos, plin de amărăciune împotriva 

întregii lumi a oamenilor şi urlîndu—şi amărăciunea spre desfătarea spectatorilor care plătesc intrarea. 

În timpul celor trei luni pe care Mihail le petrecu în Căminul de animale Mulcachy, se iviră două 
cazuri excepţional de grele. Melopeea zilnică a suferințelor obişnuite, legate de dresaj, mergea fireşte 
mai departe, de—a lungul orelor de lucru. Aceasta în ceea ce îi privea pe urşi, tigrii şi leii cei „buni", care 
puteau fi domesticiţi prin constrîngere, şi pe elefanții ridicaţi cu macaraua şi împinşi cu cangea ca să—i 
facă să stea în cap, cu picioarele în sus, sau să bată toba mare. 

Dar lumea animalelor fu zguduită de o spaimă cumplită şi de o mare nelinişte din pricina celor două 
cazuri excepţionale, căci animalele, asemenea unor oameni care ar aşteptă în anticamera iadului şi ar 
auzi cum semenii lor sînt bătuţi şi jupuiţi de vii în camera de tortură, înainte de a le veni şi lor rîndul, 
auzeau tot ce se petrecea cu celelalte. 

Primul caz fu cel al tigrului indian. Născut liber în junglă şi liber de cînd era pe lume, stăpîn — 
potrivit firii şi îndrăznelii lui — asupra tuturor făpturilor, chiar şi asupra fraţilor lui, tigrii, fusese lovit în 
cele din urmă de nenorocire ; şi de la cursa în care fusese prins la cuşca în care îl îngrămădiseră, purtat pe 
spatele unui elefant, pe calea ferată şi pe vapor, mereu închis în această cuşcă strimtă, călătorise peste 
mări şi peste continente pînă să ajungă la Căminul de animale Mulcachy. Mai mulţi amatori îl 
cercetaseră, dar nu cutezaseră să—l cumpere. Mulcachy fu însă neînfricat. Sîngele lui războinic începu 
să clocotească la vederea minunatei pisici vărgate. Bruta din el se simţi provocată la întrecere. Şi fu 
nevoie de două săptămîni de adevărat iad pentru tigru şi pentru celelalte animale ca să înveţe prima 
lecţie. 

Fusese botezat Ben Boit şi sosise neînfrînt şi înverşunat, deşi aproape paralizat de cele opt săptămîni 
de viaţă înghesuită în cuşca aceea strimtă care îi îngrădea orice mişcare. 

Mulcachy s—ar fi apucat de îndată de treabă, dar pierdu două săptămîni pentru că se căsătorise şi 
tocmai atunci era în luna de miere. 

Şi în vremea aceasta Ben Bolţ, care stătea într—o cuşcă mare construită din ciment şi fier, se mişcase 
pentru prima oară după atîtea săptămîni îşi recăpătase elasticitatea muşchilor, îngrămădind în suflet şi 
mai multă ură împotriva fiinţelor cu două picioare atît de pirpirii, dar care îl închiseseră fără scăpare, din 
viclenie şi răutate. 

Şi aşa, în această dimineaţă în care iadul se căscase să—l înghită, se simţea gata şi nerăbdător să facă 
faţă celor ce aveau să vină. Şi veniră înarmaţi cu vicleşuguri, cu laţuri şi furci de fier. Cinci dintre ei 
aruncară laţurile printre gratii şi acestea căzură pe podeaua cuştii. El mîrîi şi lovi frînghiile încolăcite şi 
timp de zece minute fu o măreaţă şi o neînchipuit de sălbatică făptură, căreia nu—i lipsea decît istețimea 
şi răbdarea pe care o aveau fiinţele acelea sfrijite cu două picioare. Apoi, pierzindu— şi răbdarea şi 
nemaiţinînd seama de frînghiile cele neînsuflețite, se opri, mîrîi la oameni, uitîndu— şi una din labele 
dinapoi într—un laţ. în clipa următoare, laţul care fu ridicat cu îndemînare în jurul piciorului cu ajutorul 
furcii, se strînse şi strînsoarea acestuia i se înfipse adînc în carne şi în semeţie. Sări, şi răcni ca apucat, de 
atîta sălbăticie. Iarăşi şi iarăşi, arzîndu—l aproape, palmele smuciră frînghia fumegînd din mîinile lor. 
Dar ei întindeau frînghia cînd se slăbea şi îi dădeau iar drumul cu încetul, pînă ce, înainte ca el să—şi dea 
seama, un laţ asemănător îi cuprinse un picior din față. Ceea ce făcuse el pînă atunci era nimic pe lîngă ce 
făcu acum. Era însă fără minte şi neastîmpărat. Făpturile umane erau înțelepte şi răbdătoare, aşa că cel de 
al treilea şi al patrulea picior fură în cele din urmă şi ele prinse în laţ. Şi astfel, sumedenie de oameni, 
trăgînd de frînghii, îl tîrîră fără ruşine pînă lîngă gratii, şi tot fără ruşine cele patru labe ale lui fură 
ridicate printre gratii, imobilizîndu—i—se astfel cele mai însemnate arme de atac ale lui, după fălcile cu 
colți. 

După aceea, o făptură omenească firavă, Mulcachy în persoană, cuteză să intre făţiş şi obraznic în 
cuşcă şi să se apropie de el. Sări să se repeadă la el, sau mai bine zis se opinti să sară, dar îl opriră labele 
care Îi fuseseră trecute printre gratii şi pe care nu le putea trage înapoi sau aduna sub el. Şi Mulcachy 
cuteză să îngenuncheze lîngă el şi să ajute celui de al cincilea laţ să—i fie trecut peste cap şi în jurul 
gîtului. Apoi îi traseră capul pînă lîngă gratii, tot atît de neputincios ca şi labele ce îi fuseseră trase printre 
gratii. Apoi Mulcachy puse mîinile pe el, pe cap, pe urechi, ba chiar şi pe nas, la un deget de colții lui cei 
ascuţiţi, şi el nu fu în stare să facă nimic decît să mirîie, să ragă şi să gîfiie, cînd laţul se strînse tăindu—i 
respiraţia. 

Tremurînd nu de frică, ci de furie, Ben Boit fu silit să îndure să i se petreacă în jurul gîtului o zgardă 
lată de piele, de care era legată o frînghie lungă şi foarte tare, ce se tîrîia pe jos. 

Apoi, după ce Mulcachy părăsi cuşca, cele cinci laţuri îi fură scoase cu viclenie din jurul picioarelor 
şi grumazului. După această jignire nemaipomenită se văzu din nou liber în cuşca lui. Sări în aer, şi 
recăpătîndu—şi suflul, scoase un urlet de furie. Izbi frînghia care se tîra după el, scoțîndu— din fire, 
trase cu ghiarele capcana zgărzii care îi cuprindea gîtul, căzu, se rostogoli, se înfurie din ce în ce mai 
tare, pe măsură ce se încurca în frînghii, şi în timp de o jumătate de oră îşi slei puterile într—o luptă 
zadarnică cu lucrul acela neînsufleţit. Aşa îi înfrîngi pe tigri ! 

În cele din urmă, ostenit şi cu o senzaţie de greață din pricina încordării nervoase provocată de 
propria lui furie, se lungi în mijlocul cuştii, izbind din coadă, aruncînd scîntei de ură din ochi şi acceptînd 
lucrul acela din jurul gâtului de care—şi dăduse seama că nu se poate descotorosi. 

Spre marea lui surprindere — dacă asta e cu putinţă în procesul mintal al unui tigru — uşa din dos â 
cuştii lui fu dată de perete şi lăsată deschisă. Privi deschizătura cu bănuială şi gata de luptă. Nimeni şi 
nici o primejdie amenințătoare nu se ivi. Bănuiala totuşi crescu. Printre animalele—oameni se întîmplau 
întotdeauna lucruri pe care nu le cunoştea şi pe care nu le putea înţelege. Ar fi vrut să rămînă unde era, 
dar de la spate, printre gratiile cuştii, pătrunseră strigăte şi ţipete, pocnituri de bici şi furci de fier care 
înţepau dureros. Tîrînd funia după el, fără vreun gînd de fugă, dar nădăjduind că va da de inchizitorii lui, 
sări în coridorul din spate, care trecea prin dosul cercului de cuşti fixe. Coridorul era pustiu şi întunecos, 
dar la capătul lui văzu lumină. Cu salturi mari şi cu răgete se repezi într—acolo stîrnind un iad de răcnete 
şi urlete printre animalele din cuşti. 

Sări prin lumină, în inima luminii, uluit de strălucirea ei, şi se ghemui jos, izbind din coada lui lungă 
şi încercînd să—şi dea seama ce se petrecea în jur. Dar locul unde se afla nu era decît tot o cuşcă mai 
mare, o cuşcă foarte mare, o arenă uriaşă şi strălucitoare, desăvîrşit îngrădită. 

În afară de el, în arenă nu se mai afla nimeni, deşi deasupra capului, atîrnate de barele acoperişului, 
erau nişte macarale şi şapte scaune zdravene de fier, care—i treziră pe loc bănuiala, făcîndu—l să 
răcnească la ele. 

Timp de o jumătate de oră se învîrti prin arenă, — cea mai mare suprafaţă a libertăţii lui îngrădite pe 
care o cunoscuse în cele zece săptămîni de captivitate. Apoi, o rangă de fier cu cîrlig în vîrf, vîrită printre 
gratii, prinse un colac al frîngniei care se tîra după el şi care fu apucată de oamenii de dincolo de gratii. 
Pe loc, zece din ei o apucară strîns şi s—ar fi repezit el la ei, dacă în aceeaşi clipă Mulcachy n—ar fi 
intrat în arenă printr—o uşă laterală. între Ben Boit şi această făptură nu existau gratii. Ben Boit se 
năpusti spre el. Dar în aceeaşi clipă fu cuprins de îndoială, pentru că bărbatul acesta, puţintel la trup şi 
firav, care se afla în faţa lui, nici nu fugi, nici nu se ascunse, ci rămase în picioare, aşteptîndu—. 

Ben Boit nu—l ajunse. Mai întîi, din prevedere, îşi întrerupse atacul, apoi, ghemuindu—se şi 
biciuind din coadă, începu să—l măsoare pe omul pe care părea să—l aibă cu atîta uşurinţă la îndemînă. 
Mulcachy era înarmat cu un bici cu curea lungă, şi mai avea o furcă de fier cu dinţi ascuţiţi. în centironul 
de la brîu se afla un revolver încărcat cu cartuşe oarbe. 

Cu burta lipită mai tare de pămînt, Ben Boit înainta spre el, tîrîndu—se încet, ca o pisică ce pîndeşte 
un şoarece. Cînd se opri din nou, adică la o distanţă de la care putea să sară, se ghemui şi mai tare, se 
strînse ca pentru săritură, apoi întoarse capul să privească pe oamenii de la spatele lui, de dincolo de 
cuşcă. Uitase de frînghia care se tîra de la grumazul lui pînă în mîinile lor. 

— Acum ai cam putea să te cuminţeşti, prietene, — i se adresă Mulcachy încetişor şi dulce, făcînd un pas 
înainte, cu furca întinsă. 

Aceasta nu făcu decît să aţiţe făptura uriaşă şi măreaţă. Rostogoli un mîrîit plin de încordare, dar 
înăbuşit, dădu urechile pe spate şi sări în sus cu labele întinse ; ghiarele îi ieşiră ca nişte cîrlige iar coada 
se întinse şi i se înțepeni ca o bită. Omul nici nu se ghemui, nici nu fugi, dar nici fiara nu— atinse. În 
culmea săriturii, frînghia se întinse strîngîndu—i grumazul şi silindu—l să facă o întoarcere în aer, ca 
apoi să cadă greoi la pămînt, pe o parte. 

Înainte de a se putea ridica, Mulcachy se şi repezi la el, strigînd către micul lui auditoriu : „Acum îi 
luăm piuitul !" Şi începu să—l pocnească peste nas cu coada biciului şi să—i vîre furca de fier în coaste. 
Slobozi un uragan de lovituri şi de împunsături în coastele animalului. Ben Boit sărea într—una să se 
răzbune, dar era smucit de cei zece oameni de la capătul frînghiei, şi de fiecare dată pe cînd se izbea de 
podea, Mulcachy se şi repezea la el, pleznind, troznind şi împungînd. Durerea era nemărginită, mai ales 
cea din vîrful nasului lui moale. Iar creatura ce i—o provoca era tot atît de fioroasă şi de teribilă ca şi el, 
ba chiar mai mult, căci era mai inteligentă. în numai cîteva clipe, ameţit de durere, năucit de faptul că 

nu—l putea sfişia şi nimici pe omul care—i pricinuia durerea, Ben Boit îşi pierdu tot curajul. Fugi 
ruşinat din faţa făpturii firave cu două picioare, care era mai grozavă chiar decît el, un tigru regal din 
Bengal, în plină maturitate. Sări în sus de spaimă, fugi de colo—colo cu capul plecat ca să se ferească de 
ploaia de lovituri, ba chiar se dădu în lături, sărind în sus şi încercînd în zadar să se caţere pe lunecoasele 
bare verticale ale arenei. 

Dar Mulcachy era un demon al răzbunării ; îl urmărea neobosit şi îl pocnea şi—l împungea scîrşnind 
din dinţi. 

—Şi—acum ce mai zici ? Las' că te învăţ eu ce înseamnă să—mi răspunzi. Na ! Ţine ! Şi pe asta ! Şi pe 
asta ! 

— Acum ştiu că—1 e frică de mine, şi restul merge uşor, — declară el, odihnindu—se şi gîfîind greu din 
pricina eforturilor, în vreme ce tigrul cel mare se ghemui şi începu să tremure şi să dea înapoi din faţa lui, 
retrăgîndu—se pînă jos, lîngă gratiile arenei. Odihniţi—vă cinci minute, băieţi, că ne mai tragem 
sufletul. 

Coborînd unul din scaunele de fier şi legîndu—l bine de duşumea, Mulcachy se pregăti săã—l înveţe 
primul număr. Ben Boit, născut şi crescut în junglă, trebuia silit să stea pe scaun ca o jalnică şi 
caraghioasă imitație a unei făpturi omeneşti. Dar Mulcachy nu—şi încheiase încă prima lui lecţie menită 
să—l facă să ştie de frică ; trebuia repetată şi vîrîtă bine în cap. 

Făcînd cîțiva paşi, atît doar cît să fie în siguranţă, îl pocni cu biciul peste nas pe Ben Boit. Apoi îl mai 
lovi o dată. O făcu de zeci şi zeci de ori. În orice parte ar fi întors capul, Ben Boit simţea cum biciul îl 
pişcă de nasul lui grozav de învineţit, căci Mulcachy era tot atît de dibaci în mînuirea biciului ca şi un 
surugiu, şi fără greş biciul lui pleznea şi trosnea, pişcîndu——i nasul lui Ben Boit, oriunde s—ar fi aflat el 
în acea clipă. 

Cînd nu mai putu să îndure, sări, dar, fu smucit înapoi de cei zece voinici care ţineau frînghia prinsă 
de gîtul lui, şi mînia şi ferocitatea şi dorinţa de a distruge pieriră cu desăvîrşire din creierul înfierbîntat al 
tigrului, pînă cînd învăţă ce e frica, iarăşi şi iarăşi frica, mereu frica şi numai frica, frica definitivă şi 
josnică faţă de această fărîmă de om care—l urmărea cu spaima. 

Apoi începură să—l înveţe primul număr. Mulcachy bătu tare în scaun cu coada biciului, ca să—i 
atragă atenţia animalului, apoi îl plezni cu biciul peste nas. In acelaşi timp, unul din ajutoare trecu o furcă 
de fier printre gratii, i—o vîrî în coaste ca să—l silească să se depărteze de gratii şi să se apropie de 
scaun. Se ghemui înainte, apoi se retrase spre gratiile laterale. Mulcachy ciocăni din nou în scaun şi—l 
plezni din nou cu biciul. Coastele tigrului fură împunse, şi de durere animalul fu silit să se îndrepte spre 
scaun. Treaba aceasta continuă la nesfirşit un sfert de oră, o jumătate de oră, o oră, pentru că 
animalele—oameni aveau răbdare de zeu, pe cînd el nu era decît o fiară din junglă. Aşa înfrîngi tigrii ! 
Căci la drept vorbind ceea ce se făcea acolo, asta însemna. Un animal dresat pentru scenă este înfrint, 
căci ceva se frînge în animalul sălbatic înainte ca acesta să se supună şi să facă giumbuşlucuri în faţa 
publicului care plăteşte. 

Mulcachy porunci unuia dintre ajutoarele sale să intre în arenă cu el. De vreme ce nu putu să—l 
silească pe tigru să se aşeze de la bun început pe scaun, trebui să recurgă la alte mijloace. Frînghia din 
jurul gâtului lui Ben Boit fu trecută peste gratii şi petrecută prin macara. La un semn al lui Mulcachy, cei 
zece traseră. Miîrîind, luptînd, înăbuşindu—se, cuprins de un nou val de spaimă nebună în faţa acestei noi 
înjosiri, Ben Boit fu ridicat încet de gît, în sus, pierdu pămîntul de sub picioare şi se învirti, 
răsucindu— se, zbătîndu——se, atîrnat ca un om pe care—l spînzuri, pînă cînd nu mai putu nici să răsufle 
şi începu să se sufoce. Se suci şi se răsuci, pe cînd muşchii lui minunaţi îi îngăduiau aproape să—şi 
înnoade trupul. 

Macaraua, alunecînd pe şina de sus ca un troleu, îi dădu ajutorului posibilitatea să—l apuce de coadă 
şi să—l tîrască prin aer pînă ce—l aduse chiar deasupra scaunului. Trupul neputincios al tigrului fu 
îndreptat de coadă, iar pieptul îi fu împuns de furca de fier din mîinile lui Mulcachy. Frînghia fu 
slobozită deodată şi Ben Boit, cu creierul topit, se pomeni şezînd pe scaun. în aceeaşi clipă sări Jos, dar 
primi o lovitură în nas cu coada cea grea a biciului, în timp ce un cartuș orb îi fu descărcat chiar lîngă 
nară. Durerea şi spaima care—l înnebuneau crescură şi mai mult. Se repezi într—o parte ca s—o ia la 
goană, dar se auzi glasul lui Mulcachy : 

—Ridicaţi—l ! 
Şi tigrul fu ridicat din nou în aer, încet, spînzurat de gît, aproape strangulat. 

Fu iarăşi adus în poziţia necesară, fiind tras, împuns în piept şi coborit brusc pe scaun, atît de brusc 
încît căzu violent, cu burta peste scaun, smucindu—se nervos. Puţina răsuflare pe care i—o mai lăsase 
frînghia ce—l strîngea de gît păru să se fi stins cu totul din pricina izbiturii puternice, în ochi îi lucea o 
flacăra smintită şi năucă. Gîfîia înspăimîntător şi capul i se mişca înainte şi—napoi. Din gură îi curgeau 
bale şi din nas sînge. 

—Trageţi în sus ! — strigă Mulcachy. 

Şi aşa, luptînd din nou ca un apucat, pe cînd zgarda care se strîngea îi tăia suflarea, Ben Boit fu ridicat 
iar in sus, în aer. Lupta atît de sălbatic, încît înainte ca labele din spate să fi părăsit pămîntul, se arcui 
înainte şi înapoi, iar cînd fu ridicat in aer, trupul i se bălăbăni ca un pendul uriaş. îi dădură iar drumul 
deasupra scaunului, şi timp de o fracțiune de secundă arătă ca un om care şedea pe scaun. Apoi scoase un 
țipăt cumplit şi sări. 

Nu era nici mîrîit, nici hăpăit, nici răcnet, ci doar un strigăt ascuţit, ca şi cum s—ar fi frînt ceva în el. 
Era cît pe—aci să—l atingă pe Mulcachy, cînd un cartuș orb îi explodă în nară, şi omul cu frînghia îl 
smuci înapoi atît de brusc, de mai-—mai să—i frîngă grumazul. 

De astă dată îl coborîră repede şi tigrul se prăbuşi în scaun ca un sac pe jumătate plin cu făină, şi 
continuă să se lase aşa pînă cînd, frîngîndu—se de mijloc şi cu capul lui mare şi gălbui adînc plecat 
înainte, rămase leşinat pe jos. Limba lui neagră şi umflată atîrna afară. în vreme ce turnau peste el căldări 
de apă, tigrul gemea şi mîrîia. Şi aşa se sfirşi prima lui lecţie. 

—E în regulă, — spunea Mulcachy, continuînd dresajul zi de zi. Răbdare şi muncă, şi nu se poate să nu 
izbuteşti. I —am venit de hac. Se teme de mine. Ne trebuie doar timp şi timpul face să crească valoarea 
unui animal ca ăsta. 

Nici în prima zi, nici în cea de—a doua şi nici în cea de—a treia nu se frînse în Ben Boit ceea ce 
trebuia să se frîngă. Dar după cincisprezece zile se întâmplă şi aceasta. Căci veni şi ziua în care 
Mulcachy bătu în scaun cu coada biciului, cînd ajutorul îl împunse pe Ben Bolt în coaste eu furca de fier, 
şi cînd Ben Bolt, care numai a rege nu arăta, se tîrî ca o pisică vagabondă şi bătută, se caţără înspăimîntat 
de—ţi făcea mai mare mila, pînă la un scaun şi se aşeză pe el ca un om. Acum era un tigru „cu educaţie”. 
Imaginea lui, şezînd astfel, imitînd în mod tragic ţinuta unui om, a fost şi este considerată „instructivă" 
de către mulţimea spectatorilor. 

Al doilea caz, cel al lui Elias, a fost şi mai greu şi fu considerat drept unul din rarele insuccese a lui 
Mulcachy, deşi la drept vorbind era şi de aşteptat. Elias era o dihanie de urs de Alaska, blajin, ba chiar 
hazliu şi nostim în felul urşilor. Dar îşi avea şi el voinţa lui, la fel de mare ca şi trupul lui greoi. Puteai 
foarte uşor să—I convingi să facă diferite lucruri. Dar nu îngăduia să—l sileşti. Şi în lumea animalelor 
dresate, unde numerele trebuie să meargă ca ceasornicul, nu rămîne decît puţin timp, sau chiar de loc 
pentru a convinge pe cineva. Animalul trebuie să execute numărul chiar atunci cînd i se cere ; spectatorii 
n—au răbdare ca dresorul să încerce să convingă o fiară ţifnoasă sau şireată să facă ceea ce spectatorii au 
plătit să vadă. 

Şi aşa, Elias primi cea dintîi lecţie de constrîngere. Fu şi cea din urmă. Şi nici nu ajunse pînă în arena de 
dresaj, căci totul se petrecu în cușcă. Prins în laţ ca de obicei, cu cele patru picioare trase printre gratii şi 
cu capul lipit de ele cu ajutorul unei zgărzi „de sugrumare", i se făcu în primul rînd manichiura. Fiecare 
din ghiarele lui cele mari fură tăiate din carne. Treaba asta o făcură oamenii de afară. Apoi, Mulcachy, 
care era înăuntru, îi găuri nasul, operaţie nu atît de simplă pe cît se pare. Găuritul acesta este o adevărată 
perforaţie. Împingînd instrumentul cu brutalitate în nara uriaşă a ursului, Mulcachy desprinse o bucată 
rotundă de carne dintr—o parte. Dresorul se pricepea la urşi. De cînd lumea se ştie că dacă vrei sšă—l faci 
un urs nedresat să te asculte, trebuie să—i dibui partea senibilă. Urechile, nasul şi ochii sînt părțile 
sensibile mai la îndemînă ale ursului, şi cum ochii sînt în afara oricărei discuţii, nu mai rămîne decît 
nasul şi urechile. 

Prin perforaţie îi prinse dintr—o singură mişcare un inel de metal. De inel fixă o frînghie lungă „de 
mînat", care—şi merită numele. Orice nesupunere, în orice clipă, din partea lui Elias putea fi împiedicată 
de omul care ţinea funia. Soarta lui fu pecetluită. în veci, adică atît cît avea de trăit şi—i era dat să 
respire, va fi prizonier şi sclav al frînghiei petrecută prin nară. 

Laţurile fură slobozite şi atunci Elias se văzu liber în limitele cuştii lui să ia cunoştinţă de inelul din 
nas. Şi aşa, stînd în picioare şi răcnind, începu să pipăie cu puternicele lui labe dinainte inelul din nas. 
Dar fireşte, nu era un lucru de care puteai să—l convingi ; era un adevărat foc viu. Şi trase de el cu labele, 

ca şi cum ar fi smuls acele albinelor care i s—ar fi înfipt în carne pe cînd dădea tîrcoale pe la faguri. 
Smulse lucrul acela din nas rupînd inelul o dată cu carnea, şi prefăcînd perforaţia cea rotundă într—un 
abis zdrenţuit de durere. 

Mulcachy blestemă. 

—Cu ăsta nu merge ! — făcu el. 

I se puseră lanţurile şi iarăşi Elias, neputincios, lipit de gratii, aproape trecînd prin ele, se lăsă să i se 
perforeze nasul. De astă dată, îi veni rîndul celeilalte nări. Şi într—adevăr, nu mergea. Ca şi mai înainte, 
în clipa în care fu slobozit, smulse inelul cu carne cu tot. 

Mulcachy se plictisi. 

—la să—ţi bagi minţile în cap ! — îl certă eh şi de astă dată minţile la care făcea aluzie erau introducerea 
inelului de—a dreptul prin ambele nări, mai sus, adică prin cartilagiul care desparte nările. Dar Elias 
nu—şi vîrî minţile în cap. Spre deosebire de Ben Boit, nimic din el nu era destul de slab sau destul de 
nervos, sau de exaltat, ca să aibă ce să se frîngă. În clipa în care se văzu liber, smulse veriga, împreună cu 
jumătate de nas. Mulcachy îi găuri atunci urechea dreaptă. Elias îşi rupse urechea în bucăţi. Mulcachy îi 
găuri urechea stingă, şi el îşi sfişie urechea stîngă. Atunci Mulcachy cedă. Trebuia să cedeze. După cum 
spunea el văicărindu—se : 

—Mă dau bătut. Nu mai avem de ce— prinde ! 

Apoi, după ce Elias fu osîndit să rămână pe viaţă „animal de cuşcă", Mulcachy obişnuia să mormăie: 
—Animalul cel mai absurd ! N—am putut face nimic cu el. N—am izbutit nici măcar să—i pun un 
belciug de care să—l putem ţine ! 


CAPITOLUL 34 


Scena se petrecea la teatrul Orpheum din Oakland, în California, şi Harley Kenan era gata să întindă 

mîna ca să—şi ia pălăria de pe scaun, cînd nevastă—sa îi spuse : 

— Doar nu e încă pauză. Mai e un număr. 

—Un număr cu cîini, — făcu el, spunînd totul prin acest răspuns, căci avea obiceiul să părăsească sala de 
spectacol ori de cîte ori urma un număr cu animale. 

Villa Kennan aruncă repede o privire pe program. 

— Fireşte, — spuse ea, dar adăugă : „E un Cîine care cîntă. Un cîine Caruso. Şi uite, se spune că apare 
singur pe scenă. Hai să stăm şi noi de data asta şi să vedem dacă e mai bine decît Jerry”. 

—Un biet animal pe care l-au chinuit pînă I—au făcut să urle, — bombăni Harley. 

—Dar o să fie singur în scenă, — stărui Villa. Şi apoi, dacă o să vedem că suferă, putem pleca. Atunci o 
să, ies şi eu cu tine. Vreau să văd cu cit cântă Jerry mai bine decît acesta. Se spune că şi ăsta ar fi tot un 
terrier irlandez. 

Şi aşa rămase Harley Kennan. Cei doi clowni cu faţa mânjită cu chinoros îşi terminară numărul şi 
cele trei tasuri şi apoi cortina se ridică în urma lor descoperind o scenă cu desăvârşire goală. Un terrier 
irlandez cu părul aspru intră în scenă cu pas măsurat, şi tot cu pasul măsurat înainta pînă în centru, 
aproape de luminile rampei şi se opri în faţa dirijorului. Aşa cum se spunea în program, era singur în 
scenă. 

Orchestra atacă primele acorduri ale cîntecului „Sweet byo and bye". Câinele căscă şi se aşeză. Dar 
orchestra era bine instruită să repete primele măsuri pînă ce cîinele va răspunde, şi apoi să continue 
împreună cu el. Cînd orchestra o lua de la capăt pentru a treia oară, cîinele deschise botul şi începu. Nu 
era un simplu urlet. într—adevăr, prea era dulce ca să poată fi socotit urlet. Şi nici nu era numai ritm. 

Notele pe care le scotea erau chiar notele intonate foarte corect. 

Dar Villa Kennan abia le auzea. 

—L—a întrecut cu o poştă pe Jerry, — murmură Harley. 
— Ascultă, — răspunse ea în şoaptă cuprinsă de încordare. L—ai mai văzut vreodată pe cîinele ăsta ? 

Harley dădu din cap că nu. 

—Ba l-—ai mai văzut, — stărui ea. — la uită—te bine la urechea aceea ciupită. Gîndeşte—te bine ! Hai, 

adu—ţi aminte ! 

Totuşi, soţul ei negă iarăşi, dînd din cap. 

—la adu—ţi aminte de insulele Solomon, — îi ceru ea din nou. Adu—ţi aminte de Ariel. Ţii minte cînd 
ne întorceam din Malaita, de unde l-—am luat pe Jerry cu noi spre Tulagi ? Avea acolo un frate, care era 
paznic de negri pe un schooner. 

—Şi numele lui era Mihail — ai, dă—i drumul ! 

—ŞI avea o ureche ciupită chiar aşa, ciupită ca şi asta, — adăugă ea degrabă. Şi avea şi părul sîrmos. Era 
frate bun cu Jerry. Tatăl şi mama lor erau Terrence şi Biddy din Meringe, iar Jerry este „Cîntăreţul 
nebun" al nostru. Cîinele ăsta cîntă şi el. Are urechea ciupită şi 51 cheamă Mihail. 

—Imposibil, — făcu Harley. 

—Ei da ! Află că în clipa în care imposibilul devine realitate, viaţa îți arată că merită să fie trătă,— îi 
răspunse ea, — iar acesta este unul din lucrurile imposibile care fac ca viaţa să merite să fie trăită. Simt 
eu. 

Bărbatul din el continua să spună că aşa ceva era cu neputinţă şi femeia din ea continua să stăruie că 
acesta era un lucru considerat cu neputinţă ce devenise aievea, între timp, cîinele de pe scenă cînta „God 
save the king". 

—lată cea mai bună dovadă că am dreptate, — protestă Villa. Nici un american din America nu şi—ar 
învăţa cîinele să cînte „God save the king". Se cunoaşte că acest cîine a aparținut la început unui englez, 
care şa învăţat să cînte. Insulele Solomon sînt britanice. 

—E cam trasă de păr, — zîmbi el. Dar ceea ce mă uimeşte pe mine e urechea asta, îmi aduc aminte acum. 
(mi aduc aminte de ziua cînd am fost pe plajă Ia Tulagi cu Jerry, şi cînd fratele acestuia a venit pe mal de 
pe bordul vasului Eugenie într—o balenieră. Şi fratele lui avea o ureche lăsată şi ciupită. 

—Şi Încă ceva, — mai dădu să spună Villa. Câţi cîntă; eţi am mai văzut noi ? Doar unul. Pe Jerry. Bine 
înţeles că un astfel de cîine se iveşte rar. E mai firesc ca aceeaşi familie să dea tipuri asemănătoare, şi 
nicidecum familii diferite. Familia lui Terrence şi Biddy l-—au dat pe Jerry. Iar acesta e Mihail. 

— Avea păr aspru şi urechea ciuntită, — gîndi Harley, cu glas tare. Parcă—l văd şi acum, cum stătea 
chiar la prova balenierei şi cum alerga pe plajă alături de Jerry. 

—ŞI dacă Jerry ar alerga alături de el, te—ai lăsa convins ? — îl întrebă ea. 

— Asta era obiceiul lor, şi mai înainte fusese al lui Terrence şi Biddy, — încuviinţă el. Dar din insulele 
Solomon şi pînă în Statele Unite e cale lungă. 

—ȘŞI pentru Jerry calea a fost lungă, — îi răspunse ea. Şi dacă Jerry a ajuns din insulele Solomon în 
California, atunci de ce te miri că a făcut —o şi Mihail ? Fii atent ! 

Cîinele de pe scenă cînta acum singurul bis pe— care obişnuia să—l dea „Home, sweet home". După 
ce termină şi acest cîntec, Jacob Henderson apăru din culise, în aplauzele publicului, şi se înclină o dată 
cu cîinele. Villa şi Harley râmaseră cîteva clipe în tăcere, apoi Villa spuse într—o doară : 

—Uite, cum stăteam aici, m—am simţit deodată plină 
(de recunoştinţă pentru ceva... 

El aştepta. 
—Pentru că sîntem atît de bogaţi, — încheie ea. 
—Ceea ce înseamnă că vrei cîinele, că ţii să—l capeţi şi că o să facem totul ca să—l avem. Numai aşa, 
pentru că îmi pot îngădui să fac acest lucru pentru tine, — o tachină el. 
—Nu te—ar lăsa pe tine inima să n—o faci, — îi răspunse ea. 
— Ştii doar că e fratele lui Jerry. Cel puţin ţi s—a strecurat bănuiala asta în suflet... 
—Aşa e, — încuviinţă el dînd din cap. Cîteodată se întîmplă lucruri ce par cu neputinţă. Şi s—ar putea ca 
şi de astă dată să fie aşa. Sînt sigur că nu e Mihail, dar pe de altă parte de ce n—ar fi ? Hai să mergem în 
culise şi să vedem. 
— Trebuie să fie iar niscaiva agenţi ai vreunei societăţi pentru protecţia animalelor, — gîndi Jacob 
Henderson, în vreme ce bărbatul şi femeia, însoţiţi de directorul teatrului, fură introduşi în cabina lui 
strimtă. Mihail cocoţat pe un scaun şi pe jumătate adormit, nici nu—i luă în scamă. în vreme ce Harley 
vorbea cu Henderson, Villa îl cercetă pe Mihail, iar acesta abia de îi făcu hatîrul să deschidă ochii, ca 
apoi să—i închidă iarăşi. Mihail era prea acrit de lume prea mohorit în sufletul lui ca să mai aibă acea fire 
curtenitoare de odinioară față de oamenii care se apropiau din întîmplare să—l mîngîie pe cap sau să—i 
spună tot felul de prostii şi apoi să—şi vadă de drum şi să nu—i mai întîlnească niciodată. 

Villa Kennan, simțind o strîngere de inimă din pricina acestui refuz, îşi întrerupse pentru o clipă 
mîngiîierile şi trase cu urechea la cele ce povestea Jacob Henderson despre cîinele lui. Aşa află că Harry 
Del Mar, un dresor de animale, găsise cîinele pe undeva pe coasta Pacificului, poate chiar la San 
Francisco. Îl luase cu el spre răsărit, dar Harry Del Mar pierise într—un accident la New York, înainte de 
a fi apucat să spună cuiva o vorbă despre cîine. Asta era tot, afară de faptul că Henderson plătise două mii 
de dolari unui oarecare Harris Collins, şi că găsea că aceasta fusese cea mai bună investiţie pe care o 
făcuse vreodată. 

Villa se întoarse iarăşi spre cîine. 

—Mihail, — îi strigă ea pe un ton dezmierdător, aproape în şoaptă. 

Şi ochii lui Mihail se deschiseră puţin, muşchii urechilor se încordară şi trupul îi tremură. 
— Mihail, — repetă ea. 

De astă dată, ridicînd capul, ochii i se deschiseră, urechile i se ciuliră şi Mihail o privi. De pe plaja din 
Tulagi nu mai auzise el pronunţindu—se acest nume. Peste mări şi ani, cuvîntul acesta străbătu pînă ia el, 
din trecutul îndepărtat. Efectul fu instantaneu. Căci într—o clipă tot ceea ce era legat de numele de 
"Mihail" se revărsă în conştiinţa lui. Îi revăzu înaintea ochilor pe căpitanul Kellar de pe Eugenie,— care 
îl strigase cel din urmă in felul ăsta, pe mister Haggin. pe Bob de pe plantațiile de la Meringe, pe Biddy 
şi Terrence şi pe cel nu mai puţin important dintre toate aceste umbre ale dispărutului trecut, pe fratele 
lui, Jerry. 

Dar oare trecutul dispăruse cu desăvîrşire ? Numele acesta care de ani de zile încetase să mai existe 
pentru el, se întorsese; Intrase în odaie o dată cu acest bărbat şi cu această femeie. De bună seamă că el 
nu se gîndea la toate astea, dar se purta fără îndoială în aşa fel de parcă într—adevăr s—ar fi gîndit la ele. 
Sări de pe scaun şi fugi. spre femeie, îi mirosi mîna şi o adulmecă, pe cînd ea îl bătea uşor cu palma. 
Apoi, cînd o recunoscu, înnebuni de—a binelea. începu să sară şi să ţopăie prin cameră, mirosind pe sub 
lavoar şi prin unghere. Ca un apucat se întoarse la femeie, scîncind nerăbdător, pe cînd ea încerca să—l 
mîngîie. Apoi, tot atît de înnebunit o porni din nou şi începu să gonească prin cameră, scîncind mai 
departe." 

Jacob Henderson urmărea scena cu o uşoară dezaprobare. 

—NIiciodată nu l-—a mai apucat aşa ceva, — făcu el. E un cîine tare potolit. E cu putinţă să—l apuce vreo 
criză, dar pînă acum n—am băgat de seamă asta la el. 

Nimeni nu mai pricepea nimic, nici chiar Villa Kennan. Numai Mihail înţelegea. Căuta acea lume 
dispărută care venise iarăşi spre el, la auzul vechiului său nume Dacă acest nume putea să vină din 
Neant, cum venise această femeie pe care o văzuse cîndva pe plaja de la Tulagi, atunci şi alte lucruri din 
Tulagi şi din Neant puteau ajunge pînă la el. Aşa cum stătea ea în faţa lui în carne şi oase, rostindu—i 
numele, tot aşa ar fi putut şi căpitanul Kellar şi mister Haggin şi Jerry să fie aici, chiar în această cameră, 
sau poate dincolo de uşă. 

Dădu fuga la uşă scâncind şi zgîriind—o cu ghiarele. 

— Îşi închipuie poale că—i cineva afară, — spuse Jacob Henderson deschizîndu—i uşa. 

Aşa se gîndise şi Mihail. De fapt, prin această uşă deschisă se aştepta el să curgă înăuntru apele din 
sudul oceanului Pacific, care să poarte pe unda lor schooncre, vapoare, insule şi recife, şi pe toţi oamenii, 
animalele, lucrurile pe care le cunoscuse odinioară şi pe care le mai ţinea minte. 

Dar trecutul nu pătrunse pe uşă. Dincolo de ea se afla obişnuitul prezent. Se întoarse amarii către 
femeia care—l chema încă pe numele de Mihail şi îl mîngîia pe cap. Oricum, ea era aievea. După aceea îl 
mirosi cu grijă şi îl recunoscu şi pe bărbatul de pe plaja din Tulagi şi de pe coverta lui Ariel. Emoţia îl 
năpădi iarăşi. 

— Vai, Harley, sînt sigură că e el ! — exclamă Villa. N—ai putea să—l pui la vreo încercare ? Să faci 
dovada ! 

—Dar cum ? — se gîndi Harley. Pare aţiţat cînd îl aude. Şi deşi nu ne—a cunoscut prea bine, îţi vine să 
crezi că îşi aminteşte de noi şi că prezenţa noastră îi dă o stare de agitaţie. Dacă ar putea să vorbească... 
—Hai, vorbeşte, vorbeşte o dată ! îl ruga Villa Kennan pe Mihail, luîndu—i capul în mîini şi 
aplecîndu—i—l încoace şi încolo. 

—Fiţi atentă, doamnă, — îi atrase atenţia Henderson. E un cîine morocănos şi nu prea le dă el voie 
oamenilor să îşi îngăduie orice cu el. 

—Ba mie îmi dă voie, — rise ea zgomotos, — pentru că mă cunoaşte... Harley ! Se opri brusc, pentru că 

îi încolţise o idee în minte. Ştiu cum să—l punem la încercare Ascultă ! ţi aduci aminte, Jerry era vînător 
de negri înainte de a— fi luat noi. Mihail era şi el vînător de negri Ia vorbeşte—i în beche—de—mer. 
Fă—te că eşti supărat pe vreun negru şi vezi ce efect o să aibă asta asupra lui. 

—Trebuie să mă căznesc să îmi mai aduc aminte ceva în beche—de—mer, — îi spuse Harley, dînd din 
cap aprobator. 

—Pînă atunci am să—l fac atent la altele, — spuse Villa. 

Lăsîndu—se în jos şi aplecîndu—se asupra lui Mihail, astfel încît capul lui se îngropa în braţele ei, 
Villa începu să—l legene şi să—i gîngurească, aşa cum făcea şi cu Jerry. Mihail nu se supără de loc, şi ca 
şi Jerry, se lăsă prins de gîngurelile ei şi la rîndu—i, începu să gîngurească cu ea. Villa îi făcu semn din 
ochi lui Harley. 

—Zău aşa, — izbucni el furios în beche—de—mer, — ce dracu te învîrteşti băiete pe aici. Mă scoţi din 
sărite. Acuşi vin la tine ! 

—La auzul acestor cuvinte părul lui Mihail se zbiîrli, se smuci din braţele femeii şi cu un mîrîit se 
întoarse să vadă pe negrul care trebuia să fi intrat în odaie şi să—i fi trezit furia zeului celui alb. Dar nu 
era nici un negru. Mihail privi mai departe spre uşă cu părul încă zbirlit. Harley îşi întoarse şi el spre uşă 
privirea şi Mihail înţelese că, fără doar şi poate, dincolo de uşă se afla un negru din insulele Solomon. 
—Pe el, pe el, Mihail ! strigă Harley. 

— Alungă—l peste bord pe negrul ăsta ! 

Cu un miîrîit furios Mihail se repezi la uşă. Atît de mare îi era furia şi greutatea atacului, încît uşa se 
dădu de perete. Locul gol pe care se aşteptase să—l vadă ocupat îl făcu să nu mai priceapă nimic şi se 
trase înapoi, îndurerat şi uluit din pricina vedeniilor amăgitoare ale trecutului care îi răneau conştiinţa. 
—Şi acum, — făcu Harley către Jacob Henderson, — să ne tocmim. 


CAPITOLUL 35 


Cînd trenul sosi la Glen Ellen, în Valea Lunii, Harley Kennan în persoană veni la portiera vagonului 
de bagaje ca să—l ia jos pe Mihail. Pentru prima oară Mihail făcuse o călătorie fără să fie închis într—o 
cuşcă. Călătorise de la Oakland doar cu o zgardă şi cu lesă. în automobilul care aştepta o găsi pe Villa 
Kennan, şi după ce ii scoaseră şi lesa, se aşeză între ea şi Harley. 

Pe cînd maşina uruia de—a lungul celor două mile de şosea ce şerpuia pe coasta muntelui Sonoma, 
Mihail abia dacă aruncă o privire spre pădurile şi luminişurile care i se perindau prin fata ochilor. Stătuse 
trei ani în Statele Unite, în care vreme fusese ţinut prizonier ferecat. Avusese parte doar de cuşcă, lanţ, 
coş de bagaje şi de peroane de gări. Singurele clipe cînd fusese mai aproape de natură erau atunci cînd 
Jacob Henderson îl lega cu lanţul de vreo bancă prin parcuri, în vreme ce el îl studia pe Swedenborg. Şi 
aşa, copacii, munţii şi cîmpiile încetaseră să mai aibă o însemnătate în ochii lui. Erau ceva la care el nu 
putea ajunge după cum nu putea ajunge la albastrul cerului sau la norii plutitori. Aşa şi privea el copacii, 
dealurile şi cîmpiile, dacă acţiunea negativă de a nu privi poate fi considerată drept o stare de spirit. 
—Nu prea pare să te entuziasmeze ferma asta. Hei, ce zici, Mihail ? — îl întrebă Harley. 

La auzul vechiului său nume Mihail ridică ochii şi dădu semne că pricepe, ciulindu—şi urechile, 
scuturîndu—se puţin şi atingînd cu nasul umărul lui Harley. 

—Nici nu prea pare drăgăstos, — fu de părere Villa. Oricum nu e ca Jerry. 

—Stai să vedem cînd se vor întîlni, — zîmbi Harley, bucurîndu—se dinainte. 

—Jerry o să aibă entuziasm pentru amîndoi. 

— Dacă o să—şi mai amintească unul de altul după atîta vreme ! făcu Villa. Mă întreb dacă o să se mai 
recunoască. 

—La Tulagi s—au recunoscut, — îi aminti el. Şi atunci erau maturi şi nu se mai văzuseră de cînd erau 
căţei. Ții minte cum lătrau şi zburdau pe plajă ? Atunci Mihail era cel nebun. Făcea un tămbălău de două 
ori mai mare ca Jerry. 

— Acum pare grozav de îmbătrmit şi de potolit. 

— Trei ani au fost de ajuns ca să—l potolească, —~ adăugă Harley. 

Dar Villa dădu din cap neîncrezătoare. 

Cînd maşina se opri în faţa casei şi Kennan cobori, Mihail auzi un lătrat ca un scîncit voios de bun 
venit, care nu—i era cu totul necunoscut. Lătratul acesta voios se prefăcu într—un mîrîit de bănuială şi 
gelozie cînd Jerry mirosi pe mîna cu care Harley îl mîngiia prezenţa altui cîine. În clipa următoare 
descoperi că acest miros venea din limuzină şi se năpusti într-—acolo. Mihail întîmpină atacul şi mirîiala 
cu un mîrîit şi un salt înainte, dar la jumătatea drumului, fu dat peste cap pe fundul maşinii. 

Terrierul irlandez, care în orice împrejurare este mai mult decît oricare altă rasă de cîini, sub puterea 
stăpînului său se manifestă pe loc în Jerry şi în Mihail cînd răsună glasul lui Harley Kennan. Cei doi se 
despărțiră şi cu toate că din gîtlejurile lor se măi auzea un mîrîit înăbuşit, încetară să se mai repeadă unul 
la celălalt în clipa în care săriră din maşină. Mica încăierare ţinuse doar cîteva secunde sau fracțiuni de 
secundă, aşa că nu avuseseră vreme să arate că se cunosc decît după ce 1eşiră din maşină. Cînd începură 
să se adulmece, nas in nas, arătau încă foarte caraghioşi de ţepeni pe picioare şi cu părul zbirlit. 

—Se recunosc ! — strigă Villa. Ia să vedem ce fac ? 

Cît despre Mihail, el primi fără să se mire faptul neîndoielnic că Jerry reapăruse din Neant. Asemenea 
lucruri începuseră să se întîmple des în timpul din urmă, dar nu lucrurile în sine îl uluiau, ci tot ce 
dezvăluiau ele. Dacă bărbatul şi femeia pe care îi văzuse la Tulagi şi tot astfel Jerry se reîntorseră din 
Neant, atunci ar fi putut să vină în orice clipă şi iubitul lui Steward. 

În loc să—i răspundă lui Jerry, Mihail adulmecă şi îşi roti privirea în jur în Căutarea stewardului. 
Primul salut al lui Jerry în semn de prietenie se manifestă printr—o dorință de a porni o alergătură. îi 
lansă lătrînd o invitaţie fratelui său, făcu cîteva salturi, se repezi înapoi şi în joacă, îl lovi încetişor pe 
Mihail cu laba dinainte, ca să sublinieze invitaţia de a porni din nou la goană. 

De atîţia ani nu mai gonise Mihail împreună cu un alt cîine, încît la început nici nu pricepu invitaţia 
lui Jerry. Şi totuşi goana aceasta era un fel obişnuit al dinilor de a—şi exprima fericirea şi prietenia. Şi 
această moştenire de la Terrence şi Biddy, cărora li se dusese vestea în toate insulele Solomon cum se 
aşterneau ei pe fugă în semn de prietenie, fu foarte puternică la. ei. 

Cînd Jerry îl mai lovi o dată cu laba şi începu iarăşi să latre şi să se repeadă la goană, în rotogoalele 
mari, îmbiindu—l, Mihail, fără să vrea; o porni şi el după Jerry, deşi cam încet. Dar nu latră. Şi după vreo 
cîteva sărituri se opri brusc şi se uită la Villa şi Harley, ca şi cum ar fi cerut voie. 

—Aşa, Mihail, — strigă Harley din toată inima, în, torcîndu—se cu spatele, ca şi cum chestiunea aceasta 
nu |-—ar mai fi interesat după ce—i dăduse consimţământul. Harley îi întinse mina Villei ca să—i ajute 
să coboare din maşină. 

Mihail o porni iarăşi la goană, amintindu—şi vag de o veche bucurie în clipa în care se simţi grumaz 
lîngă grumaz cu Jerry, care alerga alături. Dar tot Jerry se bucura mai mult, după cum mai sălbatice erau 
şi graba şi goana şi loviturile de grumaz pe care i le dădea el lui Mihail, ca şi zvîrcolitul şi ciulitul 
urechilor şi lătratul lui. Jerry lătra, Mihail nu. 

—Altădată lătra şi el, — spuse Villa. 

—Chiar mai mult decît Jerry, — adăugă Harley. 

—Se vede că l-—au dezvăţat, — încheie ea. Trebuie să fi trecut prin lucruri groaznice ca să uite să şi 
latre. 

Primăvara cea verde a Californiei se prefăcu în vara cea arsă de soare şi Jerry, alergînd mereu peste 
cîmpii, îl făcu pe Mihail să cunoască cele mai îndepărtate colțuri şi cele mai înalte locuri ale fermei lui 
Kennan din Valea Lunii. Risipa de flori sălbatice dispăru pînă nu mai rămaseră pe coastele arse ale 
dealurilor decît macii portocalii, care păleau pînă la aurul cel mai galben, şi apoi crini de Mariposa, cu 
tulpinele lor subţiri, bătuţi de vînt printre ierburile uscate, şi care mocneau ca nişte fluturi stropiţi cu pete 
ce pluteau o clipă în zbor, căutîndu—şi un loc unde să poposească. 

Şi Mihail, urmîndu—l pretutindeni pe nestăpânitul Jerry, căuta tot anul ceea ce nu mai putea afla. 
—Caută, caută mereu ceva. — îi spunea Harley soției lui, Villa. — Nu trăieşte şi nu—i aici. Ce—o fi 
căutînd oare ? 

Pe Steward îl căuta, dar nu—l găsea. Neantul îl oprise acolo, şi nu voia să—i mat dea drumul, deşi 
dacă Mihail ar fi putut face o călătorie de zece zile cu vaporul în Pacificul de sud, spre arhipelagul 
Marchizelor, ar fi dat de steward şi împreună cu el, de Kwaque şi de Lup de Mare, toţi trei trîndăvind în 
paradisul plajei din Taiohae. Şi tot acolo, în casa lor cu acoperiş de iarbă de sub înalții copaci de avocado 
şi în jurul ei, ar mai fi găsit şi alți favoriţi — pisici, pisicuţe, porci, măgari şi ponei ; o pereche de 

inseparabili”? , cîteva maimute stricăcioase, dar nici un cîine şi nici vreun cacatoes, căci Dag Daughtry 
pusese oprelişte în privinţa dinilor, rostind cuvinte aspre. „După Killeny Boy, declarase el, — nici un alt 
cîine nu mai are ce să caute aci." Şi Kwaque, fără să scoată o vorbă, nu mai voia cu nici un preţ să aibă 
vreun cacatoes alb din cei pe care marinarii de pe schoonere îi aduceau pe țărm. 

Trecu însă mult pînă ce Mihail să renunţe să—l mai caute pe Steward, şi alergînd pe cărări de munte 

ori ţopăind şi lunecînd prin văi adînci, se aştepta mereu să—l vadă mergînd înaintea lui, sau mirosind să 
descopere calea sigură ce ducea pînă la el. 
—Caută, caută ceva, — îngîna mereu Harley Kennan curios, în vreme ce călărea alături de Villa şi lua 
seama la nesfîrşita căutare a lui Mihail. Jerry caută iepuri şi urme de vulpi, numai că pe Mihail nu 
prea—l interesează astea. Nu asta caută el. Se poartă ca cineva care a pierdut o mare comoară şi nu ştie 
nici unde a pierdut—o nici unde s—o caute. 

Multe învăţă Mihail de la Jerry, în viaţa aceasta variată din păduri şi de pe cîmpii. Goana alături de 
Jerry era singura lui plăcere, căci altfel nu se juca niciodată. Pierduse gustul de joacă. Nu era morocănos 
sau întunecat din pricina anilor pe care îi petrecuse pe scena animalelor dresate şi în şcoala durerii a lui 
Harris Collins. Era doar mai grav şi mai tăcut. îşi pierduse elanul şi spontaneitatea. După cum leopardul 
îi lăsase semne pe umăr cu ghiarele, încît vremea umedă şi geroasă îi trezea durerea rănii celei vechi, tot 
aşa şi mintea lui purta semnul celor prin care trecuse. Jerry îi plăcea, şi era bucuros că se află în tovărăşia 
lui şi că aleargă împreună cu el. Dar Jerry era întotdeauna în frunte ; el era acela care scotea strigătele de 
urmărire şi de vînătoare, tot el era acela care lătra de indignare şi de poftă nesăţioasă după vreo veveriţă 
căţărată pe copac, refugiată la patruzeci de picioare deasupra pămîntului. Mihail privea şi asculta. Dar nu 
lua parte la aceste izbucniri de entuziasm. 

La fel privea şi atunci cînd Jerry dădea cîte o luptă grozav de caraghioasă cu Norman Chief, marele 
armăsar percheron. Nu era decît o joacă, pentru că Jerry şi Norman Chief erau prieteni încercaţi şi deşi 
calul cel uriaş cu urechile date pe spate, cu botul deschis gata să—l muşte, îl urmărea pe Jerry, 
învîrtindu—se ca un apucat în jurul ciairului, el nu o făcea ca să—i pricinuiască vreun rău, ci doar ca 
să—şi joace rolul în această prefăcută bătălie. Totuşi, nici o invitaţie de a lui Jerry nu—l putea hotărî pe 
Mihail să ia parte la petrecere. Se mulțumea să „stea de—o parte, după gard, şi să privească. 

—La ce bun să mă joc ? părea să se întrebe Mihail, căruia joaca îi ieşise din cap. 

Cînd era însă vorba de o treabă serioasă, el se înfiinţa pe dată chiar înaintea lui Jerry. Din pricina 
febrei aftoase şi a holerei porcine, cîinii străini nu erau lăsaţi să pătrundă pe ferma Kennan. Nu—i trebui 
mult lui Mihail ca să înveţe asta şi nu făcea multă vorbă cu cîinii de pripas. Fără să—i vestească prin 
lătrat sau un mîrîit, ci într—o tăcere de mormînt, se năpustea asupra lor, îi zgâria şi îi muşca, îi tăvălea 
prin praf şi îi punea pe fugă. Era ca un fel de goană după negri, o slujbă pe care o îndeplinea pentru zeii 
iubiţi care aşteptau aceasta de la el. 

Pentru Villa şi pentru Harley, Mihail nu simţea acea sălbatică pasiune pe care o încercase pentru 
steward, ci o dragoste puternică, dar echilibrată. Nu făcea prea mult ca s—o dovedească prin cine ştie ce 
giumbuşlucuri şi chelălăieli. Pentru asemenea lucruri se putea conta pe Jerry. Era însă întotdeauna 
bucuros să stea alături de Villa şi de Harley şi să fie luat în seamă, după Jerry. Una din clipele de adîncă 
mulţumire era să stea în faţa căminului, lîngă Villa sau Harley, şi să—şi lase capul pe genunchii lor, iar 
stăpînii să—şi lase din cînd în cînd mîna pe capul lui sau să—i răsucească cu blîndeţe urechea crestată. 

Jerry se făcea mereu vinovat că se joacă cu copiii care veneau cîteodată la ferma Kennan. Mihail îi 
îndura pe copii atît timp cît îl lăsau în pace. Dacă deveneau însă intimi, ii punea la respect printr—un 
zbîrlit şi un mîrîit din gîtlej, după care se ridica şi pleca. 

— Asta n—o mai înţeleg, — spunea Villa. Era jucăuş, plin de viaţă şi năbădăios. Era mult mai nebunatic 
şi mai gata de harță decît Jerry, şi oricum, mult mai zgomotos. O fi avînd el vreo poveste cumplită. Dacă 
ar putea vorbi, ne—ar spune cine ştie ce grozăvii care i s—au întîmplat între Tulagi şi clipa în care am 
dat noi de el pe scena teatrului Orpheum. 

—ŞI asta încă nu—i nimic, — răspundea Harley, arătînd spre umărul lui Mihail, în locul unde leopardul 
îl sfişiase în ziua în care Jack, airedalul, şi Sara, maimuța cea verde, muriseră. 

—Lătra, ştiu bine că lătra, — continuă Villa. De ce n—o mai fi lătrînd acum ? 

Şi Harley arătă spre grumazul rănit, spunînd : 


15 Inseparabili — pasăre din familia papagalului care nu supravieţuieşte morţii perechii ei. 

——Poate că ăsta e de vină, şi poate că încă o sută de alte lucruri asemănătoare ale căror urme nu le putem 
vedea. 

Dar avea să vină şi ziua în care îl vor auzi din nou lătrînd, şi nu o dată, ci de două ori. Şi aceste 
lătrături aveau să fie doar prevestirea unor alte împrejurări mai serioase şi mai grave, cînd fără să latre de 
fel îşi va exprima prin acțiune măsura dragostei şi devotamentului lui faţă de cei ce—l scoseseră din 
cuşcă şi de la lumina rampei, dîndu—i libertatea din Valea Lunii. 

Şi între timp, alergînd fără încetare alături de Jerry prin fermă, el cunoscu toate obiceiurile şi viaţa, de 
la curţile cu găini şi bălțile cu rațe, pînă la culmea cea mai înaltă a muntelui Sonoma. Află unde se găseau 
cerbii sălbatici în anotimpul cînd începeau să dea ocol livezilor de pruni, viilor şi merilor ; cînd o 
porneau în căutarea văilor celor mai adînci şi a ascunzişurilor celor mai tainice şi cînd o luau la goană pe 
pajiştile deschise şi pe coastele pleşuve ale dealurilor, ciocnindu—şi zgomotos coarnele în luptă. Sub 
conducerea lui Jerry, alergînd în urma lui pe potecile cele înguste, aşa cum se cuvine din partea unui 
cîine supus, el învăţă felul şi obiceiul vulpilor, al viezurilor, al veveriţelor şi al pisicilor cu coada 
tărcată, care păreau să fie o combinaţie între pisică, viezure şi veveriţă. Ajunse să cunoască păsările 
care—şi făceau cuibul în pămînt şi să deosebească obiceiurile prepeliţei de munte de ale fazanilor. Tot 
aşa află şi obiceiurile şi vizuina pisicii domestice sălbăticite şi cunoscu dragostea sălbatică a clinilor de 
fermă din munţi cu coyoţii cei liberi. 

Află de existenţa pumei, care venise aici din districtul Mendocine înainte de a fi fost ucis primul vițel 
scurt în coarne, şi se întoarse acasă sfişiat şi însîngerat ca o dovadă a celor întilnite şi făcîndu—l pe 
Harley Kennan să plece a doua zi călare cu arma la oblinc. Tot astfel Mihail avu prilejul să descopere 
ceea ce Harley Kennan nu văzuse niciodată şi tăgăduia că ar putea exista pe moşia lui — colţul acela 
singuratic de stîncă ascuns în desişul pădurii din munţi, în care vreo douăzeci de şerpi cu clopoței îşi 
aveau culcuşul iarna şi se încălzeau la soare. 


CAPITOLUL 36 


Sosi şi iarna aceea plăcută din Valea Lunii. Ultimul crin de Mariposa dispăruse din iarba arsă, în 
vreme ce toamna tîrzie a Californiei se topea ca un vis în cețurile purpurii din atmosfera fără suflare de 
vînt. O ploaie uşoară rupse mai întîi vraja. Apoi căzu şi zăpadă pe piscul muntelui Sonoma. La fermă, 
aerul dimineţii era răcoros şi tare. Şi totuşi, la vremea prînzului, erai bucuros să dai de umbră ; în cîmp 
deschis, sub soarele 1ernatic, trandafirii înfloreau iar portocalele, grapefruit—urile şi lămiile pîrguite se 
făceau ca aurul. Cu toate acestea, la o mie de picioare mai jos, în fundul văii, dimineţile erau albe de 
brumă. 

Şi Mihail latră de două ori. Prima oară fu cînd Harley Kennan, călare pe un mînz roib şi focos, 
încercă să—l facă să sară peste un pîrîu. Villa strînse de dîrlogii călului pe cealaltă creastă a malului şi 
privind înapoi spre valea cea mică, aştepta ca mînzul să înveţe prima lecţie. Mihail aştepta şi el, dar mai 
de aproape. La început se aşeză jos, pe malul pîrîului, gîfiind din pricina goanei. E însă nu cunoştea prea 
bine caii, şi deodată se ridică îngrijorat pentru soarta lui Harley Kennan. 

Încercînd să—1 înduplece pe mînz să sară, Harley se arăta blînd, convingător şi plin de răbdare. 
Imboldul glasului şi al dîrlogilor era blajin, dar animalul fura de fiecare dată pornirea. Şi ca pur sînge ce 
era, asuda şi spumega. Catifeaua ierbii celei tinere era sfirtecată de copitele lui, şi spaima mînzului în 
faţa acestui curs de apă era atît de mare, încît în clipa în care ajungea în galop mărunt pînă la mal, se 
înţepenea şi se încorda, oprindu—se brusc, şi ridicîndu—se pe picioarele dinapoi, Era prea mult pentru 
Mihail. 

Se repezi la capul calului, pe cînd acesta se lăsa din nou la pămînt, şi începu să latre. în lătratul lui era 
mustrare şi ameninţare ; şi cum calul se ridică din nou în două picioare, sări după el în aer hăpăind, aşa 
încît botul calului scăpă ca prin minune. 

Villa se întoarse, coborînd povîrnişul spre celălalt mal al pîrîului. 

— Doamne dumnezeule, — strigă ea, — ia ascultă ! Latră cu adevărat ! 
—Crede că mînzul are de gînd să—mi facă vreun rău, — spuse Harley. Asta îl scoate din sărite. N—a 

uitat să latre. Acum îi ţine mînzului o predică. 

—Dacă—l apucă de bot o să fie mai mult decît o predică, — îl preveni Villa. Bagă de seamă Harley, e în 
stare s—o facă ! 

—Hai Mihail, şezi jos şi fii cuminte, — îi porunci Harley. E în regulă ; îţi spun — e în regulă. Culcă—te. 

Mihail se culcă ascultător, dar încă iritat şi nu îşi mai luă ochii de la ţopăielile calului, în vreme ce 
muşchii lui erau încordaţi şi gata să se repeadă dacă acesta ar ameninţa din nou să—i facă vreun rău lui 
Harley. 

—Acum nu pot să dau înapoi, căci dacă o fac, n—o si mai sară niciodată, — îi spuse Harley soţiei lui, pe 
cînd se întorcea să galopeze pînă la o anumită distanță de mal. Ori îl trec peste apă, ori mă trînteşte ! 

Se întoarse în galop şi mînzul, împotriva voinţei lui, nemaiputînd să se oprească, făcu un salt ca să 
ferească apa de care îi era frică şi aşa trecu pe partea cealaltă chiar cu doi yarzi mai departe decît era 
nevoie. 

A doua oară Mihail latră în ziua în care Harley, călare pe acelaşi cal focos, se străduia să închidă o 
poartă abia prinsă în balamale. Venea de pe o cărare ce dădea în pădurea de pe coasta prăpăstioasă a 
muntelui. La început Mihail îndură să vadă primejdia în care se afla zeul lui, apoi se repezi la capul 
calului, într —un torent de lătrături.— 

— Oricum? lătratul a fost de folos, încuviință Harley după ce izbutise să închidă poarta. Cu siguranță că 
Mihail i—a spus mînzului c—o să—i arate el dacă nu—şi vede de treabă. 
— Orice ai zice, nu e mut, — spuse Villa rîzînd, — chiar dacă nu e prea vorbăreţ ! 

Şi limbuţia lui Mihail nici nu merse mai departe. Numai cu aceste două prilejuri, cînd stăpînul lui zeu 
păru să fie în primejdie, Mihail fu auzit lătrînd. Nu lătra niciodată la lună, nici la ecoul ce se auzea printre 
coastele de munte şi nici la vreo tîrîtoare. Un ecou anumit, care se putea auzi de—a dreptul de la fermă, 
era un nelipsit exerciţiu pentru plămînii lui Jerry. În vreme ce Jerry lătra, Mihail, cu o expresie de 
plictiseală în ochi, se lăsa jos aşteptînd să se termine o dată duetul. Nici cînd se lua după cîinii străini ce 
treceau prin fermă el nu lătra. 

—Luptă ca un veteran — spuse Harley după ce luă o dată parte la o astfel de ciocnire. Are sînge rece. Nu 
se pierde de loc cu firea. 

—A îmbătrînit înainte de vreme, — spuse Villa. Nu—i mai arde de joacă şi nici chef de vorbă n—are. Şi 
totuşi ştiu că ne iubeşte — şi pe mine şi pe tine. 

—Fără să aibă nevoie pentru asta să dea din gură, — adăugă soţul ei. 

— Lucrul ăsta se vede din felul cum îi strălucesc ochii lui potoliţi, — mai zise ea. 

— Îmi aminteşte de unul din supraviețuitorii expediției locotenentului Greeley, pe care Ham cunoscut, 
— zise Harley. — Era soldat de meserie şi făcea parte din acea mînă de oameni care supravieţuiseră. 
Trecuse prin atîtea încît era la fel de potolit ca şi Mihail şi la fel de tăcut. Plictisea pe toată lumea care 
nu—l putea înţelege. Fireşte, adevărul era cu totul altul. Ei îl plictiseau. Ştiau atît de puţine în privinţa 
vieţii despre care el ştia tot ! Şi foarte greu puteai să—l smulgi vreun cuvînt. Nu doar că ar fi uitat să 
vorbească, ci numai că nu vedea de ce ar face—o cîtă vreme nimeni nu—l putea înţelege. De fapt 
devenise morocănos din pricina experienţelor prea amare care îl făcuseră înţelept. Dar era de ajuns să 
priveşti tăcerea lui grozavă ca să pricepi că trecuse prin toate ungherele iadului, chiar şi prin cele 
îngheţate. Ochii lui aveau aceeaşi linişte ca şi a lui Mihail. Şi aceeaşi înțelepciune. Aş da oricît să ştiu 
cum a fost rănit la umăr. Trebuie că s—a luptat cu vreun leu sau vreun tigru... 

Omul acela, ca şi puma pe care o întilnise Mihail pe înălțimi, rătăcise încoace din pustiul districtului 
Mendocino, urmînd potecile cele mai rîpoase şi trecînd prin locurile pe unde se aflau fermele din vale, 
unde prezenţa omului îi era primejdioasă. Ca şi puma, omul acesta era duşmanul omului şi toţi semenii îi 
erau duşmani, căutînd să—i ia viaţa la care îşi pierduse dreptul prin fapte mai cumplite decît ale pumei 
care nu făcuse decît să ucidă viței ca să aibă cu ce se hrăni. 

Ca şi puma, omul era un ucigaş, dar spre deosebire de acesta, descrierea lui vagă şi povestea luptelor 
lui se aflau prin toate gazetele şi omenirea era cu mult mai interesată să afle faptele lui decît ale pumei. 
Puma ucisese viței pe păşunile de pe înălțimi. Omul ucisese ca să prade o întreagă familie — pe 
dirigintele poştei cu soţia şi trei copii, ce locuiau la etaj în clădirea oficiului poştal al satului de munte 
Chisholm. 

De două săptămîni omul izbutise să scape de urmăritori. Ultima oară trecuse din munţii Russian 
River prin valea Santa Roza, cea bogată în ferme mari, spre muntele Sonoma. Două zile stătuse ascuns şi 

se odihnise, dormind mult prin cele mai sălbatice şi de nepătruns locuri din apropierea moşiei Kennan. 
Avea la el cafea de la ultima casa pe care o prădase şi carnea unei capre de angora de—a lui Harley 
Kennan. Era istovit, deşi dormise de patru ori cîte douăsprezece ceasuri, trezindu—se în răstimpuri ca un 
animal, să mănînce lacom din carnea de capră şi să bea cantităţi uriaşe de cafea rece sau caldă şi să se 
cufunde iarăşi în somnul lui adînc şi plin de vise urite. 

Între timp, civilizaţia cu organizaţia ei bine pusă la punct şi cu complicatele ei invenţii, printre care şi 
electricitatea, îl încolţise. Era înconjurat de electricitate. Cuvîntul vorbit îi aflase urma în văile sălbatice 
ale muntelui Sonoma şi împrejmuise muntele cu potere şi detaşamente de fermieri înarmaţi, în ochii lor 
mai grozav decît oricare pumă era ucigaşul rătăcitor de pe meleagurile acestea. Telefonul de la ferma 
Kennan şi telefoanele de la celelalte ferme care înconjurau muntele Sonoma sunaseră de nenumărate ori, 
transmiţînd conversații şi ordine. 

Şi aşa se întîmplă că atunci cînd poterele începură să pătrundă în munţi, şi cînd omul fu silit să se 
repeadă în plină zi pînă Jos, departe, în Valea Lunii, ca să treacă spre muntele care se afla între aceasta şi 
Valea Nana, unde voia să se ascundă, Harley ieşi călare pe mînzul cel focos pe care îl dresa. Nu pornise 
în urmărirea omului care îl ucisese pe dirigintele poştei din Chishom împreună cu familia lui. Pe cît ştia 
el, muntele era împînzit de urmăritori, căci vreo douăzeci înnoptaseră şi mîncaseră noaptea trecută la 
ferma lui. Aşadar, întîlnirea omului cu Harley Kennan nu fusese plănuită şi fu plină de peripeții. 

Nu era prima întîlnire a fugarului cu oamenii în acea zi. Noaptea trecută zărise focurile de tabără ale 
poterelor. În zori, încercînd s—o şteargă pe povîrnişurile de sud—vest ale muntelui, spre Petaluma, 
întîlnise nu mai puţin de cinci detaşamente de fermieri înarmaţi cu carabine Winchester şi cu puşti de 
vînătoare. Se retrăsese ca să se ascundă, cu urmăritorii ţinîndu—se după el îndeaproape, şi nimerise 
drept în braţele unui grup de tineri din satele Glen Ellen şi Caliente. Armele lor pentru cerbi şi veveriţe 
nu—l nimeriseră, dar spatele îi era presărat tot cu alice pentru păsări ; bucățele de plumb îi pătrunseseră 
sub piele în zeci de locuri, de—i venea să urle de durere. 

Şi cum gonea el la vale, căutîndu—şi o ascunzătoare, dădu peste o cireada de juncani cu coarne 
scurte, care speriindu—se mai tare decît el, îl rostogoliră prin pădure şi îl călcară în picioare, 
sfărîmîndu—i arma cu copitele. Aşa dezarmat cum era şi cuprins de desperare, fript şi frînt de toate 
rănile lui uşoare şi de zgîrieturi, înconjurase povârnişurile pădurii pe potecile cerbilor, trecuse cele două 
văi şi începuse să coboare pe urma de cal de care dădu în cea de a treia vale. 

Pe această potecă, în clipa în care cobora, se întîlni cu reporterul care tocmai suia. Reporterul era — 
mă rog — ca toţi reporterii de la oraş, care nu se pricepeau decît într—ale oraşului şi care nu mai luase 
parte niciodată la vreo vînătoare de oameni. Calul de închiriat pe care ṣi luase de jos, din vale, era un 
fel de arătare strîmbă, ostenită, fără pic de vlagă, care rămase neclintit în vreme ce Călărețul era smucit 
jos de un om sălbatic la înfăţişare, violent şi iute, care se ivise de după cotitura repede a potecii. 
Reporterul îl izbi pe atacator cu cravaşa. Apoi mîncă o bătaie ca acelea pe care le descrisese adesea în 
reportajele lui despre bătăile dintre mateloţi şi cheflii, pe vremea cînd era abia un biet reporter, şi care îi 
fu dat acum pentru prima oară s—o încerce pe pielea lui. 

Spre marea neplăcere a omului, reporterul nu era înarmat decît cu un creion, şi cu un carneţel. 
Dezamăgit că nu găsise armă ii mai trase reporterului o mamă de bătaie, îl lăsă văicărindu—se printre 
ferige şi încalecă pe calul pe care îl îmboldea cu cravaşa reporterului, îşi urmă drumul la vale. 

Jerry, care întotdeauna era mai hămesit după vînătoare, ajunsese mai departe decît Mihail, 
însoţindu—l amîndoi pe Harley Kennan în această cursă călare, în zori de zi. Şi aşa, Mihail, care mergea 
în urma calului stăpînului sau, nu văzu sau nu putu să priceapă cum se abătuse nenorocirea. De altfel nici 
Harley nu văzu nimic. In locul în Care un mal prăpăstios şi înalt de opt picioare ajungea pînă la marginea 
drumului pe care treceau, Harley şi mînzul cel frumos fură surprinşi de o arătare care 1eşi ca săgeata din 
perdeaua de tufe de manzanita de deasupra lor. Privind în sus, Harley văzu un cal care şovăia şi un 
călăreț dîrz, repezindu——se prin văzduh pînă jos la el. Şi în aceeaşi clipă, chiar cînd strîngea dirlogii şi îşi 
înfigea pintenii ca să—şi îmboldească calul în lături, Harley Kennan observă pielea zgîriată şi hainele 
zdrenţuite, ochii care ardeau sălbatic şi rătăcirea de pe faţa năpădită de tuleie, aspre a omului vînat de 
oameni. 

Calul cel închiriat era îndreptăţit să şovăie la această săritură în jos pe mal, pentru că simţea prea bine 
cît vor avea de plătit genunchii lui dezghiocaţi şi încheieturile lui reumatice. Îşi înfipse copitele adînc în 
panta abruptă, năpădită de muşchi, şi nu sări decît ca să evite o cădere. Chiar şi aşa, grumazul lui se izbi 

de umărul mînzului care tocmai se răsucea şi pe care îl răsturnă. Piciorul lui Harley Kennan prins între 
cal şi pămînt trozni, şi mînzul, sucindu—se şi răsucindu—se în clipa în care lovi pămîntul, îşi frînse şira 
spinării. Spre marea lui neplăcere, omul care era urmărit de un district înarmat pînă în dinţi îl găsi 
dezarmat şi pe Harley Kennan, ultima lui victimă. Descălecat, mîrîi de furie şi deznădejde şi îi trînti una 
cu piciorul în coastă. Trăsese înapoi piciorul ca să—i mai trîntească una, cînd se vîrî şi Mihail, sau mai 
bine zis îşi vîri colții pe care—i înfipse în pulpa piciorului care se trăsese înapoi gata să izbească. Cu o 
înjurătură, omul îşi smuci piciorul pe cînd colții lui Mihail îi sfişiau carnea şi pantalonul. 

—Bine, Mihail ! — îl încuraja Harley din locul unde se afla trîntit sub cal. Hei, Mihail, continuă el, 
dînd—o acum în beche—de—mer, pe el, pe el ! la—te după albul ăsta, — pe aici înainte, pe după tufiş ! 
—Am să—ţi crap capul pentru asta, — scrîşni omul printre dinţi către Harley. 

Oricît de sălbatice îi erau faptele şi vorbele, omul era totuşi gata să plîngă. Urmărirea nesfirşită, faptul 
că se bătea împotriva întregii omeniri şi toată omenirea împotriva lui, începuseră să—i cam vină de hac. 
Era înconjurat de duşmani. Pînă şi copilandrii se ridicaseră împotriva lui şi îi presăraseră spatele cu alice 
pentru păsări, iar vitele îl călcaseră în picioare şi îi fărîmaseră puşca. Toţi se uniseră împotriva lui. Şi 
uite, acum şi un cîine îi sfîşiase piciorul. Era pe drumul morții. Niciodată pînă acum gîndul acesta nu—l 
tulburase atît de puternic. Totul îi era potrivnic. Dorinţa lui de a plînge avea ceva isteric şi isteria la un 
om desperat ia uneori forme cumplit de sălbatice. Aşa, fără nici un rost, era gata să—şi pună în aplicare 
ameninţarea şi să— izbească pe Kennan, ca să—l ucidă. Nu doar că i—ar fi făcut ceva. Dimpotrivă, el îl 
atacase, azvîrlindu—l în mijlocul şoselii şi zdrobindu—i piciorul sub cal. Dar Harley Kennan era om, şi 
toată omenirea îi era vrăjmaşe, şi ucigîndu—l, i se părea lui, ca prin ceaţă, că se răzbună cel puţin în parte 
pe întregul neam omenesc. Lunecînd în moarte, voia să tragă cu el pe cine putea. 

Dar înainte de a apuca să—l izbească pe omul ce zăcea jos. Mihail se năpusti iarăşi asupra lui. 
Cealaltă pulpă şi celălalt pantalon îi fură sfişiate. Omul, prinzîndu—l pe Mihail în mijlocul saltului cu o 
lovitură în piept, îl aruncă în aer peste şosea, pe pantă în jos. Din nenorocire, Mihail nu ajunse pe pămînt. 
Trecând printr—o tufă de man—zanită, trupul îi fu prins şi agăţat într—o furcă ascuţită, la un yard 
deasupra pământului. 

— Acum — îl vesti omul cel întunecat pe Harley, — am să fac ce ţi—am făgăduit, Am să—ţi crap capul, 
uite aşa ! 

—Dar nu ți—am făcut nimic, — începu să—i vorbească Harley. Nu că mi—ar păsa prea mult că o să fiu 
ucis, dar aş vrea să ştiu şi eu de ce. 

— Pentru că mă urmăreşti ca să—mi ici viaţa, — mirii omul în vreme ce se apropia. — Te ştiu eu. Toţi 
v—aţi pus pe capul meu şi nu mai am scăpare. Dar îţi fac eu de petrecanie. Îmi vărs tot focul pe tine ! 

Kennan îşi dădea bine seama de gravitatea primejdiei. Cu totul neputincios, el vedea bine că un 
ucigaş nebun era gata să—l ucidă şi încă într—un fel îngrozitor. Mihail, prins în tufiş, atîrnînd cu capul 
în jos în manzanită, cu coapsele prinse ca într—o furculiță şi luptînd în zadar, nu putea să—i sară în 
ajutor. 

Prima lovitură a omului îndreptată spre faţa lui, Harley o pară cu antebraţul şi înainte ca duşmanul să 
poată da o nouă lovitură, Jerry se năpusti în scenă. Nici nu avea nevoie de încurajare sau de vreo poruncă 
din partea scumpului lui stăpîn. Se repezi la om, înfigîndu—i colții în pantaloni, lingă cordonul de la 
şold, şi aproape îl trase la pămînt cu greutatea lui. 

Omul se întoarse spre Jerry şi mai înnebunit. într—adevăr, lumea întreagă era împotriva lui. Pînă şi 
aici ploua cîini peste el. Dar de sus de pe povârnişul muntelui Sonoma, țipetele şi strigătele patrulelor 
ajunseseră pînă la urechile lui şi îl făcură să—şi schimbe planurile, Era moartea care îl urmărea şi 
trebuia să scape. 

Îi mai dădu lui Jerry un ghiont, zvîrlindu—l cît colo, sări pe calul reporterului care continua să stea 
nemişcat şi nu se arăta cîtuşi de puţin impresionat — pînă într—atît era de apatic. Calul o porni într—un 
galop şovăielnic şi ţeapăn, în vreme ce Jerry se luă după el, mîrîind de furie, cu glas atît de puternic, încît 
aproape că urla. 

—Nu—i nimic Mihail, — îl liniştea Harley. Stai uşor ! Să nu—ţi faci vreun rău. Primejdia a trecut şi o să 
vină acum cineva ca să ne scoată din bucluc. 

Dar craca ce forma dintele cel mai mic al furcii se rupse şi Mihail se trezi pe pămînt, aterizînd ameţit 
în cap. În clipa următoare era iarăşi în picioare, luînd—o la goană în direcţia în care Jerry îşi continua 
zgomotoasa lui urmărire. Glasul lui Jerry se frînse cu un țipăt ascuţit de durere, ceea ce lui Mihail îi dădu 

aripi. Trecu pe lingă Jerry pe cînd acesta se rostogolea neputincios pe şosea. Ce se întîmplase ? Calul cel 
luat cu chirie se poticnise în galopul lui ţeapăn şi sucit de mai—mai să cadă, şi scuturîndu—se ca să—şi 
recapete echilibrul îl calcă pe Jerry, rănindu—. şi frîngîndu—i laba din față. 

Iar omul, privind în urmă şi dînd cu ochii de Mihail atît de aproape de el, îşi zise că îl atacă încă un 
cîine. Dar de cîini nu—i era lui frică. Numai oamenii cu puştile şi carabinele lor puteau să—i vină de 
hac. Totuşi, durerea din pulpele lui sîngerînde, sfîşiate de Jerry şi de Mihail, îi întreţineau furia împotriva 
cîinilor. 

— Alți cîini, — gîndi el cu năduf pe cînd se pleca, aocnindu—l pe Mihail cu cravaşa peste bot. 

Spre marea lui uimire, cîinele nici nii clinti sub lovitură şi nici nu latră sau nu chelălăi de durere. Nu 
scoase nici un sunet. Se apropie tot mai mult, de parcă n—ar fi primit nici o lovitură şi ca şi cînd cravaşa 
n—ar fi fost ridicată în aer deasupra capului lui. Pe cînd Mihail se năpustise la piciorul lui drept, omul îl 
lovi cu cravaşa, nimerindu—l chiar peste bot, între nas şi ochi. Uluit de lovitură, Mihail căzu iarăşi la 
pămînt dar se ridică şi o porni în goană, cu salturi cît mai lungi ca să—l ajungă din urmă şi să sară din 
nou la el. 

Dar omul mai băgă de seamă ceva. Pe cînd izbea cu cravaşa în jos, lîngă el, nu putu să nu observe că 
Mihail ţinuse ochii deschişi sub lovitură. Nici nu se cutremurase şi nici nu clipise cînd îl lovise cravaşa. 
Era ceva care Si dădea fiori, ceva nou în obiceiul cîinilor. Mihail sări iarăşi, şi omul îi răspunse din nou 
cu cravaşa şi văzu şi de astă dată acelaşi lucru care îi dădea fiori : cîinele nici nu se cutremurase şi nici nu 
clipise sub lovitură. 

Şi atunci îl păli pe om o frică cu totul nouă. Oare acesta era sfîrşitul lui după toate prin cîte trecuse ! 
Oare acest cîine, mut ca moartea, cu părul aspru, era cel sortit să— distrugă, în vreme ce oamenii nu 
izbutiseră s—o facă ? Nici nu mai era sigur că acest cîine era un cîine adevărat. Nu era oare vreun 
răzbunător cumplit din necunoscutul de dincolo de viaţă, pus anume să— atace aici, pe şoseaua care, ştia 
el, ducea spre moarte ? Cîinele nu era aievea. Nici nu putea fi. Nu putea să existe un astfel de cîine care 
să îndure fără să se clintească sau să clipească o pocnitură de cravaşa dată cu toată puterea. 

Încă de două ori, pe cînd cîinele sărea, îl îndepărtă cu lovituri bine ochite, dar Mihail se întorcea cu 

aceeaşi siguranţă şi în aceeaşi tăcere. Omul se dădu bătut în faţa spaimei, strîngînd călcîiele de bietele 
coaste ale calului, lovihdu—l peste cap şi în burtă cu cravaşa, pînă ce o luă în galop, dar într—un galop 
cum nu mai bătuse el de ani de zile. Spaima coborise şi asupra acestui cal nepăsător. Nu spaima de cîine, 
pe care îl ştia că nu e decît un cîine, ci spaima de călăreț. în trecut, genunchii îi fuseseră sfărîmaţi şi 
încheieturile înţepenite pentru totdeauna de călăreţi beţi turtă, care îl închiriaseră de la grajd. Şi iată 
acum alt călăreț, beat turtă — căci calul simţi spaima omului care îi sfişia coastele cu apăsarea călcîielor 
lui şi care îl pleznea cu cruzime peste faţă, peste bot şi peste urechi. 
Nici chiar cea mai mare viteză a calului nu era prea mare, şi oricum, nu îndeajuns de mare ca să—l 
întreacă pe Mihail, deşi era destul ca acesta să nu poată sări la picioarele omului decît rareori. Dar fiecare 
săritură era parată de invariabila pocnitură de cravaşa care prin greul ei îl făcea să—şi schimbe direcţia 
atacului pe cînd era încă în aer. Deşi colții lui treceau primejdios de aproape de piciorul omului, de 
fiecare dată cînd cădea la pămînt trebuia să—şi adune iarăşi puterile şi să fugă cît putea de tare ca să—l 
ajungă din urmă pe omul înspăimântat de pe calul care galopa nebunește. 

Enrico Piccolomini văzu goana şi se amestecă şi el la sfîrşitul ei ; şi cele întîmplate, marea aventură 
din viaţa lui îi aduseră nu numai avere, ci şi un subiect de discuţie pînă la sfîrşitul zilelor sale. Enrico 
Piccolomini era tăietor de lemne la ferma Kennan. De pe o ridicătură rotundă de unde se vedea şoseaua 
el auzi mai întîi copitele unui cal ce galopa şi pocniturile de cravaşa pe trupul lui. Apoi văzu bătălia din 
goană ce se dădea între om şi cîine. Cînd ajunseră chiar sub el. la mai puţin de douăzeci de picioare 
depărtare, văzu cîinele sărind în felul lui ciudat de tăcut, drept în sus, sub cravaşa care îl pleznea şi 
înfigîndu—şi colții în piciorul călăreţului. Văzu cîinele, care, prin gi'eutatea lui, pe cînd cădea la pămînt, 
îl scotea pe om pe jumătate din şa. Văzu omul căznindu—se să—şi redobîndească echilibrul, şi 
lăsîndu—se cu toată greutatea pe dirlogi. Văzu calul, pe jumătate ridicat pe picioarele dinapoi, 
clătinîndu——se şi împiedicîndu—se, făcîndu—l astfel pe om să—şi piardă echilibrul şi să—l urmeze pe 
cîine la pămînt. 

—Arătau ca doi cîini, ca două animale sălbatice, — avea obiceiul să povestească Piccolomini ani de zile 
după aceia, la un păhărel de vin, în micul său han din Glen Ellen. Câinele dădu drumul piciorului şi sări la 
gîtlej. Şi omul, rostogolindu—se dădu să apuce cîinele de gîtlej. Cu amîndouă mîinile — uite aşa — îl 

strîngea pe bietul cîine de gîtlej. Şi cîinele nu scotea nici un sunet, nici un sunet, nici înainte, nici după. 
După ce mîinile omului i—au tăiat suflarea, nici nu mai putea să scoată vreun sunet. Dar nu era un cîine 
ca toţi cîinii. Nu scotea nici un sunet, şi în tot timpul ăsta calul se uita şi tuşea. Ce lucruri curioase am 
văzut şi eu ! 

Şi omul era nebun — că numai un nebun ar fi fost în stare să facă ce am văzut eu că făcea. Parcă îl văd 
şi acum arătîndu—şi colții ca un cîine şi muşcînd cîinele de labă, de bot şi de trup. Şi cînd şa muşcat de 
bot cîinele Ia muşcat de obraz. Amîndoi luptau ca nişte draci. Cîinele ridica picioarele dindărăt ca o 
pisică, şi tot ca o pisică îi sfîşia cămaşa omului pe piept şi îl zgîria cu ghiarele pînă ii dădea sîngele. Iar 
omul urla şi răgea ca o puma şi nu slăbea strînsoarea. A dracului luptă mai era ! 

Cîinele era al domnului Kennan, un om taie de treabă la care lucram de doi ani. Şi doar nu era să stau 
cu mîinile în sîn şi să văd cîinele domnului Kennan făcut bucăţi de un om care lupta ca un leu de munte, 
aşa că am luat—o la goană în jos, dar din zăpăceală mi—am uitat securea. Şi cum spuneam, am luat—o la 
goană în jos, cam cit de la uşa asta pînă la aia de colo, douăzeci de picioare sau poate treizeci. Cîinele era 
pe ducă. Limba îi atîrna de—un cot şi ochii îi erau împăienjeniţi, dar tot îl mai zgâria pe om cu picioarele 
dinapoi, iar omul răcnea ca o puma. 

Ce puteam face ? îmi uitasem securea. Omul omora cîinele. M—am uitat în jur să caut o piatră mare. 
Dar pietre nu erau. Am căutat un băț. Nici bețe nu erau. Şi în timpul ăsta, omul omora cîinele. Să vă spun 
ce am făcut, că doar nu—s prost ! I —am dat un picior omului. "Ghetele mele erau grele, nu ca astea pe 
care le port acum. Ghete de tăietor de lemne, cu talpa groasă şi pielea tare, cu multe cuie de fier pe talpă. 
I-—am dat una în falcă sub ureche. O dată am dat şi am nimerit. Era destul. Ştiu exact locul — chiar sub 
ureche. 

Şi omul i—a dat drumul cîinelui. A închis ochii, a deschis gura şi a rămas nemişcat. Şi cîinele a 
început iarăşi să răsufle. Şi răsuflînd a început iarăşi să învie şi pe loc a vrut iarăşi să—l omoare pe omul 
acela. Dar eu i—am spus : „Nu", cu toate că mă feream tare de cîine. Şi omul a început să dea semne de 
viaţă. A deschis ochii şi m—a privit ca o puma şi a început să răcnească, de parcă ar fi fost o puma. Şi mie 
îmi era frică de el ca şi de cîine. Ce să fac ? îmi uitasem securea. Ştii ce ? Iar —am mai dat una după 
ureche. După aia am luat cureaua şi basmaua de la gît şi —am legat. I —am legat mîinile şi picioarele şi în 
timpul ăsta îi spuneam mereu cîinelui. „Nu" ca să—l lase In pace. Şi cîinele stătea şi se uita. Ştia el Că—i 
sînt prieten si că—l leg pe om. Şi nu m—a muşcat, cu toată că muream de frică. Era un cîine grozav. Ce, 
nu—l ştiam eu ? Nu ĮI—am văzut eu cum trăgea din şa un om în toată firea ? Un om care era ca o puma ? 
După aia au venit oamenii. Toţi înarmaţi cu puşti, carabine, revolvere şi pistoale. Şi eu tocmai îmi 
ziceam că dreptatea nu se lasă aşteptată în Statele Unite. Abia de—l izbisem pe unul cu piciorul în cap, şi 
cît ai zice peşte au şi venit oameni înarmaţi să mă ducă la închisoare pentru că L-am izbit. La început 
nici n—am priceput. Toţi erau supăraţi pe mine. Mă înjurau, dar nu mă arestau. Aha ! Am început să 
înţeleg. Vorbeau de trei mii de dolari. I —am prădat de trei mii de dolari. „Dar nu—i adevărat" — aşa 
le—am spus. Le—am spus că in viaţa mea n—am luat de la nimeni un ban. Atunci au rîs. Şi după aia am 
început să înţeleg şi să mă simt şi eu mai bine. Cei trei mii de dolari erau premiul stalului pentru omul pe 
care lam legat cu cureaua şi cu basmaua mea. Şi cei trei mii de dolari erau ai mei, pentru că—i 
dădusem în cap omului şi îi legasem mîinile şi picioarele. 

Şi aşa am ajuns să nu mai lucrez pentru domnul Kennan. Sînt acum un om bogat. Cei trei mii de 

dolari erau toţi ai mei din partea statului şi domnul Kennan a avut grijă să—mi fie plătiţi de stat şi să 
nu—mi fie furaţi de oamenii cei înarmaţi. Numai pentru că +—am dat în cap omului cu mutra de puma. 
Asta—i o avere. Aşa—i America. Şi—mi pare bine că am plecat din Italia şi că am venit să tai lemne la 
ferma domnului Kennan. Şi mi—am deschis hanul ăsta la Glen Ellen din cei trei mii de dolari. Ştiu că se 
pot cîştiga mulți bani, cu hanurile. Parcă ce, n—a avut tata unul la Neapole cînd eram eu mic ? Acum am 
două fete la liceu şi am şi automobil. 
— Doamne sfinte ! Toată ferma e un spital, — exclamă Villa Kennan după două zile, ieşind pe marea 
terasă dormitor şi uitîndu——se la Harley şi la Jerry care stăteau ţintuiţi unul cu piciorul în scîndurele şi 
celălalt cu piciorul în ghips. Ia uitaţi-—vă la Mihail, — urmă ea. Nu numai voi sînteți cu oasele frînte. 
Chiar acum am descoperit că dacă nasul lui nu e frînt, judecind după loviturile pe care le—a primit, cred 
că ar fi trebuit să fie. De un ceas de cînd îi tot pun comprese calde. Ia te uită ! 

Mihail, care se supusese acestui tratament, avea un bot caraghios de umflat şi lucrul acesta se vedea 
cînd se miroasea cu Jerry şi dădea din ciotul lui de coadă în semn de salut către Harley, la care acesta îi 

răspundea mîngîindu—l pe cap. 

—Cu asta s—a ales din luptă, — spuse Harley. Omul l--—a pleznit cu cravaşa de nenumărate ori, după 
cum spune Piccolomini şi fireşte că i—a dat peste nas cînd sărea la el. 

—Şi Piccolomini spunea că Mihail nu scotea nici un sunet, ci doar fugea şi sărea, — adăugă Villa cu 
înflăcărare. 

—Închipuieşte—ţi ! Un cîine de mărimea lui Mihail să—l tragă din şa pe un ucigaş proscris pe care zeci 
de poliţişti n—au fost în stare să pună mîna ! în ce ne priveşte, el a făcut mai mult decît atît, — spuse 
Harley încet. Dacă nu era Mihail şi la urma urmei şi Jerry, dacă n—ar fi fost perechea asta, cred că 
nebunul acela mi—ar fi Grăpat capul, aşa se lăuda. 

—Drăguţii de ei ! — strigă Villa, cu ochi strălucitori, în vreme ce mîna ei se întindea spre a soţului, 
strîngîndu—i—o cu căldură. Nici nu ştie încă totul despre minunea asta care e sufletul cîinelui, — 
adăugă el clipind repede, ca să—şi oprească umezeala din ochi şi să—şi stăpînească emoția. 

Cuvintele nu vor putea spune niciodată ce mare minune este un cîine, — spuse Harley, strîngîndu-i şi 
el mîna şi dîndu—i drumul apoi. 

—ȘŞI tocmai în legătură cu asta avem acum ceva de spus, — zîmbi ea. Jerry, Mihail şi cu mine am exersat 
în secret ca să—ţi facem o surpriză. Stai binişor şi ascultă. Acesta este un imn de slavă. Nu ride, nu—i un 
Joc de cuvinte. 

Se plecă înainte pe scaunul pe care se aşezase şi îl trase pe Mihail lîngă ea, aşa ca să—l poată ţine 
între genunchi. Cu amîndouă mîinile îi ţinea capul pe sub fălci, îngropîndu—i nasul în părul ei. 

—Hai, Jerry ! — strigă ea tare, aşa cum ar striga un profesor de canto, încît Jerry întoarse capul spre ea, 
zîmbi din ochi a înţelegere, şi aşteptă. 

Imul fu început de Villa, care dădu tonul, şi curînd i se alăturară cei doi cîini cu urletul lor moale şi 
melodios, — dacă urlet mai poate fi numit, devreme ce era atît de melodios şi de corect. Tot ce pierise în 
Neant revenea in mintea celor doi cîini în vreme ce cîntau, şi cîntecul îi duse prin Neant, pînă în Țara de 
Dincolo. Şi iarăşi începură să alerge cu haita pierdută, fără să uite însă cu totul prezentul şi pe zeul 
neîndoielnic, cu două picioare, care se chema Villa, cînta cu ei şi îi iubea. 

—De ce n—am face un cvartet ? — întrebă Harley şi îşi uni glasul cu al lor. 


SFÎRŞIT 


